
| 
HEALTHFUL-HOUSE 


Pe cartea de vizită pe care o primi directorul sanatoriului 
Healthful-House în ziua aceea, adică în 15 iunie 1890, era 
scris corect acest simplu nume, fără blazon şi fără coroană: 
CONTELE D'ARTIGAS. 

Dedesubt, în colţul cărţii de vizită, cineva adăugase cu 
creionul următoarea adresă: „La bordul goeletei Fbba, 
ancorată în New-Berne, Pamplico-Sound”. Capitala Carolinei 
de Nord - unul din cele patruzeci şi patru de state ale 
Uniunii în acea vreme - este Raleigh, oraş destul de 
important, situat spre interiorul provinciei, la o distanţă de 
vreo sută cincizeci de mile de coastă. Tocmai graţie poziţiei 
sale centrale a ajuns acest oraş reşedinţa provinciei; sunt 
alte oraşe la fel de importante, altele îl depăşesc chiar din 
punct de vedere industrial şi comercial, cum ar fi de pildă 
Wilmington, Charlotte, Fayetteville, Edenton, Washington, 
Salisbury, Tarboro, Halifax, New-Berne. Acesta din urmă se 
ridică la capătul estuarului râului Neuze, care se varsă în 
Pamplico-Sound - un fel de vast lac marin, ocrotit de 
insulele si de insulitele litoralului Carolinian, care alcătuiesc 
un dig natural. 

Directorul lui Healthful-House n-ar fi ghicit pentru nimic 
în lume din ce motiv primea această carte de vizită, dacă 
ea n-ar fi fost însoţită de un bilet în care se cerea pentru 
contele d'Artigas permisiunea de a vizita spitalul său. Acest 
personaj îşi exprima nădejdea că directorul va binevoi sa-i 
satisfacă cererea, îngăduindu-i să se prezinte chiar în 
dupămasa aceea în tovărăşia căpitanului Spade, 
comandantul goeletei Ebba. 

Dorinta unui strain de a pätrunde in interiorul lui 
Healthful-House, care avea pe atunci mare faimá si era un 
sanatoriu foarte cáutat de bolnavii bogati din Statele Unite, 

párea foarte fireascá. Si alti stráini, care nu purtau un nume 
atât de răsunător ca al contelui d'Artigas, vizitaserä 
aceastá institutie si nimeni nu-si crutase complimentele la 
adresa directorului. Acesta se grábi sá acorde autorizatia 
cerutá si ráspunse cá se va considera onorat, deschizánd 
portile sanatoriului pentru contele d'Artigas. 

Healthful-House, care avea un personal ales si se bucura 
de concursul unor medici dintre cei mai renumiti, era O 
institutie particulará. Nu tinea de administratia spitalelor si 
ospiciilor, totusi era controlatá de stat si oferea toate 
condiţiile de confort si de igienă, necesare instituţiilor de 
acest fel, destinate sá primeascá o clientelá bogatá. 

Cu greu s-ar fi putut gási o pozitie mai fericitá pentru un 
spital decát cea de care se bucura Healthful-House. Pe 
coasta unei coline se întindea un parc de 200 de acri, în 
care creşteau esentele minunate ce se găsesc din belşug în 
America septentrională!, la o latitudine egală cu cea a 
insulelor Canare şi a Maderei. La poalele parcului se 
deschidea estuarul larg al râului Neuze, răcorit neîncetat de 
brizele lui Pamplico-Sound şi de vânturile venite din largul 
mării, de deasupra barajului îngust al litoralului. 

La Healthful-House, unde bolnavii bogaţi erau îngrijiţi în 
condiţii igienice fără cusur, erau tratate în general bolile 
cronice; totuşi, administraţia nu-i refuza pe cei care 
sufereau de tulburări intelectuale, când aceste afecţiuni nu 
păreau a fi incurabile. 

De optsprezece luni, un personaj foarte cunoscut se afla 
internat aici sub o observaţie cu totul specială, împrejurare 
care era menită să atragă atenţia asupra sanatoriului 
Healthful-House şi motiva, poate, vizita contelui d'Artigas. 

Personajul pomenit era un francez, Thomas Roch, în 
vârstă de patruzeci şi cinci de ani. Nu încăpea nicio îndoială 
că omul acesta suferea de o boală mintală. Totuşi, până 
atunci specialiştii în boli nervoase nu putuseră constata la 
el pierderea definitivă a facultăţilor intelectuale. Era foarte 
evident că, în ce priveşte actele cele mai simple ale vieţii 


1 Septentrional - adjectiv de origine franceză, cu sensul de 
nordic, (n.r.). 

de toate zilele, era lipsit de o justá notiune a lucrurilor. 
Totuşi raţiunea sa rämänea întreagă, puternică, 
invulnerabilă, când se făcea apel la geniul său - şi toată 
lumea ştie că geniul şi nebunia sunt prea adesea 
învecinate. E adevărat că facultăţile sale afective şi 
senzoriale fuseseră serios zdruncinate. Ori de câte ori ar fi 
trebuit să intre în funcţiune, nu se manifestau decât prin 
delir şi incoherentá. Memoria îl trăda atenţia, nu se mai 
putea concentra, conştiinţa şi judecata dispăreau. În aceste 
momente Thomas Roch nu mai era decât o fiinţă fără 
judecată, neajutorată, lipsită de acel instinct natural al 
conservării pe care-l găsim până şi la animale, astfel încât 
era nevoie să-i porţi de grijă ca unui copil pe care nu-l poţi 
pierde din. Ochi. lată de ce, în pavilionul nr. 17, pe care-l 
ocupa în partea de jos a parcului lui Healthful-House, 
paznicul său era obligat să-l supravegheze zi şi noapte. 

Când nu este incurabilă, nebunia obişnuită nu poate fi 
vindecată decât prin mijloace morale, căci medicina şi 
terapeutica sunt neputincioase împotriva ei şi specialiştii le- 
au recunoscut de mult ineficacitatea. Dar oare aceste 
mijloace morale puteau fi aplicate în cazul lui Thomas 
Roch? Lucru îndoielnic, chiar în mediul liniştit şi sănătos de 
la Healthful-House. Într-adevăr, neliniştea, schimbările de 
dispoziţie, iritabilitatea, ciudáteniile de caracter, tristeţea, 
apatia, refuzul de a se îndeletnici cu ocupaţii serioase sau 
de a se distra, toate aceste diverse simptome erau foarte 
evidente la pacientul nostru. Ele n-ar fi putut înşela niciun 
medic şi niciun tratament nu părea în stare să le vindece 
sau să le diminueze intensitatea. 

S-a spus pe drept cuvânt că nebunia înseamnă 
subiectivitate excesivă, adică o stare în care spiritul e 
preocupat prea mult de îndeletnicirile sale interioare şi 
insuficient de impresiile venite din exterior. La Thomas 
Roch, indiferența aceasta era aproape absolută. Nu trăia 
decât în interiorul propriei sale persoane, pradă unei idei 
fixe, a cărei obsesie îl adusese în starea în care se afla. Era 
puţin probabil, dar nu imposibil ca o anumită împrejurare 
sau un şoc să-l proiecteze în exterior, să-l „exteriorizeze”, 

ca sá folosim un cuvänt destul de exact. 

Se cuvine sá povestim acum în ce împrejurări îşi părăsise 
tara acest francez, ce interese îl atráseserá în Statele-Unite 
si de ce considerase guvernul federal prudentá si necesará 
internarea lui in aceastá casá de sánátate, unde tot ce avea 
sä-i scape in mod inconstient in cursul crizelor bolii trebuia 
sa fie notat cu o deosebitá grijá. 

Cu un an si jumătate în urmă, ministrul Marinei de la 
Washington primise o cerere de audientá in legáturá cu o 
comunicare pe care voia sá i-o facă numitul Thomas Roch. 

Acest nume era de-ajuns pentru ca ministrul sa 
înţeleagă. Deşi ştia despre ce fel de comunicare era vorba 
şi ce pretenţii o vor însoţi, el nu şovăi o clipă să acorde 
numaidecât audiența. 

Într-adevăr, renumele de care se bucura Thomas Roch 
era atât de mare, încât, plin de grijă faţă de interesele a 
căror reprezentare îi fusese încredinţată, ministrul nu putea 
să nu primească un astfel de solicitator şi să ia cunoştinţă 
de propunerile pe care voia să i le înainteze personal. 

Thomas Roch era un inventator, un inventator genial. 
Câteva descoperiri însemnate puseseră până acum în 
lumină personalitatea sa, în jurul căreia se făcea destulă 
vâlvă. Graţie lui, anumite probleme, de pură teorie până 
atunci, căpătaseră o aplicaţie practică. Numele său era 
cunoscut în lumea ştiinţei. Thomas Roch ocupa un loc de 
prim rang printre savanţi. Vom urmări treptat necazurile, 
supărările, deceptiile, chiar insultele cu care fusese 
împroşcat de diferiţi ziarişti glumeti si care îl făcuseră să 
ajungă la faza de nebunie care provocase internarea la 
Healthful-House. 

Ultima lui invenţie în domeniul armamentului purta 
numele de Fulguratorul Roch. Dacă ar fi fost să i se dea 
crezare, acest aparat avea o superioritate atât de mare 
asupra oricăror alte arme, încât statul care l-ar fi dobândit 
ar fi devenit stăpân absolut pe uscat şi pe mare. 

Sunt binecunoscute greutățile de care se lovesc 
inventatorii când e vorba de invențiile lor, mai ales când 
încearcă, să obţină adoptarea lor de către comisiile 

ministeriale. Un mare numár de exemple - si incä dintre 
cele mai vestite - sunt si azi prezente in mintile tuturor. E 
inutil sá stáruim asupra acestui punct, cäci intámplárile de 
genul acesta au uneori dedesubturi greu de limpezit. 

Totuşi, în ce-l priveşte pe Thomas Roch, trebuie sá 
recunoaştem că, asemeni celor mai mulţi dintre 
predecesorii săi, pretenţiile îi erau atât de exagerate, 
valoarea la care-şi pretuia noua armă atingea sume atât de 
colosale, încât era aproape cu neputinţă să tratezi cu el. 

Trebuie să mai subliniem că faptul acesta avea o 
explicaţie: cu ocazia unor invenţii precedente, a căror 
aplicare dăduse roade bogate, fusese exploatat cu o 
îndrăzneală neobişnuită. Cum nu putuse să obţină de pe 
urma acelor invenţii profiturile la care era îndreptăţit, 
începuse să se acrească. 

Devenise neîncrezător şi nu-şi mai oferea serviciile decât 
ştiind la ce se poate aştepta, voia să impună condiţii 
aproape inacceptabile, să fie crezut pe cuvânt şi, în orice 
caz, cerea, chiar înainte de începerea oricărei experienţe, o 
sumă de bani atât de mare, încât exigenţele lui părură 
inadmisibile. 

Francezul acesta prezentă în primul rând Franţei 
Fulguratorul Roch şi expuse comisiei care avea calitatea să- 
i asculte comunicarea în ce consta invenţia lui. Era vorba 
de un fel de proiectil autopropulsat, de o fabricaţie cu totul 
deosebită, încărcat cu un explozibil compus din substanţe 
noi, care nu-şi produce efectul decât sub acţiunea unui 
focos, şi el nou. 

In clipa în care, indiferent de felul cum fusese expediat, 
acest aparat exploda, fără să atingă țelul vizat, ci la o 
distanţă de câteva sute de metri, acţiunea sa asupra 
straturilor atmosferei era atât de puternică, încât orice 
obiectiv - să zicem un fort descoperit sau o navă de război 
- ar fi fost distrus, pe o rază de zece mii de metri pătraţi. 
Acesta era şi principiul obuzului pe care-l folosea tunul 
pneumatic Zalinski, experimentat cu puţin înainte, dar 
rezultatele promise de Roch aveau să fie cel puţin însutite. 

Dacă Fulguratorul ar fi avut într-adevăr o putere atât de 

mare, el ar fi asigurat ţării sale superioritatea ofensivă sau 
defensivă. Dar oare inventatorul nu exagera - deşi îşi 
dovedise capacitatea cu prilejul unor alte aparate al căror 
randament era incontestabil? Numai experienţele ar fi putut 
demonstra acest lucru. Dar Thomas Roch se incäpätäna să 
nu consimtă la aceste experienţe decât după ce va fi 
obţinut milioanele pe care le cerea în schimbul 
Fulguratorului său. 

E de la sine înţeles că, încă de atunci, intervenise un 
oarecare dezechilibru in facultăţile intelectuale ale lui 
Thomas Roch. El nu mai avea stăpânire deplină asupra 
funcţiilor sale cerebrale. Iti dădeai seama că intrase pe un 
făgaş care avea să-l conducă treptat la nebunia definitivă. 
Niciun guvern n-ar fi putut accepta să trateze în condiţiile 
pe care dorea el să le impună. 

Comisia franceză fu nevoită să întrerupă orice tratative şi 
ziarele, chiar cele care exprimau opinia opoziţiei radicale, 
trebuiră să admită că era greu să dai curs acestei 
probleme. Propunerile lui Thomas Roch fură respinse, fără 
teamă de altfel că un alt stat le-ar fi putut accepta. 

Datorită subiectivitätii excesive, care de atunci nu înceta 
să crească în sufletul atât de adânc zguduit al lui Thomas 
Roch, nimeni nu trebuie să se mire că struna patriotismului 
său, destinsă din ce în ce mai mult, încetă la un moment 
dat să mai vibreze. Spre cinstea naturii umane, trebuie să 
repetăm că, în acea perioadă, Thomas Roch ajunsese într-o 
stare de inconstientá. Singurul domeniu în care rămăsese 
acelaşi era cel ce se referea direct la invenţia sa. In această 
direcţie, nu-şi pierduse nimic din capacităţile lui geniale. 
Dar în ce priveşte amănuntele cele mai obişnuite ale vieţii, 
prăbuşirea sa morală se accentua zilnic şi-l lipsea de 
răspunderea deplină a acţiunilor sale. 

Aşadar, Thomas Roch fu respins. Poate că în momentul 
acela ar fi trebuit să fie împiedicat să-şi ducă invenţia în 
altă parte... Nimeni nu o făcu şi asta fu o greşeală. 

Ceea ce trebuia să se întâmple se întâmplă. Sub imperiul 
unei irascibilitati crescânde, sentimentele patriotice, care 
fac parte din însăşi esenţa oricărui cetăţean - care înainte 

de a-şi aparţine lui aparţine ţării sale - aceste sentimente 
se stinseră în sufletul inventatorului deceptionat. Thomas 
Roch îşi îndreptă privirile spre alte ţări, trecu graniţa, uită 
un trecut de neuitat şi-şi oferi Fu/guratorul Germaniei. 

Acolo, odată cunoscute pretenţiile sale exorbitante, 
guvernul refuză să-i asculte comunicarea, în afară de 
aceasta, ministerul de război german era tocmai pe punctul 
de a examina fabricaţia unei noi arme balistice şi se crezu 
în drept să nu se sinchisească de proiectul inventatorului 
francez. 

In sufletul acestuia, alături de mânie, încolţi atunci ură - 
o ură instinctivă împotriva umanităţii - mai ales după ce şi 
demersurile pe lângă consiliul Amiralității britanice suferiră 
un eşec. Cum englezii sunt oameni practici, nu-l respinseră 
de la început pe Thomas Roch, ci sondară ce gândeşte şi 
încercară să-l convingă. Dar Thomas Roch nu voia să audă 
nimic. Secretul său valora milioane şi era hotărât să obţină 
aceste milioane sau să nu cedeze nimănui secretul. În cele 
din urmă, Amiralitatea rupse tratativele cu el. 

In aceste împrejurări, adică într-o perioadă când 
tulburările lui mintale creşteau zi de zi, Thomas Roch făcu o 
ultimă încercare pe lângă guvernul american, aproximativ 
cu un an şi jumătate înainte de începutul întâmplării de 
faţă. 

Americanii, oameni cu şi mai mult simţ practic decât 
englezii, nu se tocmiră pentru Fu/guratorul Roch, căruia, 
dat fiind renumele de care se bucura chimistul francez, îi 
recunoşteau o valoare excepţională. Considerând pe bună 
dreptate că Roch este un om genial, luară măsuri justificate 
de starea sănătăţii sale, cu gândul de a-l indemniza mai 
târziu într-o proporţie echitabilă. 

Deoarece Thomas Roch dădea dovezi evidente de 
alienatie mintală, in însuşi interesul invenţiei sale, 
administraţia, consideră oportun să-l interneze. 

După cum se ştie, Thomas Roch nu fu dus la balamuc, ci 
la Healthful-House, care prezenta toate garanţiile pentru 
tratamentul bolii sale. Şi totuşi, deşi nu-i lipseau îngrijirile 
cele mai atente, până în momentul de faţă scopul nu fusese 

atins. 

Încă o dată - căci este cazul sá stáruim asupra acestui 
aspect - ori de câte ori atenţia lui Thomas Roch, chiar în 
starea de inconstientä in care se afla, era îndrumată spre 
descoperirile sale, îşi venea în fire. Atunci se insufletea, 
vorbea cu hotărârea unui om sigur de el şi cu o autoritate 
care impunea tuturor. Cu o elocventä înflăcărată, descria 
însuşirile minunate ale Fu/guratorului şi rezultatele lui cu 
adevărat extraordinare. Cât despre natura explozibilului şi 
a focosului, despre elementele care îl compuneau, despre 
fabricarea lor, despre finisajul de care aveau nevoie se 
incapatana să păstreze o rezervă din care nimic nu-l putea 
scoate. O dată sau de două ori până atunci, în toiul unei 
crize, toată lumea crezu că secretul avea să-i scape şi se 
luară toate măsurile de precautiune... Dar în zadar. Dacă 
Thomas Roch nu mai avea instinctul propriei sale 
conservări, în schimb îşi asigura conservarea descoperirii 
sale. 

Pavilionul 17 din parcul de la Healthful-House se afla în 
mijlocul unei grădini înconjurate de un gard viu, în care 
Thomas Roch se putea plimba sub supravegherea unui 
paznic. Acesta locuia în acelaşi pavilion cu el, dormea în 
camera lui, îl observa zi şi noapte şi nu-l părăsea nicio clipă. 
Îi pândea cele mai neînsemnate cuvinte, rostite în cursul 
unor halucinaţii care se produceau în general în starea 
intermediară dintre veghe şi somn, ba îl pândea chiar şi 
când visa. 

Paznicul lui Roch se numea Gaydon. Putin timp după 
internarea inventatorului, aflând că se căuta un 
supraveghetor care să vorbească bine limba acestuia, 
Gaydon se prezentase la Healthful-House şi fusese primit. 

În realitate, pretinsul Gaydon era un inginer francez, cu 
numele de Simon Hart, care se afla de mai multă vreme în 
serviciul unei societăţi de produse chimice din New-Jersey. 
Simon Hart, un bărbat în vârstă de patruzeci de ani, avea o 
frunte largă, străbătută de cuta caracteristică celui care 
ştie să observe şi o atitudine hotărâtă, dovedind energie şi 
perseverenţă. Foarte priceput în diferitele probleme de care 

tine perfectionarea armamentului modern, precum si in 
inventiile, care ar putea să-i modifice valoarea, Simon Hart 
ştia tot ce se realizase în materie de explozibile, care în 
acea epocă depăşeau cifra de o mie o sută - şi aprecia cu 
atât mai mult un om ca Thomas Roch. Convins de puterea 
Fulguratorului, Hart nu se îndoia ca Roch ar fi fost în 
posesia unei arme în stare să schimbe orice condiţii de 
război pe mare sau pe uscat, fie în ofensivă, fie în 
defensivă. El mai ştia că nebunia respectase în Roch pe 
omul de ştiinţă şi că în creierul său, lovit numai în parte, 
strălucea încă o lumină, ba chiar o flacără - şi anume 
flacăra geniului. În aceste împrejurări îi trecu prin minte 
următoarea idee: dacă în timpul crizelor Roch şi-ar fi 
dezvăluit taina, invenţia acestui francez ar fi putut servi 
interesele unei alte ţări decât Franţa. lată de ce se hotări să 
se prezinte în calitate de paznic al lui Roch, dându-se drept 
un american foarte familiarizat cu limba franceză. Pretinse 
că trebuia să facă o călătorie în Europa, îşi dădu demisia şi- 
şi schimbă numele. Pe scurt, servită de împrejurări 
favorabile, propunerea lui fu primită şi iată de ce Simon 
Hart funcţiona de cincisprezece luni în calitate de 
supraveghetor al pacientului de la Healthful-House. 

Această hotărâre era o dovadă de devotament patriotic 
rar şi nobil, dat fiind că era vorba de o slujbă penibilă 
pentru un om din categoria şi având educaţia lui Simon 
Hart. Dar nu trebuie să uităm că inginerul nu înţelegea 
nicidecum să-l jefuiască pe Thomas Roch; dacă ar fi izbutit 
să surprindă taina invenţiei sale, l-ar fi lăsat desigur sá se 
bucure de drepturile sale legitime. 

De cincisprezece luni, Simon Hart - sau mai bine-zis 
Gaydon - trăia în preajma acestui nebun, observând, 
pândind, punând chiar întrebări, fără a fi ajuns însă la vreun 
rezultat. De altfel, mai mult ca oricând, era convins de 
importanţa descoperirii lui Roch. De aceea faptul de care se 
temea cel mai mult era ca nu cumva nebunia parţială a 
bolnavului său să degenereze într-o nebunie generală sau 
ca vreo criză definitivă să nu-l zdrobească împreună cu 
secretul lui. 

Aceasta era situatia lui Simon Hart si misiunea cäreia, in 
interesul ţării sale, jertfea întreaga fiinţă. 

Totuşi, în ciuda atâtor deceptii şi necazuri, graţie unei 
constituţii viguroase, sănătatea lui Thomas Roch nu fusese 
compromisă. Mobilitatea sistemului său nervos îi îngăduise 
să reziste la numeroşi factori de distrugere. Inventatorul 
era un om de talie mijlocie, avea un cap puternic, o frunte 
largă, craniul voluminos, părul cărunt, privirea rátácitá 
uneori, dar vie, fixă şi autoritară, ori de câte ori un gând 
dominant făcea să-i strălucească o licărire în ochi, mustata 
deasă sub nasul cu nări palpitânde, o gură cu buze strânse, 
ca şi cum s-ar fi închis pentru a nu lăsa să le scape o taină, 
o expresie gânditoare - atitudinea unui om care a luptat 
îndelung şi care e hotărât să lupte încă. 

Astfel era inventatorul Thomas Roch, închis într-unul din 
pavilioanele de la  Healthful-House, neavând, poate, 
conştiinţa faptului că era închis, că era încredinţat 
supravegherii inginerului Simon Hart, devenit paznicul 
Gaydon. 

ll 
CONTELE D’ARTIGAS 


Cine era de fapt acest conte d’Artigas? Un spaniol?... 
Numele sau parea sa indice 0 asemenea origine. Totusi, la 
pupa goeletei sale se putea citi in litere de aur numele 
Ebba, a cărui origine este pur norvegiană. Si daca cineva l- 
ar fi întrebat pe acest personaj cum se numea căpitanul 
Ebbei, ar fi răspuns - Spade, şeful echipajului - Effrondat, 
iar bucátarul-sef - Helim, toate aceste nume având 
proveniente ciudat de disparate şi indicând naţionalităţi 
foarte diferite. 

Dacă cineva ar fi examinat înfăţişarea contelui d'Artigas, 
s-ar fi putut opri, oare, la o ipoteză plauzibilă?... E greu de 
spus. Deşi culoarea pielii sale, părul foarte negru şi graţia 
atitudinii trádau o origine spaniolă, luată în întregime 
persoana sa nu prezenta, totuşi, caracterele specifice celor 
născuţi în peninsula Iberică. 

Era un bărbat în vârstă de cel mult patruzeci şi cinci de 
ani, destul de înalt şi având o constituţie foarte robustă. 
Mersul lui liniştit şi impunător îi dădea înfăţişarea unui nobil 
hindus, în ale cărui vine ar fi curs sângele unor exemplare 
superbe din Malaezia. Dacă nu era rece din fire, în orice caz 
se silea să pară astfel, cu gesturile sale poruncitoare şi cu 
frazele lui scurte. Limba pe care o vorbeau în mod obişnuit 
el şi echipajul lui era unul din dialectele folosite în insulele 
din Oceanul Indian şi din mările învecinate. Este foarte 
adevărat însă că, ori de câte ori, în cursul peregrinărilor 
sale pe mare, se oprea pe litoralul Europei sau al Americii, 
contele d'Artigas se exprima în engleză cu o deosebită 
uşurinţă, trădându-şi originea străină doar printr-un uşor 
accent. 

Nimeni nu ştia nimic şi nimeni n-ar fi îndrăznit să-i pună 
contelui d'Artigas vreo întrebare cu privire la trecutul său şi 

la diferitele peripetii ale unei existente dintre cele mai 
misterioase, nimeni n-ar fi îndrăznit să îl întrebe cum trăia 
în prezent şi ce provenienţă avea averea lui, evident foarte 
mare, o dată ce-i îngăduia să trăiască o viaţă fastuoasă de 
aristocrat; nimeni nu îndrăznea să-l întrebe care era 
reşedinţa sa obişnuită şi nici măcar care era portul de ataş 
al goeletei sale, atât de puţin comunicativ părea. N-ai fi zis 
că omul acesta e în stare să se compromită într-un interviu, 
nici măcar pentru a fi pe placul unor reporteri americani. 

Nu se ştia despre el decât ce se afla din ziarele care 
semnalau prezenţa Ebbei în vreun port şi mai ales în 
porturile de pe coasta de răsărit a Statelor Unite. Intr- 
adevăr, goeleta venea aici aproape periodic, ca să se 
aprovizioneze cu toate cele necesare pentru o navigaţie 
îndelungată. Ea făcea nu numai provizii de alimente, adică 
de făină, biscuiţi, bovine şi ovine vii, de vin, bere şi băuturi 
alcoolice, ci totodată provizii de haine, unelte, obiecte de 
lux şi de uz casnic, totul plătit la preţ ridicat, fie în dolari, fie 
în lire sau în alţi bani de provenienţă diferită. 

Urmează de aici că, dacă nu se ştia nimic despre viaţa 
particulară a contelui d'Artigas, în schimb era foarte 
cunoscut în diferitele porturi de pe litoralul american, 
începând cu cele din peninsula Florida şi până la cele din 
Noua Anglie. 

lată de ce nu e cazul să ne miram că directorul lui 
Healthful-House se consideră foarte onorat de cererea 
contelui d'Artigas şi că-l primi cu toată graba. 

Goeleta Ebba făcea escală pentru prima dată în portul 
New-Berne. Fără îndoială că numai capriciul proprietarului 
său o adusese la gurile râului Neuze. Căci ce treabă ar fi 
putut avea în acest loc?... Să se aprovizioneze?... Nu, în 
Pamplico-Sound nu putea găsi resursele oferite de alte 
porturi, cum ar fi Boston, New York, Dover, Savannah, 
Wilmington în Carolina de Nord sau Charleston în Carolina 
de Sud. În acest estuar al râului Neuze, pe piaţa 
neînsemnată din New-Berne, ce mărfuri ar fi putut cumpăra 
contele d'Artigas, ca să aibă prilejul să-şi schimbe piaştrii şi 
bancnotele? Această capitală a comitatului Craven numără 

doar cinci sau sase mii de locuitori. Comertul ei se 
márgineste la exportul de gráne, de porci, de mobilá si de 
munitii navale. 

În afară de asta, cu câteva săptămâni înainte, în timpul 
unei escale de zece zile la Charleston, goeleta făcuse o 
aprovizionare completă în vederea unui voiaj a cărui 
destinaţie rămânea ca de obicei necunoscută. 

Oare acest personaj enigmatic nu venise decât pentru a 
vizita Healthful-House?... Poate că da - şi lucrul acesta n-ar 
fi surprins pe nimeni, pentru că era o instituţie care se 
bucura de o faimă reală şi binemeritată. 

Contele d'Artigas avusese poate şi inspiraţia de a se 
întâlni cu Thomas Roch. Renumele internaţional al 
inventatorului francez ar fi justificat această curiozitate. Un 
nebun de geniu, ale cărui invenţii făgăduiau o revoluţie în 
metodele artei militare moderne! 

In după-amiaza aceea, aşa cum era indicat în cererea lui, 
contele d’Artigas se infatisa la poarta sanatoriului Healthful- 
House, intoväräsit de căpitanul Spade, comandantul 
goeletei Ebba. 

În conformitate cu ordinele date, amândoi fură conduşi în 
cabinetul directorului. Acesta îl primi pe contele d'Artigas 
cu multă politeţe, se puse la dispoziţia lui, refuzând să 
cedeze altcuiva cinstea de a-i servi drept călăuză şi primi 
mulţumiri sincere pentru amabilitatea sa. 

În timp ce vizitau sălile comune, precum şi pavilioanele 
particulare ale sanatoriului, directorul nu înceta să facă 
elogiul îngrijirilor acordate bolnavilor, care, după el, erau 
mult superioare celor pe care bolnavii le-ar fi primit în sânul 
familiilor lor. Erau tratamente de lux, repeta directorul, 
tratamente ale căror rezultate insemnaserä pentru 
Healthful-Honse un succes binemeritat. 

Contele d'Artigas, care îl asculta fără să-şi părăsească 
calmul obişnuit, se arăta interesat de această limbutie 
nesfârşită, pentru a ascunde, probabil, scopul în care 
venise. 

Totuşi, după o oră consacrată plimbării prin spital, se 
crezu îndreptăţit să spună: 

— Nu aveti oare si un bolnav despre care s-a vorbit mult 
în ultima vreme, care a contribuit chiar în bună măsură să 
atragă atenţia publică asupra sanatoriului dumneavoastră? 

— Cred că vă referiti la Thomas Roch, domnule conte? 
întrebă directorul. 

— Într-adevăr... francezul acela... un inventator, a cărui 
rațiune pare să fie foarte atacată... 

— Da, domnule conte, e grav atacată şi poate că e mai 
bine aşa. După părerea mea, omenirea n-are nimic de 
câştigat de pe urma unor asemenea descoperiri, a căror 
punere în practică sporeşte doar mijloacele de distrugere, 
oricum destul de numeroase... z 

— Sunteti un înțelept, domnule director. In privința asta, 
sunt de aceeaşi părere cu dumneavoastră. Adevăratul 
progres nu trebuie căutat In această direcție si consider că 
cei ce se îndreaptă pe acest drum sunt nişte genii 
răufăcătoare. Dar oare Thomas Roch şi-a pierdut în 
întregime folosința facultăților intelectuale?... 

— În întregime?... Nu, domnule conte, nu le-a pierdut 
decât In legătură cu acțiunile obişnuite ale vieții de toate 
zilele. În această direcție, e lipsit de orice înțelegere si de 
orice responsabilitate. Totuşi, geniul său de inventator a 
rămas intact si a supraviețuit degenerescentei mintale. 
Dacă pretențiile sale lipsite de orice bun simt ar fi fost 
satisfăcute, nu mă îndoiesc că din mâinile lui ar fi ieşit într- 
adevăr o nouă armă de distrugere... Dar o astfel de nevoie 
nu se face de loc simțită... 

— Deloc, domnule director - repetă contele d'Artigas si 
căpitanul Spade păru să fie de aceeaşi părere. 

— De altfel, domnule conte, veţi putea sá vă daţi seama 
singur de starea lui. Latä-ne ajunsi în fața pavilionului in 
care locuieşte Thomas Roch. Dacă internarea sa e foarte 
justificată din punct de vedere al securității publice, 
aceasta nu înseamnă că nu e tratat cu toată atenția 
meritată, că e lipsit de toate îngrijirile necesare stării sale. 
De altfel, la Healthful-House se află la adăpost de orice 
indiscreti, care ar putea dori... 

Directorul îşi întregi fraza cu o clătinare din cap plină de 

semnificatii, ceea ce provocá aparitia unui zämbet abia 
perceptibil pe buzele stráinului. 

— Nu-l lăsaţi niciodată singur? întrebă contele d’Artigas. 

— Nu, domnule conte, niciodată. Un paznic care vorbeşte 
limba franceză şi în care avem perfectă încredere îl 
supraveghează în permanenţă. In cazul că, într-un fel sau 
altul, Roch ar lăsa să-i scape vreo indicație cu privire la 
descoperirea sa, această indicație ar fi înregistrată imediat 
şi am vedea ce putem face cu ea. 

In clipa aceea, contele d'Artigas schimbă o privire scurtă 
cu căpitanul Spade, care răspunse printr-un gest ce părea 
să însemne: am înţeles. De fapt, dacă cineva ar fi observat 
atitudinea căpitanului în cursul acestei vizite, ar fi remarcat 
că cerceta cu o deosebită minutiozitate acea porţiune a 
parcului care împrejmuia pavilionul nr. 17 şi diferitele 
deschideri care duceau spre el, probabil în vederea 
executării unui plan dinainte stabilit. 

Grădina -acestui pavilion era mărginită de zidul 
înconjurător al lui Healthful-House, în afara lui, zidul acesta 
tăia însăşi baza colinei al cărei povârniş se înclina în pantă 
lină până pe malul drept al râului Neuze. 

Pavilionul locuit de Thomas Roch avea doar un parter, 
încheiat cu o terasă în stil italian. Parterul era compus din 
două camere şi o anticameră, cu gratii de fier la ferestre. 
De fiecare parte a locuinţei creşteau arbori frumoşi, 
acoperiţi în momentul acela cu belşug de frunze. In faţă se 
întindeau peluze verzi, proaspete şi catifelate, din care nu 
lipseau nici diferiţi copăcei şi nici flori în culori strălucitoare. 
Toată proprietatea se întindea pe o suprafaţă de 
aproximativ jumătate de acru şi era pusă în exclusivitate la 
dispoziţia lui Thomas Roch, care avea libertatea să 
cutreiere în voie grădina sub supravegherea paznicului. 

Când contele d'Artigas, căpitanul Spade şi directorul 
pătrunseră în acest loc împrejmuit, primul om pe care-l 
zăriră la uşa pavilionului fu paznicul Gaydon. 

Privirea contelui d'Artigas se atinti numaidecât asupra 
acestui paznic, pe care păru să-l examineze cu o ciudată 
stáruintá, rămasă neobservată de director. 

Si totusi nu se intámpla pentru prima oarä ca niste stráini 
să-l viziteze pe oaspetele pavilionului nr. 17, fiindcă 
inventatorul francez trecea pe bună dreptate drept cel mai 
ciudat bolnav din Healthful-House. 

Dar atenţia lui Gaydon fu atrasă de înfăţişarea originală a 
celor două personaje, a căror naţionalitate n-o cunoştea. E 
drept că numele contelui d'Artigas nu-i era străin, dar 
niciodată nu avusese prilejul să-l întâlnească pe acest 
bogat gentleman în cursul escalelor sale în porturile coastei 
răsăritene şi nu ştia că goeleta Ebba era ancorată în acel 
moment la gura râului Neuze, la poalele colinei lui 
Healthful-House. 

— Gaydon, întrebă directorul, unde-i Thomas Roch?... 

— Acolo, răspunse paznicul, arătând cu mâna un om care 
se plimba gânditor în umbra arborilor dindärätul 
pavilionului. 

— Domnul conte d'Artigas a căpătat învoirea să viziteze 
sanatoriul nostru şi n-a vrut să plece mai înainte de a-l 
vedea pe Thomas Roch, despre care s-a vorbit atât de mult 
în ultima vreme. 

— Şi despre care s-ar vorbi încă şi mai mult, interveni 
contele d'Artigas, dacă guvernul federal n-ar fi avut grijă 
să-l închidă în această casă de sănătate. 

— A fost o măsură necesară, domnule conte. 

— Intr-adevăr e necesară, domnule director, e mai bine 
ca taina acestui inventator să dispară o dată cu el, pentru 
liniştea întregii lumi. 

Gaydon îl privi pe contele d'Artigas, apoi, fără să 
rostească o singură vorbă, o luă înaintea celor doi străini, 
îndreptându-se spre un tufiş din fundul grădinii. 

După câţiva paşi, vizitatorii se pomeniră în faţa lui 
Thomas Roch. 

Inventatorul nu-i văzuse venind şi s-ar putea presupune 
că nici când oaspeţii se aflau la o mică distanţă de el nu le 
observă prezenţa. 

Intre timp, fără să dea loc la niciun fel de bănuială, 
căpitanul Spade nu înceta să cerceteze locul în care se afla 
pavilionul nr. 17, la poalele parcului lui Healthful-House. 

Dupá ce urcá aleile in pantá, deosebi cu usurintá várfurile 
unor catarge care se zäreau dincolo de zidul imprejmuitor. 
Îi fu de ajuns sá arunce o singură privire într-acolo, ca sá îşi 
dea seama că erau catargele goeletei Ebba şi putu să se 
asigure astfel că, în partea asta, zidul se întindea de-a 
lungul malului drept al râului Neuze. 

Între timp, contele d'Artigas îl cerceta cu privirea pe 
inventatorul francez. Isi dădu seama că era un om voinic 
încă, sănătatea sa nu părea să fi suferit de pe urma 
internării care dura de peste un an şi jumătate. Dar 
atitudinea sa ciudată, gesturile incoerente, privirea rătăcită 
şi lipsa de interes faţă de tot ce se întâmpla în jurul lui 
trădau prea bine o desăvârşită stare de inconstientä şi o 
serioasă scădere a facultăţilor mintale. 

Thomas Roch se aşezase tocmai pe o bancă şi, cu vârful 
unui betisor pe care-l ţinea în mâini, desena pe nisipul aleii 
profilul unei fortificaţii. Apoi îngenunchie şi începu sá 
clădească mici forme de nisip care infätisau în mod vădit 
nişte bastioane. După ce rupse câteva frunze dintr-un 
arbust din apropiere, Roch le fixă pe vârfurile acestor forme 
de nisip, asemenea unor steaguri mici, procedând cu multă 
seriozitate şi fără să se preocupe cât de cât de cei care-l 
priveau. 

Era un joc de copii, dar un copil n-ar fi avut această 
gravitate. 

— E cu desăvârşire nebun?... Întrebă contele d'Artigas, 
care, în ciuda impasibilitätii sale obişnuite, păru oarecum 
dezamăgit. 

— V-am prevenit, domnule conte, că nu se poate scoate 
nimic de la el, răspunse directorul. 

— Dar n-ar putea cel putin să ne acorde oarecare 
atentie?... 

— Cred că ar fi cam greu să-l convingem. Directorul se 
întoarse către paznic şi-i spuse: 

— Întreabă-l ceva, Gaydon, poate că, dacä-ti aude vocea, 
are să-ţi răspundă. 

— Fiţi sigur că are să-mi răspundă, domnule director, 
spuse Gaydon. 

— Spune-mi, Gaydon, nu l-ai putea convinge sá vorbeascá 
despre Fulgurator? 

— Dacá-mi porunciti, domnule director, voi încerca... 

— Da, îţi poruncesc; cred că asta l-ar putea interesa pe 
contele d'Artigas. 

— Da, într-adevăr, răspunse contele d'Artigas, fără ca 
expresia rece a feţei sale să trădeze sentimentele care-l 
frământau. 

— Trebuie să vă previn că risc să provoc o nouă criză, 
observă paznicul. 

— Poţi să întrerupi convorbirea când ai să găseşti de 
cuviinţă. Spune-i lui Thomas Roch că un străin doreşte să 
trateze cu el cumpărarea Fulguratorului... 

— Dar nu vá temeti că taina i-ar putea scăpa? replică 
contele d'Artigas. 

Cuvintele acestea fură rostite cu atâta însufleţire, încât 
Gaydon nu îşi putu stăpâni o privire bănuitoare, care însă 
nu păru să-l neliniştească pe acest personaj impenetrabil. 

— N-avem de ce să ne temem, răspunse el, nicio 
făgăduială nu va smulge taina din gura lui Thomas Roch. 

Atâta timp cât nu va avea în mână milioanele pe care le 
cere... 

— Nu le-am adus cu mine, răspunse liniştit contele 
d'Artigas. Gaydon se întoarse către pacientul lui, şi, aşa 
cum procedase şi prima oară, îi atinse umărul şi-i spuse: 

— Thomas Roch, străinii aceştia au de gând să cumpere 
invenţia dumitale. 

Thomas Roch se ridică în picioare. 

— Invenţia mea?... strigă el. Explozibilul!... Focosul meu? 


O insufletire crescândă arăta foarte bine cât de iminentă 
era criza aceea de care vorbise Gaydon şi pe care o 
dezläntuiau totdeauna întrebări de acest fel. 

— Cât vreţi să-mi daţi pe ea?... Cât?... continuă Thomas 
Roch. Niciun motiv nu-i împiedica să-i promită o sumă, 
oricât ar fi fost ea de colosală. 

— Cât... cât?... repeta Roch. 

— Zece milioane de dolari, răspunse Gaydon. 

— Zece milioane? strigă Thomas Roch. Zece milioane... 
un fulgurator a cărui putere e de zece milioane de ori mai 
mare decât tot ce s-a construit până acum? Zece milioane? 
... Un proiectil autopropulsat, care, explodánd, poate să-şi 
extindă puterea de distrugere pe o suprafaţă de zece mii de 
metri pätrati!... Zece milioane?... Singurul focos în stare să- 
i provoace explozia!... Dar nici cu toate bogăţiile lumii nu s- 
ar putea cumpăra taina armei mele şi, decât s-o cedez 
pentru preţul asta, prefer să-mi tai limba cu dinţii!... Zece 
milioane pentru o invenţie care valorează un miliard... un 
miliard... un miliard!... 

Roch dovedea că este într-adevăr un om lipsit de orice 
noţiune a lucrurilor, când era vorba să duci tratative cu el. 

Dacă Gaydon i-ar fi oferit zece miliarde, nebunul ăsta i-ar fi 
cerut şi mai mult. 

Contele d'Artigas şi căpitanul Spade nu încetaseră să-l 
observe de la începutul crizei - contele îşi păstrase calmul, 
deşi fruntea i se posomorâse, în timp ce căpitanul clătina 
din cap cu aerul omului care spune: „într-adevăr, nu-i nimic 
de făcut cu nenorocitul ăsta”! 

De altfel, Roch o luase la fugă şi acum străbătea în goană 
grădina, strigând cu o voce sugrumată de furie: 

— Miliarde... miliarde! 

Adresându-se directorului, Gaydon îi spuse: 

— V-am prevenit că va fi aşa! 

Apoi, porni în urma bolnavului, îl ajunse din urmă, îl 
apucă de braţ şi, fără să întâmpine nicio rezistenţă, îl aduse 
înapoi spre pavilion, a cărui uşă se închise numaidecât 
după aceea. 

Contele d'Artigas rămase singur cu directorul, în timp ce 
căpitanul Spade străbătea pentru ultima oară grădina, de-a 
lungul zidului din partea de jos a clădirii. 

— N-am exagerat, domnule conte, declară directorul. E 
limpede că boala lui Thomas Roch progresează zilnic. După 
mine, putem spune de pe acum că nebunia lui e incurabilă. 
Chiar dacă i s-ar pune la dispoziţie toţi banii pe care-i cere, 
tot nu s-ar putea scoate nimic de la el. 

— E foarte probabil, răspunse contele d'Artigas, şi totuşi, 
deşi pretenţiile lui financiare merg până la absurd, nu e mai 
puţin adevărat că a inventat o armă a cărei putere este, ca 
să spun aşa, nelimitată... 

— Asta e părerea celor competenţi, domnule conte. Dar 
descoperirea lui va dispărea în curând o dată cu el, în 
cursul uneia din crizele care devin din ce în ce mai 
puternice şi din ce în ce mai dese. În curând, până şi 
interesul material, singurul mobil care pare să fi 
supravieţuit în sufletul său, va dispărea... 

— Poate că singurul mobil care va supravieţui va fi ura! 
murmură contele d'Artigas, în timp ce căpitanul Spade se 
apropia de poarta grădinii, ca să-l întâmpine. 

III 
O DUBLĂ RĂPIRE 


O jumătate de oră mai târziu, contele d'Artigas şi 
căpitanul Spade mergeau pe drumul mărginit de fagi 
seculari, care desparte Healthful-House de malul drept al 
râului Neuze. Directorul se declarase foarte onorat de vizita 
lor, ei îi multumiserä la rândul lor pentru primirea amabilă 
ce le rezervase. O sută de dolari, destinati personalului de 
serviciu al sanatoriului, dovedeau cât de generoase erau 
sentimentele contelui d'Artigas. Nu mai încăpea îndoială că, 
pentru cine apreciază distincţia cuiva după generozitatea 
lui, contele era un străin foarte distins. 

După ce ieşiră pe poarta care închide Healthful-House la 
jumătatea povärnisului colinei, contele d'Artigas si 
căpitanul Spade dădură ocol zidului împrejmuitor, a cărui 
înălţime putea descuraja orice încercare de escaladare. 

Contele era dus pe gânduri şi, ca de obicei, tovaräsul lui 
aştepta să i se adreseze cuvântul. 

Contele d'Artigas nu se hotări s-o facă decât în clipa 
când, oprindu-se în drum, putu să măsoare cu privirea 
creasta zidului, îndărătul căruia se ridica pavilionul 17. 

— Ai avut timp să te familiarizezi cu locurile? întrebă el. 

— Da, domnule conte, răspunse căpitanul Spade, 
stăruind asupra titlului pe care-l acorda străinului. 

— Nu ţi-a scăpat nimic? 

— Nimic din ce era necesar să ştiu. Cum e situat 
îndărătul acestui zid, la pavilion se poate ajunge cu uşurinţă 
şi, dacă proiectele dumneavoastră au rămas aceleaşi... 

— Aceleaşi, Spade. 

— In ciuda dezechilibrului mintal de care suferă Thomas 
Roch? 

— Da, în ciuda lui şi dacă izbutim să-l răpim. 

— Asta e treaba mea. La căderea nopţii, voi pătrunde în 

parcul lui Healthful-House, apoi in curtea pavilionului, fárá 
sá fiu zárit de nimeni. 

— Pe poarta de intrare? 

— Nu... pe aici. 

— Dar în partea asta e zidul şi după ce-l treci, cum ai să-l 
sari iar, cu Thomas Roch cu tot? Dacă nebunul începe să 
strige?... Dacă opune vreo rezistentä?... Dacă paznicul lui 
dă alarma?... 

— Nu vă temeti de aşa ceva... N-avem decât să intrăm, şi 
să ieşim pe poarta asta. 

Căpitanul Spade arătă spre o portitä mică, la câţiva paşi 
depărtare, portitä în zidul împrejmuitor, folosită fără 
îndoială numai de personalul de serviciu, când trebuia să 
coboare pe marginea râului Neuze. 

— Pe aici, reluă căpitanul Spade, vom putea intra în parc, 
chiar şi fără a fi nevoiţi să folosim o scară. 

— Dar poarta asta e încuiată. 

— Se va descuia. 

— Dar nu e zăvorâtă din interior? 

— Am tras zăvoarele în timp ce mă plimbam prin grădină 
şi directorul n-a băgat de seamă. 

Contele d'Artigas se apropie de portitá şi spuse: 

— Cum ai s-o descui? 

— Asta-i cheia, răspunse căpitanul Spade. 

Şi-i arătă o cheie pe care o scosese din broască, după ce 
trăsese zăvoarele. 

— Cum nu se poate mai bine, Spade, spuse contele 
d'Artigas. E foarte probabil că răpirea nu va prezenta nicio 
dificultate. Să ne întoarcem la bord. Pe la ora opt, după 
căderea nopţii, una din bărci te va aduce aici cu încă cinci 
oameni. 

— Da... cu cinci oameni, răspunse căpitanul Spade, îmi 
ajung atâţia, chiar pentru cazul că paznicul va da alarma şi 
că va trebui să ne descotorosim de el. 

— Să vă descotorositi... răspunse contele d’Artigas. Bine, 
fie, dacă este neapărat necesar. Dar aş prefera să puneţi 
mâna pe acest Gaydon şi să-l aduceţi la bordul Ebbe/. Cine 
ştie dacă nu a şi surprins până acum o parte din taina lui 

Totul indreptatea speranţa că Thomas Roch şi paznicul 
Gaydon, surprinşi separat şi împiedicaţi să opună o 
rezistenţă serioasă sau să strige după ajutor, vor cădea 
victime răpirii pe care avea s-o încerce căpitanul Spade în 
folosul contelui d'Artigas. 

Străinul şi tovarăşul său se îndreptară spre un mic golf 
unde-i aştepta una din bărcile de pe Fbba. Goeleta 
ancorase la o distanţă de vreo patru sute de metri, velele 
sale erau strânse în învelitoarele lor gălbui, iar verigile 
adunate şi ele reglementar, aşa cum se obişnuieşte pe 
bordurile iahturilor de agrement. Niciun pavilion nu era 
înălţat la pupa. In vârful catargului mare flutura doar o 
flamură roşie, uşoară, pe care briza de răsărit, pe cale să se 
potolească, abia o desfăşura. 

Contele d'Artigas şi căpitanul Spade urcară în barcă. 
Câteva clipe mai târziu, loviturile celor patru vâsle îi duseră 
până la goeleta, pe puntea căreia cei doi urcară pe o scară 
laterală. 

Contele d'Artigas se îndreptă numaidecät spre cabina sa 
de la pupa, în timp ce căpitanul Spade porni spre prova, 
pentru a da ultimele ordine. 

Ajuns în faţa deschizáturii de la prova, se aplecă 
deasupra marginii tribordului şi cáutá din ochi un obiect 
care plutea la suprafaţa apei, la o depărtare de câteva 
brate?. 

Era o geamandurä de dimensiuni mici, care tresärea in 
freamätul refluxului Neuzei. 

Noaptea se lăsa încet. Spre malul stâng al râului 
şerpuitor, silueta nehotărâtă a oraşului New-Berne începea 
să se topească în întuneric. Casele se profilau în negru pe 
orizontul tăiat încă de o lungă dara de foc la marginea de 
vest a norilor. In partea cealaltă, culoarea cerului se 
estompa în aburi deşi. Dar nu s-ar fi zis că avea să plouă, 
căci aburii aceia pluteau în zonele ridicate ale cerului. 

Pe la orele şapte, primele lumini ale oraşului licăriră la 
diferite etaje ale caselor, în timp ce luminile cartierelor 
situate mai jos, înspre râu, se reflectau în lungi zig-zaguri, 
tremurând uşor deasupra malurilor, căci briza se liniştea o 
dată cu lăsarea serii. Bărcile de pescari se întorceau uşurel, 
îndreptându-se spre micile golfuri ale portului, unele din ele 
căutând, cu velele întinse, o ultimă boare de vânt, altele 
împinse de vâslele ale căror lovituri seci şi ritmate se 
auzeau până în depărtare. Două stimere trecură, aruncând 
limbi de scântei prin ambele lor coşuri, încununate de un 
fum negru şi bătând apa cu paletele roţilor lor puternice, în 
timp ce cumpăna maşinii se ridica şi se cobora deasupra 
spardecului, nechezând ca un monstru marin. 

La orele opt, contele d'Artigas se ivi din nou pe puntea 
goeletei, întovărăşit de un personaj în vârstă de vreo 
cincizeci de ani, căruia îi spuse: 

— A sosit timpul, Serko... 

— Mă duc să-l anunţ pe Spade, răspunse Serko. Căpitanul 
se apropie de el. 

— Pregăteşte-te de plecare, îi spuse contele d'Artigas. 

— Suntem gata. 

— Ai grijă ca nimeni sá nu miroase ceva la Healthful- 
House şi să nu-şi poată închipui că Thomas Roch şi paznicul 
lui au fost duşi pe bordul Ebbel. 

— Unde, de altfel, nimeni nu i-ar găsi, chiar dac-ar veni 
să-i caute, adăugă Serko. 

Şi ridică din umeri, râzând cu voie bună. 

— Totuşi, e mai bine să nu trezim niciun fel de bănuieli, 
răspunse contele d'Artigas. 

Barca era gata. Căpitanul Spade şi cinci oameni luară loc 
în ea. Patru dintre ei puseră mâna pe vâsle. Al cincilea, 
şeful echipajului, Effrondat, care trebuia să rămână de pază 
în barcă, se instala la cârmă, lângă căpitanul Spade. 

— Noroc, Spade! strigă Serko zâmbind. Ai grijă să faci 
treaba fără zgomot, ca un îndrăgostit care-şi răpeşte iubita. 

— Bine... Numai Gaydon să nu... 

— Avem nevoie şi de Roch, şi de Gaydon, spuse contele 
d'Artigas. 

— Am înţeles! 
răspunse căpitanul 
Spade. Barca porni şi 
marinarii o urmárirá cu 
privirea, până când se 
făcu nevăzută în 
întuneric. 

Trebuie să menţionăm 
că, în aşteptarea 
oamenilor săi, Ebba nu 
făcu niciun fel de 
pregătiri de plecare. 
Probabil că nu avea de 
gând să ridice ancora din 
New-Berne după răpirea 
celor doi. Şi, la drept 
vorbind, cum ar fi putut 
să ajungă în larg? In 
văzduh nu se mai simţea 
nicio suflare a brizei şi 
peste o jumătate de oră 


valul de maree inaltä avea sä fie simtitor la mai multe mile 
în amont pe Neuze. Lată de ce goeleta nu se lăsă 
perpendicular pe ancorá. 

Ancoratá la o depártare de patru sute de metri de tárm, 
Ebba s-ar fi putut apropia si mai mult de el, avánd totusi 
încă cincisprezece sau douăzeci de picioare de apă sub ea, 
ceea ce ar fi înlesnit îmbarcarea, în clipa în care barca s-ar 
fi pregătit s-o acosteze. Dacă această manevră nu se 
efectuase, însemna că d'Artigas avea motive să n-o 
poruncească. 

Distanţa până la mal fu străbătută în câteva minute şi 
barca trecu neobservată. 

Malul era pustiu; pustiu era şi drumul, care, la umbra 
unor fagi bătrâni, mergea de-a lungul parcului lui Healthful- 
House. 

O ancora mică fu azvarlitá pe țărm si intepenita solid. 
Căpitanul Spade şi cei patru marinari debarcară, îl lăsară în 
urma lor pe şeful echipajului şi se fácurá nevazuti sub bolta 
întunecată a copacilor. Odată ajunşi în faţa zidului care 
împrejmuia parcul, Spade se opri şi oamenii lui se înşiruiră 
de o parte şi de alta a portitei. 

După ce căpitanul Spade luă aceste măsuri de precauţie, 
nu-i mai rămânea decât să introducă cheia în broască şi să 
împingă poarta, cu condiţia totuşi ca nu cumva unul din 
servitorii sanatoriului, observând că nu era încuiată ca de 
obicei, să n-o fi Zavorat pe dinăuntru. 

In cazul acesta, răpirea ar fi fost grea, admițând chiar că 
s-ar fi putut escalada creasta zidului. 

Căpitanul Spade îşi lipi mai întâi urechea de poartă. 

Nu se auzea niciun zgomot de paşi în parc, nicio forfotă 
în jurul pavilionului nr. 17. In ramurile fagilor care 
mărgineau drumul nu se mişca nicio frunză. Pretutindeni 
domnea liniştea înăbuşită a stepei în nopţile fara briză. 

Căpitanul Spade scoase cheia din buzunar şi o strecură în 
broască. Limba se räsuci şi, împinsă uşor, poarta se 
deschise dinafară înăuntru. 

Aşadar, lucrurile rămăseseră în aceeaşi stare în care le 
lăsaseră vizitatorii sanatoriului. 

Cäpitanul Spade pätrunse in curte, asigurändu-se mai 
întâi că nimeni nu se afla în apropierea pavilionului; 
marinarii intrară în urma lui. 

Poarta fu pur şi simplu împinsă în chenarul ei, ceea ce 
avea să îngăduie căpitanului şi marinarilor să iasă repede 
din parc. 

In partea aceea umbrită de arbori înalţi şi presărată de 
tufişuri era atâta întuneric, încât ar fi fost greu să 
deosebeşti pavilionul, dacă una din ferestrele lui n-ar fi fost 
puternic luminată. 

Fără îndoială că era fereastra camerei ocupată de 
Thomas Roch şi de paznicul Gaydon, dat fiind că acesta nu 
se mişca nici ziua, nici noaptea de lângă bolnavul 
încredinţat supravegherii sale. lată de ce căpitanul Spade 
se aştepta să-l găsească în pavilion. 

Cei patru oameni şi el însuşi înaintară cu băgare de 
seamă, atenţi ca nu cumva, lovind vreo piatră cu piciorul 
sau strivind vreo creangă, să nu facă un zgomot care să le 
trădeze prezenţa. Aşadar, se îndreptară spre pavilion, în 
aşa fel încât să ajungă în faţa uşii laterale, în apropierea 
căreia fereastra strălucea, dincolo de faldurile perdelelor. 
Dar dacă uşa aceasta era încuiată, cum aveau să pătrundă 
în camera lui Thomas Roch? Era o problemă pe care 
căpitanul Spade şi-o pusese, desigur. Cum nu avea o cheie 
cu care ar fi putut să descuie, nu va fi oare necesar să 
spargă unul din geamurile ferestrei, s-o deschidă dintr-o 
singură lovitură, sá se năpustească în cameră, să-l 
surprindă pe Gaydon printr-un atac neaşteptat, să-l 
împiedice să strige după ajutor? într-adevăr, cum puteau 
proceda altfel? 

Totuşi, această lovitură prezenta oarecari primejdii. 
Căpitanul Spade îşi dădea perfect seama de acest lucru, 
fiind un om care, de obicei, era mai curând viclean decât 
violent. 

Dar n-avea de ales. De altfel, esentialul era să-l răpească 
pe Thomas Roch şi pe Gaydon o dată cu el, conform 
dorințelor contelui d'Artigas; operaţia trebuia înfăptuită cu 
orice preţ. 

Cänd ajunse sub fereastra pavilionului, cápitanul Spade 
se ridica in värful picioarelor si, printr-o crápáturá a 
perdelelor, putu sa cuprindá cu privirea interiorul camerei. 

Gaydon se afla acolo, lángá Thomas Roch, a cárui crizä 
continuase dupá plecarea contelui d'Artigas. Criza aceasta 
cerea îngrijiri speciale şi paznicul le dădea bolnavului după 
indicaţiile unui al treilea personaj. 

Era unul din medicii casei de sănătate, trimis imediat de 
director la pavilionul 17. Evident că prezenţa acestui medic 
avea să complice situaţia şi sá îngreuneze răpirea. _ 

Thomas Roch era întins, îmbrăcat, pe un sezlong. In clipa 
aceea, părea destul de calm. Criza, care scădea încetul cu 
încetul din intensitate, avea să fie urmată de câteva ore de 
toropeală şi apoi de somn. 

În clipa in care căpitanul Spade se inältase până la 
marginea ferestrei, medicul se pregătea să se retragă. 
Trăgând cu urechea, îl puteai auzi declarându-i lui Gaydon 
că noaptea va trece fără niciun alt accident şi că nu va fi 
cazul să mai intervină o dată. 

După ce spuse acestea, medicul se îndreptă spre uşă - 
nu trebuie să uităm că ea se deschidea lângă fereastra 
aceea în faţa căreia aşteptau căpitanul Spade şi oamenii 
săi. Dacă nu se ascundeau, dacă n-aveau grijă să se 
ghemuiască îndărătul tufişurilor din apropierea pavilionului, 
ar fi putut fi záriti nu numai de medic, ci şi de paznicul care 
se pregătea să-l însoţească. 

Mai înainte ca cei doi să-şi fi făcut apariţia pe peron, 
căpitanul Spade făcu un semn şi marinarii se imprástiará, în 
timp ce el însuşi se aruncă la pământ, la picioarele zidului. 

Din fericire, lampa rămăsese în cameră şi nu riscau să fie 
trádati de vreo rază de lumină. 

Pregătindu-se să se despartă de Gaydon, medicul se opri 
pe prima treaptă şi spuse: 

— Asta a fost una din crizele cele mai serioase prin care 
a trecut bolnavul nostru! Ar fi de-ajuns încă două sau trei 
de acelaşi fel ca să-şi piardă şi bruma de judecată ce i-a 
mai rămas. 

— Păi atunci, răspunse Gaydon, de ce nu se hotărăşte 

directorul sá interzicá stráinilor vizitarea acestui pavilion? 
Starea în care l-aţi găsit azi pe bolnavul nostru se datoreste 
unui oarecare conte d'Artigas şi lucrurilor despre care a 
vorbit cu Thomas Roch. 

— Ai dreptate, am să-i atrag atenţia directorului asupra 
acestei chestiuni, răspunse medicul. 

Cobori treptele peronului si Gaydon îl întovărăşi până la 
capătul aleii în pantă, după ce lăsase întredeschisă uşa 
pavilionului. 

Când cei doi se depărtară la o distanţă de vreo douăzeci 
de paşi, căpitanul Spade se ridică în picioare şi marinarii se 
apropiară de el. 

Nu era oare indicat să profite de o împrejurare pe care le- 
o oferea întâmplarea, să pătrundă în cameră, să-l înşface 
pe Thomas Roch, care în clipa aceea era pe jumătate 
cufundat în somn, apoi să aştepte întoarcerea lui Gaydon 
ca să pună mâna şi pe el? 

Dar îndată ce paznicul ar fi constatat dispariţia lui 
Thomas Roch, sar fi repezit să-l caute, ar fi strigat după 
ajutor, ar fi dat alarma. Medicul s-ar fi întors numaidecât... 
Personalul din Healthful-House ar fi fost în picioare... 
Căpitanul Spade n-ar fi avut timp să ajungă până la poarta 
sanatoriului, să iasă din parc, s-o închidă în urma lui. 

De altfel, nu mai avu răgaz să reflecteze asupra acestei 
idei. Un zgomot de paşi răsuna pe nisip şi anunţa 
întoarcerea lui Gaydon. Cel mai nimerit era să se repeadă 
asupra lui, să-i indbuse strigătele fără a-i lăsa timp sá dea 
alarma şi să-l împiedice să se apere. Patru oameni, la 
nevoie chiar cinci, puteau cu uşurinţă să-i înfrângă 
rezistenţa şi să-l târască afară din parc. Cât despre răpirea 
lui Thomas Roch, nu avea să prezinte nicio dificultate, 
deoarece bietul nebun nici nu-şi va da seama ce se petrece 
cu el. 

Între timp, Gaydon ocolise tufişul, şi se îndrepta spre 
peron. Dar în clipa în care punea piciorul pe prima treaptă, 
cei patru marinari se repeziră asupra lui, il trântiră la 
pământ fără a-i fi îngăduit să scoată un singur strigăt, îi 
înfundară în gură un căluş făcut dintr-o batistă, îi acoperiră 

ochii cu o carpá si-i legará bratele si picioarele atät de 
strâns, încât îl transformará într-un corp inert. 

Doi dintre oameni rămaseră alături de el, în timp ce 
Spade şi ceilalţi intrau în cameră. 

După cum se aştepta căpitanul, în starea în care se afla 
Thomas Roch, zgomotul nu izbutise măcar să-l scuture din 
toropeală. intins pe şezlong, cu ochii închişi, inventatorul 
putea fi luat drept mort, dacă n-ar fi respirat cu zgomot. 
Spade nu găsi că era absolut necesar să-l lege, nici să-i 
pună căluş. Era de-ajuns ca unul din cei doi oameni să-l 
apuce de picioare şi celălalt de cap ca să-l conducă până la 
barca păzită de şeful de echipaj. Lucrul acesta se făcu într-o 
clipă. 

Ultimul care ieşi din cameră fu căpitanul Spade, după ce 
avu grijă să stingă lampa şi să închidă uşa îndărătul lui. În 
felul acesta, era de aşteptat ca răpirea să fie descoperită 
abia a doua zi şi în niciun caz mai înainte de primele ore ale 
dimineţii. 

Pentru transportul lui Gaydon, care avu loc fără nicio 
dificultate, se procedă la fel. Ceilalţi doi oameni îl ridicară, 
coborând prin grădină, ocolind tufişurile, apoi se îndreptară 
spre zidul imprejmuitor. 

In această porţiune a parcului, totdeauna pustie, 
întunericul se făcea tot mai dens. De cealaltă parte a 
colinei nu se mai puteau vedea luminile clădirilor din nordul 
parcului şi ale celorlalte pavilioane ale sanatoriului. 

Ajuns în faţa porţii, căpitanul Spade se mulţumi s-o tragă 
spre el. 

Primii ieşiră oamenii care-l duceau pe gardian. După ei 
veneau ceilalţi, purtându-l pe braţe pe Thomas Roch. În 
cele din urmă ieşi şi căpitanul Spade, care încuie poarta cu 
cheia, hotărât s-o arunce în apele râului Neuze, de îndată 
ce vor fi ajuns la barcă. 

Nu întâlniră pe nimeni nici în drum şi nici pe mal. 

După ce făcură douăzeci de paşi, dădură peste Effrondat, 
şeful de echipaj, care aştepta sprijinit de povârnişul colinei. 

Thomas Roch şi Gaydon fură instalaţi la pupa bărcii, în 
care luară loc căpitanul Spade şi marinarii. 

— Aruncá ancora si hai, repede! porunci cápitanul Spade 
sefului de echipaj. 

Acesta executá ordinul, apoi, dándu-si drumul pe 
povárnisul abrupt al malului, sări în barcă, împingând-o 
spre larg. 

Cele patru vâsle incepura să lovească apa si barca se 
îndreptă spre goeletá. Un foc care licárea în vârful 
catargului de la prova arăta locul unde aceasta era 
ancorată şi, cu douăzeci de minute mai devreme, se 
legănase în bătaia valului. 

Câteva clipe după aceea, barca se afla bord la bord cu 
goeleta. 

Contele d'Artigas se sprijinea de marginea punţii, lângă 
scara laterală. 

— S-a făcut, Spade? întrebă el. 

— S-a făcut. 

— Ai pus mâna pe amândoi? 

— Pe amândoi, şi pe paznic, şi pe cel păzit. 

— Nimeni nu bánuieste ceva la Healthful-House? 

— Nimeni. 

Era greu de presupus că Gaydon, cu urechile şi ochii 
legaţi, ar fi putut recunoaşte vocea contelui d'Artigas sau 
pe aceea a căpitanului Spade. 

In afară de asta, trebuie să semnalăm şi faptul că nici 
Thomas Roch, nici el nu fură transportaţi numaidecât pe 
bordul goeletei. Se stârni o forfotă de-a lungul corpului 
vasului. Abia după o jumătate de oră Gaydon, care-şi 
păstrase tot sângele rece se simţi ridicat, apoi coborât iar în 
fundul calei. 

Răpirea fiind săvârşită, s-ar fi zis că Ebba avea să ridice 
ancora şi apoi să coboare apele estuarului, să străbată prin 
Pamplico-Sound şi să pornească în larg. Totuşi, niciuna din 
manevrele care întovărăşesc plecarea unui vas, nu avu loc 
la bord. 

Nu era deci primejdios ca goeleta să rămână în acelaşi 
loc, după dubla răpire care avusese loc în seara aceea? 
Contele d'Artigas îşi ascunsese oare atât de bine prizonierii, 
încât să-i ferească de a fi descoperiţi, în cazul că Ebba, a 

cărei prezenţă în apropierea lui Healthful-House trebuia sá 
pară suspectă, ar fi fost vizitată de agenţii din New-Berne? 
In orice caz, o oră după întoarcerea bărcii, în afară de 
oamenii de cart întinşi la prova, toată lumea, adică 
echipajul în cabina lui, contele d'Artigas, Serko şi căpitanul 
Spade în cabinele lor - da, toată lumea dormea pe bordul 
goeletei, nemişcată în apele liniştite ale estuarului Neuzei. 

IV 
GOELETA EBBA 


Ebba îşi începu pregătirile de plecare abia a doua zi 
dimineata, dar fárá sá manifeste nicio grabá. De la capátul 
cheiului din New-Berne se putu vedea cá, dupá spálarea 
puntii, sub conducerea nostromului? Effrondat, echipajul 
desfácea velele din tocuri, desfácea si gárbacele, pregátea 
otgoanele şi înălța bărcile în vederea plecării. 

La ora opt dimineaţa, contele d'Artigas nu se arátase 
încă. Nici tovarăşul său, inginerul Serko - acesta era 
numele sub care era cunoscut pe bord - nu ieşise încă din 
cabină. Cât despre căpitanul Spade, acesta dădea 
marinarilor diferite ordine, care arătau că plecarea va avea 
loc numaidecât. 

Ebba era un iaht foarte potrivit pentru cursă, deşi nu 
participase niciodată la concursurile care aveau loc în 
America de Nord şi în Regatul-Unit. Catargele sale înalte, 
suprafaţa velaturii, felul în care erau încrucişate vergile pe 
arbori, pescajul care-i asigura o mare stabilitate chiar când 
îşi desfăşura toate pânzele, formele sale zvelte la prova şi 
fine la pupa, liniile perfect desenate, totul dovedea că e un 
vas foarte rapid şi ţinând bine marea, în stare să reziste la 
cele mai mari furtuni. 

Într-adevăr, în plină bătaie a vântului, pe briză puternică, 
goeleta Ebba putea cu uşurinţă să facă douăsprezece mile 
pe oră. 

E drept că vasele cu pânză sunt totdeauna supuse 
capriciilor atmosferei. Când începe o perioadă de calm, 
vasele acestea trebuie să se resemneze şi să rămână pe 
loc. lată de ce, deşi calităţile lor nautice sunt superioare 
însuşirilor iahturilor cu aburi, ele nu reprezintă niciodată 
garanţiile pe care aburul le conferă celor din urmă. 


3 Nostrom - şef de echipaj (n.r.). 

De aici s-ar părea ca, dacă ne gândim bine, 
superioritatea e de partea navelor care unesc avantajele 
velelor cu cele ale elicei. Se vede, totuşi, că nu aceasta era 
părerea contelui d'Artigas, care se mulțumea cu o goeletá 
pentru peregrinările sale pe mări, chiar atunci când părăsea 
apele Atlanticului. 

In dimineaţa aceea, o briză uşoară bătea dinspre vest. 
Ebba părea deci favorizată, în primul rând pentru a ieşi din 
estuarul Neuzei şi apoi pentru a ajunge dincolo de 
Pamplico-Sound, până la un inlet* - un fel de strâmtoare - 
din acelea care stabilesc comunicaţia între lac şi largul 
mării. 

Două ore mai târziu, Ebba se legăna încă în ancora al 
cărei lanţ, o dată cu scăderea mareei, începea să devină 
rigid. Goeleta, mişcată de apele refluxului, îşi întorcea 
prova spre gura Neuzei. Mica geamandură care, în ajun, 
plutea la babord, fusese ridicată probabil în timpul nopţii, 
căci nu se mai zărea nicăieri. 

Deodată, o lovitură de tun răsună la depărtare de o milă. 
Un fum uşor se adună ca o coroană deasupra bateriilor de 
pe coastă. Câteva bubuituri, trimise de tunurile înşirate pe 
insulele lunguiete inläntuite în larg, îi ráspunserá. 

In clipa aceea, contele d'Artigas şi inginerul Serko se iviră 
pe punte. 

Căpitanul Spade se apropie de ei. 

— Bubuitură de tun, spuse el. 

— O aşteptam, răspunse inginerul Serko ridicând uşor din 
umeri. 

— Asta înseamnă că operaţia noastră a fost descoperită 
de personalul de la Healthful-House, reluă căpitanul Spade. 

— Desigur, răspunse inginerul Serko, bubuiturile de 
adineauri înseamnă ordinul de a închide strâmtorile. 

— În ce măsură poate să ne intereseze acest fapt? 
întrebă contele d'Artigas, pe un ton liniştit. 

— Nu poate să ne intereseze, răspunse inginerul Serko. 
Căpitanul Spade avea dreptate când spunea că, în clipa 


* Am adoptat în versiunea românească termenul folosit de 
Jules Verne în textul francez (n.r.). 

aceea, disparitia lui Thomas Roch si a paznicului sau fusese 
adusá la cunostinta personalului din Healthful-House. 

Intr-adevär, in zorii zilei, medicul care, la ora obisnuitä, 
venise sä-si faca vizita la pavilionul 17, gásise camera 
goalá. Indatá ce fusese prevenit, directorul porunci sá se 
facă cercetări în interiorul curţii. Ancheta stabili că, deşi 
poarta aflată în zidul imprejmuitor al sanatoriului, la poalele 
colinei, era încuiată, cheia nu se mai afla în broască şi, în 
afară de asta, zăvoarele fuseseră trase. 

Nu mai rămânea nicio îndoială că răpirea avusese loc în 
cursul serii sau în cursul nopţii, folosindu-se această poartă. 
Cine era vinovatul? In privinţa asta, era cu neputinţă să se 
facă o presupunere cât de mică, nici să se arunce bănuiala 
asupra cuiva. Nu se ştia decât un singur lucru şi anume că, 
în ajun, pe la orele şapte şi jumătate seara, unul din medicii 
casei de sănătate venise să-l vadă pe Thomas Roch, care se 
afla pradă unei crize violente. După ce-i dăduse îngrijirile 
necesare, îl lăsase într-o stare care nu-i îngăduia să fie 
stăpân pe actele sale, apoi ieşise din pavilion, împreună cu 
paznicul Gaydon, care-l însoţise până la capătul aleii 
laterale. 

Ce se întâmplase după aceea?... Nimeni nu ştia. Ştirea 
acestei duble răpiri fu telegrafiată la New-Berne şi de aici la 
Raleigh. Printr-o telegramă, guvernatorul Carolinei de Nord 
dădu numaidecát ordinul de a nu se permite ieşirea nici 
unei nave din Pamplico-Sound mai înainte de a fi fost 
perchezitionata minuțios. O altă telegramă anunţă 
crucişătorul de gardă Falcon că trebuie să ia parte la 
executarea acestor măsuri. In acelaşi timp se dădură 
dispoziţii severe pentru supravegherea oraşelor şi a satelor 
din întreaga provincie. 

Aşa se explică de ce, ca urmare a acestei hotărâri, 
contele d'Artigas putu zări crucişătorul Falcon care, la o 
depărtare de două mile în estul estuarului, îşi începea 
pregătirile de plecare. Dar, în timpul necesar navei de 
război pentru a se pune sub presiune, goeleta ar fi putut 
face o bucată de drum fără să se teamă de urmărire - cel 
puţin pentru o oră. 

— Ridicäm ancora? Întrebă căpitanul Spade. 

— Da, väntul e bun. Dar nu aräta cä te gräbesti, räspunse 
contele d’Artigas. 

— Desigur, adauga inginerul Serko, iesirile din Pamplico- 
Sound trebuie sá fie supravegheate acum si nicio corabie n- 
ar putea ajunge în larg fără sá se supună controlului unor 
gentlemeni curiosi şi indiscreti. 

— Să plecăm totuşi, ordonă contele d'Artigas. După ce 
ofiţerii crucişătorului sau agenţii vamali vor perchezitiona 
Ebba, vor ridica embargoul care o loveşte şi m-ar mira dacă 
nu-i vor îngădui să-şi vadă de drum. 

— După ce-i vor cere mii de scuze şi-i vor ura de mii de 
ori călătorie bună şi întoarcere grabnică, spuse şi inginerul 
Serko, care-şi isprăvi fraza într-un hohot de râs. 

Când ştirea dispariţiei se răspândi în New-Berne, 
autorităţile se întrebară mai întâi dacă Thomas Roch şi 
paznicul său fugiseră sau fuseseră răpiți. Dat fiind ca 
pentru reuşita unei evadări ar fi fost neapărat nevoie de 
complicitatea lui Gaydon, ideea aceasta fu înlăturată. 
Pentru directorul sanatoriului şi pentru administraţia 
statului, purtarea paznicului Gaydon nu putea fi supusă nici 
unei bănuieli. 

Aşadar era vorba de o răpire şi îşi poate închipui oricine 
ce impresie produsese evenimentul acesta în oraş. Cum 
aşa! Inventatorul francez, păzit cu atâta severitate, 
dispăruse şi o dată cu el taina acestui Fulgurator, pe care 
nimeni n-o putuse încă pătrunde! Oare consecinţele acestei 
întâmplări nu aveau să fie foarte grave? Oare noua armă nu 
era acum definitiv pierdută pentru America? Presupunând 
că această lovitură ar fi fost pusă la cale de altă naţiune, 
spre avantajul acesteia, oare acea naţiune nu avea să 
obţină în cele din urmă de la Thomas Roch, care-i căzuse în 
mână, ceea ce nu obținuse guvernul federal? Şi cum putea 
admite un om de bună credinţă că răpitorii operaseră la 
ordinul unui simplu particular? 

lată de ce măsurile luate de autorităţi fură extinse pe 
teritoriul mai multor comitate ale Carolinei de Nord. Se 
organiză imediat o supraveghere specială de-a lungul 

şoselelor, a căilor ferate, în jurul locuinţelor din oraşe si 
sate. Cât despre supravegherea mării, avea să se exercite 
de-a lungul întregului litoral de la Wilmington şi până la 
Norfolk. Nicio navă nu putea să se sustragă vizitei ofiţerilor 
sau a agenţilor, care trebuiau s-o oprească, la cea mai mică 
bănuială. Nu numai crucişătorul Falcon se pregătea de 
plecare; câteva team-launches ancorate în apele lui 
Pamplico Sound, erau gata să străbată aceste ape în toate 
direcţiile cu dispoziţia de a perchezitiona, până în fundul 
calei, navele de comerţ şi de croazieră, bărcile de pescuit, 
atât cele ancorate în punctele lor obişnuite, cât şi cele ce se 
pregăteau să pornească în larg. 

Intre timp, goeleta Ebba se pregătea să ridice ancora. Nu 
s-ar fi putut spune că d'Artigas e câtuşi de puţin îngrijorat 
de măsurile de prevedere luate de autorităţi şi nici de 
riscurile la care era expus, în cazul că Thomas Roch şi 
gardianul Gaydon ar fi fost descoperiţi la bordul navei sale. 

Pe la ora nouă, ultimele manevre fură terminate şi 
echipajul goeletei începu să tragă la cabestan. Lanţul se 
ridică... şi, în clipa în care ancora deveni perpendiculară, 
velele fură desfăşurate cu rapiditate. Câteva clipe mai 
târziu, focurile, trinchetinul, mizena, vela mare şi săgețile 
erau întinse si Ebba se îndrepta spre est, pregătindu-se să 
lase în urmă malul stâng al Neuzei. 

La douăzeci şi cinci de kilometri depărtare de New-Berne, 
estuarul coteşte brusc şi, pe o distanţă aproape tot atât de 
mare, urcă, latindu-se spre nord-vest. După ce trecu prin 
fata porturilor Croatan si Havelock, Ebba ajunse până în 
dreptul acestui cot şi o luă spre nord, în direcţia vântului, 
de-a lungul malului stâng. Pe la orele 11, favorizată de briză 
şi fără să fi întâlnit nici crucişătorul şi nici vreun steam- 
launch”, goeleta făcu volta în dreptul capului insulei Sivan, 
de unde se desfăşoară apele lui Pamplico-Sound. 

De la insula Sivan şi până la insula Roadoke, această 
vastă suprafaţă lichidă are vreo sută de kilometri pătraţi. 
Insule lungi şi înguste se înşiră, una după alta, spre mare, 


> Steam-launch (în limba engleză în textul original) - torpilor 
(n.r.). 

alcätuind un fel de mätänii si putänd fi considerate niste 
diguri naturale, care pornesc de la sud spre nord, de la 
capul Look-out páná la capul Hatteras si de aici páná la 
copul Henri, la nivelul oraşului Norfolk, situat în statul 
Virginia, care se märgineste cu Carolina de Nord. 

Pamplico-Sound e luminat de numeroase faruri, risipite 
pe diferite insule şi insulițe, în aşa fel încât să facă posibilă 
navigația în timpul nopţii. Asta înseamnă o mare înlesnire 
oferită navelor, care caută un refugiu împotriva hulelor 
Atlanticului şi care sunt sigure că vor găsi astfel locuri bune 
pentru ancorare. 

Câteva strâmtori stabilesc comunicaţia între Pamplico- 
Sound şi Oceanul Atlantic. La oarecare distanţă de farurile 
de pe insula Sivan se deschide strâmtoarea Ocrakoke, 
dincolo de strâmtoarea Hatteras, apoi, ceva mai sus, alte 
trei strâmtori, care poartă numele de: Logger-Head, New- 
Inlet şi Oregon. 

Ţinând seama de această poziţie şi de faptul că 
strâmtoarea de care se apropia goeleta era Ocrakoke, se 
putea presupune că Ebba va pătrunde aici, ca să nu-şi 
schimbe muzele. 

E adevărat că în momentul acela, crucişătorul Falcon 
supraveghea aceasta porţiune din Pamplico-Sound şi 
perchezitiona vasele de comerţ şi bărcile de pescari care 
voiau să iasă în larg. De fapt, la ora aceea, în urma aplicării 
generale a ordinelor primite din partea autorităţilor, fiecare 
strâmtoare era supravegheată de navele statului, ca să nu 
mai vorbim de bateriile îndreptate spre larg. 

Când ajunse la travers de strâmtoarea Ocrakoke, Ebba 
nu încercă nici să se apropie, dar nici să se ferească de 
şalupele cu aburi care circulau prin Pamplico-Sound. S-ar fi 
zis că acest iaht de plăcere intenţiona doar să-şi facă 
plimbarea de dimineaţă, astfel încât îşi continuă mersul 
nepăsător spre Hatteras. 

Fără îndoială că pe aici, din motive cunoscute doar lui, 
avea de gând să iasă contele d'Artigas, căci, apropiindu-se 
oblic, goeleta se îndreptă spre strâmtoare. 

Până atunci, deşi nu făcuse nimic ca să evite acest lucru, 

Ebba nu fusese acostatá nici de agentii vamali, nici de 
ofiterii crucisátorului. De altfel, cum ar fi izbutit sá se 
sustragá supravegherii lor? Oare autoritátile li acordau un 
privilegiu special si acceptau s-o crute de plictiselile unei 
perchezitii? Socoteau ca acest conte d'Artigas era un 
personaj prea important ca sä-i stánjeneascá plimbarea, fie 
numai pentru o orá?... 

O astfel de presupunere era cu totul neverosimilá, 
fiindcá, desi era considerat drept un stráin care duce viata 
bogată a favoritilor soartei, în fond nimeni nu ştia nici cine 
era, nici de unde venea, nici încotro se îndrepta. 

Aşadar, goeleta îşi văzu de drum, păstrându-şi mersul 
grațios şi rapid pe apele liniştite ale lui Pamplico-Sound. 
Pavilionul ei - o semilună de aur în colţul unei pânze roşii - 
se desfăşura larg în bătaia brizei... 

Contele d'Artigas era instalat la pupa, într-unul din acele 
fotolii de paie, folosite la bordul vaselor de agrement. 
Inginerul Serko şi căpitanul Spade stăteau de vorbă cu el. 

— Domnii ofiţeri ai marinei federale nu se grăbesc sa ne 
onoreze cu un salut, remarcă inginerul Serko. 

— Să vină cand or pofti, răspunse contele d'Artigas, cu o 
nepăsare totală în glas. 

— Probabil că ne aşteaptă la intrarea în strâmtoarea 
Hatteras, observă căpitanul Spade. 

— Să ne aştepte, încheie bogatul proprietar al iahtului, 
care îşi păstra aerul de nepăsare şi sânge rece, cel de toate 
zilele. 

De altfel, s-ar fi zis că ipoteza căpitanului Spade avea să 
se realizeze, deoarece era limpede ca Ebba se îndrepta 
spre strâmtoarea menţionată. Dacă crucişătorul Falcon nu 
se apropia încă de ea, ca s-o „viziteze”, o va face cu 
siguranţă, când goeleta se va prezenta la intrarea în 
strâmtoare. Odată ajunsă în acest punct, va fi cu neputinţă 
să se împotrivească perchezitiei ordonate, dacă intenţiona 
să iasă din Pamplico-Sound şi să pornească în larg. 

În afară de asta, nimeni n-ar fi zis că Ebba ivea vreun 
motiv să evite crucişătorul. Oare Thomas Roch şi Gaydon 
erau ascunşi atât de bine pe bordul ei, încât oamenii 

statului nu puteau să-i descopere?... 

Era o presupunere admisibilă, dar poate că d'Artigas s-ar 
fi arătat mai puţin sigur de el, dac-ar fi ştiut că Ebba fusese 
semnalată în mod special atât Crucişătorului cât şi 
şalupelor vamale. 

Intr-adevăr, vizita acestui strain la Healthful-House 
atrăsese atenţia asupra lui. Fireşte că directorul nu avusese 
niciun motiv să considere suspecte motivele vizitei. Totuşi, 
câteva ore după plecarea lui, atât pacientul cât şi 
supraveghetorul lui fuseseră răpiți si, din momentul acela, 
nimeni nu mai intrase în pavilionul nr. 17, nimeni nu mai 
fusese în legătură cu Thomas Roch. În consecinţă, o serie 
de bănuieli se treziră şi autorităţile îşi puseseră întrebarea 
dacă nu cumva contele d'Artigas era amestecat în această 
chestiune. Poate că, după ce examinase aşezarea locurilor 
şi-şi dăduse seama de posibilităţile de acces spre pavilion, 
însoţitorul Contelui d'Artigas izbutise să tragă závoarele 
porţii, să scoată cheia din broască, să se întoarcă după 
căderea nopţii, să se strecoare în interiorul parcului şi să 
organizeze răpirea în condiţii relativ uşoare, deoarece 
goeleta era ancorată la o distanţă de numai patru sau şase 
sute de metri depărtare de zidul spitalului. 

Aceste bănuieli, care nu trecuseră prin mintea 
directorului şi nici a personalului instituţiei la începutul 
anchetei, luară proporţii, când se văzu că goeleta ridică 
ancora, coboară prin estuarul Neuze şi manevrează astfel 
încât să ajungă la una din strâmtorile lui Pamplico-Sound. 

Aşadar, potrivit ordinului autorităţilor din New-Berne, 
crucişătorul Falcon si ambarcatiile cu aburi ale vămii fură 
însărcinate să urmărească goeleta Ebba, s-o oprească 
înainte de a fi trecut prin strâmtoare, s-o perchezitioneze cu 
severitate şi sa nu treacă cu vederea niciun coltisor din 
cabine, din rufie, din cabinele de gardă sau din cală. Nu va 
fi lăsată să-şi urmeze drumul decât dacă se va stabili cu 
certitudine că Thomas Roch şi Gaydon nu se aflau pe 
bordul ei. 

Fireşte, contele d'Artigas nu putea să-şi închipuie că era 
obiectul unor bănuieli grave şi nici că iahtul lui fusese 

semnalat in mod special ofiterilor si agentilor vamali. Dar, 
presupunänd chiar cá ar fi stiut, un om ca el, plin de o 
nepásare suveraná si atát de arogant, ar fi catadicsit oare 
sá se arate cát de cát ingrijorat?... 

Pe la orele trei dupá masá, goeleta, care naviga in voltá 
la o distantá mai micá de o milá de strámtoarea Hatteras, 
manevră în asa fel, încât sá se îndrepte spre mijlocul ei. 

După ce percheziţiona câteva bărci de pescari, care 
porneau spre larg, crucişătorul Falcon se opri să aştepte la 
intrarea în strâmtoare. După toate probabilitățile, Ebba nu 
pretindea să iasă neobservată, nici să pornească în viteză, 
ca să se sustragă formalităţilor în vigoare pentru toate 
vasele din Pamplico-Sound. Un simplu velier cum era Ebba 
n-ar fi putut scăpa, în orice caz, de urmărirea unui vas de 
război şi, dacă nu sar fi supus ordinului de oprire, un 
proiectil sau două ar fi constrâns-o lesne să facă acest 
lucru. 

In clipa aceea, o ambarcatie, având pe bordul ei doi 
ofiţeri şi vreo doisprezece marinari, se depărta de 
crucişător; apoi, cu vâslele întinse, lunecă pe apă, ca să 
taie drumul goeletei. 

La locul lui de la pupa, contele d'Artigas îşi aprinse o 
havană şi urmări cu nepăsare manevra. Când ambarcatia 
se apropie la o distanţă de o sută de metri, unul dintre 
marinari se ridică în picioare şi flutură un pavilion. 

— Semnal de oprire, spuse inginerul Serko. 

— Într-adevăr, răspunse contele d'Artigas. 

— Ordin de a aştepta... 

— Să aşteptăm. Căpitanul Spade dădu imediat dispoziţii 
de oprire. Trinchetinul, focurile şi vela mare fură lăsate să 
fluture, în timp ce colţul trincăi era ridicat iar echea fu dată 
sub vânt. Goeleta îşi micşoră viteza şi nu întârzie să 
rămână nemişcată, supusă doar acţiunii refluxului, care 
gonea în direcţia strâmtorii. Câteva lovituri de vâslă 
apropiară barca crucişătorului bord la bord cu Ebba. Cu o 
cange se agata de port-sarturile marelui catarg. Scara 
laterală fu coborâtă şi cei doi ofiţeri, urmaţi de opt oameni, 
urcară pe punte, în timp ce doi marinari rămâneau să 

păzească barca. 

Echipajul goeletei se alinie lángá deschizátura de la 
prova. Ofiterul care avea gradul cel mai inalt - un 
locotenent de vas - se apropie de proprietarul goeletei, 
care se ridicase de la locul lui. lată întrebările si 
răspunsurile schimbate între ei: 

— Goeleta aceasta aparţine contelui d'Artigas, in 
prezenţa căruia am onoarea să mă aflu? 

— Da, domnule. Cum se numeşte ea? 

— Ebba. 

— Şi cum se numeşte căpitanul ei? 

— Căpitanul Spade. 

— De ce naţionalitate? 

— Indo-malaeza. 

Ofiterul ridicä privirea spre pavilionul goeletei, in timp ce 
contele d’Artigas adauga: 

— As putea sá aflu, domnule, cárui motiv fi datorez 
plácerea de a vá vedea la bordul navei mele? 

— Am primit ordin, ráspunse ofiterul, sá perchezitionám 
toate navele care sunt ancorate In momentul acesta in 
Pamplico-Sound sau care vor să iasă de aici. 

Ofiţerul nu găsi de cuviinţă să stăruie asupra faptului că, 
mai mult decât orice altă navă, Ebba trebuia să fie supusă 
neajunsurilor unei perchezitii riguroase. 

— Nu mă îndoiesc, domnule conte, că n-aveţi intenţia să 
ne refuzati... 

— De loc, domnule, răspunse contele d'Artigas. Goeleta 
mea vă stă la dispoziţie de la vârful catargelor până în 
fundul calei. Aş dori numai să vă întreb de ce navele care 
se află astăzi în Pamplico-Sound sunt supuse acestor 
formalitäti? 

— N-am niciun motiv sa va ascund acest lucrul domnule 
conte, ráspunse ofiterul. Guvernatorul Carolinei a primit 
vestea că o răpire ar fi avut loc la Healthful-House si 
administraţia statului nostru vrea sá se convingă că cei 
răpiți n-au fost imbarcati în cursul nopţii... 

— Să fie cu putintá?... Intrebá contele d'Artigas, 
prefăcându-se surprins. Şi cine sunt persoanele care au 

dispärut de la Healthful-House? 

— Un inventator, un nebun, împreună cu gardianul lui, au 
căzut victimă acestei acţiuni... 

— Un nebun, domnule?... Nu cumva e vorba despre 
francezul Thomas Roch? 

— Chiar despre el, domnule conte. 

— Thomas Roch? Omul pe care l-am văzut ieri în cursul 
vizitei mele la spital... pe care l-am întrebat o serie de 
lucruri, în prezenţa directorului... care a făcut o criză 
violentă, în clipa când căpitanul Spade şi cu mine ne-am 
despărţit de el?... 

Ofiţerul îl examina cu multă atenţie pe străinul din faţa 
lui, încercând să surprindă în atitudinea sau în vorbele sale 
ceva suspect. 

— E de necrezut! adăugă contele d'Artigas. Spuse lucrul 
acesta de parcă atunci ar fi auzit vorbindu-se pentru prima 
dată de răpirea de la Healthful-House. 

— Înţeleg foarte bine, domnule, reluă el, cât de 
îngrijorată trebuie să fie administraţia statului, dată fiind 
personalitatea acestui Thomas Roch şi sunt de acord cu 
măsurile care au fost luate. E inutil să vă declar că nici 
inventatorul francez şi nici supraveghetorul său nu se află 
pe bordul goeletei mele. De altfel, vă puteţi da singuri 
seama de acest lucru, perchezitionänd goeleta cât veţi 
putea mai minuţios. Domnule căpitan, te rog să-i 
Intovárásesti, pe aceşti domni. 

După ce dădu acest răspuns şi după ce-l salută cu 
răceală pe locotenentul de pe crucişător, contele d'Artigas 
îşi reluă locul în fotoliu şi îşi duse din nou ţigara la buze. 

Sub conducerea căpitanului Spade, cei doi ofiţeri şi cei 
opt marinari îşi începură numaidecât cercetările. 

Mai întâi coborâră prin intrarea tambuchiului în salonul 
de la pupa, mobilat elegant, având panouri de lemn scump, 
obiecte de artă de mare valoare, covoare şi tapiterii de 
preţ. 

E de la sine înţeles că atât salonul, cât şi cabinele vecine 
şi camera contelui d'Artigas fură scotocite cu o grijă de care 
ar fi putut da dovadă cei mai experimentați poliţişti. De 

altfel, cápitanul Spade nu se opunea cu nimic acestor 
cercetări, fiindcă voia ca ofiţerii sá nu păstreze nici cea mai 
mică bănuială cu privire la proprietarul goeletei. 

După ce terminară cu salonul şi cu camerele de la pupa 
trecură în sala de mâncare, bogat împodobită. Oficiile, 
bucătăria, cabinele căpitanului Spade si ale şefului de 
echipaj, de la prova, apoi cabina marinarilor fură 
perchezitionate, fără ca sa se fi putut da de urma lui 
Thomas Roch sau a lui Gaydon. 

Nu mai rămânea decât cala şi diferitele sale anexe, care 
necesitau o perchezitie foarte amănunţită. De aicea, după 
ce fură ridicate panourile, căpitanul Spade trebui să aprindă 
cele două felinare, ca să înlesnească cercetările. 

Cala aceasta nu conţinea decât nişte recipiente cu apă, 
provizii de tot felul, butoaie de vin, de alcool, de gin, de 
ţuică, de whisky, de bere, o provizie de cărbuni, totul din 
belşug, ca şi cum goeleta ar fi fost aprovizionată pentru o 
călătorie lungă. Între golurile încărcăturii, marinarii 
americani se strecurară până în interior, până în carlingă, 
intrând printre crăpăturile dintre baloturi şi saci. Dar 
osteneala lor rămase zadarnică. 

Era evident că d'Artigas fusese bănuit pe nedrept de 
complicitate la răpirea pacientului de la Healthful-House şi 
a paznicului său. 

Perchezitia dură vreo două ore şi se termina fără niciun 
rezultat. 

La ora cinci şi jumătate, ofiţerii şi marinarii de pe Falcon 
urcară din nou pe puntea goeletei, după ce îşi făcuseră cu 
constiinciozitate datoria în interiorul ei şi se incredintara pe 
deplin că nici Thomas Roch şi nici Gaydon nu se aflau pe 
vas. În exterior perchezitionará fără _niciun rezultat 
deschizätura de la prova si ambarcatiile. In consecinţă, se 
încredinţară că Ebba fusese bănuită din greşeală. 

Celor doi ofiţeri nu le mai rămânea decât să-şi ia rămas 
bun de la contele d'Artigas, astfel încât se îndreptară spre 
el. 

— Va rugăm sa ne iertati că v-am supărat, domnule 
conte, spuse locotenentul de vas. 

— N-aveati încotro, domnilor, trebuia să vá supuneti 
ordinelor a căror executare vă fusese încredinţată. 

— Nu era de altfel decât o simplă formalitate, se găsi 
obligat să adauge ofiţerul. 

Contele d'Artigas făcu o mişcare uşoară din cap, arătând 
că binevoia să accepte acest răspuns. 

— Vă prevenisem, domnilor, că nu aveam nici în clin, nici 
în mânecă cu această răpire. 

— Nu ne mai rămâne nicio îndoială, domnule conte, nu 
ne mai rămâne decât să ne întoarcem pe nava noastră. 


— Cum doriţi. Goeleta e liberă să plece? 

— Bineînţeles. 

— La revedere, domnilor. Spun la revedere, căci sunt un 
vizitator obişnuit al litoralului dumneavoastră şi nu voi 
întârzia să mă întorc curând. Sper că, până la înapoierea 
mea, veţi fi descoperit pe autorul răpirii şi-l veţi fi internat 
din nou pe Thomas Roch la Healthful-House. În interesul 
Statelor Unite şi, pot să adaug, în interesul omenirii întregi 
e de dorit să ajungeţi la acest rezultat. 

După ce schimbară aceste cuvinte, cei doi ofiţeri salutară 
politicos pe contele d'Artigas, care le răspunse cu o uşoară 
înclinare a capului. 

Căpitanul Spade îi întovărăşi până la scara laterală şi, 
urmaţi de marinarii lor, ofiţerii se întoarseră pe crucişător, 
care-i aştepta la o depărtare de patru sute de metri. 

Contele d'Artigas făcu un semn şi căpitanul Spade dădu 
ordin să se ridice din nou velele în poziţia în care se aflau 
înainte de oprirea goeletei. Briza se rácorise si Ebba se 
îndreptă cu iutealä spre strâmtoarea Hatteras. 

O jumătate de oră mai târziu, după ce trecuse prin 
strâmtoare, iahtul naviga în larg. 

Direcţia se mai păstră timp de o oră spre est-nord-est. 
Dar, aşa cum se întâmplă de obicei, la câteva mile 
depărtare de litoral, briza care sufla dinspre uscat nu se 
mai simţea. Ebba rămase pe loc, cu velele lovind în 
catarge, acţiunea cârmei încetă şi goeleta se opri pe 
suprafaţa oceanului, pe care nu-l mai tulbură nici cea mai 

micá adiere. 

S-ar fi zis ca, din momentul acela, goeleta se va afla in 
imposibilitatea de a-si continua drumul ín cursul noptii. 

Cápitanul Spade rámásese in observatie la prova. De 
îndată ce ieşiseră din strâmtoare, privirea lui se plimba 
mereu de la babord la tribord, ca şi cum ar fi încercat să 
zărească un anumit obiect pe acele meleaguri. 

Deodată, strigă cu glas puternic: 

— Strängeti velele! 

Marinarii se gräbira sa execute acest ordin si desfäcurä 
odgoanele, in timp ce velele läsate in jos furä adunate pe 
vergi, dar fără sá fi fost strânse în tocuri. 

Oare contele d'Artigas avea de gând să aştepte în locul 
acela ivirea zorilor şi totodată suflarea brizei de dimineaţă? 
Dar se întâmplă rar ca un vas să nu-şi păstreze velele 
întinse, gata să le folosească la primele adieri prielnice. 

O barcă fu coborâtă pe apă şi căpitanul Spade luă loc în 
ea, însoţit de un marinar, care o cäläuzea cu väsla din 
spate în direcţia unui obiect ce plutea pe apă, la o distanţă 
de vreo zece stânjeni de babord. 

Obiectul acesta era o geamandură mică, asemănătoare 
cu aceea care plutea pe apele Neuzei cand Ebba stationa în 
apropiere de Healthful-House. 

De îndată ce această geamandură şi odgonul fixat de ea 
fură ridicate, barca le transportă la prova goeletei. 

La comanda şefului de echipaj, o remorcă trimisă de pe 
bord fu legată de parâma geamandurii. Apoi, căpitanul 
Spade şi marinarul urcară pe puntea goeletei şi ridicară 
barca pe suportul ei. 

Aproape numaidecât după aceea remorca se întinse şi, 
strângându-şi velele, Ebba se îndreptă spre est, cu o viteză 
care nu era mai mică de zece mile. 

Noaptea era întunecoasă şi luminile litoralului american 
dispărură curând în ceturi, la orizont. 

transportat pe o distantá de vreo sutá de pasi. Apoi am fost 
ridicat iar, am fost coborät, am fost asezat undeva... Unde? 
... Unde anume?... 

Dar ce s-a tntamplat cu Thomas Roch?... Oare atacul era 
îndreptat mai curând împotriva lui, decât împotriva mea?... 
Această, ipoteză este foarte probabilă. Pentru toată lumea 
nu eram decât paznicul Gaydon şi nu inginerul Simon Hart, 
a cărui veritabilă calitate, a cărui adevărată naţionalitate n- 
au fost niciodată bănuite. Şi de ce să fi ţinut cineva să pună 
mâna pe un simplu supraveghetor dintr-un ospiciu?... 

Aşadar, a avut loc o răpire a inventatorului francez, nu 
mă îndoiesc o clipă de asta. Dar dacă cineva l-a răpit din 
Healthful-House, oare acest cineva nu speră cumva că-i va 
putea smulge taina?... 

Raționamentul acesta este just numai dacă Thomas Roch 
a dispărut o dată cu mine. Aşa să fie oare?... Da... aşa 
trebuie să fie, aşa este, nu era nicio îndoială în această 
privinţă... Nu mă aflu în mâinile unor răufăcători, al căror 


59 


scop ar fi fost jaful, fiindcă asemenea răufăcători n-ar fi 
procedat astfel. După ce m-au pus în imposibilitatea de a 
striga după ajutor, după ce m-au azvarlit într-un colţ al 
grădinii, în mijlocul unui tufiş, după ce l-au răpit pe Thomas 
Roch, nu m-ar fi închis în locul în care mă aflu acum... 

Dar unde mă aflu oare?... Întrebarea asta îmi revine 
mereu în minte de câteva ceasuri şi nu izbutesc să-i găsesc 
un răspuns. 

Oricum, iată-mă amestecat într-o aventură extraordinară, 
care va lua sfârşit... Nu ştiu în ce fel... 

Nici nu îndrăznesc măcar să-i prevăd deznodământul, în 
orice caz, sunt hotărât să-mi întipăresc în memorie, clipă de 
clipă, până şi cele mai neînsemnate împrejurări, după care, 
dacă va fi cu putinţă, am să-mi aştern în scris impresiile de 
fiecare zi. Cine ştie ce-mi rezervă viitorul şi de ce n-aş 
crede că, în cele din urmă, în noile condiţii în care mă 
găsesc, voi izbuti să descopăr taina Fulguratorului Roch?... 
Dacă-mi este dat să scap într-o zi, această taină trebuie să 
fie cunoscută şi, totodată, trebuie să se ştie cine e autorul - 
sau cine sunt autorii - acestui atac nelegiuit, ale cărui 
consecinţe pot fi atât de grave! 

Mă întorc mereu la aceeaşi întrebare, nădăjduind că un 
incident oarecare va interveni şi-i va da un răspuns: „Unde 
mă aflu?...” 

Sá luăm lucrurile de la început. 

După ce am fost transportat pe braţe dincolo de poarta 
lui Healthful-House, am simţit că sunt instalat, fără niciun 
fel de brutalitate de altfel, pe băncile unei ambarcaţiuni, 
care s-a înclinat imediat; cred că era o barcă de mici 
dimensiuni. 

După aceasta prima înclinare a urmat aproape 
numaidecät încă una, pe care mi-o explic prin îmbarcarea 
unei alte persoane. In aceste condiţii, mai încape îndoială 
că era vorba de Thomas Roch?... Cu siguranţă că pentru el 
n-a fost nevoie de măsuri de precauţie, nimeni nu s-o fi 
gândit să-i pună şi lui un căluş, să-i acopere ochii, nici să-i 
lege mâinile şi picioarele. Trebuie să fi fost încă în starea 
aceea de prostratie, care-l împiedică să opună cea mai 

micá rezistentá si sá-si dea seama ca a fost victima unui 
atac. Cea mai bună dovadă ca nu mă-nşel este mirosul 
specific de eter care s-a infiltrat sub căluşul meu. Inainte de 
a ne despărţi, doctorul îi dăduse bolnavului câteva picături 
de eter şi îmi amintesc că o mică cantitate din această 
substanţă, care se evaporează atât de repede, i se 
prelinsese pe haine, în timp ce se zbătea în paroxismul 
crizei. Aşadar, nu-i nicio mirare că mirosul acesta a stăruit 
şi nici că eu l-am simţit atât de puternic. Da... Thomas Roch 
se afla şi el în barca aceea, culcat lângă mine!... Dacă aş fi 
întârziat cu câteva clipe să mă întorc în pavilion, nu l-aş mai 
fi găsit. Mă întreb de ce a trebuit ca acest conte d'Artigas 
să aibă nefericita idee să viziteze Healthful-House? 

Dacă bolnavul meu n-ar fi fost adus în faţa contelui, nu s- 
ar fi întâmplat nimic. Discutia despre invențiile lui a 
provocat la Roch criza asta de o violenţă neobişnuită. Cel 
care merită în primul rând reproşuri este directorul, care n- 
a ţinut seamă de avertismentele mele. Dacă m-ar fi 
ascultat, medicul n-ar fi fost chemat să-l îngrijească pe 
bolnavul meu, uşa pavilionului ar fi fost încuiată şi 
agresiunea n-ar fi reuşit. 

Cât despre scopul răpirii lui Thomas Roch, fie ea a fost 
efectuată în interesul unui particular sau în interesul unui 
stat european, n-are niciun rost să stărui în această 
privinţă. Cred că pot fi fără nicio grijă în direcţia asta. 
Nimeni nu va izbuti să obţină ceea ce n-am izbutit eu timp 
de cincisprezece luni. In starea de toropeală intelectuală in 
care a ajuns compatriotul meu, orice încercare de a-i 
smulge taina va rămâne fără rezultat. La drept vorbind, de 
acum înainte starea lui nu va putea decât să se 
inrautateasca si nebunia sá se generalizeze, chiar în 
domeniile în care până acum judecata lui se păstrase 
neatinsă. 

Dar, în definitiv, în momentul de faţă, nu e vorba de 
Thomas Roch, ci de mine şi iată ce pot să constat: 

După câteva legănări destul de puternice, barca s-a pus 
în mişcare, împinsă de vâsle. Traseul n-a durat decât o 
clipă, apoi a avut loc o uşoară ciocnire. Fără îndoială că 

ambarcatia noastrá s-a lovit de corpul unei nave si s-a 
rânduit lângă ea. S-a produs o oarecare forfotä 
zgomotoasă. Se vorbea, se dădeau ordine, se făceau 
manevre... Deşi cârpa aceea-mi lega ochii şi urechile şi nu 
puteam să înţeleg nimic, am distins un murmur invalmasit 
de voci, care s-a prelungit timp de cinci, şase minute. 

Singura idee care mi-a putut veni în minte a fost că voi fi 
transbordat din barcă pe vasul căruia îi aparţine şi că voi fi 
închis în fundul unei cale, până în clipa în care acel vas va 
ajunge în larg. Atât timp cât va naviga pe apele lui 
Pamplico-Sound e de la sine înţeles că nici lui Thomas Roch, 
nici paznicului său nu li se va ingadui să se arate pe punte. 

Aşadar, fără să mi se scoată calusul din gură am fost 
apucat de picioare şi de umeri. Am avut impresia că braţele 
celor care mă ridicau nu mă înălţau peste marginea punţii 
unui vas, ci, că, dimpotrivă, ele mă lăsau în jos... Oare 
aveau intenţia să-mi dea drumul?... Să mă arunce în apă ca 
să se descotoroseascá de un martor neplăcut?... Ideea 
aceasta mi-a trecut o clipă prin minte şi o tresărire de 
spaimă m-a străbătut din cap până-n picioare... Instinctiv 
am respirat adânc şi mi-am umplut pieptul de aerul care s- 
ar putea să-mi lipsească în curând. 

Dar nu! Am fost coborât cu anumite menajamente pe o 
podea solidă, care mi-a dat senzaţia de răceală metalică. 
Eram culcat în lung. Spre marea mea surprindere, legăturile 
care-mi împiedicau mişcările au fost desfăcute. In jurul meu 
forfota paşilor a încetat şi, o clipă mai târziu, am auzit 
zgomotul sonor al unei uşi metalice care se închidea... 

lată-mă Dar unde? Şi, mai întâi de toate, mă întreb dacă 
sunt singur. Imi smulg căluşul din gură, şi cârpa de pe ochi. 
In jurul meu e întuneric, un întuneric deplin. Nu zăresc nici 
cea mai neînsemnată rază de lumină; nu era nici măcar 
impresia aceea vagă de lumină care-ţi rămâne în ochi în 
camerele închise ermetic... 

Strig... Strig de câteva ori, dar nimeni nu-mi răspunde. 
Vocea mea sună înăbuşit, ca şi cum ar străbate un mediu 
impropriu pentru transmiterea sunetelor. 

In afară de asta, aerul pe care-l respir este cald, greu, 

dens şi plămânii mei vor lucra cu dificultăţi din ce în ce mai 
mari, ba chiar le va fi cu neputinţă să lucreze dacă aerul 
acesta nu va fi schimbat... 

Atunci, întind braţele şi iată ce-mi este îngăduit să 
recunosc cu ajutorul pipaitulu: mă aflu într-un 
compartiment cu pereţi de tablă, al cărui volum nu e mai 
mare de trei sau patru metri cubi. Când îmi plimb mâna pe 
aceşti pereţi de tablă, îmi dau seama că sunt nituiti, 
întocmai ca pereţii etansi ai unui vas. 

Cât despre posibilităţile de acces, mi se pare că pe unul 
din pereţi deosebesc cadrul unei uşi, ale cărei balamale 
depăşesc peretele cu câţiva centimetri. Uşa aceasta se 
deschide, probabil, dinafară înăuntru şi nu încape îndoială 
că pe aici am fost introdus în interiorul acestui 
compartiment strâmt. 

Imi lipesc urechea de uşă, dar nu aud niciun fel de 
zgomot. Liniştea este tot atât de desăvârşită, pe cât este 
de desăvârşit întunericul, o linişte ciudată, tulburată doar 
de zgomotul pe care-l fac, când mă mişc, din cauza 
sonoritatii podelei metalice. Nu disting niciunul din 
zgomotele acelea surde care domnesc în mod obişnuit la 
bordul navelor, nu disting nici frecarea uşoară a curentului 
apei de-a lungul corpului navei, nici clipocitul mării când îi 
loveşte carena. Nici măcar balansul, care ar fi trebuit să se 
simtă, fiindcă, în estuarul Neuzei, mareea provoacă 
totdeauna o mişcare ondulatorie foarte sensibilă. In 
realitate însă, acest compartiment în care sunt prizonier 
aparţine oare unei nave? Pot să afirm oare, deşi am fost 
transportat de o ambarcatie, al cărui drum n-a durat decât 
o clipă, că pluteşte pe apele Neuzei? De ce oare să nu-mi 
închipui că în loc să se întoarcă pe un vas care a aşteptat-o 
la poalele lui Healthful-House, ambarcatia asta nu s-a 
îndreptat spre un alt punct al țărmului? În cazul acesta n-ar 
fi oare cu putinţă să mă aflu pe uscat, în fundul unei 
pivnițe? Aşa s-ar explica nemişcarea desăvârşită a 
compartimentului. E drept însă, că există pereţii ăştia 
metalici, tabla nituită, mai este şi mirosul de sare răspândit 
în jurul meu, miros sui-generis, care îmbibă, în general, 

aerul în interiorul navelor si care nu má poate înşela... 

De când am venit aici a trecut un timp pe care-l evaluez 
la patru ore. Asta înseamnă că trebuie să fie aproape 
miezul nopţii. Oare voi rămâne aşa până dimineaţa? Din 
fericire, potrivit regulamentului lui Healthful-House, mi-am 
luat cina la ora şase, aşa că nu mi-e foame, ci mai curând 
mi-e tare somn. Sper totuşi că voi avea destulă energie ca 
să rezist dorinţei de a dormi. Nu-i voi ceda... Trebuie să-mi 
adun minţile, călăuzindu-mă după factori externi... Dar ce 
factori anume? In cutia asta de tabla nu pătrund nici 
sunetul, nici lumina. Să aşteptăm! Poate că un zgomot 
oarecare, cât ar fi el de slab, are să-mi izbească totuşi 
urechea. Toate forţele mele vitale se concentrează acum în 
auz? De altfel, sunt mereu la pândă; în cazul că nu mă aflu 
pe uscat, aştept o mişcare, o oscilație, care până la urmă 
trebuie sá se facă simțită. Presupunând că nava mai este 
încă ancorată, nu va întârzia să pornească... Căci, altfel... n- 
as mai înţelege de ce am fost răpiți, Thomas Roch si cu 
mine. 

În sfârşit... Asta nu mai e o iluzie. Un legănat uşor îmi dă 
certitudinea că nu mă aflu pe uscat? deşi abia se face 
simţit, deşi nu remarc niciun fel de ciocnire, niciun fel de 
poticnire. Aş spune că mai curând o lunecare pe suprafaţa 
apei. 

Trebuie să gândesc cu sânge rece. Mă aflu pe bordul 
unuia din vasele ancorate la gura râului Neuze, vas care 
aştepta cu velele întinse sau cu motoarele sub presiune 
rezultatul răpirii. O barcă m-a transportat pe acest vas, 
deşi, repet, m-am avut senzaţia de a fi înălţat peste 
marginea punţii. M-au strecurat oare printr-un sabord 
practicat în corpul navei? Dar, în definitiv, ce importanţă 
are?! Fie că am fost sau nu coborât în fundul unei cale, fapt 
e că mă aflu pe un aparat care pluteşte şi se mişcă. 

Desigur că voi fi curând lăsat în libertate, împreună cu 
Thomas Roch, presupunând că a fost închis cu tot atâta 
grijă ca şi mine. Prin libertate, înţeleg dreptul de a umbla 
după plac pe puntea acestui vas. Totuşi mai trebuie să 
aştept câteva ore până atunci, căci nimeni nu trebuie să ne 

záreascá. Asadar, nu vom putea respira la aer liber decät in 
clipa in care vasul va fi iesit in larg. Dacá e un vas cu 
pänze, a asteptat desigur sá se ridice briza, briza aceea 
care In zorii zilei vine dinspre uscat si Inlesneste navigatia 
în Pamplico-Sound. Ce-i drept, dacă o navă cu aburi... Dar 
nu!... La bordul unui Sicamer se răspândesc in mod 
inevitabil mirosul de huilă, de unsori, tot felul de miasme 
scăpate din compartimentul clădirilor şi ele ar fi trebuit să 
ajungă până la mine. De altfel, mişcările elicelor sau ale 
zbaturilor, trepidatiile maşinilor, bătăile pistoanelor - toate 
acestea ar fi trebuit să le simt. 

Intr-un cuvânt, cel mai bun lucru e să am răbdare. Abia 
mâine voi fi scos din gaura asta. De altfel, chiar dacă nu 
sunt pus în libertate, mi se va da ceva de mâncare. Căci de 
ce aş crede că răpitorii mei ar vrea să mă lase să mor de 
foame? Le-ar fi fost mult mai simplu să mă trimită în fundul 
apei, să mă mai îmbarce. Odată în largul mării, de ce s-ar 
mai teme de mine? Vocea mea nu va mai putea fi auzită. 
Cât despre reclamatiile mele inutile sau protestele mele, şi 
mai inutile încă... în definitiv cine sunt eu pentru autorii 
acestui atentat? Un simplu supraveghetor în serviciul unei 
case de sănătate, un anume Gaydon, care nu prezintă nicio 
importanţă. Important era ca Thomas Roch să fie răpit din 
Healthful-House. Cât despre mine... Am fost luat doar aşa, 
pe deasupra... Şi nu doar fiindcă m-am întors în clipa aceea 
în pavilion. 

În orice caz, indiferent de ce s-ar întâmpla, indiferent de 
oamenii care au executat răpirea şi indiferent de locul în 
care mă transportă, numi pot schimba hotărârea: voi juca 
mai departe rolul meu de paznic. Nimeni, absolut nimeni nu 
va bănui că sub haina lui Gaydon se ascunde inginerul 
Simon Hart. In felul acesta am două avantaje: în primul 
rând, nimeni nu se va feri de un párlit de supraveghetor şi, 
în al doilea rând, poate că voi izbuti să pătrund misterul 
acestei uneltiri şi să mă folosesc de ea, dacă izbutesc să 
scap. 

Dar gândirea mea se rătăceşte... Mai înainte de a putea 
să scap, trebuie să aştept sosirea la destinaţie. Voi avea 

destul timp sá má gändesc atunci la evadare, dacá mi se 
prezintá vreun prilej. Deocamdatá esentialul este ca nu se 
stie cine sunt si, bineinteles, nimeni nu va sti acest lucru. 

Am ajuns acum la convingerea desávarsitá cá navigam. 
Şi totuşi revin asupra ideii mele iniţiale. Nu chiar dacă nava 
care ne transportă nu este un steamer, nu este nicio navă 
cu pânze. E incontestabil propulsat de un mijloc de 
locomotie foarte puternic. Nu aud zgomotele acelea 
specifice ale maşinilor cu aburi, când acţionează elice sau 
zbaturi, sunt silit să mai admit că nava aceasta nu e 
zguduită de forfota pistoanelor din cilindri. Aş putea spune 
mai curând că e vorba de o mişcare continuă şi regulată, un 
fel de rotaţie directă, care se comunică propulsorului, 
indiferent de felul acestuia. Nu pot greşi în privinţa asta: 
mişcarea vasului se datoreşte unui mecanism special. Dar 
care e acest mecanism?... 

Sá fie vorba de una din acele turbine despre care s-a 
vorbit şi care, manevrate de un tub intern, sunt menite să 
înlocuiască elicele, fiindcă folosesc mai bine decât ele 
rezistenţa apei şi produc o viteză mai mare? 

Peste câteva ore voi şti ce să cred despre acest gen de 
navigaţie, care are loc, după cum se pare, într-un mediu 
absolut omogen. 

De altfel - şi faptul acesta e tot atât de extraordinar - 
atât ruliul cât şi tangajul nu se fac simţite în niciun fel. Dar 
cum se explică această linişte în apele lui Pamplico-Sound? 

De obicei singure curentele mareei, când urcă şi 
coboară, izbutesc să-i tulbure suprafaţa. 

E drept, poate că mareea a încetat să urce la această oră 
şi, după câte-mi amintesc, briza de pe uscat căzuse ieri 
seara. Dar n-are a face! Faptul mi se pare inexplicabil, căci 
un vas mişcat de un propulsor, indiferent ce viteză are, e 
supus totdeauna unor oarecari oscilaţii şi iată că nu pot 
observa cea mai mică oscilație de acest gen. Gândurile 
acestea obsedante îmi umplu creierul! Deşi simt o nevoie 
teribilă sá dorm, deşi sunt cuprins de toropeală în 
atmosfera asta inabusitoare, am luat hotărârea sá nu má 
las pradă somnului. Voi veghea până dimineaţa; şi, de fapt, 

pentru mine dimineata nu va insemna decät clipa in care 
compartimentul acesta va fi scáldat in lumina de afará. 
Poate ca nu va fi de ajuns ca usa sá se deschidá, poate va 
trebui sá fiu scos din gaura asta si urcat pe punte... 

Mă rezem într-un colţ al peretelui, căci n-am nici măcar o 
bancă pe care să şed. Dar fiindcă pleoapele-mi sunt grele, 
fiindcă-mi dau seama că cedez unei anumite somnolente, 
mă ridic iar. Mă cuprinde furia, lovesc cu pumnii în pereţi şi 
strig... Dar în zadar îmi rănesc mâinile de niturile tablei, 
căci strigătele mele nu aduc pe nimeni. 

Da! E nedemn de mine. Mi-am făgăduit să mă stăpânesc 
şi iată că, de la început, îmi pierd sângele rece şi mă port 
ca un copil. 

E absolut sigur că lipsa tangajului şi a ruliului dovedeşte 
cel puţin că nava n-a pătruns încă în larg. Dar în loc să 
străbată Pamplico-Sound a pornit în sus pe Neuze? Nu! Ce 
motiv ar avea să se piardă în mijlocul teritoriilor 
comitatului? Dacă Thomas Roch a fost răpit de la Healthful- 
House, înseamnă că răpitorii lui erau hotărâți să-l scoată 
din Statele Unite şi să-l ducă, probabil, pe o insula 
îndepărtată din Atlantic sau într-un punct, oarecare din 
vechiul continent. Aşadar, vasul nostru nu urcă pe Neuze, 
care are o întindere destul de mică. Ne aflăm în apele lui 
Pamplico-Sound şi se vede că lacul e foarte liniştit. 

Fie în momentul când nava va ieşi în larg nu se va mai 
putea sustrage oscilaţiilor hulei, care, chiar după căderea 
brizei, se face totdeauna simțită pe navele de tonaj 
mijlociu. Afară doar dacă nu mă aflu pe bordul vreunui 
crucişător sau al unui cuirasat, ceea ce nu cred să fie cazul! 

În clipa asta, mi se pare că... Da, într-adevăr! Nu mă 
insel! În interior s-a auzit un zgomot, un zgomot de paşi... 
Paşii se apropie de peretele de tablă, în care se află uşa 
compartimentului. Fără îndoială că sunt oameni din echipaj. 
Oare uşa se va deschide în sfârşit?... Ascult... 

Vorbesc nişte oameni, le aud vocile, dar nu înţeleg ce 
spun, fiindcă folosesc o limbă pe care n-o cunosc. Chem... 
Strig... Nimeni nu-mi răspunde! 

Nu-mi mai rămâne decât să aştept, să aştept, să aştept! 

Cuvântul acesta mi-l repet mereu, sună în bietul meu 
craniu aşa cum sună limba unui clopot. 

Am să încerc să socotesc cât timp a trecut. 

In definitiv, cred că s-au scurs cel puţin patru sau cinci 
ore din clipa în care vasul s-a pus în mişcare. După 
socotelile mele, a trecut de miezul nopţii. Din nefericire, în 
mijlocul acestui întuneric adânc, ceasul nu-mi este de 
niciun folos. 

Dar dacă navigam de cinci ore, înseamnă că îl momentul 
de faţă nava e dincolo de Pamplico Sound, că a ieşit din el 
prin strâmtoarea Ocracoke sau prin Hatteras. Trag 
concluzia de aici că se află în largul litoralului, la o distanţă 
de o milă bună cel puţin. Si totuşi nu simt hula din larg. 

lată faptul inexplicabil, neverosimil. Dar să vedem... nu 
cumva m-am înşelat? N-am fost victima unei iluzii?... Nu mă 
aflu închis în fundul calei unei nave în mers?... 

A mai trecut o oră şi deodată, trepidatiile maşinii au 
încetat... Îmi dau perfect de bine seama că vasul care mă 
transportă e nemiscat. Să fi ajuns oare la destinaţie? In 
cazul acesta n-ar putea să fie decât unul din porturile de pe 
litoral, la nord nu la sud de Pamplico-Sound. Dar cum să-i 
vină a crede că Thomas Roch, răpit de la Healthful-House a 
fost coborât din nou pe uscat? Răpirea va ajunge curând la 
cunoştinţa tuturor şi cei care s-au făcut vinovaţi de ea ar 
risca să fie descoperiţi de autorităţile guvernamentale. 

De altfel, dacă în momentul de faţă nava se pregăteşte 
să arunce ancora, nu voi întârzia să aud zgomotul lanţului 
ei trecând prin ecubier, apoi, când goeleta va fi trasă pe 
ancoră, se va produce o zguduitură - zguduitură pe care o 
pândesc şi pe care o voi recunoaşte... Faptul acesta nu mai 
poate întârzia decât doar câteva clipe. 

Aştept... Ascult... 

La bord domneşte o tăcere mohorâtă şi îngrijorătoare. Mă 
întreb dacă pe nava asta mai există şi alte fiinţe vii în afară 
de mine... 

Simt cum mă cotropeste un fel de toropeală. Atmosfera e 
viciată... Nu mai pot respira... E ca şi cum o greutate, de 
care nu mă pot descotorosi, mi-ar strivi pieptul... 

Aş vrea să rezist... Dar e cu neputinţă. Probabil iar m-am 
trântit într-un colţ şi m-am dezbrăcat pe jumătate, atât de 
cald e. Pleoapele mi se închid, mă präbusesc într-o stare de 
prostratie, care má va cufunda într-un somn greu, 
împotriva căruia nu pot 
rezista... Oare cât timp 
am dormit?... Nu ştiu. Să 
fie noapte? Să se fi făcut 
ziua?... N-as putea 
spune, lucrul de care-mi 
dau seama mai întâi este 
că pot respira cu mai 
multă uşurinţă. Plămânii 
mi se umplu de un aer 
pe care nu-l mai 
otrăveşte acidul 
carbonic. 

Oare in timp ce 
dormeam aerul acesta a 
fost împrospătat? Să fi 
deschis cineva uşa 
compartimentului în care 
mă aflu şi să fi intrat în 
camera asta strâmtă? 
Da... lată şi dovada. 


Mána mea apucá la intämplare un obiect, un recipient 
plin cu un lichid care miroase foarte îmbietor. ll duc la buze 
- buzele mele sunt fierbinţi, sunt torturat de o sete atât de 
puternică, încât aş fi gata să beau şi o apă sălcie. 

Este cidru, un cidru de bună calitate, care mă răcoreşte, 
mă întăreşte. Beau o cană întreagă. Dar dacă n-am fost 
osândit să mor de sete, presupun că nici de foame nu sunt 
osândit să mor. 

Nu... Într-un colţ, cineva a lăsat un coş, care conţine o 
pâine şi o bucată de carne rece. 

Aşadar mănânc... Mănânc cu lăcomie şi iată că încetul cu 
încetul îmi recapăt puterile. 

Hotărât lucru, nu sunt chiar atât de părăsit pe cât mă 
temeam. Cineva a pătruns în gaura asta întunecoasă şi a 
lăsat să intre pe uşă puţin din oxigenul de afară, în lipsa 
căruia m-aş fi înăbuşit. 

Apoi mi s-a pus la dispoziţie băutură şi mâncare ca să-mi 
pot astâmpăra setea şi foamea, până voi fi lăsat în 
libertate. 

Dar cât timp va mai dura, oare, captivitatea asta? Zile?... 
Luni?... 

De altfel, mi-e cu neputinţă să socotesc cât timp am 
dormit, nici să stabilesc cu oarecare aproximaţie cât e 
ceasul. E drept că am avut grijă să-l întorc, dar eu n-am un 
ceas cu repetiţie... Poate că dacă aş pipăi arătătoarele... 
Da... Mi se pare că cel mic e îndreptat spre cifra opt... Opt 
dimineaţă fără îndoială... 

De un lucru sunt sigur şi anume că nava stă pe loc. Pe 
bord nu se produce nici cea mai mică clătinare, ceea ce 
înseamnă că propulsorul e în repaus. Dar orele trec, ore 
nesfârşite şi mă întreb dacă nu cumva abia la noapte va 
intra din nou cineva în compartimentul meu - ca să-l 
aerisească, aşa cum s-a întâmplat în timp ce dormeam - şi 
să-mi aducă totodată alte provizii. Da, fireşte că vor să 
profite de timpul cât dorm... De data asta însă sunt hotărât 
să rezist... Am să mă prefac chiar că dorm şi, indiferent 
cine va intra voi şti să-l silesc să-mi răspundă! 

VI 
PE PUNTE 


lată-mă în aer liber şi respirând cu nesat... În sfârşit am 
fost scos afară din cutia aceea înăbuşitoare şi adus sus pe 
puntea vasului. In primul rând, am cercetat orizontul cu 
privirea, dar n-am mai zărit nicio fâşie de pământ. Nimic 
altceva decât linia aceea circulară, care formează hotarul 
între mare şi cer! 

Nu!... Nu se vede nici urmă de continent la vest, în 
direcţia în care litoralul Americii de Nord se desfăşoară pe 
distanţe de mii de mile. 

In clipa asta, soarele apune şi nu mai trimite decât raze 
oblice la suprafaţa oceanului. Trebuie să fie şase seara. Mă 
uit la ceas... Da, e într-adevăr ora şase şi treisprezece 
minute. 

lată ce s-a întâmplat în timpul nopţii de 17 iunie: după 
cum am mai spus, hotărât să nu cedez somnului, aşteptam 
să se deschidă uşa cämärutei mele. Nu mă îndoiam că se 
făcuse ziuă, orele treceau, dar nimeni nu venea. Din 
proviziile care-mi fuseseră puse la dispoziţie nu mai 
rămăsese nimic. Incepusem să sufăr de foame, dar nu de 
sete, pentru ca mai pästrasem puţină băutură. 

Îndată după ce m-am trezit, unele tresăriri ale navei mă 
făcuseră să cred că aceasta se pusese din nou în mişcare, 
după ce rămăsese locului în ajun, oprit, probabil, în vreun 
mic golf pustiu de pe coastă - deoarece nu simtisem 
niciuna din  zguduiturile care  întovărăşesc manevra 
ancorárii. 

Asadar era ora sase cänd am auzit niste pasi rásunánd 
dincolo de peretele metalic al compartimentului meu. Se 
pregátea cineva sá intre?... Da. O cheie a scártait in 
broascá si usa s-a deschis. Lumina unui felinar a risipit 

întunericul adânc în mijlocul căruia fusesem cufundat după 
sosirea mea pe vas. 

Doi oameni s-au ivit în uşă, dar nu am avut timp să le 
disting chipurile. Oamenii ăştia m-au apucat de braţe şi mi- 
au înfăşurat capul cu o bucată de pânză deasă, astfel încât 
mi-a fost cu neputinţă să mai văd ceva. 

Ce însemna, oare, această măsură de precauţie? Ce 
voiau să facă oamenii ăştia cu mine? Am încercat să mă 
zbat, dar cei doi mă ţineau zdravăn. Le-am pus întrebări, 
dar n-am căpătat niciun fel de răspuns. Cei doi au schimbat 
câteva cuvinte între ei, într-o limbă pe care n-o intelegeam 
şi a cărei origine nu puteam s-o recunosc. 

Era limpede că nu-mi arătau prea multă consideraţie! E 
foarte adevărat că nu sunt decât un paznic de balamuc; 
pentru ce ar fi procedat altfel cu un personaj atât de 
mărunt?... De altfel, nu sunt prea sigur că inginerul Simon 
Hart s-ar fi bucurat de un tratament mai bun. 

Totuşi, de data asta nu mi s-a pus niciun cálus, nu mi s- 
au legat nici mâinile, nici picioarele. Cei doi s-au mulţumit 
să mă strângă zdravăn, în aşa fel încât să nu pot fugi. 

O clipă după aceea am fost târât afară din compartiment 
şi împins într-un culoar îngust. Sub picioarele mele răsună 
treptele unei scări metalice. Putin mai târziu aerul proaspăt 
mă izbeşte în faţă şi-l trag în piept cu lăcomie, prin bucata 
de pânză care-mi înfăşoară capul. 

Atunci mă simt ridicat şi cei doi oameni mă aşază pe o 
duşumea, care, de data asta, nu mai e alcătuită din plăci de 
tablă; trebuie să fie puntea unui vas. In sfârşit, braţele care 
mă strângeau îşi slăbesc strânsoarea. lată-mă liber să mă 
mişc după plac. Îmi smulg numaidecât pânza care-mi 
acoperă capul şi privesc în jur... 

Mă aflu pe bordul unei goelete în plin mers, goeleta care 
lasă în urmă o lungă dara albă. 

Am fost nevoit să má agát de un sart, ca sa nu cad, 
fiindcă lumina zilei má ametise dupa încarcerarea de 
patruzeci şi opt de ore la care am fost supus, în mijlocul 
unui întuneric desăvârşit. 

Pe punte forfotesc încoace şi încolo vreo zece oameni, cu 

înfăţişare aspră, având chipuri foarte diferite unele de 
altele şi cărora n-aş putea să le atribui o origine anumită. 
De altfel, se sinchisesc foarte puţin de mine. 

Cât despre goeletă, cred că are cam vreo două sute 
cincizeci sau trei sute de tone. E destul de spațioasă, 
catargele sunt puternice şi suprafaţa velelor îi asigură, 
cred, o viteză destul de serioasă când briza suflă cu putere. 

La pupa, un om cu faţa bronzată e la timonă. Mâinile lui 
fixate pe roată feresc goeleta de valurile destul de 
puternice. 

Aş vrea să citesc numele acestui vas, care are înfăţişarea 
unui iaht de agrement. Dar nu ştiu dacă e înscris la pupa 
sau pe gallon la prova. Mă îndrept spre un marinar şi-l 
întreb: 

— Cum se numeşte nava asta? 

Niciun răspuns, îmi vine să cred chiar, că individul ăsta 
nici nu înţelege ce-i spun. 

— Dar căpitanul unde e? adaug. Marinarul n-a răspuns 
nici la această întrebare, după cum nu răspunsese nici la 
prima. Mă îndrept spre prova. 

În acest punct, deasupra usciorilor vinciului atârnă un 
clopot. Cine ştie, poate că pe bronzul clopotului e gravat un 
nume, numele goeletei... Nu, nu văd niciun nume. 

Mă întorc iar la pupa şi, adresându-mă omului de la bară, 
repet întrebarea. 

Omul ăsta îmi aruncă o privire foarte puţin amabilă, 
ridică din umeri si se opinteşte cu putere ca să 
restabilească poziţia goeletei înclinată la babord de o 
zguduitura puternică. 

Îi vine ideea sá cercetez: dacă nu cumva si Thomas Roch 
e pe acolo, dar nu-l zăresc. Oare el nu-i pe bord?... Ar fi cu 
totul inexplicabil. De ce ar fi fost răpit numai gardianul 
Gaydon de la Healthful-House? Nimeni nu a putut bănui 
vreodată că aş fi inginerul Simon Hart, şi chiar dacă s-ar şti 
lucrul acesta, cine ar avea vreun interes să pună mâna pe 
mine? Ce s-ar putea aştepta de la mine?... 

Aşadar, Thomas Roch nefiind vizibil pe punte, îmi închipui 
că trebuie să fie închis în vreo cabină. Dea Domnul să fi fost 

Omul de la timoná má lasă sá mă apropii, aruncându-mi o 
privire ironicá. 

Má aplec în afară şi privesc... 

Nici urmă de clocotul pe care-l produce de obicei 
învârtirea unei elice... Nimic altceva decât o dâră dreaptă, 
care se întinde pe o distanţă de şase sute sau poate de opt 
sute de metri, asemenea dâre pe care o lasă în urmă 
oricare vas mişcat de pânze puternice... 

Dar ce aparat de propulsie poate să-i dea goeletei viteza 
sa excepţională? Am spus doar că vântul e destul de puţin 
prielnic, iar marea nu se ridică decât în unduiri prelungi, 
care nu se revarsă... 

Totuşi voi afla despre ce e vorba şi, în timp ce echipajul 
continuă să nu se sinchisească de mine, mă întorc spre 
prova. 

Când ajung lângă tambuchiul cabinei de gardă mă 

pomenesc în faţa unui om care mi se pare cunoscut... Omul 
ăsta e sprijinit în coate pe copastie la doi paşi de mine, mă 
lasă să mă apropii şi priveşte... S-ar zice că aşteaptă să-l 
întreb ceva. 

Îmi amintesc deodată! Este omul care l-a întovărăşit pe 
contele d'Artigas, când a venit în vizită la Healthful-House. 
Da... Nu má insel. 

Aşadar, Thomas Roch a fost răpit de bogătaşul ăsta 
străin şi eu mă aflu la bordul Zbbei. lahtul lui binecunoscut 
pe aceste meleaguri ale Americii de Est!... Fie! Omul din 
faţa mea are să-mi dea informaţiile pe care sunt în drept să 
le cer. Îmi amintesc că d'Artigas vorbea englezeşte cu el. 
Are să mă înţeleagă şi nu poate refuza să-mi răspundă. 

După mine, omul ăsta trebuie să fie căpitanul goeletei 
Ebba. 

— Domnule căpitan, îi spun, v-am văzut la Healthful- 
House, mă recunoasteti?... 

Omul se mulţumeşte să mă privească, dar nu binevoieşte 
să-mi dea un răspuns. 

— Sunt supraveghetorul Gaydon, am reluat eu, paznicul 
lui Thomas Roch. Aş vrea să ştiu de ce m-ati răpit şi de ce 
m-ati adus pe bordul acestei goelete?... 

Căpitanul mă întrerupe cu un gest, un gest care nici 
măcar nu mi se adresează mie, ci câtorva marinari care 
şedeau de veghe aproape de teugă. 

Marinarii se reped la mine, mă apucă de mâini şi, fără să 
se sinchisească de gestul de mânie pe care nu mi-l pot 
stăpâni, mă obligă să cobor pe scara capotei echipajului. 

La drept vorbind, scara asta este alcătuită doar din nişte 
bare de fier, fixate perpendicular pe perete. Pe palier, de o 
parte şi de alta, se deschide câte o uşă, care stabileşte 
legătura între cabina de gardă, cabina căpitanului şi alte 
încăperi alăturate. 

Oare voi fi din nou cufundat în cămăruţa întunecoasă pe 
care am ocupat-o până acum în fundul calei? O iau la 
stânga şi sunt introdus în interiorul unei cabine care 
primeşte lumina printr-un hublou al vasului, hublou deschis 
pentru moment şi lăsând să pătrundă înăuntru un aer tare. 

Mobilierul se compune dintr-o cusetá cu asternut, o masá, 
un fotoliu, o toaletá si un dulap. 

Pe masá e un tacám. Nu-mi mai rámáne decát sá má 
asez şi, în clipa în care ajutorul bucătar se pregăteşte să se 
retragă, după ce a adus câteva feluri de mâncare, mă 
adresez lui. 

Şi ăsta e mut, ori poate că acest negru tânăr nu înţelege 
limba în care-i vorbesc? 

Uşa se închide şi încep să mănânc cu poftă, amânând 
pentru mai târziu întrebările, care nu vor rămâne, cred, 
totdeauna fără răspuns. 

E adevărat că sunt prizonier, de data asta însă mă bucur 
de condiţii de confort mult superioare si nadajduiesc că vor 
rămâne aceleaşi până la sosirea noastră la destinaţie. 

Este cazul să mă las în voia unui şir întreg de gânduri, 
dintre care primul e următorul: răpirea asta a fost pregătită 
de contele d'Artigas, el e autorul dispariţiei lui Thomas 
Roch şi nu încape îndoială că inventatorul francez se află la 
bordul Ebbel, instalat într-o cabină cel putin tot atât de 
confortabilă ca a mea. 

Dar, de fapt, cine e acest personaj?... De unde vine 
străinul ásta?... Dacă a pus mâna pe Thomas Roch, 
înseamnă oare că e hotărât să afle cu orice preţ secretul 
Fulguratorului?... E foarte probabil. Trebuie deci să bag bine 
de seamă să nu-mi trădez identitatea, căci dacă s-ar afla 
adevărul despre mine, orice perspectivă de a-mi recăpăta 
libertatea ar dispare. 

Dar cate mistere trebuie să pătrund, câte fapte 
inexplicabile să-mi explic! De pildă, originea acestui conte 
d'Artigas, intenţiile lui viitoare, direcţia în care se îndreaptă 
goeleta, portul de care ţine, precum şi modul acesta de a 
naviga, fără pânze şi fără elice, dar cu o viteză de cel puţin 
zece mile pe oră! 

In sfârşit, o dată cu lăsarea serii, un aer mai proaspăt 
pătrunde prin hubloul cabinei. Il închid cu ajutorul şurubului 
şi, deoarece uşa mea e zăvorâtă din exterior, cel mai bun 
lucru ce-mi rămâne de făcut este să mă trântesc pe pat şi 
să adorm, legänat blajin de mersul acestei goelete ciudate 

pe apele Atlanticului. 

A doua zi má scol in zori, imi fac toaleta, má imbrac si 
astept. 

Mă gândesc numaidecat sá cercetez dacă usa cabinei e 
şi acum încuiată. 

Nu, nu mai este. O deschid, urc scara de fier şi iată-mă 
pe punte. 

La pupa, în timp ce marinarii se îndeletnicesc cu spălatul 
punţii, doi indivizi, dintre care unul e căpitanul, stau de 
vorbă. Căpitanul nu pare deloc surprins zărindu-mă şi, cu 
un gest al capului, mă arată tovarăşului său. 

Pe celălalt nu l-am văzut niciodată. E un individ de vreo 
cincizeci de ani, cu părul şi barba negre, în care se zăresc 
câteva fire argintii, cu o faţă ironică şi fină, cu privirea 
vioaie şi fizionomia inteligentă. Faţa sa are asemănări cu 
tipul grecesc şi, după ce l-am auzit pe căpitanul Ebbe/ 
dându-i numele de Serko - inginerul Serko - n-am mai avut 
nicio îndoială că e grec de origine. 

Cât despre celălalt, se numeşte Spade, căpitanul Spade, 
şi numele lui pare a fi de origine italiană. Prin urmare un 
grec, un italian, un echipaj alcătuit din oameni recrutaţi din 
toate colţurile globului şi îmbarcaţi pe o goeleta al cărei 
nume e norvegian. Amestecul ăsta mi se pare, pe bună 
dreptate, suspect. 

Dar de unde mai e şi contele d'Artigas, cu numele lui 
spaniol, cu figura lui de asiatic?... 

Căpitanul Spade şi inginerul Serko discută cu glas scăzut. 
Primul îl supraveghează îndeaproape pe omul de la timona, 
care nu pare preocupat de indicaţiile compasului, instalat în 
habitaclul din faţa lui. S-ar zice că se orientează mai curând 
după gesturile unui marinar de la prova, care-i arată dacă 
trebuie să se îndrepte spre tribord sau la babord. 

Thomas Roch e acolo, lângă tambuchiul de la pupa 
Priveşte marea imensă şi pustie, pe care n-o mărgineşte la 
orizont nicio fâşie de uscat. Doi marinari sunt lângă el şi nu- 
| scapă din ochi. Te poţi aştepta la orice de la acest nebun, 
n-ar fi exclus chiar să se arunce peste bord. 

Nu ştiu dacă-mi va fi îngăduit să intru în legătură cu 

fostul meu bolnav. Má îndrept spre el, urmărit de privirile 
căpitanului Spade şi ale inginerului Serko. Mă apropii de 
Thomas Roch, care nu mă vede venind şi, iată-mă lângă el. 

Thomas Roch nu pare să mă recunoască şi nu face nicio 
mişcare. Ochii lui strălucesc puternic şi străbat nesätiosi 
spaţiul cu privirea. E fericit; că respiră aerul acela dătător 
de viaţă, încărcat cu miresme sărate şi pieptul i se ridică în 
aspirații prelungi. La aerul acesta supraoxigenat se adaugă 
lumina unui soare superb, care se revarsă din înaltul unui 
cer lipsit de nori, soare ale cărui raze îl scaldă în întregime. 
Oare-şi dă seama Thomas Roch ce schimbare a intervenit 
în situaţia lui? Oare nu-şi mai aminteşte de Healthful-House 
şi de pavilionul în care era prizonierul paznicului său 
Gaydon? 

E foarte puţin probabil. Trecutul s-a şters din amintirea 
lui, în momentul de faţă nu mai există pentru el decât 
prezentul. 

Dar, după părerea mea, chiar pe puntea Fbbei, chiar în 
largul mării, Thomas Roch este aceeaşi fiinţă inconstientá 
căreia i-am purtat de grijă timp de cincisprezece luni. 
Starea intelectului său nu s-a schimbat, judecata nu-i va 
reveni decât atunci când cineva va începe să-i vorbească 
despre descoperirile lui. Contele d'Artigas cunoaşte această 
dispoziţie mintală a inventatorului, fiindcă a experimentat-o 
în timpul vizitei la Healthful-House şi, e de la sine înţeles, că 
tocmai pe această dispoziţie se bizuie pentru a-i surprinde 
taina mai devreme sau mai târziu. Dar ce să facă cu ea?... 

— Thomas Roch... am spus. 

Glasul meu îl trezeşte, îşi îndreaptă privirea o clipă 
asupră-mi, dar ochii i se întorc numaidecät în altă direcţie. 

li iau mâna, i-o strâng, dar el şi-o retrage brusc, apoi se 
îndepărtează fără să mă fi recunoscut şi se îndreaptă spre 
pupa goeletei, unde se află inginerul Serko şi căpitanul 
Spade. 

Oare e hotărât să se adreseze unuia din aceşti doi 
indivizi? Şi dacă ei îi vorbesc, le va răspunde? După cea 
refuzat să-mi răspundă mie? 

Chiar în clipa asta figura lui a fost luminată de o licărire 

de inteligenţă si - nu mai încape îndoială - că atenţia i-a 
fost atrasa de mersul ciudat al goeletei. 

Intr-adevär, privirile lui se indreaptä spre catargele Ebbei, 
ale cärei vele sunt stränse si care totusi lunecä cu 
repeziciune pe suprafata acestor ape linistite... 

Atunci Thomas Roch face câţiva paşi înapoi, urcă iar 
cursiva tribordului şi se opreşte în locul unde ar trebui să se 
înalte un coş, daca Ebba ar fi un iaht cu aburi, un cos din 
care să se reverse nori de fum negru... 

Şi lui i se pare ciudat, ceea ce mi-a părut ciudat şi mie. 
Nu-şi poate explica ceea ce am găsit inexplicabil şi eu şi se 
îndreaptă ca şi mine spre pupa, dornic să vadă cum 
funcţionează elicea. 

In ambele borduri ale goeletei se zbenguie un cârd de 
marsuini. Oricât de repede mergea Ebba, animalele astea 
sprintene o depăşesc fără greutate, zburdând, dându-se 
peste cap, jucându-se în elementul lor natural cu o 
splendidă supletá. 

Dar Thomas Roch nu se osteneşte să le urmărească cu 
privirea. Se apleacă pe deasupra marginii punţii... 

În clipa aceea, inginerul Serko şi căpitanul Spade se 
apropie de el şi, temându-se ca nu cumva să cadă în apă, îl 
opresc cu hotărâre, apoi îl aduc înapoi pe punte. 

De altfel îmi dau seama - căci am o îndelungată 
experienţă în această privinţă - că Thomas Roch se află 
pradă unei violente agitatii. Se invärteste în jurul lui, 
gesticulează şi tot felul de fraze lipsite de înţeles, care nu 
se adresează nimănui, îi ies din gură... 

Este absolut evident că o criză se apropie, o criză 
asemănătoare celei care l-a apucat în ultima seară 
petrecută în pavilionul de la Healthful-House, criză ale cărei 
urmări au fost atât de nenorocite. 

Va trebui să fie luat şi coborât în cabină, unde as fi 
chemat, poate, ca să-i dau îngrijirile speciale, cu care sunt 
obişnuit... 

Pentru moment, inginerul Serko şi căpitanul Spade nu-l 
pierd o clipă din ochi. Probabil că au intenţia să-l lase să 
facă ce vrea şi iată ce face Thomas Roch: după ce s-a 

îndreptat spre arborele mare, pe care ochii lui au căutat în 
zadar pânzele, ajunge lângă el, îl înconjoară cu braţele şi 
încearcă să-l zguduie, scuturând manivela de întors, ca şi 
cum ar vrea să-l dărâme. 

Atunci, văzând că eforturile sale rămân zadarnice, 
încearcă să facă la fel cu trinchetul. Nervozitatea lui creşte 
din ce în ce mai mult, cuvintelor nelămurite care-i scapă din 
gură le urmează strigăte nearticulate. 

Deodată, se repede asupra babordului şi se agaţă de 
şarturi. 

Mă întreb daca nu cumva are să se repeadă spre săgeți, 
dacă nu cumva vrea să urce până la balustrada platformei 
catargului... Dacă nu-l opreşte nimeni, poate să cadă pe 
punte sau să fie aruncat în mare de o mişcare mai violentă 
a ruliului. 

La un gest al căpitanului Spade, câţiva marinari se reped 
asupra lui, îl apucă, dar nu izbutesc să-l smulgă de pe 
şarturi, atât de puternic îi sunt încleştate mâinile. În 
momentul crizelor - ştiu lucrul acesta - puterile lui sunt 
totdeauna înzecite. Ca să-l stăpânesc, am fost nevoit 
adesea să chem alţi paznici în ajutor. 

De data asta, oamenii de pe goeleta - nişte vlăjgani 
zdraveni - izbutesc să-l potolească pe bietul nebun. Thomas 
Roch este culcat pe punte şi, în ciuda uriaşei lui împotriviri, 
doi marinari îl împiedică să facă cea mai mică mişcare. 

Nu mai rămâne nimic altceva decât să fie coborât în 
cabină şi lăsat în pace până la sfârşitul crizei. Lucrul acesta 
se şi întâmplă din porunca unui nou venit, a cărui voce îmi 
izbeşte urechea... 

Mă întorc şi-l recunosc. 

E contele d'Artigas, cu faţa întunecată şi cu atitudinea 
poruncitoare, adică aşa cum l-am văzut şi la Healthful- 
House. 

Ma îndrept imediat spre el. Îmi trebuie oricum o 
explicaţie... şi o voi avea. 

— Cu ce drept, domnule?... Îl întreb. 

— Cu dreptul celui mai tare! îmi răspunde contele 
d'Artigas. 


82 


Şi se îndreaptă spre pupa, în timp ce Thomas Roch este 
transportat în cabină. 

VII 
DOUÁ ZILE DE NAVIGATIE 


Poate că, dacă împrejurările o vor cere, voi fi silit să-i 
mărturisesc contelui d'Artigas că sunt inginerul Simon Hart. 
Cine ştie, poate că voi obţine într-un fel mai multe 
menajamente decât rămânând mai departe paznicul 
Gaydon?... Totuşi, trebuie să mă mai gândesc înainte de a 
lua această hotărâre. Intr-adevär, sunt încă urmărit de 
ideea că, dacă proprietarul goeletei Fbba l-a răpit pe 
inventatorul francez, a făcut-o în speranţa de a pune mâna 
pe Fulguratorul Roch, pentru care nimeni, nici în Europa şi 
nici în America, n-a acceptat să ofere preţul inacceptabil 
care se cerea. Ei bine, pentru cazul că Thomas Roch ar 
ajunge să-şi trădeze taina, n-ar fi mai bine, oare, să pot 
păstra dreptul de acces pe lângă el, n-ar fi mai bine să mi 
se recunoască în continuare funcţiile de supraveghetor şi 
sarcina de a-l îngriji, potrivit cu starea sănătăţii lui? Da, 
trebuie să păstrez posibilitatea de a vedea şi de a auzi totul 
şi, poate, cine ştie?... De a afla. In sfârşit ceea ce n-am 
izbutit să aflu la Healthful-House! 

Dar încotro se îndreaptă acum goeleta Ebba? asta-i prima 
întrebare. 

Cine-i acest conte d'Artigas? lată a doua întrebare. 

Prima din ele îşi va căpăta răspunsul în câteva zile, 
fireşte, dată fiind viteza cu care înaintează; acest fantastic 
iaht de agrement, acţionat de un propulsor, al cărui 
mecanism voi izbuti până la urmă să-l descopăr. 

Cât despre a doua întrebare, e mai puţin sigur că voi 
ajunge vreodată să-i găsesc răspunsul. 

După mine, personajul acesta enigmatic trebuie într- 
adevăr să aibă un deosebit interes să-şi ascundă originea, 
şi mă tem că niciun indiciu nu-mi va îngădui să-i stabilesc 
naționalitatea. Deşi contele d'Artigas vorbeşte engleza 

foarte curgător - de lucrul acesta m-am putut asigura si în 
timpul vizitei pe care a făcut-o la pavilionul nr. 17 - 
accentul lui e aspru şi vibrează, un accent pe care nu-l 
găseşti la popoarele nordice şi nu-mi aminteşte nimic din ce 
am auzit în cursul călătoriilor mele prin cele două lumi, 
afară doar ceva din asprimea caracteristică dialectelor 
folosite în Malaezia. Şi, de fapt, dacă ţinem seama că 
d'Artigas are tenul închis, aproape măsliniu, amintind 
oarecum arama, părul cret şi negru ca abanosul, privirea 
care iese din orbitele adânci şi täsneste ca o săgeată din 
pupilele nemişcate, statura înaltă, forma umerilor şi 
muşchii foarte proeminenţi, indicând o mare forţă fizică, n- 
ar fi exclus să aparţină unei rase din Extremul Orient. 

Pentru mine, numele d'Artigas este un nume de 
împrumut, aşa cum tot de împrumut trebuie să fie şi titlul 
lui de conte. Dacă goeleta poartă un nume norvegian, sunt 
convins că, în ce-l priveşte, el nu-i de origine scandinavă. N- 
are nimic din însuşirile caracteristice locuitorilor Europei 
septentrionale, nici expresia lor calmă, nici părul blond, nici 
privirea aceea blândă a ochilor de un albastru şters. 

În sfârşit, oricine ar fi, omul acesta l-a răpit pe Thomas 
Roch - şi pe mine împreună cu el - si cu siguranţă că 
intenţiile lui sunt urâte. 

Acum rămâne de văzut dacă a săvârşit această operaţie 
în interesul unei puteri străine, sau în propriul lui interes. A 
vrut oare să profite singur de invenţia lui Thomas Roch? Se 
găseşte aşadar în situaţia de a putea profita de ea? Asta e 
o a treia întrebare, la care nu pot răspunde încă. Poate că 
cele ce voi vedea şi voi auzi de acum înainte îmi vor ajuta 
să-i găsesc un răspuns, mai înainte de a fi izbutit să 
evadez, admițând ca această evadare s-ar putea realiza. 

Ebba continuă să navigheze în condiţiile inexplicabile 
despre care am mai vorbit. Sunt liber să străbat puntea, dar 
nu să depăşesc cabina echipajului, al cărei tambuchi se află 
în faţa trinchetului. 

Într-adevăr, am vrut o dată să înaintez până la paza 
catargului din fruntea vasului, de unde, aplecându-mă 
peste bord, aş fi putut vedea etrava goeletei, despicând 

apele. Dar potrivit unor ordine pe care le-au primit, 
bineînţeles de la cineva, marinarii de cart s-au împotrivit 
trecerii mele şi unul dintre ei mi-a spus pe un ton brusc, 
într-o engleză aspră: 

— La pupa... la pupa!... Stingheriti manevra! Manevra?... 
Dar nu se face nicio manevră. Să-şi fi dat seama cineva că 
voiam sá descopăr secretul propulsorului goeletei? Se 
poate, căpitanul Spade, care a asistat la această scenă, a 
ghicit probabil că încercam să-mi dau seama cum merge 
nava. E normal ca şi un supraveghetor de ospiciu să se 
mire văzând că un vas înaintează cu o viteză atât de mare, 
deşi n-are nici vele şi nici elice? 

În sfârşit, dintr-un motiv sau altul, mi se interzice să mă 
apropii de prova Ebbei. 

Pe la orele zece se ridică briza - o briză de nord-vest 
foarte prielnică - şi căpitanul Spade dă ordine şefului de 
echipaj. 

Numaidecât acesta duce fluierul la gură şi porunceşte 
înălţarea pânzei mari, a mizenei şi a focurilor. Nici pe o 
navă de război nu s-ar putea lucra cu mai multă ordine şi 
disciplină. 

Ebba se înclină uşor pe babord şi viteza ei sporeşte 
simţitor. Totuşi motorul n-a încetat să funcţioneze, căci 
velele nu s-au umflat atât cât ar fi trebuit, dacă goeleta ar fi 
fost supusă numai acţiunilor vântului. Cu toate acestea, ele 
uşurează considerabil mersul Ebbe/, graţie brizei răcoroase 
care a început să bată cu regularitate. 

Cerul e frumos, norii se împrăştie spre vest îndată ce 
ajung la zenit, iar marea străluceşte sub potopul razelor de 
soare. 

Pentru moment, preocuparea mea este să stabilesc, în 
măsura posibilului, drumul pe care-l urmăm. Am călătorit 
destul de des pe mare ca să ştiu cum se calculează viteza 
unui vas. După mine viteza Ebbei e cam de vreo zece, 
unsprezece noduri. Cât despre direcţia ei, a rămas mereu 
aceeaşi, lucru pe care-l pot verifica cu uşurinţă apropiindu- 
mă de habitaclul instalat în faţa omului de la timonă. Dar 
paznicul Gaydon n-are voie să meargă la prova Ebbei; la 

pupa poate sta. Am izbutit în repetate rânduri să arunc o 
privire rapidă asupra busolei, al cărei ac arată statornic 
estul, sau, mai precis, est-sud-est. 

lată, deci, în ce condiţii traversăm această parte a 
Oceanului Atlantic, mărginită la apus de litoralul Statelor 
Unite ale Americii. 

Fac apel la amintirile mele şi mă întreb ce insule sau ce 
grupuri de insule vom întâlni în direcţia asta, înainte de a 
atinge ţărmul lumii vechi. 

Carolina de Nord, de pe coasta căreia goeleta a plecat 
acum patruzeci şi opt de ore, este străbătută de paralela 
35, paralelă care, prelungită spre răsărit, taie, dacă nu mă 
Insel, coasta africană cam în dreptul Marocului. In drumul 
său se află arhipelagul insulelor Azore, la o distanţă de 
aproximativ trei mii de mile de America. Dar putem 
presupune, oare, că Ebba are de gând să se apropie de 
acest arhipelag şi că portul ei de origine se află pe una din 
insulele care alcătuiesc domeniul insular al Portugaliei?... 
Nu, nu pot sa accept o astfel de ipoteză. 

De altfel, înainte de a ajunge în arhipelagul insulelor 
Azore, pe traseul paralelei 35 şi la o distanţă de numai o 
mie două sute de kilometri, se întinde grupul insulelor 
Bermude, care aparţin Angliei. 

Dacă acest conte d'Artigas şi-a luat sarcina să-l răpească 
pe Thomas Roch în interesul unei puteri europene, mi s-ar 
părea destul de verosimil ca această putere să fie Regatul 
Unit al Marii Britanii şi Irlandei. La drept vorbind, mai 
rămâne şi ipoteza că omul nostru a operat în propriul său 
interes. 

În cursul zilei de azi, contele d'Artigas a venit în trei-patru 
rânduri să se instaleze la pupa. De aici, mi s-a părut că 
privirea lui cerceta cu atenţie orizontul în diferite direcţii. 
Ori de câte ori se iveşte în larg o pânză sau fumul unui coş, 
le examinează îndelung, folosindu-se de un binoclu marin 
puternic. Trebuie să mai adaug că n-a binevoit nici măcar 
să observe prezenţa mea pe punte. 

Din când în când, căpitanul Spade se apropie de el şi 
atunci amândoi schimbă câteva cuvinte, într-o limbă pe 

care nu pot nici s-o inteleg si nici s-o identific. 

Dar proprietarul Ebbe/ discută, cu predilectie cu inginerul 
Serko, care pare foarte intim cu el. Inginerul acesta e destul 
de vorbäret, mai puţin antipatic si mai puţin rezervat decât 
tovarăşii lui de călătorie... Dar cu ce titlu se află oare pe 
bordul goeletei? Să fie un prieten al contelui d'Artigas?... 
Cutreieră mările alături de el, împărtăşind viaţa asta, 
demnă de invidiat, a unui bogat proprietar de iaht?... 

De fapt, omul acesta este singurul care pare să-mi arate, 
dacă nu oarecare simpatie, cel puţin un anumit interes. 

Cât despre Thomas Roch nu l-am mai zărit toată 
dimineaţa, trebuie să fie închis în cabină, sub influenţa 
crizei din ajun care n-a luat încă sfârşit. 

M-am convins că avusesem dreptate azi, când, pe la 
orele trei după-amiază, în clipa în care se pregătea să 
coboare prin tambuchiul de la pupa, contele d'Artigas mi-a 
făcut semn să mă apropii. Nu ştiu ce vrea să-mi spună 
contele, dar ştiu în orice caz ce am să-i spun eu. 

— Crizele acestea ale lui Thomas Roch ţin mult? mă 
întrebă el în engleză. 

— Uneori patruzeci şi opt de ore, îi răspund. 

— Şi ce-i de făcut? 


— Nimic. Läsati-l liniştit până adoarme. După o noapte de 
somn, criza trece şi Thomas Roch cade din nou în starea lui 
obişnuită de inconstienta. 

— Bine, Gaydon, dacă va fi nevoie, îl vei îngriji mai 
departe, cum făceai la Healthful-House. 


— Îl voi îngriji?... 

— Da... Pe bordul goeletei... Până vom ajunge. 

— Unde? 

— Acolo unde vom sosi mâine după-masă, îmi răspunde 
contele d'Artigas. 

Mâine... Îmi spun. Aşadar nu coborâm pe coasta Africii si 
nici măcar în arhipelagul Azorelor... Nu mai rămâne decât 
ipoteza că Ebba va face escală în insulele Bermude... 

Contele d'Artigas se pregătea să pună piciorul pe prima 

treaptä a tambuchiului, cänd i-am adresat cuväntul la 
rändul meu. 

— Domnule, i-am spus, vreau sa stiu... am dreptul sä stiu 
încotro mergem... Si... 

— Aici n-ai niciun fel de drept, paznice Gaydon. 
Multumeste-te să răspunzi când eşti întrebat. 

— Protestez... 

— Protestează, îmi răspunde acest personaj autoritar şi 
arogant şi ochii lui îmi aruncă o privire rea. 

Apoi, coboară prin tambuchiul de la pupa şi mă lasă în 
faţa inginerului Serko. 

— În locul dumitale m-aş resemna, paznice Gaydon... 
spune acesta zâmbind. Cand eşti prins într-un angrena)j... 

— Presupun că am voie să strig măcar... 

— La ce bun? Nimeni nu poate să te audă. 

— Voi fi auzit mai târziu, domnule... 

— Mai târziu? E cam mult până atunci! Dar, mă rog, 
strigă cât poftesti! 

Şi după ce-mi dă acest sfat plin de ironie, inginerul Serko 
se depărtează, lăsându-mă pradă gândurilor. 

Pe la orele patru e semnalată la şase mile spre răsărit o 
navă mare, care se apropie de noi. Merge repede şi creşte 
văzând cu ochii. Valuri negre de fum se revarsă din cele 
două coşuri. E un vas de război, o flamură îngustă se 
desfăşoară în vârful marelui catarg şi, deşi nu zăresc niciun 
pavilion plutind deasupra, mi se pare că recunosc un 
crucişător al marinei federale. 

Mă întreb dacă Ebba îl va saluta cum se obisnuieste, 
când va ajunge la travers de el. 

Nu, în clipa asta goeleta manevrează cu intenţia vădită 
de a se depărta. 

Manevra asta nu mă surprinde prea mult din partea unui 
iaht atât de suspect. Ceea ce mă surprinde însă, cu 
deosebire, este manevra căpitanului Spade. 

Într-adevăr, după ce s-a îndreptat spre prova lângă 
cabestanul orizontal, se opreşte în faţa unui mic aparat de 
semnalizare, asemănător cu cele destinate transmiterii 
ordinelor la compartimentul maşinilor pe navele cu aburi. 

Apasa pe unul din butoanele acestui aparat si Fbba se 
îndreaptă numaidecát spre sud-est, în timp ce şi cotele 
velelor sunt slăbite uşor de marinarii de cart. 

E limpede ca un „anumit” ordin a fost transmis 
mecanicului acelei „anumite” maşini, care imprimă goeletei 
inexplicabila ei deplasare, sub acţiunea unui „anumit” 
motor, al cărui principiu nu-l cunosc încă. 

Rezultatul manevrei este că Ebba se depărtează oblic de 
crucişător, a cărui direcţie nu s-a schimbat. De ce ar fi 
încercat o navă de război să întoarcă din drum un iaht de 
agrement, care nu poate să trezească niciun fel de 
banuiald?... 

Insá Ebba ia cu totul alta atitudine cand, pe la sase 
seara, O a doua nava se arata in directia ancorei 
babordului. De data asta in loc s-o evite, capitanul Spade, 
dupa ce a dat un ordin cu ajutorul aparatului, isi reia 
direcţia spre est, ceea ce înseamnă ca va ajunge in 
apropiere de nava semnalata. 

O ora dupa aceea, cele doua nave se afla la travers una 
de alta, la o distanta de aproximativ trei sau patru mile. 

In acest moment, briza a incetat cu desävärsire Este o 
nava de comert de cursa lunga, cu trei catarge, care isi 
strange velele inalte. E inutil sa ne mai gandim ca vantul se 
va starni din nou in timpul noptii; asadar, maine, pe o mare 
atat de calma, nava cu trei arbori se va afla in mod 
inevitabil in acelasi loc. Cat despre Ebba, pe care o misca 
propulsorul ei misterios, continua sa se apropie de nava de 
comert. 

E de la sine înţeles că Spade a dat ordin să se coboare 
velele şi că manevra a fost executată sub conducerea lui 
Effrondat, cu rapiditatea aceea care merită să fie admirată 
pe bordul iahturilor de cursă. 

În clipa în care începe să se lase întunericul, cele două 
nave se află doar la o distanţă de o milă şi jumătate una de 
cealaltă. 

Atunci căpitanul Spade se îndreaptă spre mine, mă 
ajunge lângă scara laterală din tribord şi, fără multe 
mofturi, îmi porunceşte să cobor în cabină. 

Nu-mi mai rămâne decât sá má supun. Totuşi, înainte de 
a părăsi puntea, mai am timp să observ că şeful echipajului 
nu aprinde luminile de poziţie, în timp ce nava cu trei 
catarge le-a aprins pe ale sale - adică o lumină verde la 
tribord şi una roşie la babord. Nu mai încape îndoială că 
goeleta are intenţia să treacă neobservată în apele acestei 
nave. In ceea ce priveşte înaintarea ei, a fost încetinită într- 
o oarecare măsură, fără să-i fi fost schimbată direcţia. 

După mine, de ieri din ajun, Ebba trebuie să fi făcut vreo 
două sute de mile spre est. 

Am coborât în cabină, apăsat de o teamă nelămurită. 
Cina mă aşteaptă pe masă, dar, îngrijorat cum sunt, fără 
să-mi dau seama din ce motiv, abia mă ating de ea, apoi 
mă culc, aşteptând somnul care nu mai vrea să vină. 

Starea aceasta neplăcută se prelungeşte timp de două 
ore. Liniştea nu e tulburată decât de tresăririle goeletei, de 
murmurul apei, care se prelinge pe lângă bordaj, de 
uşoarele zväcnituri pe care le produce lunecarea sa pe 
suprafata marii linistite. 

Mintea mi-e încărcată de amintirea tuturor evenimentelor 
petrecute în ultimele două zile şi nu-şi găseşte nicio 
împăcare. Mâine după-masă vom ajunge... Mâine îmi voi 
relua pe uscat funcţia de paznic pe lângă Thomas Roch: 
„dacă va fi necesar”, a spus contele d'Artigas. 

Când am fost încuiat pentru prima oară în fundul calei 
mi-am dat seama că goeleta se pusese în mişcare în largul 
lui Pamplico-Sound. In clipa asta - trebuie să fie ora zece - 
îmi dau seama că s-a oprit. 

De ce oare?... Când căpitanul Spade mi-a poruncit să 
plec de pe punte, nu se vedea nici urmă de uscat. In 
direcţia asta, hărţile nu semnalează decât grupul insulelor 
Bermude şi, la căderea nopţii, aveam în faţa noastră încă 
cincizeci sau şaizeci de mile de drum, mai înainte ca 
santinelele de pe catarg să fi fost în măsură să le 
semnaleze. 

De altfel, Ebba şi-a oprit înaintarea, ba mai mult decât 
atât, nemişcarea ei e aproape desăvârşită. Abia dacă se 
mai leagănă de pe un bord pe altul, dar mişcarea e foarte 

blândă şi foarte egală. Hula abia se face simtitä. Nicio 
adiere de vânt nu se propagă pe suprafaţa mării. 

De nava de comerţ ne despärtea doar o milă şi jumătate 
când am coborât în cabină. Dacă goeleta şi-a continuat 
drumul spre ea, trebuie să fi ajuns foarte aproape. Acum, 
după ce s-a oprit, cele două nave sunt doar la vreo două 
sute sau patru sute de metri una de cealaltă. Nava cu trei 
catarge, imobilizată încă în amurgul zilei precedente, nu şi- 
a mai putut continua drumul spre vest. E acolo şi, dacă 
noaptea ar fi luminoasă, aş zări-o prin hublou. 

Mă gândesc că aş avea acum o ocazie de care ar trebui 
poate să profit. De ce n-aş încerca să evadez, din moment 
ce mi-am pierdut orice speranţă de a-mi recăpăta vreodată 
libertatea? Nu ştiu să înot, e drept, dar, dacă m-aş arunca 
în mare cu una din geamandurile de la bord, mi-ar fi oare 
imposibil să ajung până la cealaltă navă? Cu condiţia, 
fireşte, să scap de supravegherea marinarilor de cart... 

Aşadar, în primul rând trebuie să ies din cabină şi să urc 
scara tambuchiului. Nici în cabina echipajului şi nici pe 
puntea Ebbei nu aud niciun zgomot. Probabil că, la ora 
asta, toată lumea doarme Să încercăm... 

Vreau să deschid uşa cabinei, dar îmi dau seama că e 
încuiată din exterior, lucru pe care trebuia să-l prevăd. 

Trebuie să renunţ la planul meu, care, de altfel, are prea 
puţini sorţi de izbândă! 

Cel mai bun lucru ar fi să dorm, căci, dacă trupul mi-e 
odihnit, în schimb mintea mi-e foarte obosită. Sunt pradă 
unor nesfarsite obsesii şi unor asociaţii de idei 
contradictorii, pe care aş vrea să le pot îneca în somn. 

Probabil că am izbutit să-mi realizez această dorinţă, 
fiindcă am fost trezit de un zgomot, un zgomot neobişnuit, 
pe care nu l-am mai auzit niciodată pe bordul goeletei. 

Vad prin hubloul meu, care dă spre est, ca se luminează 
de zi. Mă uit la ceas... E patru şi jumătate dimineaţa. Prima 
întrebare pe care mi-o pun este: Ebba şi-a reluat mersul 
sau nu? 

Nu, cu siguranţă că nu... Nici velele, nici „motoru 
misterios nu funcţionează. Dacă ar fi altfel, aş simţi o 

anumită trepidatie, pe care mi-ar fi cu neputinţă s-o 
confund. De altfel, marea pare tot atát de linistitá acum, la 
rásaritul soarelui, pe cát era si in ajun, la apusul lui. Dacá in 
cele câteva ore cât am dormit Ebba a navigat, în orice caz 
în clipa de faţă este nemişcată. 

Zgomotul despre care am vorbit e produs sus, pe punte, 
de un du-te vino rapid, de forfota de paşi a unor oameni 
greu incärcati. Totodată, mi se pare că un zgomot 
asemănător umple cala de sub podeaua cabinei mele, spre 
care se intră printr-un bocaport de la pupa trinchetului. Îmi 
mai pot da seama şi că goeleta se loveşte de ceva, în 
exterior, de-a lungul bordajului, deasupra liniei de plutire. 
Sá-fi fost acostată oare de alte ambarcatii?... Oare oamenii 
ei încarcă sau descarcă märfuri?... 

Şi totuşi e cu neputinţă să fi ajuns la destinaţie. Contele 
d'Artigas mi-a spus că Ebba va sosi abia peste douăzeci şi 
patru de ore. Dar, repet, nava se afla ieri seara la o distanţă 
de cincizeci sau şaizeci de mile de uscatul cel mai apropiat, 
adică de insulele Bermude. E inadmisibil să se fi întors spre 
vest şi să se afle în apropierea coastei americane, dată fiind 
distanţa care ne separă de ea. Şi apoi, sunt îndreptăţit să 
cred că goeleta a stat pe loc toată noaptea. Înainte de a 
adormi, constatasem că s-a oprit. In această clipă îmi dau 
seama că nu s-a pus din nou în mişcare. 

lată de ce aştept să mi se îngăduie să urc iar pe punte. 
Uşa cabinei e încuiată şi acum pe dinafară m-am dus s-o 
încerc. Mi se pare puţin probabil să fiu împiedicat de a ieşi 
pe punte, când se va lumina de zi. 

Mai trece o oră. Lumina dimineţii pătrunde prin hublou. 
Privesc afară... O ceaţă uşoară acoperă oceanul, dar ceața 
asta se va topi în curând, la primele raze ale soarelui. 

Cum privirea mea poate ajunge până la o distanţă de 
jumătate de milă, dacă nu văd totuşi nava cu trei catarge, 
înseamnă că aceasta stationeazä la babordul Fbbei, în 
partea unde nu pot s-o zăresc. Aud un zgomot. E un scartait 
de cheie răsucită în broască. Imping uşa, care acum e 
descuiată, urc scara de fier şi pun piciorul pe punte, în clipa 
în care oamenii închid panoul de la prova. 

Îl caut din ochi pe contele d'Artigas... Nu-i aici, nici n-a 
ieşit din cabină. 

Căpitanul Spade si inginerul Serko supraveghează 
stivuirea unui anumit număr de baloturi, care au fost 
scoase fără îndoială din cală şi transportate la pupa. 

Operația asta ar explica forfota zgomotoasă pe care am 
auzit-o când m-am trezit. E de la sine înţeles că, dacă 
echipajul urcă marfa pe punte, sosirea noastră se apropie... 
Nu mai suntem prea departe de port, s-ar putea ca goeleta 
să arunce ancora peste câteva ore. 

Bine, dar ce s-a întâmplat cu velierul care se afla la 
travers în babordul nostru?... Trebuie să fie în acelaşi loc, 
fiindcă briza nu s-a mai ridicat din ajun... 

Privirile mele se îndreaptă în direcţia lui... 

Nava cu trei arbori a dispărut, marea e pustie, nu se 
zăreşte nicio navă în larg, nicio pânză la orizont. Nici la 
nord, nici la sud... 

După ce am reflectat asupra acestui fapt, iată singura 
explicaţie pe care i-o pot da, deşi e acceptabilă numai cu 
anumite rezerve: fără ca eu să-mi fi dat seama, Ebba a 
pornit la drum în timp ce dormeam, a lăsat în urmă nava de 
comerţ imobilizată şi iată de ce n-o mai zăresc la travers de 
goeleta. 

De altfel, mă feresc să pun vreo întrebare în această 
privinţă căpitanului Spade şi chiar inginerului Serko. N-ar 
binevoi să mă învrednicească cu niciun răspuns. 

În clipa asta, căpitanul Spade se îndreaptă spre aparatul 
de semnalizare şi apasă un buton de pe placa superioară. 
Aproape numaidecât după asta Ebba e scuturată de o 
tresărire, care se face destul de bine simțită. Apoi, 
păstrându-şi velele mai departe strânse, îşi reia înaintarea 
inexplicabilă spre răsărit. Două ore mai târziu, contele 
d'Artigas îşi face apariţia prin tambuchiul de la pupa rufului 
şi-şi reia locul obişnuit lângă copastie, la extremitatea 
pupei. Inginerul Serko şi căpitanul Spade se apropie 
imediat, ca să schimbe câteva cuvinte cu el. 

Toţi îşi ridică binoclurile la ochi şi cercetează orizontul de 
la sud-est către nord-est. 

Nimeni nu trebuie sá se mire ca privirile mele se pironesc 
cu încăpățânare în aceeaşi direcţie. Cum însă nu am 
binoclu, nu pot distinge nimic în larg. 

După-masa de prânz ne-am urcat iar cu toţii pe punte - 
cu toţii, afară de Thomas Roch, care n-a ieşit din cabină. 

Pe la ora unu şi jumătate, pământul e semnalat de unul 
din marinari cocotat pe cruceta trinchetului. Dar fiindcă 
Ebba merge cu o viteză excepţională, nu voi întârzia să 
zăresc desenându-se primele contururi ale unui țărm. 

Intr-adevăr, două ore mai târziu, o siluetă vagă se 
rotunjeşte la o depărtare mai mică de opt mile. Pe măsură 
ce goeleta se apropie, profilul ei se accentuează tot mai 
mult. Este profilul unui munte, sau în orice caz al unui deal 
destul de înalt. In vârful lui flutură ceva ca un fum, care se 
înalţă spre zenit. 

Un vulcan pe meleagurile astea?... Să fie oare?... 

VIII 
BACK-CUP 


După mine, e cu neputinţă ca Ebba să fi întâlnit în 
această parte a Atlanticului un alt grup de insule în afară de 
grupul Bermudelor. Lucrul acesta rezultă pe de-o parte din 
distanţa străbătută de la coasta americană până aici şi pe 
de altă parte din direcţia pe care a urmat-o după ieşirea din 
Pamplico-Sound. Direcţia s-a păstrat mereu spre sud-sud- 
est, cât despre distanţă, dacă o compar cu viteza de mers 
trebuie să o evaluez la aproximativ nouă sute sau o mie de 
kilometri. 

Intre timp, goeleta nu şi-a încetinit viteza. 

Contele d'Artigas şi inginerul Serko se află la pupa, lângă 

omul de la timoná. Cápitanul Spade s-a dus la prova. 

Dar nu vom depăşi oare insulita asta, care pare izolată? 
N-o lásám spre vest?... 

E putin probabil, pentru cá suntem in ziua si ora stabilite 
pentru sosirea Ebbei în portul ei de origine... 

În clipa asta, toţi marinarii sunt pe punte, gata de 
manevră, în timp ce Effrondat, şeful de echipaj, ia măsuri 
pentru un apropiat ancoraj. 

Încă două ore şi voi şti despre ce e vorba. Va fi primul 
răspuns pe care-l voi putea da la una din întrebările ce m- 
au preocupat din clipa în care goeleta a ieşit în largul mării. 

Si, totuşi, este de necrezut ca portul de origine al Ebbei 
să fie situat tocmai într-una din insulele Bermude, în 
mijlocul unui arhipelag englez. Afară doar dacă nu cumva 
contele d'Artigas l-a răpit pe Thomas Roch pentru Marea 
Britanie, ipoteză aproape inadmisibilă... 

E totuşi neîndoielnic că personajul ăsta ciudat ne 
examinează acum cu o stáruintá cel puţin curioasă. Desi nu 
poate bănui că sunt inginerul Simon Hart, e firesc să se 
întrebe ce părere am despre această, aventură. Chiar dacă 
paznicul Gaydon nu este decât un biet pârlit, acest biet 
parlit trebuie totuşi să fie la fel de îngrijorat de soarta ce-l 
aşteaptă cum ar fi orice gentilom, fie el musafir al acestui 
ciudat iaht de agrement. lată de ce mă cam nelinişteşte 
stăruința cu care privirea lui d'Artigas se pironeşte asupra 
mea. 

Dar dacă contele d'Artigas ar putea ghici cum mi s-a 
luminat deodată mintea, nu am nicio dovadă că ar şovăi să 
mă arunce peste bord... 

Aşadar, prudenta îmi porunceşte să fiu mai atent decât 
oricând. 

Într-adevăr, fără să trezesc vreo bănuială nici chiar în 
mintea inginerului Serko, oricât ar fi el de subtil - un colţ 
din vălul misterios s-a ridicat şi viitorul s-a luminat în ochii 
mei de o slabă licărire. 

La apropierea Ebbei, formele acestei insule - mai bine- 
zis, a acestei insulițe - spre care se îndreaptă nava, s-au 
conturat cu mai multă precizie, pe fundalul limpede al 

cerului. Soarele care a trecut de amiază îi scaldă din plin 
coasta occidentală. Insulita e izolată, în orice caz nici spre 
nord, nici spre sud nu zăresc vreun grup căreia ar putea să- 
i aparţină. Pe măsură ce distanţa dintre noi scade, unghiul, 
sub care se prezintă insula privirii noastre se deschide, iar 
orizontul se îndepărtează dincolo de ea. 

Insulita asta are o formă curioasă şi desenează cu 
destulă precizie o ceaşcă răsturnată, din fundul căreia se 
ridică aburi negri. Vârful ei, adică fundul ceştii, se ridică 
probabil la vreo sută de metri deasupra nivelului mării şi 
flancurile ei au nişte povârnişuri abrupte şi regulate, tot 
atât de golaşe ca şi stâncile de la bază, neîncetat bătute de 
talazurile care lovesc în tärmuri. 

Dar o ciudátenie a naturii, datorită căreia această insulitá 
e recunoscută cu uşurinţă de navigatorii ce vin dinspre 
vest, e o stâncă cu totul deosebită: sub formă de arc 
natural ce alcătuieşte parcă toarta ceştii despre care am 
vorbit şi lasă să pătrundă värtejul de stropi infuriati ai 
valurilor, precum şi razele de soare, în timp ce discul ei se 
revarsă spre est, dincolo de orizont. Zărită în aceste 
condiţii, insula justifică foarte bine numele de Back-Cup, 
care i s-a dat. 

Ei bine, cunosc insulita asta, o recunosc! E situată înainte 
de arhipelagul Bermudelor. E „ceaşca răsturnată” pe care 
am 
avut prilejul sá o vizitez acum multi ani... Nu! Nu mă insel! 
... Piciorul meu a păşit atunci pe rocile ei calcaroase şi a 
făcut ocolul bazei ei pe coasta de est. Da, e Back-Cup... 

Dacă n-aş fi fost atât de stăpân pe mine, aş fi lăsat să-mi 
scape o exclamatie de surprindere... si de satisfacţie, care 
ar fi atras, pe bună dreptate, atenţia contelui d'Artigas. 

lată împrejurările în care am avut prilejul să explorez 
insulita Back-Cup, în perioada când mă aflam în Bermude: 

Arhipelagul acesta, situat la aproximativ o mie de 
kilometri depărtare de Carolina de Nord, e alcătuit din 
câteva sute de insule şi de insulițe. În centrul ei se 
încrucişează meridianul 64 şi paralela 32. După naufragiul 
englezului Lomer, care a fost azvarlit pe coastele lui în 

a vrut Anglia sá anexeze, sau, mai bine-zis, sá acapareze 
grupul acesta de insule. Punând stăpânire pe el, putea însă 
să aibă o staţiune maritimă dintre cele mai prielnice pentru 
această parte a oceanului, în apropiere de Statele Unite ale 
Americii. Anexarea s-a produs fără să întâmpine vreun 
protest din partea celorlalte puteri şi, în momentul de faţă, 
insulele Bermude sunt administrate de un guvernator 
britanic, ajutat de un consiliu şi de o adunare generală. 

Insulele principale din acest arhipelag se numesc: Saint- 
David, Sommerset, Hamilton, Saint-Georges®. Ultima dintre 
ele are un porto-franco, iar oraşul cu acelaşi nume este 
totodată şi capitala întregului grup. 

Cea mai întinsă dintre insule nu depăşeşte douăzeci de 
kilometri în lungime şi patru în lăţime. Dacă nu ţinem 
seama de insulele de dimensiuni mijlocii, rămâne o 
puzderie de insulițe si de recifuri, risipite pe o suprafaţă de 
douăsprezece leghe pătrate. 

Deşi clima Bermudelor este foarte sănătoasă şi salubră, 
insulele acestea sunt totuşi bântuite cumplit de marile 
furtuni de iarnă ale Atlanticului şi abordarea lor ridică 
greutăţi în faţa navigatorilor. 

Ceea ce lipseşte în special acestui arhipelag sunt râurile. 
Totuşi, deoarece plouă des, lipsa aceasta a fost remediată 
prin strângerea apei de ploaie în vederea satisfacerii 
nevoilor locuitorilor şi ale diferitelor culturi. În acest scop a 
fost nevoie să se construiască cisterne uriaşe, pe care 
aversele au grijă să le umple cu o nesfârşită generozitate. 
Aceste lucrări sunt demne de o dreaptă admiraţie şi fac 
cinste geniului omenesc. 

Tocmai construirea acestor cisterne, precum şi dorinţa de 
a cunoaşte această operă remarcabilă justificase pe 
vremuri călătoria mea. 

Am obţinut atunci de la societatea din New-Jersey, unde 

lucram ca inginer, un concediu de câteva săptămâni, am 
plecat şi m-am îmbarcat la New-York pentru insulele 
Bermude. 

Dar, în timp ce mă aflam pe insula Hamilton, în marele 
port Southampton s-a întâmplat un fapt care ar fi putut 
interesa pe geologi. 

Într-o zi am văzut sosind la Southampton-Harbour o 
flotilă întreagă de pescari, bărbaţi, femei şi copii. De vreo 
cincizeci de ani, familiile acestea se instalaseră în partea de 
răsărit a litoralului lui Back-Cup, unde construiseră cabane 
de lemn şi case de piatră. Oamenii trăiau aici în condiţii 
foarte prielnice, prin exploatarea acestor ape pline de peşte 
şi mai ales în vederea pescuitului de casaloti, care abundă 
în insulele Bermude în lunile martie şi aprilie. 

Până atunci, nimic nu tulburase nici liniştea, nici 
îndeletnicirile acestor pescari. Nu se plângeau de viaţa lor 
destul de aspră, îmblânzită totuşi de uşurinţa comunicaţiilor 
cu insulele Hamilton şi Saint-Georges. 

Bărcile lor solide, bine echipate, exportau peşte şi 
importau, în schimb, diferitele obiecte de consumatie, 
necesare întreţinerii familiilor lor. 

Atunci de ce-şi părăsiseră insulita şi, după cum se află 
curând, de ce erau hotărâți să nu se mai întoarcă 
niciodata?... Pentru că viata lor acolo nu mai era sigură, ca 
altădată. 

Cu două luni mai devreme, pescarii fuseseră surprinşi, 
mai întâi, şi tot mai îngrijoraţi, după aceea, de nişte 
bubuituri surde, care se produceau în interiorul insulei. În 
acelaşi timp, vârful ei - sau mai bine-zis fundul cestii 
răsturnate - era încununat de aburi şi de flăcări. Dar nimeni 
nu bănuise până atunci că această insulitä era de origine 
vulcanică şi că vârful ei alcătuia un crater; înclinarea 
pantelor sale fiind foarte mare, ar fi fost cu neputinţă să le 
urci. Nu mai rămânea, însă, nicio îndoială că Back-Cup era 
un fost vulcan, care ameninţa satul cu o erupție apropiată. 

În cursul acestor două luni se înteţiră bubuiturile interne, 
se produseră cutremure destul de serioase, izbucniri 
prelungi de flăcări în vârful craterului - mai cu seamă 

noaptea - uneori bubuituri îngrozitoare, adică simptome 
dovedind o frământare de natură vulcanică în substructura 
submarină şi prevestind în mod incontestabil o nouă erupție 
peste scurtă vreme. 

Familiile expuse la o catastrofă iminentă pe acest țărm, 
care nu le oferea niciun fel de adăpost împotriva scurgerii 
lavei, ba chiar le dădea prilej să se teamă de o totală 
distrugere a insulitei Back-Cup, nu şovăiră niciun moment 
să fugă. Tot avutul lor fu îmbarcat în barcazele de pescuit, 
care pornirá la drum şi veniră sa se refugieze la 
Southampton-Harbour. 

În insulele Bermude, vestea că un vulcan, care adormise 
de mai multe secole, se trezea acum în capătul de vest al 
arhipelagului, stârni oarecare teamă, în acelaşi timp însă, o 
dată cu groaza pe care o manifestau unii, se deşteptă 
curiozitatea altora. Eu m-am numărat printre aceştia din 
urmă. În afară de asta, era interesant să studiezi fenomenul 
şi să-ţi dai seama dacă pescarii nu-i exagerau consecinţele. 

Back-Cup, care se înalţă dintr-o bucată în vestul 
arhipelagului, e legat de acesta printr-un şir capricios de 
mici insulițe si de recifuri, la care e cu neputinţă să ajungi 
venind din răsărit. Nu zäresti insulita nici din Saint-Georges, 
nici din Hamilton, fiindcă crestetul ei nu depăşeşte 
altitudinea de vreo sută de metri. 

Am plecat din Southampton-Harbour cu un grup de 
exploratori, la bordul unui cuter şi am debarcat pe ţărmul 
pe care rămăseseră doar cabanele părăsite ale pescarilor 
din Bermude. 

Trosnetele interioare se mai auzeau încă şi o jerbă de 
aburi se revărsa din crater. 

Nu ne mai rămânea nicio îndoială: sub acţiunea locurilor 
subterane, fostul vulcan din Back-Cup se trezise. Era cazul 
să ne aşteptăm la o erupție cu toate urmările ei, care se 
putea produce de la o Zi la alta. 

In zadar am incercat sá ne cätäram páná la buza 
craterului vulcanului. Era imposibil să urci aceste 
povârnişuri abrupte, netede şi lunecoase, unde n-aveai loc 
nici să pui piciorul, nici să te apuci cu mâna şi a căror pante 

aveau un unghi de 65° până la 70°. Nu întâlnisem niciodată 
un loc mai arid decât carapacea asta stâncoasă, a cărei 
vegetaţie era alcătuită numai din tufe rare de lucerná 
sălbatică în părţile unde exista puţin pământ arabil. 

După mai multe încercări rămase fără rezultat, am 
încercat să facem înconjurul insulitei. Dar, în afară de 
partea unde pescarii îşi clădiseră sătucul, nu se putea trece 
pe nicăieri, din cauza sfărâmăturilor de stâncă venite din 
nord, din sud şi din vest. 

Acţiunea de recunoaştere a insulitei se mărgini deci, la 
această explorare, cu totul neîndestulătoare, în definitiv, 
văzând fumul amestecat de flăcări, care täsneau din crater, 
în timp ce huruituri surde, întretăiate uneori de bubuituri îi 
zguduiau interiorul, nu-ţi mai rămânea decât să aprobi pe 
pescarii care-şi abandonaseră insula, prevăzând apropiata 
ei distrugere. 

Acestea sunt împrejurările în care am avut prilejul să fac 
o vizită pe Back-Cup şi nimeni nu trebuie să se mire că am 
recunoscut-o îndată ce silueta ei ciudată s-a infätisat 
privirilor mele. 

Nu! Trebuie să repet că asta n-ar fi fost pe placul contelui 
d'Artigas! N-ar fi fost pe placul lui ca paznicul Gaydon să 
recunoască insulita, presupunând că Ebba avea să se 
oprească aici - fapt care, din lipsa unui port, mi se părea cu 
totul inadmisibil. 

Pe măsură ce goeleta se apropie, examinez insula Back- 
Cup, unde niciunul din locuitorii ei n-a mai vrut să se 
întoarcă după ce o părăsise. Chiar pentru centrul acela de 
pescari care e pustiu în momentul de faţă şi nu-mi pot 
explica cum s-ar putea ca Ebba să facă escală aici. 

Dar, în fond, poate că d'Artigas şi tovarăşii lui nici nu se 
gândesc să debarce pe ţărmul insulei Back-Cup. Chiar în 
cazul că goeleta şi-ar fi găsit un adăpost temporar între 
stâncile unui golfulet strâmt, de ce să cred că proprietarul 
bogat al unui iaht ar fi hotărât să-şi stabilească reşedinţa 
pe conul acesta arid, expus celor mai cumplite furtuni ale 
Atlanticului de vest? Viaţa pe astfel de meleaguri poate fi 
acceptabilă pentru nişte pescari rustici dar nu pentru 

contele d’Artigas, pentru inginerul Serko, pentru cápitanul 
Spade si pentru echipajul sáu. 

Acum, Back-Cup se aflá doar la o depártare de jumátate 
de milă si înfăţişarea insulei n-are nimic comun cu aspectul 
celorlalte insule ale arhipelagul lui, îmbrăcate în verdeata 
întunecată a colinelor. 

Abia dacă printre cutele sau crăpăturile stâncilor izbutesc 
să crească nişte ienuperi şi să se înfiripe câteva exemplare 
degenerate ale unor cedări care alcătuiesc bogăţia 
principală a Bermudelor. Cat despre stâncile țărmului, ele 
sunt acoperite de straturi groase de varec, împrospătate 
mereu de hulă, precum şi de vegetale filamentoase, acele 
sargase nenumărate, care plutesc în marea cu acelaşi 
nume, între insulele Canare şi insulele Capului Verde şi pe 
care curenţii le aruncă în cantităţi uriaşe pe recifurile lui 
Back-Cup. 

Cat despre fauna acestei biete insulițe, singurele fiinţe pe 
care le poţi întâlni sunt câteva păsări, nişte bot-groşi, „mota 
cyllas cyalis” cu penaj albăstrui, în timp ce goelanzii şi 
pescăruşii, adunaţi în cârduri de miliarde, străbat în zbor 
iute aburii clocotitori ai craterului. 

Când ajunge la o distanţă de numai patru sute de metri 
de insulă, goeleta îşi încetineşte mersul, stopeazá - asta-i 
termenul cel mai potrivit - la intrarea unei strâmtori care 
străbate o îngrămădire de stânci aflate la suprafaţa apei. 

Mă întreb dacă Ebba se va aventura prin strâmtoarea 
întortocheată... 

Nu, ipoteza cea mai acceptabilă este că, după o escală 
de câteva ceasuri - şi încă nu bănuiesc pentru ce are 
nevoie de această escală - îşi va relua drumul spre est. 

E sigur totuşi că nu se face nicio pregătire pentru 
ancoraj. Ancorele rămân pe grinzi, lanţurile nu sunt 
pregătite şi echipajul nu are de gând să coboare bărcile în 
mare. 

In clipa aceea, contele d'Artigas, inginerul Serko şi 
căpitanul Spade se instalează la prova şi atunci are loc o 
manevră căreia nu-i găsesc nicio explicaţie. 

Trecând de-a lungul copastiei din babord, cam în dreptul 

trinchetului, záresc o micá geamandurá plutitoare, pe care 
un marinar la prova o trage la bord. 

Aproape numaidecät dupá aceea, apa, care In locul ásta 
e foarte limpede, se intunecá si mi se pare cá vád un fel de 
masá neagrá care se ridicá de la fund. Sá fie oare un 
casalot urias care vine sá respire la suprafata márii?... Oare 
Ebba e amenintatá de o cumplitá loviturá de coadá?... 

Am înţeles totul... Ştiu acum datorită cărui aparat 
înaintează goeleta fără vele şi fără elice această viteză 
extraordinară. lată propulsorul ei neobosit, iată-l ridicându- 
se la suprafaţă, după ce a remorcat-o de la litoralul 
american şi până în arhipelagul Bermudelor... lată-l aici, 
pluteşte alături de ea... e un submarin, un remorcher 
submarin un tug, care se mişcă cu ajutorul unei elice şi sub 
acţiunea curentului unei baterii de acumulatori sau a unor 
pile puternice, folosite în vremea aceea. 

La partea superioară a acestui remorcher submarin, 
având forma unui fus lunguiet de tablă, se află o punte ca 
platformă, în centrul căreia un tambuchi stabileşte 
comunicaţia cu interiorul, în prova acestei platforme se 
vede un periscop şi un „look-out”, un fel de habitaclu ai 
cărui pereţi, prevăzuţi cu hublouri cu sticle lenticulare, 
îngăduie luminarea electrică a adäncurilor. In momentul de 
faţă, uşurat de balastul de apă, submarinul s-a ridicat la 
suprafaţă. Capacul tambuchiului se va deschide şi aerul 
curat va pătrunde până în măruntaiele lui. Ba chiar, de ce 
n-aş presupune că, dacă în timpul zilei e scufundat, în 
timpul nopţii se ridică şi remorchează Ebba rămânând asa, 
la suprafaţa apei?... 

Totuşi, mai rămâne o problemă. Dacă într-adevăr forţa 
mecanică a acestui remorcher se datoreşte electricităţii, e 
obligatoriu ca ea să fie produsă de o sursă de energie, 
indiferent de originea ei. Dar unde se găseşte această 
sursă? Nu cred că pe insula Back-Cup. 

Şi apoi, de ce recurge goeleta la acest gen de remorcher, 
care navighează în fundul apelor? De ce nu are ea însăşi un 
mijloc de locomotie propriu ca atâtea alte iahturi de 
agrement? 

Dar, pentru moment, nu am rägazul sá má adäncesc In 
acest gen de cugetäri, sau mai bine-zis, sa caut o explicatie 
pentru atätea lucruri inexplicabile. 

Submarinul se afla acum lángá Ebba. Tambuchiul s-a 
deschis. Mai multi oameni s-au ivit pe punte. Este echipajul 
acestui „remorcher”, cu care cápitanul Spade poate sá 
comunice prin mijlocirea semnalelor electrice de la prova 
goeletei, legată de submarin printr-un fir. Intr-adevar, 
indicaţiile asupra direcţiei ce trebuie urmată pornesc de la 
bordul Ebbel. 

Inginerul Serko se apropie de mine şi-mi spune un singur 
cuvânt: 

— Să ne îmbarcăm. 

— Să ne îmbarcăm? am întrebat eu. 

— Da... În remorcher... Şi repede! 

Ca întotdeauna, nu-mi rămâne decât să mă supun 
acestor cuvinte poruncitoare şi mă grăbesc să trec peste 
copastie. 

Chiar în clipa asta, Thomas Roch urcă pe punte 
întovărăşit de un marinar. Pare foarte calm şi foarte 
nepăsător totodată şi nu opune nicio rezistenţă ca să treacă 
pe bordul „remorcherului”. Când ajunge lângă mine, la gura 
tambuchiului, contele d'Artigas şi inginerul Serko ne ajung 
din urmă. 

Cât despre căpitanul Spade şi echipajul său, ei rămân pe 
goeleta, în afară de patru oameni care coboară în barca cea 
mică lăsată la apă. Oamenii aceştia iau cu ei o parâmă 
lungă, destinată probabil pentru remorcarea iahtului. 
Aşadar, în mijlocul acestor stânci există şi un golf, unde 
iahtul contelui d'Artigas găseşte un adăpost sigur împotriva 
hulei din larg. Să fie acesta portul lui de ataş?... 

Când Ebba se depărtează de „remorcher”, parâma care o 
leagă de barcă se încordează şi, la o distanţă de o sută de 
metri, câţiva marinari o leagă cu odgoane de nişte stâlpi de 
fier tintuiti de recifuri. Atunci echipajul goeletei recuperează 
remorca. 

Cinci minute mai târziu, Ebba a dispărut îndărătul unor 
grămezi de roci îngrămădite şi nu încape îndoială că, din 

larg, nu i se poate zäri nici mäcar värful arboradei. 

Cine să-şi închipuie, în insulele Bermude, că o navă 
obişnuieşte să facă escală în acest mic golf tainic?... Cine 
să-şi închipuie, în Statele Unite, că bogatul proprietar de 
iaht, atât de cunoscut în toate porturile din vest, e 
oaspetele singuratatilor din insula Back-Cup?... 

După douăzeci de minute, barca se întoarce spre 
„remorcher”, aducând înapoi pe cei patru marinari. 

E limpede că submarinul îi aştepta înainte de a pleca mai 
departe... pentru a merge unde?... 

Intr-adevär, întregul echipaj coboară pe punte, barca e 
legată la pupa, se produce o mişcare, elicea începe să bată 
mărunt şi, rămânând la suprafaţa apei, submarinul se 
îndreaptă spre Back-Cup, ocolind pe la sud recifurile. 

La distanţă de şase sute de metri din acest punct se 
formează o nouă strâmtoare, care duce la insulitä, 
strâmtoare ale cărei meandre le urmează „remorcherul”, 
îndată ce ajunge la primele stânci se dă ordin oamenilor să 
tragă barca pe o plajă îngustă de nisip, care nu poate fi 
atinsă nici de hulă, nici de loviturile talazurilor şi de unde 
poate fi luată cu uşurinţă, când Ebba porneşte într-o noua 
călătorie. 

Când această manevră e terminată, cei doi marinari urcă 
iar pe bordul „remorcherului” şi inginerul Serko îmi face 
semn să cobor în interior. 

Câteva trepte ale unei scări de fier duc spre o sală 
centrală, unde sunt îngrămădite tot felul de colete şi de 
baloturi, care n-au putut găsi loc, fireşte, în cala ticsită. 

Cineva mă împinge într-o cabină laterală, uşa ei se 
închide în urma mea, iată-mă din nou cufundat într-un 
întuneric adânc. 

Am recunoscut cabina, chiar în clipa în care am intrat în 
ea. E cabina unde am petrecut ceasurile nesfârşite după 
răpirea mea de la Healthful-House şi de unde n-am ieşit 
decât în largul lui Pamplico-Sound. 

E limpede că acelaşi lucru se întâmplă şi cu Thomas 
Roch, care trebuie să fie găzduit ca şi mine într-o altă 
cabină. 

Se aude un zgomot metalic - e capacul tambuchiului care 
se închide - şi submarinul se scufundă fără întârziere. 

Într-adevăr, simt o mişcare de coborâre, datorită 
introducerii apei în tancurile de imersiune. După această 
mişcare verticală urmează alta orizontală, ce împinge 
submarinul către o ţintă necunoscută. 

Trei minute mai târziu, „remorcherul” stopează şi am 
impresia că ne ridicăm la suprafaţă... 

Din nou aud zgomotul capacului tambuchiului care se 
deschide de data asta. les pe uşa cabinei şi în câteva 
salturi, iata-ma pe punte. 

Privesc... 

„Remorcherul” a pătruns chiar în interiorul insulei Back- 
Cup... Aici se află ascunzătoarea tainică în care contele 
d'Artigas s-a retras cu tovaräsii lui şi unde trăieşte, ca să 
zic aşa, în afara umanităţii! 

X 
IN INTERIOR 


A doua zi, cum nimeni nu má impiedicá sá má Invärtesc 
încoace si încolo, am putut efectua o primă recunoaştere 
prin uriaşa cavernă alcătuită din insula Back-Cup. 

Nimeni nu-şi poate închipui ce noapte am petrecut, 
stăpânit de viziuni stranii şi nici cu câtă nerăbdare am 
aşteptat lumina zilei. 

Fusesem condus în fundul unei grote, la vreo sută de paşi 
de malul în apropierea căruia se oprise submarinul. O uşă, 
care a fost încuiată în urma mea, ducea la grota asta având 
o suprafaţă de zece pe douăsprezece picioare şi luminată 
de un bec cu incandescenţă. 

Nu trebuie să mă mir că agentul luminos folosit în 
interiorul acestei caverne e electricitatea. Doar tot cu 
electricitate e luminat şi „remorcherul” submarin. Dar ce 
sursă are ea?... De unde vine?... Oare în interiorul acestei 
cripte uriaşe este instalată o uzină cu maşinării, cu 
dinamuri şi cu acumulatori?... 

Celula mea are drept mobilier o masă, pe care sunt 
instalate nişte alimente, un pat cu aşternut, un fotoliu de 
paie şi un dulap în care se află rufe şi ceva haine de 
schimb. În sertarul mesei găsesc hârtie, cälimarä şi penite. 
În colţul din dreapta e o toaletă cu toate cele necesare. 
Totul e foarte curat. 

Lista de mâncare a primei mele mese e alcătuită din 
peşte proaspăt, conserve de carne, pâine de bună calitate, 
cidru şi whisky. Am mâncat doar din vârful buzelor, pe o 
măsea, cum s-ar spune, atât de enervat sunt. 

Totuşi, va trebui să mă stăpânesc, să-mi recapăt liniştea 
minţii şi a inimii, să-mi ridic moralul. Am să descopăr taina 
acestui mänunchi de oameni, ascunşi in măruntaiele 
insulei... Vreau s-o descopăr... 

Asadar, contele d'Artigas s-a stabilit sub carapacea 
insulei Back-Cup. Cavitatea asta, a cărei existenţă n-o 
bănuieşte nimeni, îi serveşte în mod obişnuit drept locuinţă 
în perioadele când Ebba nu-l plimbă de-a lungul litoralului 
lumii noi şi poate chiar până pe meleagurile lumii vechi. Aici 
se află refugiul secret pe care l-a descoperit, „poarta de 
apă” care se deschide la o adâncime de douăsprezece sau 
cincisprezece picioare sub suprafaţa oceanului. 

Dar de ce s-a despărţit de locuitorii uscatului? Ce s-a 
întâmplat oare în trecutul acestui personaj?... Dacă, după 
cum bănuiesc, numele d'Artigas şi titlul de conte sunt 
împrumutate, ce motiv a avut omul ăsta să-şi ascundă 
identitatea? Să fie oare un exilat, un proscris, care a 
preferat să se exileze în locul acesta şi nu în altă parte? 
Oare nu cumva am de-a face mai curând cu un răufăcător, 
care, dornic să se asigure că crimele sale vor rămâne 
nepedepsite şi că orice urmărire judiciară e zadarnică, se 
ascunde în măruntaiele unei formaţiuni geologice ce nu 
poate fi descoperită? Fiind vorba de un străin atât de 
suspect, am dreptul să emit tot felul de bănuieli şi, într- 
adevăr, îl bănuiesc de orice. 

În clipa aceasta îmi vine în minte acea întrebare căreia 
nu i-am putut găsi încă un răspuns satisfăcător: de ce a fost 
răpit Thomas Roch de la Healthful-House în condiţiile 
ştiute?... Oare contele d’Artigas nádájduieste să-i smulgă 
taina Fulguratorului şi s-o folosească pentru apărarea 
insulei în cazul că, din întâmplare, refugiul lui ar fi 
descoperit? Dar dacă s-ar întâmpla aşa ceva, insula Back- 
Cup, pe care submarinul n-ar izbuti s-o aprovizioneze 
îndeajuns, ar putea fi cucerită prin foamete! Pe de altă 
parte, goeleta n-ar mai avea nicio posibilitate să treacă 
dincolo de încercuire şi, în afară de asta, ar fi semnalată în 
toate porturile! Atunci la ce-ar mai putea servi invenţia lui 
Thomas Roch în mâinile contelui d'Artigas?... Zău aşa, nu 
înţeleg nimic! 

Pe la şapte dimineaţa sar din pat. Dacă sunt prizonier 
între zidurile peşterii, cel puţin nu sunt silit să rămân în 
interiorul celulei. Nimic nu mă împiedică s-o părăsesc, aşa 

că ies afară... La o distanţă de treizeci de metri în faţa mea 
se prelungeşte o platformă stâncoasă, alcătuind un fel de 
chei care se desfăşoară în dreapta şi în stânga. 

Câţiva marinari de pe Ebba debarcă baloturile şi golesc 
cala submarinului, care e acostat la suprafaţa apei de-a 
lungul unui mic dig de piatră. 

In peşteră domneşte o lumină nehotărâtă, cu care ochii 
mei se obişnuiesc treptat, căci peştera are o boltă deschisă 
în centru. 

„Pe aici, îmi spun eu, ieşeau aburii aceia, sau mai bine-zis 
fumul, care ne-a semnalat apropierea insulei la o depărtare 
de trei sau patru mile în clipa aceea, nenumărate gânduri 
îmi străbat mintea. 

Aşadar, nu-i vorba de un vulcan, cum se credea şi cum 
credeam eu însumi, Back-Cup nu e un vulcan. Aburii şi 
flăcările zărite acum câţiva ani erau artificiale, bubuiturile 
care i-au îngrozit pe pescarii bermudieni nu se datorau 
luptei dintre mai multe forţe subterane... Toate aceste 
fenomene diverse erau artificiale şi se produceau numai la 
ordinul proprietarului acestei insulițe, omul care voia să-i 
îndepărteze pe locuitorii instalaţi pe litoralul ei. Şi iată că 
acest conte d'Artigas a izbutit... A rămas singurul stăpân pe 
insulă. Numai prin zgomotul bubuiturilor şi prin fumul de 
varec şi de sargase, împinse de curenţi, zvärliti prin crater, 
a izbutit să trezească convingerea în existenţa unui vulcan, 
deşteptat brusc şi în iminenta unei erupții, care n-a avut loc 
niciodată! 

Aşa trebuie să se fi petrecut lucrurile şi, într-adevăr, după 
plecarea pescarilor bermudieni, din vârful lui Back-Cup n-au 
încetat să se împrăştie volute groase de fum. 

Între timp, lumina din interiorul peşterii creşte şi ziua 
pătrunde prin falsul crater, pe măsură ce soarele urcă la 
orizont. Aşadar voi putea să calculez destul de precis 
dimensiunile acestei caverne. lată, de altfel, cifrele, pe care 
le-am putut stabili ulterior. 

La exterior, insula Back-Cup are o formă aproape 
circulară, are o circumferință de o mie două sute de metri şi 
o suprafaţă de cincizeci de mii de metri pătraţi, adică cinci 

hectare. La bază, grosimea pereţilor ei variază între treizeci 
şi o sută de metri. 

De aici urmează că, dacă scadem grosimea pereţilor, 
scobitura asta ocupă întregul masiv al insulei Back-Cup, 
care se ridică deasupra mării. Cât despre lungimea 
tunelului submarin, care stabileşte comunicaţia între 
exterior şi interior, tunel prin care a pătruns „remorcherul”, 
cred că are vreo patruzeci de metri. 

Aceste cifre aproximative ne îngăduie să ne facem o idee 
despre dimensiunile peşterii. Dar oricât ar fi ea de mare, 
trebuie să amintesc că, atât în Europa cât şi în America, 
există câteva, ale căror dimensiuni sunt şi mai mari şi care 
au format obiectul unor studii speologice foarte exacte. 

Intr-adevar, in Carolina, în Northumberland, in 
Derbyshire, în Piemont, în Moreea, în insulele Baleare şi în 
California există grote mai mari decât cea de la Back-Cup. 
Aşa mai sunt, de pildă, cele de la Hansur-Lesse în Belgia, 
cele din Statele Unite, grotele de la Mammouth din 
Kentucky, în care găsim nu mai puţin de două sute 
douăzeci şi şase de domuri, şapte râuri, opt cataracte, 
treizeci şi două de puțuri, a căror adâncime e necunoscută, 
o mare exterioară, care se întinde pe o suprafaţă de cinci 
sau şase leghe şi al cărei capăt n-a putut fi atins de 
exploratori. 

Cunosc grotele din Kentucky, fiindcă le-am vizitat, aşa 
cum le-au vizitat mii de turişti. Cea mai importantă din ele 
are să-mi servească drept termen de comparaţie cu Back- 
Cup. La Mammouth, ca şi aici, bolta e susţinută de stâlpi de 
diferite forme şi înălţimi, care-i dau aspectul unei catedrale 
gotice, cu naosuri, contra-naosuri şi bolti laterale, care de 
altfel nu au nimic comun cu ordinea arhitectonica a 
edificiilor religioase. 

Singura diferentá este ca, dacá tavanul grotelor din 
Kentucky se desfäsoarä la o inältime de o sutä treizeci de 
metri, cel din Back-Cup nu depäseste vreo saizeci de metri 
în acea parte a boltei, care e gäuritä circular de 
deschizátura centrală. Pe aici ieşeau fumul şi flăcările. 

O altă particularitate, foarte importantă şi care trebuie 


114 


mentionatá, este ca majoritatea grotelor, al caror nume le- 
am citat, sunt usor accesibile si prin urmare era normal sá 
fie descoperite într-o zi sau alta. 

Altfel stau lucrurile cu Back-Cup. Fiind menţionată pe 
hărţile acestor locuri ca o insulitä făcând parte din grupul 
Bermudelor, cine ar fi putut bănui că în interiorul masivului 
său se află o peşteră uriaşă. Ca să ştii lucrul acesta, trebuia 
să pătrunzi înăuntru şi, ca să poţi pătrunde, trebuia să 
dispui de un vas submarin, asemănător cu „remorcherul” 
contelui d'Artigas. 

Părerea mea este că acest ciudat proprietar de iaht 
datorează unei simple întâmplări descoperirea tunelului, 
care i-a îngăduit să întemeieze neliniştitoarea colonie din 
Back-Cup. 

Acum, când examinez porţiunea de mare cuprinsă între 
pereţii peşterii, îmi dau seama că proporţiile ei sunt destul 
de reduse. Abia dacă măsoară trei sute sau trei sute 
cincizeci de metri în circumferință. La drept vorbind nu e 
decât o lagună, încadrată de stânci perpendiculare, dar 
asta e suficient pentru manevrele „remorcherului”, fiindcă, 
după cât am aflat, adâncimea ei nu e mai mică de patruzeci 
de metri. 

Dată fiind situaţia şi structura acestei cripte, e de la sine 
înţeles că ea intră în categoria celor formate, prin 
invadarea apelor mării. Originea ei e marină şi vulcanică în 
acelaşi timp, cum se întâmpla şi cu grotele de la Crozon şi 
Morgate din golful Douarnenez din Franţa, sau cu grotele 
de la Bonifacio pe malul Corsicii, cu cele de la Thorgatten 
pe coasta Norvegiei, a căror înălţime e socotită la nu mai 
puţin de cinci sute de metri, sau, în sfârşit, cu grotele 
subterane din Grecia, grotele Gibraltarului în Spania, cele 
din Turana în Cochinchina. De fapt, structura carapacei lor 
arată că sunt produsul acestui dublu efort geologic. 

Insulita Back-Cup e în mare parte alcătuită din roci 
calcaroase. Pornind de la malul lagunei, rocile acestea urcă 
spre pereţi, în povârnişuri cu pantă dulce şi lasă între ele 
covoare de nisip cu bobul foarte mărunt, printre care se 
zăresc, ici şi colo, buchete aspre şi înghesuite de molotri. 

Dacá numeri alveolele lui Bee-Hive ajungi la concluzia cá 
numărul tovaräsilor contelui d'Artigas variază între optzeci 
şi o sută de oameni. 

Chiar în clipa asta, în faţa unei celule, situată mai izolat, îl 
zăresc pe acest domn, de care căpitanul Spade şi inginerul 
Serko s-au apropiat adineauri. După ce au schimbat câteva 
cuvinte, coboară toţi trei spre tärm şi se opresc în faţa 
digului, în vecinătatea căruia e acostat submarinul. 

În acest moment vreo doisprezece oameni, care au 
debarcat mărfurile, le transportă în barcă pe celălalt țărm, 
unde spaţii mari, scobite în masivul lateral, alcătuiesc 
depozitele de pe Back-Cup. 

Deschizătura tunelului de sub apele lagunei nu e vizibilă. 
Într-adevăr, am observat că pentru a pătrunde în el când a 
venit din larg, „remorcherul” a trebuit să se cufunde cu 

câţiva metri sub apă. Aşadar, grota de pe Back-Cup nu 
seamănă cu grotele din Stafia sau Morgate, a căror intrare 
rámáne totdeauna liberá, chiar si in momentul mareei 
înalte. Sá mai existe oare si o altă trecere, care face 
comunicatia cu litoralul, vreun coridor natural sau artificial? 
E necesar sá aflu acest lucru. 

Adevărul e că insula Back-Cup îşi merită numele. Este o 
uriaşă ceaşcă răsturnată şi nu numai la exterior are această 
formă, dar - faptul acesta nu e recunoscut până acum - ii 
reproduce forma şi în interior. 

Am mai spus că Bee-Hive ocupă acea porţiunea peşterii 
care se rotunjeşte în nordul lagunei, adică stânga ei pentru 
cine vine dinspre tunel. In partea opusă, sunt instalate 
magaziile, unde se depozitează provizii de tot felul, baloturi 
de mărfuri, butoaie de vin şi de ţuică, butoiaşe de bere, lăzi 
de conserve şi alte nenumărate colete având mărci din 
diferite colţuri ale lumii. Ai zice că în locul acesta au fost 
debarcate încărcăturile a douăzeci de nave. Ceva mai 
departe se înalţă un edificiu destul de însemnat înconjurat 
de un zid de scânduri şi a cărui destinaţie e lesne de 
recunoscut. Pornind de la un stâlp, care domină, pleacă 
firele groase de aramă, care alimentează cu curent lămpi 
electrice puternice, atârnate sub boltă, precum şi becurile 
cu incandescenţă, folosite pentru fiecare alveolă a stupului. 
Mai există un mare număr de aparate de luminat, instalate 
între stâlpii peşterii şi care îngăduie luminarea ei până la 
cea mai mare adâncime. 

Acum, se iveşte o altă problemă: oare voi fi lăsat să mă 
plimb în libertate în interiorul, insulei? Nădăjduiesc că da. 
Ce motiv ar avea contele d'Artigas să-mi îngrădească 
libertatea şi să mă împiedice să circul pe domeniul lui 
misterios?... Oare îi sunt prizonier între pereţii insulitei?... E 
oare posibil să ies şi altfel decât străbătând tunelul? Dar 
cum aş putea trece dincolo de poarta asta de apă, 
totdeauna închisă?... 

Şi apoi, în ce mă priveşte, admițând că aş izbuti să 
străbat tunelul, ar fi cu neputinţă ca dispariţia mea să nu fie 
descoperită numaidecât. Doisprezece oameni, tmbarcati pe 

submarin, ar sosi numaidecät pe litoral şi l-ar scotoci până 
în cele mai tainice colţuri. Aş fi prins, e inevitabil să fiu 
prins, adus înapoi la Bee-Hive şi de data asta n-aş mai avea 
nicio libertate de a umbla încolo şi încoace... 

Aşadar trebuie să renunţ la orice idee de evadare atâta 
timp cât nu m-am asigurat de o perspectivă serioasă de 
izbândă. Dar dacă se prezintă o împrejurare prielnică, n-am 
s-o las să scape. 

Tot circulând de-a lungul şirurilor de alveole am putut să 
examinez pe câţiva dintre tovarăşii contelui d'Artigas, care 
au acceptat viaţa asta monotonă în adâncurile lui Back- 
Cup. După cum am mai spus, numărul lor poate să se ridice 
cam la o sută, dacă-l socotim după numărul celulelor 
stupului. 

Când trec pe lângă ei, oamenii ăştia nu-mi dau nicio 
atenţie. l-am examinat de aproape şi am avut impresia că 
au fost recrutaţi la întâmplare, cam de pretutindeni. Nu văd 
nicio comunitate etnică între ei, nici măcar un indiciu care 
să-mi spună că ar fi americani din nord, europeni sau 
asiatici. Pielea lor are cele mai variate culori, albă, arămie 
sau neagră, dar o nuanţă de negru care trădează mai 
curând Asia de Sud decât Africa. Intr-un cuvânt, par să 
aparţină raselor malaeze, tipul acesta fiind chiar foarte 
evident la cei mai mulţi dintre ei. Trebuie să mai adaug că 
şi contele d'Artigas face parte fără îndoială din rasa aceea 
caracteristică, insulelor olandeze ale Pacificului de vest, în 
timp ce inginerul Serko pare levantin, iar căpitanul Spade 
de origine italiană. 

Dar dacă locuitorii aceştia din Back-Cup nu sunt legaţi 
între ei prin comuniuni rasiale, în schimb e limpede că ceea 
ce-i apropie e comunitatea de instincte şi de pofte. Ce 
expresii neliniştitoare, ce figuri cumplite, ce tipuri sălbatice! 
Se vede cât de colo că sunt firi violente, care n-au ştiut 
niciodată să-şi stăpânească patimile, nici să dea înapoi în 
faţa exceselor. Şi atunci mă întreb dacă nu cumva au avut 
ideea să se refugieze în fundul acestei peşteri, unde se pot 
crede apärati cu desăvârşire de orice pedeapsă, fiindcă au 
în urma lor un nesfârşit lanţ de crime, de furturi, de 

incendii, de asasinate si de atentate de tot felul sävärsite in 
comun?... In acest caz, contele d’Artigas n-ar mai fi decät 
şeful unei bande de răufăcători, avându-i pe Spade şi pe 
Serko drept locotenenti, în timp ce Back-Cup e un cuib de 
pirați... 

lată gândul care s-a înrădăcinat cu încăpățânare în 
creierul meu. M-aş mira foarte mult dacă viitorul mi-ar 
dovedi că m-am înşelat. De altfel, lucrurile pe care le 
observ în cursul primei mele explorări sunt de natură să-mi 
confirme părerea şi să-mi justifice bănuielile cele mai 
grave. In orice caz, oricine ar fi ei şi oricare ar fi 
împrejurările care i-au adunat în locul ăsta, tovarăşii 
contelui d'Artigas par să fi acceptat fără nicio rezervă 
autoritatea lui atotputernică. In schimb, dacă o disciplină 
aspră îi ţine sub mâna lui de fier, e probabil că au anumite 
avantaje, care compensează genul ăsta de sclavie pe care 
l-au acceptat. Dar care sunt aceste avantaje?... 

După ce am făcut ocolul acelei porţiuni din țărm, 
dedesubtul căreia se deschide tunelul, am ajuns pe malul 
opus al lagunei. După cum mi-am mai dat seama, pe malul 
acesta e instalat depozitul de mărfuri, pe care goeleta Ebba 
le transportă la întoarcerea din fiecare călătorie. Scobituri 
uriaşe, săpate în pereţi, pot să cuprindă şi cuprind chiar un 
mare număr de baloturi. 

Mai încolo se află uzina de energie electrică. Când trec pe 
sub ferestrele ei zăresc anumite aparate, foarte moderne, 
uşor de mânuit şi foarte perfecţionate. Nu văd maşini cu 
abur, care cer folosirea cărbunelui şi au nevoie de 
mecanisme complicate. După cum bänuisem, pile foarte 
puternice aprovizionează lămpile peşterii şi dinamurile 
„remorcherului” cu curent electric. Bineînţeles că acest 
curent e folosit şi pentru diferite nevoi domestice, pentru 
încălzirea stupului şi pentru prepararea alimentelor. Îmi dau 
seama că, într-o scobitură vecină, tot curentul electric e 
aplicat la nişte alambicuri care, prin distilare, produc apă de 
băut. Colonii de pe Back-Cup nu sunt nevoiţi să adune 
pentru băut apa ploilor care cad cu îmbelşugare pe litoralul 
insulitei. La o distanţă de câţiva paşi de uzina electrică se 

rotunjeste o cisternä mare, pe care, pástránd proportiile, 
pot s-o asemán cu cisternele vizitate pe vremuri ín insulele 
Bermude. 

Dar acolo era vorba de nevoile unei populatii de zece mii 
de locuitori, pe cánd aici sunt doar o sutá de... Nu-mi dau 
încă seama ce calificare trebuie să le dau. Este bátátor la 
ochi că atât şeful lor, cât şi ei înşişi au avut motive serioase 
când au venit să locuiască în măruntaiele insulei. Dar care 
sunt aceste motive?... E foarte normal ca nişte călugări să 
se despartă de restul omenirii când se retrag între zidurile 
unei mânăstiri. Dar, la drept vorbind, supuşii contelui 
d'Artigas nu au aerul unor benedictini sau al unor trapişti! 

Plimbându-mă mai departe prin pădurea de stâlpi am 
ajuns la capătul cel mai îndepărtat al peşterii. Nimeni nu m- 
a oprit, nimeni nu mia adresat cuvântul şi nimeni n-a părut 
să se sinchisească de persoana mea. Porțiunea asta a 
insulei este foarte ciudată şi poate fi comparată cu 
aspectele cele mai märete ale grotelor din Kentucky sau din 
Baleare. E de la sine înţeles că mâna omului nu se vede 
nicăieri. Nu se vede decât efortul naturii şi te gândeşti cu o 
oarecare mirare, în care intră şi spaima, la forţele acestea 
telurice, în stare să producă formaţiuni geologice atât de 
fantastice. Porțiunea situată dincolo de lagună nu primeşte 
decât pieziş razele luminoase din craterul central. Seara, 
când e luminată de lămpile electrice, trebuie să aibă o 
înfăţişare fantastică. In ciuda cercetărilor mele, n-am găsit 
nicăieri o ieşire care să comunice cu exteriorul. 

Trebuie să mentionez că insulita e un adăpost pentru 
numeroase perechi de păsări, goelanzi, pescăruşi sau 
rândunici de mare - musafiri întâlniți de obicei pe toate 
plajele insulelor Bermude. S-ar zice ca aici nimeni nu i-a 
vânat vreodată, ca sunt lăsaţi să se înmulțească în voie, 
astfel încât au ajuns să nu se mai sperie de apropierea 
omului. 

In Back-Cup se întâlnesc şi alte animale în afară de 
păsările acestea marine. In direcţia stupului se află tarcuri 
în care se văd vaci, porci, miei şi păsări de casă. Aşadar, 
alimentaţia este asigurată şi totodată variată graţie, în 

acelasi timp, produselor pescuitului, care se practicá fie 
între stâncile de pe coastă, fie in apele lagunei, unde se 
gásesc din belsug pesti de specii foarte diferite. 

Deci mi-e de-ajuns să-i privesc pe locuitorii din Back-Cup 
ca să-mi dau seama că nu duc lipsă de nimic. Toţi sunt 
bărbaţi voinici, tipuri robuste de marinari arşi de soarele 
mărilor calde, având un sânge bogat şi saturat în oxigen de 
brizele oceanice. Nu există pe insulă nici copii şi nici 
bătrâni, nu vezi decât oameni a căror vârstă variază între 
treizeci şi cincizeci de ani. 

Dar ce i-a determinat să accepte o astfel de viaţă? ŞI 
apoi oare nu părăsesc niciodată adăpostul ăsta de pe 
insulă?... Poate că voi afla lucrul acesta fără întârziere. 

x 
KER KARRAJE 


Alveola in care locuiesc se aflä la o depärtare de 
aproximativ o sutá de pasi de locuinta contelui d’Artigas, 
una dintre ultimele alveole ale acestui sit din Bee-Hive. 
Dacă nu sunt găzduit în aceeaşi încăpere cu Thomas Roch, 
îmi închipui cel puţin că trebuie să fiu vecin cu el. Pentru ca 
paznicul Gaydon să-l poată îngriji mai departe pe bolnavul 
de la Healthful-House, cele două celule trebuie să se 
găsească în imediata apropiere. Mă gândesc că în curând 
voi afla şi amănuntul acesta. 

Căpitanul Spade şi inginerul Serko au locuinţele separate, 
lângă palatul contelui d'Artigas. 

Palatul?... Da, de ce să nu-i dau acest nume din moment 
ce locuinţa lui a fost împodobită cu oarecare grijă artistică? 
Mâini îndemânatice au săpat stânca în aşa fel încât să 
construiască o faţadă bogată. O poartă mare alcătuieşte 
intrarea. Lumina zilei pătrunde în interior prin mai multe 
ferestre săpate în calcar, ferestre care se închid cu ajutorul 
unor cercevele, prevăzute cu geamuri colorate. Ináuntru, 
locuinţa are câteva camere, o sufragerie şi un salon 
luminate printr-un vitraliu, totul fiind amenajat în aşa fel 
încât aerisirea sá se efectueze în condiţii perfecte. 
Mobilierul acestor încăperi e de provenienţă diferită, are 
forme foarte fanteziste şi e fabricat în Franţa, Anglia şi 
America. E limpede că proprietarul ei ţine la varietatea 
stilurilor. Cât despre oficiu şi bucătărie, au fost instalate în 
nişte celule anexe, îndărătul stupului. 

După-masă, în clipa în care ieşeam din camera mea, 
hotărât „să obţin o audienţă” la contele d'Artigas, îl zăresc 
pe acest domn, tocmai în clipa când întorcându-se de pe 
malul lagunei se îndrepta spre Bee-Hive. Nu ştiu dacă nu m- 

a văzut, sau dacă a vrut numai sá má evite, în orice caza 
grăbit pasul şi n-am putut să-l ajung. 

„Totuşi trebuie să mă primească!” mi-am spus. 

Am mers repede şi m-am oprit în faţa locuinţei lui, a cărei 
uşă se închisese tocmai atunci. 

Un fel de diavol voinic, malaez de origine, cu pielea de 
culoare foarte închisă, se iveşte numaidecât în prag şi-mi 
porunceşte cu o voce aspră să mă depărtez. 

Mă împotrivesc ordinului şi stărui, repetând de două ori 
următoarea frază, într-o engleză perfectă: „Te rog să-l 
anunti pe contele d'Artigas că vreau să mă primească chiar 
acum”. 

E ca şi cum m-aş fi adresat stâncilor din Back-Cup! Se 
vede că sălbaticul ăsta nu înţelege nicio boabă englezească 
şi nu-mi răspunde decât printr-un strigăt amenintätor. 

Atunci îmi vine în minte să mă năpustesc pe uşă şi să 
strig destul de tare ca să fiu auzit de conte. Dar, după toate 
probabilitățile, n-aş izbuti decât să stârnesc furia 
malaezului, care trebuie să aibă o putere de Hercule. 

Amân pentru mai târziu explicaţia, care mi se datorează 
şi pe care mai devreme sau mai târziu trebuie s-o capăt. 

Continuându-mi drumul spre est, de-a lungul şirului de 
alveole ale stupului, gândul mi se îndreaptă către Thomas 
Roch. Mă miră foarte mult că nu l-am zărit încă în cursul 
acestei prime zile. Să fie oare pradă unei noi crize?... 

O astfel de ipoteză nu e admisibilă. Dacă ar fi să cred ce 
mi-a spus contele d'Artigas, ar fi avut grijă să-l cheme pe 
paznicul Gaydon la inventator. 

Abia am făcut o sută de paşi că mă întâlnesc cu inginerul 
Serko. 

Zărindu-mă, omul acesta ironic îmi zâmbeşte cu 
amabilitatea şi voia bună de toate zilele şi nu se fereşte de 
mine. Dacă ar şti că-i sunt confrate, că sunt şi eu inginer - 
presupunând că el are într-adevăr această profesie - poate 
că m-ar trata cu mai multă bunăvoință... Dar o sa am grijă 
să nu-mi declin numele şi calitatea. 

Inginerul Serko s-a oprit, are ochii strălucitori şi un 
zâmbet batjocoritor pe buze. Îşi întovărăşeşte salutul cu un 

gest plin de gratie. 

li răspund cu răceală, dar se preface că nu observă. 

— Sfântul lonatan să te ocrotească, domnule Gaydon! îmi 
spune el cu o voce proaspătă şi sonoră. Sper că n-ai sá te 
plângi de fericita împrejurare care ţi-a îngăduit să vizitezi 
peştera asta minunată... Da! E una din cele mai frumoase, 
deşi dintre cele mai puţin cunoscute totodată de pe 
sferoidul nostru! 

Cuvântul acesta, care aparţine vocabularului ştiinţific, 
rostit în cursul unei conversații cu un simplu paznic de 
spital, mă surprinde, o recunosc, Mă mulţumesc să-i 
răspund: 

— Nu voi avea de ce să mă plâng, domnule Serko, cu 
condiţia ca, după ce-am avut plăcerea s-o vizitez, să fiu 
liber de a ieşi din peştera asta! 

— Cum, te şi gândeşti să ne părăseşti, domnule Gaydon? 
Te şi gândeşti să te întorci iar în pavilionul dumitale 
mohorât de la Healthful-House?... Dar abia ai apucat să 
explorezi splendida noastră proprietate, abia ai apucat să-i 
admiri neasemuitele frumuseți, care se datoresc toate 
numai naturii... 

— Ceea ce am văzut îmi ajunge, i-am răspuns. Şi dacă aţi 
avea de gând să-mi vorbiti serios, v-aş răspunde la fel de 
serios că nu mai doresc să văd altceva. 

— Dar bine, domnule Gaydon, dă-mi voie să-ţi atrag 
atenţia că n-ai avut încă timp să pretuiesti foloasele unei 
vieţi petrecute în acest cadru fără pereche!... O viaţă 
blândă şi liniştită, lipsită de orice grijă, un viitor asigurat, 
condiţii materiale cum nu mai întâlneşti nicăieri, o climă 
egală, care nu se teme de furtunile ce pustiesc aceste 
meleaguri ale Atlanticului, nu se teme nici de inghetul iernii 
şi nici de arsita verii... Trecerea anotimpurilor nu aduce 
decât uşoare modificări în atmosfera asta temperată şi 
sănătoasă!... Aici n-avem motiv să ne temem nici de mânia 
lui Pluton şi nici de mânia lui Neptun... 

Evocarea acestor nume mitologice nu mi se pare de loc 
la locul ei. E foarte limpede că inginerul Serko îşi bate joc 
de mine. De unde să fi auzit vreodată supraveghetorul 


126 


Gaydon vorbindu-se despre Pluton sau despre Neptun?... 

— Domnule, i-am spus eu, se poate ca clima de aici sá fie 
foarte potrivita pentru dumneavoastrá, poate cá apreciati 
aşa cum se cuvine binefacerile unei vieţi în fundul grotei 
din... 

Am fost cât pe-aci să scap numele de Back-Cup, dar m- 
am stăpânit la timp. Ce s-ar întâmpla dacă aş trezi bănuiala 
că ştiu numele insulei şi, prin urmare, cunosc şi poziţia ei la 
marginea de vest a arhipelagului Bermundelor? 

Aşadar, am continuat în felul următor: 

— Dar dacă pentru mine această climă nu e potrivită, 
cred că am tot dreptul s-o schimb... 

— Într-adevăr, ai dreptul. 

— Şi vreau să mi se îngăduie să plec, să mi se pună la 
dispoziţie mijlocul de a mă întoarce în America. 

— N-am niciun argument valabil cu care să te contrazic, 
domnule Gaydon, răspunde inginerul Serko. Mai mult chiar, 
pretenţiile dumitale sunt pe deplin justificate. Totuşi, 
trebuie să ţii seama că noi trăim aici într-o independenţă 
aristocratică, măreaţă, că nu ascultăm de nicio putere 
străină, că suntem liberi faţă de orice autoritate dinafară, 
că nu suntem coloniştii nici unui stat din lumea veche sau 
din lumea nouă... Faptul acesta merită să fie luat în 
consideraţie de orice fiinţă, care are suflet mândru şi inimă 
aleasă... Şi apoi gändeste-te numai la amintirile pe care le 
evocă în mintea unui om cultivat grotele acestea, care par 
să fi fost săpate de mâna unor zei, în interiorul cărora îşi 
rosteau pe vremuri oracolele prin intermediul lui 
Trofonius... 

Hotărât lucru, inginerului Serko îi plac citatele mitologice! 
Trofonius după Pluton şi Neptun! Nu, zău! Crede oare că un 
paznic de balamuc ştie cine a fost Trofonius?... 

E limpede că zeflemistul ăsta continuă să-şi bată joc de 
mine. Trebuie să fac apel la toată răbdarea mea ca să nu-i 
răspund pe acelaşi ton. 

— Adineauri, spun eu scurt, am vrut să intru în locuinţa 
asta, care, dacă nu mă insel, aparţine contelui d’Artigas, 
dar am fost împiedicat... 

— De cine, domnule Gaydon?... 

— De un individ care e in serviciul contelui. 

— Se vede ca omul ästa are ordine precise in privinta 
dumitale. 

— Totusi, cu voie sau fárá voie, contele d’Artigas trebuie 
să audă ce am să-i spun... 

— Mă tem că are să fie cam greu... Aş spune chiar cu 
neputinţă, răspunde zâmbind inginerul Serko. 

— Şi de ce? 

— Pentru că aici nu mai există niciun fel de conte 
d'Artigas. 

— Cred că glumiti! L-am zărit adineauri... 

— Nu pe contele d'Artigas l-ai zărit, domnule Gaydon... 

— Dar pe cine mă rog? 

— Pe piratul Ker Karraje. 

Numele acesta a fost rostit cu o voce aspră, după care 
inginerul Serko s-a îndepărtat, fără să-mi fi trecut prin 
minte să-l opresc. Piratul Ker Karraje! 


Da!... Numele ăsta e o revelaţie pentru mine!... Îl cunosc 
şi îmi evocă nişte amintiri!... Singur acest nume îmi explică 
tot ce consideram până acum drept inexplicabil!... El îmi 


spune cine-i omul în mâinile căruia am căzut!... 

Cu ceea ce ştiam dinainte şi cu ceea ce am aflat după 
sosirea mea la Back-Cup din gura inginerului Serko însuşi, 
iată ce pot să povestesc despre trecutul şi despre prezentul 
acestui Ker Karraje. 

Acum vreo opt-nouă ani, mările Pacificului de vest erau 
pustiite de nenumărate atacuri, de acte pirateresti, 
săvârşite cu o îndrăzneală nemaipomenită. La acea epocă, 
o ceată de răufăcători de diferite naţionalităţi, dezertori din 
contingentele coloniale, evadați din puşcării, marinari care- 
şi părăsiseră navele, cu toţii acționau sub conducerea unui 
şef de temut. Nucleul acestei bande se alcătuise mai întâi 
din oameni de un anumit gen, drojdia populațiilor europene 
şi americane, atraşi de descoperirea unor bogate zăcăminte 
aurifere în noua Galie de Sud şi în Australia. Printre aceşti 
căutători de aur erau căpitanul Spade şi inginerul Serko, doi 
declasati, pe care o anumită comunitate de idei şi de 

caractere li apropie curänd, legändu-i foarte sträns. 

Oamenii acestia, cultivati si hotäräti, ar fi izbutit cu 
siguranţă în orice carieră, fie chiar numai prin inteligenţa 
lor. Dar, lipsiţi de conştiinţă si de scrupule, hotărâți să se 
îmbogăţească prin indiferent ce mijloace, dorind să obţină 
prin speculaţii şi jocuri de noroc ceea ce nu izbutiseră să 
obţină printr-o muncă răbdătoare şi ordonată, indivizii 
aceştia se aruncară în vălmăşagul unor aventuri dintre cele 
mai neverosimile, când tmbogatindu-se, când ruinändu-se, 
aşa cum se întâmpla cu cei mai mulţi indivizi de felul 
acesta, lipsiţi de simţ moral, veniţi să caute avere la aceste 
zăcăminte aurifere. 

În momentul acela se afla la zăcămintele din noua Galie 
de Sud un om plin de o îndrăzneală nemaipomenită, unul 
din acei cutezători care nu se dau îndărăt de la nimic - nici 
chiar din faţa crimelor şi a căror influenţă asupra firilor 
violente şi rele este irezistibilă. 

Omul acesta se numea Ker Karraje. 

Nimeni nu izbutise să stabilească, în cursul anchetelor 
desfăşurate în jurul persoanei sale, care erau originea şi 
naționalitatea acestui pirat şi nici ce antecedente avea. Dar 
deşi se pricepuse să scape de orice urmărire, numele lui - 
în orice caz numele pe care şi-l dădea - străbătuse toată 
lumea. Era un nume pe care toată lumea îl rostea numai cu 
groază şi cu spaimă, ca şi cum ar fi aparţinut unui personaj 
legendar, invizibil şi cu neputinţă de prins. 

În ce mă priveşte, am motive să cred azi că acest Ker 
Karraje e malaez. De altfel, lucrul acesta e puţin important. 
Sigur e că a fost considerat pe bună dreptate un hoţ de 
mare periculos, autor a nenumărate atacuri săvârşite în 
apele acestea îndepărtate. 

După ce petrecu câţiva ani la zăcămintele aurifere din 
Australia, unde legă cunoştinţă cu inginerul Serko şi cu 
căpitanul Spade, Ker Karraje reuşi să pună mâna pe un 
vapor în portul Melbourne din provincia Victoria. Vreo 
treizeci de derbedei, al căror număr crescu în curând de trei 
ori pe atât, legară tovărăşie cu el. In părţile acestea ale 
Oceanului Pacific, unde pirateria se practică şi azi cu atâta 


129 


usurintá si, trebuie s-o spunem, e atát de bánoasá, cäte 
vase n-au fost jefuite, cáte echipaje mácelárite si cáte 
expeditii tálháresti n-au fost organizate pe anumite insule 
din vest, ai cáror colonisti nu erau ín stare sá se apere! Desi 
corabia lui Ker Karraje, sub comanda cápitanului Spade, 
fusese semnalatá de mai multe ori, nimeni nu izbuti sá 
puná mána pe ea. Ai fi zis cá stia sá disparä dupá bunul ei 
plac, ín mijlocul unui labirint de arhipelaguri, ale cáror 
strâmtori si golfuri erau cunoscute piratului. 

Groaza domnea, deci, pe aceste meleaguri. Englezii, 
francezii, nemţii, ruşii şi americanii trimiseseră în zadar 
diferite vase în urmărirea acestui vas-fantomă, care se 
năpustea nu se ştie de unde şi se făcea nevăzut nu se ştie 
unde, după săvârşirea unor jafuri şi a unor masacre, pe 
care nimeni nu mai nădăjduia să le poată împiedica sau 
pedepsi vreodată. 

Dar, într-o bună zi, crimele acestea luară sfârşit şi nimeni 
nu mai auzi vorbindu-se despre Ker Karraje. Să fi părăsit 
oare Oceanul Pacific, preferându-i alte mări?... Şi actele lui 
nelegiuite aveau să reînceapă în altă parte?... Deoarece ele 
nu se mai produseră un anumit timp, toată lumea crezu 
astfel. Cu atât mai mult cu cât, în afară de sumele pe care 
le risipise probabil în orgii şi destrăbălare, îi mai rămăsese 
cu siguranţă destul din produsul jafurilor efectuate timp 
atât de îndelungat, ca să dispună de o comoară uriaşă. Si 
fără îndoială că acum Ker Karraje şi tovaräsii săi trăiau din 
sumele acestea, după ce le puseseră la loc sigur, în cine 
ştie ce ascunzătoare, cunoscută numai de ei. 

Dar unde se refugiase întreaga bandă după ce dispăruse 
de pe întinsul mărilor? Toate cercetările în acest domeniu 
rámaserá infructuoase. Cum neliniştea trecuse o dată cu 
primejdia, uitarea începu să coboare asupra tâlharilor care 
actionaserä în Oceanul Pacific. 

lată ce se petrecuse - iată amănuntele pe care nimeni nu 
le va cunoaşte vreodată, dacă nu voi izbuti să evadez din 
Back-Cup. 

Da, în clipa când renuntaserä la mările Pacificului de 
vest, răufăcătorii ăştia erau stăpâni pe mari bogății, îşi 

distruseseră vasul si pe căi diferite se împrăştiaseră după 
ce se învoiseră să se întâlnească din nou în America. 

În acest moment, inginerul Serko, un om foarte priceput 
în meseria sa şi bun specialist în mecanică, după ce 
studiase mai ales sistemul navelor submarine, îi propuse lui 
Ker Karraje să construiască un aparat de acest gen, ca să-şi 
reia viaţa ticăloasă în împrejurări mai tainice şi care să 
inspire mai multă teamă. 

Ker Karraje îşi dădu seama cât de practică era ideea 
complicelui sau şi, fiindcă nu duceau lipsă de bani, se 
porniră pe treabă. 

Pretinsul conte d'Artigas comandă goeleta Ebba în 
Suedia, la şantierele din Gotteborg şi transmise în acelaşi 
timp santierelor Cramps din Philadelphia, în America, 
planurile unui submarin, a cărui construire nu trezi niciun 
fel de bănuială. De altfel, după cum vom avea prilejul să 
vedem, acest submarin avea să dispară cu desăvârşire 
peste puţin timp. 

Aparatul fu executat după proiectul inginerului Serko şi 
supravegherea lui specială, folosindu-se tot felul de 
perfectionäri ale ştiinţei nautice din vremea aceea. Un 
curent electric produs de nişte pile de un tip nou, care 
acționau receptoarele dispuse pe arborele elicei, avea sá 
dea motorului său o putere uriaşă. 

E de la sine înţeles că nimeni n-ar fi putut bănui în 
persoana contelui d'Artigas pe Ker Karraje, pe fostul pirat al 
Pacificului şi nici în persoana inginerului Serko pe cel mai 
energic dintre complicii lui. D'Artigas era luat drept un 
străin de neam mare, un bogătaş care, de un an de zile, 
frecventa cu goeleta Ebba porturile Statelor Unite, fiindcă 
goeleta îşi începuse cursele cu mult înainte ca remorcherul 
sub marin să fi fost terminat. 

Această operaţie nu ceru mai mult de optsprezece luni 
de muncă. Odată terminat, submarinul trezi admiraţia 
tuturor celor care se interesau de aceste instrumente de 
navigaţie submarină. Datorită înfăţişării sale exterioare, 
amenajărilor sale interioare, sistemului de aerisire, 
posibilităţilor de cazare la bord, stabilităţii, rapiditätii de a 

se scufunda, usurintei de a fi manevrate, de a naviga la 
suprafaţă si imersiune, facilitatii de a fi cârmit, vitezei 
extraordinare, puterii bateriilor care actionau propulsorul, 
depăşea - şi încă cu mult - tipurile de nave care 
succedaseră submarinelor Goubet, Gymnote, Zédé, sau 
altele asemănătoare, atât de perfecţionate la acea epocă. 

De altfel, lumea avea să-şi dea seama de faptul acesta 
căci, după câteva încercări foarte reuşite, o experienţă 
publică avu loc în largul mării, la o depărtare de patru mile 
de portul Charleston, în prezenţa unui mare număr de nave 
de război, de comerţ şi de agrement, americane sau 
străine, invitate în acest scop. 

Nu mai încape vorbă că Ebba făcea parte dintre aceste 
nave şi că la bordul ei se aflau contele d'Artigas, inginerul 
Serko, căpitanul Spade cu echipajul lui - în afară de vreo 
şase oameni care trebuiau să facă manevra submarinului 
condus de mecanicul Gibson, un englez foarte îndrăzneţ şi 
foarte iscusit. 

Programul acestei experienţe concludente cuprindea 
diferite evoluţii la suprafaţa oceanului, apoi o imersiune 
care trebuia să dureze câteva ceasuri, după care aparatul 
avea ordin să iasă la suprafaţă, în clipa în care va fi ajuns 
până la o geamandură, situată la o depărtare de câteva 
mile în larg. 

Clipa sosi, capacul tambuchiului fu închis, apoi vasul făcu 
mai întâi diferite manevre la suprafaţă, dând rezultate bune 
de viteză şi executând încercări de viraje care provocară o 
admiraţie justificată în rândurile asistenţei. 

Apoi, la un semnal transmis de pe Fbba, submarinul se 
scufundă încet şi dispăru din privirile tuturor. 

Câteva nave se îndreptară spre punctul fixat pentru 
ridicarea la suprafaţă. 

Trecură trei ore, dar submarinul nu se ivi la suprafaţa 
mării. 

Nimeni nu putea şti că potrivit înţelegerii cu contele 
d'Artigas şi cu inginerul Serko, aparatul acesta care trebuia 
să remorcheze nevăzut goeleta, nu avea să se ridice la 
suprafaţă decât la o depărtare de multe mile de acolo. Dar 

în afară de cei care ştiau acest lucru nimeni nu se mai îndoi 
că dispariţia lui se datora unei avarii întâmplate fie în 
corpul lui, fie la maşini. Pe bordul Ebbe/ toată lumea izbuti 
perfect să simuleze uimirea, în timp ce pe bordul celorlalte 
vase consternarea era foarte reală. Se făcură sondaje, se 
trimiseră scafandri pe presupusul parcurs al navei, dar 
toate cercetările rámaserá zadarnice şi ipoteza scufundării 
în adâncurile Atlanticului păru foarte convingătoare. 

Două zile mai târziu, contele d'Artigas pornea iar pe 
mare cu goeleta, iar după alte două zile îşi găsea 
„remorcherul” în locul dinainte stabilit. 

Aşa se face că piratul Ker Karraje ajunse stăpân pe un 
aparat admirabil, având o destinaţie dublă să remorcheze 
goeleta şi să atace alte vase. Cu acest excepţional 
instrument de distrugere, a cărui existenţă n-o bănuia 
nimeni, contele d'Artigas putea să-şi reînceapă actele 
piratereşti în cea mai perfectă siguranţă şi fără nicio teamă 
de pedeapsă. 

Amänuntele acestea le-am aflat de la inginerul Serko, 
care era foarte mândru de opera lui şi totodată foarte sigur 
că prizonierul din Back-Cup nu va putea niciodată să-i 
dezvăluie taina. Într-adevăr îşi poate închipui oricine cât de 
mare era puterea ofensivă de care dispunea Ker Karraje. In 
timpul nopţii, submarinul se năpustea asupra unor nave, 
care n-aveau niciun motiv să ocolească un iaht de 
agrement. După ce spinteca vasele cu pintenul lui, goeleta 
le aborda şi oamenii ei măcelăreau echipajele şi jefuiau 
încărcăturile. Aşa se explică de ce un mare număr de nave 
nu mai sunt menţionate de ştirile care vin de pe mare decât 
în coloanele acelei deznădăjduite rubrici: dispărute cu 
desăvârşire. 

Timp de un an după dezgustătoarea comedie din golful 
Charleston, Ker Karraje explora meleagurile, Atlanticului în 
largul Statelor Unite. Bogátiile lui crescură în proporţii 
uriaşe. Cu mărfurile cărora nu le găsea întrebuințare făcea 
negot pe pieţe îndepărtate şi transforma produsul jafurilor 
în aur şi argint. Dar ceea ce le lipsea încă piraţilor era un 
loc tainic unde să-şi poată depune comorile, aşteptând 

In mäinile cui am cäzut si cum va lua sfársit aceastä 
aventurá?... Oare voi putea sá evadez vreodatá din 
închisoarea de pe Back-Cup, voi putea să-l denunt pe acest 
pseudo-conte d'Artigas si sá mántui márile de piratii lui Ker 
Karraje?... 

Puterea cumplitá a lui Ker Karraje nu va spori cánd el va 
stápani Fulguratorul Roth? Va deveni de o sutá de ori mai 
teribil! Dacă ajunge să folosească noile arme de distrugere, 
nicio navă de comerţ nu-i va mai putea rezista şi nicio navă 
de război nu va mai scăpa de distrugere totală. 

Gândurile acestea, sugerate de dezvăluirea nume lui Ker 

Karraje, mä urmäresc multä vreme. Tot ce stiam in legäturä 
cu piratul acesta faimos îmi vine în minte, toate 
amănuntele în legătură cu viaţa lui în perioada când 
bântuia meleagurile Pacificului precum şi expedițiile 
întreprinse de puterile maritime împotriva vasului său şi 
inutilitatea lor. Lui trebuia să-i atribuim disparitiile 
inexplicabile din ultimii ani ale atâtor nave care navigau în 
largul continentului american... Nu schimbase decât teatrul 
jafurilor... Toată lumea credea că se descotorosise de Ker 
Karraje, în timp ce el îşi continua tâlhăriile în apele atât de 
frecventate ale Atlanticului, cu ajutorul acestui submarin 
despre care se credea că fusese înghiţit de apele golfului 
Charleston... 

„Acum, mi-am spus, ştiu care e numele lui adevărat, ştiu 
şi unde se adăposteşte - Ker Karraje din Back-Cup! Dar 
dacă Serko a rostit numele acela în faţa mea, înseamnă că 
era autorizat s-o facă. Oare asta nu înseamnă a-mi da de 
înţeles că trebuie să renunţ pentru totdeauna să-mi recapăt 
libertatea?...” 

E limpede cá inginerul Serko observase efectul pe care 
această dezvăluire îl avusese asupra mea îmi aduc aminte 
că, despärtindu-se de mine, se îndreptase către locuinţa lui 
Ker Karraje, în dorinţa fireşte, de a-i comunica cele 
petrecute. După o plimbare destul de lungă pe malurile 
lagunei, mă pregăteam tocmai să mă întorc în celulă când 
am auzit un zgomot de paşi îndărătul meu. M-am întors. 

Era contele d'Artigas, în tovărăşia căpitanului Spade. Mi-a 
aruncat o privire inchizitorială. Atunci într-o pornire de 
mânie pe care n-am putut să mi-o stăpânesc, mi-au scăpat 
cuvintele următoare: 

— Domnule, n-aveţi niciun drept să mă ţineţi aici!... Dacă 
m-ati adus ca să-l îngrijesc pe Thomas Roch, dacă pentru 
asta m-ati răpit de la Healthful-House, vă anunţ că refuz s-o 
fac şi vă somez să mă trimiteţi înapoi... 

Căpetenia piraţilor nu face niciun gest, nu rosteşte niciun 
cuvânt. Atunci, furia mea nu mai cunoaşte nicio margine. 

— Răspunde, conte d'Artigas! Sau, mai bine-zis, căci 
acum ştiu cine eşti... răspunde... Ker Karraje... 

Si-mi raspunde: 

— Contele d’Artigas este Ker Karraje, dupa cum paznicul 
Gaydon este inginerul Simon Hart si Ker Karraje nu-l va lăsa 
niciodatä in libertate pe inginerul Simon Hart, care-i 
cunoaste tainele!... 

XI 
TIMP DE CINCI SĂPTĂMÂNI 


Situaţia e limpede, Ker Karraje ştie cine sunt... Ştia lucrul 
ăsta şi în clipa în care a poruncit dubla răpire a lui Thomas 
Roch şi a gardianului său... 

Dar cum a izbutit omul ăsta să ştie, cum a aflat ceea ce 
putusem să ascund faţă de întregul personal al spitalului, 
de unde a ştiut că un inginer francez juca rolul de 
supraveghetor al lui Thomas Roch?... Nu ştiu cum, ştiu 
numai că a izbutit. 

E limpede că omul ăsta avea mijloace de informaţie, 
care-l costau bani grei, dar îi aduceau profituri serioase. De 
altfel, un individ de teapa lui nu se uită la bani când vrea 
să-şi atingă scopul. 

De acum înainte acest Ker Karraje, sau mai curând 
complicele lui, inginerul Serko, mă va înlocui în rolul pe 
care-l îndeplineam pe lângă inventatorul Thomas Roch. 
Oare eforturile lui vor fi încununate de mai mult succes 
decât ale mele?... Deie Domnul să nu se întâmple aşa, deie 
Domnul ca lumea civilizată să fie crutatä de o astfel de 
nenorocire!... 

N-am răspuns nimic la ultimele cuvinte ale lui Ker 
Karraje, dar mi-au făcut aceeaşi impresie pe care mi-ar fi 
făcut-o un glonte tras de la doi paşi. Totuşi, nu m-am 
prăbuşit, cum se aştepta poate pretinsul conte d'Artigas. 

Nu! Privirea mea a sustinut-o pe a lui, care n-a coborât şi 
care arunca scântei. Amândoi aveam braţele încrucişate şi, 
totuşi, Ker Karraje era stăpân pe viaţa mea... Ar fi fost de 
ajuns să facă un semn pentru ca un glonte de revolver să 
mă culce la pământ în faţa lui... Apoi, trupul meu ar fi fost 
azvärlit în apele lagunei şi, străbătând tunelul, as fi ieşit în 
largul insulei. 

139 


Dupá aceastá scenä am fost läsat in libertate, ca si páná 
atunci. Nicio mäsurä n-a fost luatá impotriva mea. Pot sá 
circul mai departe printre stâlpii peşterii, până la marginile 
ei cele mai îndepărtate. E foarte sigur că, în afară de tunel, 
peştera nu are altă ieşire. 

După ce m-am întors în alveola mea, situată în 
extremitatea stupului şi m-am lăsat pradă miilor de gânduri 
trezite în mine de noua situaţie în care mă aflam, mi-am 
spus: 

„Dacă acest Ker Karraje ştie că sunt inginerul Simon Hart, 
cel puţin să nu afle niciodată că ştiu exact poziţia insulei 
Back-Cup”. 

Cat despre proiectul de a-l încredința pe Thonas Roch 
îngrijirilor mele, îmi închipui că d'Artigas nu s-a gândit 
niciodată cu adevărat la aşa ceva, dat fiindcă îmi cunoştea 
identitatea. De fapt, regret asta, că e neindoios - 
inventatorul va fi ţinta unor sträduinte serioase, şi inginerul 
Serko va folosi tot felul de mijloace pentru a afla compoziţia 
explozibilului şi a focosului, pe care le va utiliza într-un mod 
atât de ticălos în cursul viitoarelor sale jafuri. Da! Ar fi fost 
mai bine să fi rămas paznicul lui Thomas Roch, aici ca şi la 
Healthful-House. 

În primele două săptămâni care au urmat, nu mi-am zărit 
o singură dată fostul pacient. Nimeni, repet, nimeni nu mi-a 
stingherit plimbările zilnice. În ce priveşte latura materială 
a vieţii, e o problemă care mă preocupă. Mesele îmi sosesc 
cu o regularitate exemplară, expediate din bucătăria 
contelui d'Artigas (nu m-am dezobişnuit să folosesc numele 
şi titlul acesta şi uneori i le acord încă). E drept că nu sunt 
mofturos în privinţa alimentaţiei, totuşi, ar fi nedrept să 
formulez cea mai mică plângere în privinţa asta. Graţie 
aprovizionării mereu împrospătate, cu prilejul fiecărei 
călătorii a goeletei, alimentaţia nu lasă de dorit. 

Din fericire am şi putinţa de a scrie, care nu mi-a lipsit 
niciodată, în cursul ceasurilor lungi, lipsite de ocupaţie. In 
felul acesta am putut consemna în carnetul meu de note 
până şi cele mai neînsemnate fapte, petrecute după răpirea 
de la Healthful-House şi am putut să-mi ţin notele la zi. Voi 


140 


continua aceastä muncá atäta timp cät nimeni nu-mi va 
smulge pana din máná. Poate ca, in viitor, carnetul meu va 
servi la dezváluirea tainelor de pe Back-Cup. 

De la 5 la 25 iulie. Au trecut douá sáptámáni si niciuna 
din incercärile mele de a má apropia de Thomas Roch n-a 
izbutit. E limpede că au fost luate măsuri pentru a-l feri de 
influenţa mea, oricât de ineficace a rămas ea până în 
această clipă. 

Singura mea speranţă este că atât contele d'Artigas, cât 
şi inginerul Serko şi căpitanul Spade îşi pierd timpul şi se 
istovesc degeaba, încercând să-şi însuşească secretele 
inventatorului. 

De vreo trei-patru ori până acum cel puţin aşa ştiu eu - 
Thomas Roch s-a plimbat cu inginerul Serko în jurul lagunei. 
După cât am putut să-mi dau seama, primul părea să 
asculte cu oarecare atenţie ce-i spunea celălalt. Acesta l-a 
dus să viziteze întreaga peşteră, i-a arătat uzina electrică şi 
i-a explicat în cele mai mici amănunte mecanismul 
„remorcherului”. E evident că starea mintală a lui Thomas 
Roch s-a îmbunătăţit de când a părăsit Healthful-House. 

Thomas Roch are o cameră separată în locuinţa lui Ker 
Karraje. Nu mă îndoiesc că este amăgit zilnic, prin viclenii 
mai ales de câtre inginerul Serko. Oare va avea puterea să 
reziste ofertei de a i se plăti aparatul cu preţul exorbitant 
pe care-l cere? Şi-şi mai dă el seama de valoarea banilor?... 
Ticăloşii ăştia sunt în stare să-l zăpăcească cu aurul lor, 
procurat prin jafurile săvârşite de-a lungul atâtor ani! Oare 
în starea de spirit în care se găseşte nu se va lăsa convins 
să le comunice secretul Fulguratorului?... In cazul acesta, ar 
fi de-ajuns să se aducă substanţele necesare la Back-Cup, 
pentru ca Thomas Roch să poată lucra în voie la 
combinaţiile lui chimice. Cât despre aparate, nimic mai uşor 
decât să-i comanzi câteva din ele într-o uzină, de pe 
continent în aşa fel ca fiecare piesă să fie fabricată separat, 
pentru a înlătura orice bănuieli. Mi se ridică părul măciucă 
numai, gândindu-mă la ce poate însemna o asemenea 
armă „de distrugere” în mâinile piraţilor ăstora! 

Temerile acestea insuportabile nu-mi dau o clipă de 

răgaz, mă frământă şi sănătatea mea suferă din cauza lor. 
Deşi interiorul insulei e plin de un aer foarte curat, am 
uneori sufocări. Mi se pare că pereţii aceştia groşi mă 
strivesc cu greutatea lor. Şi apoi, sunt izolat de restul lumii 
ca şi cum aş fi în afara globului pământesc - şi nu ştiu nimic 
din ce se petrece în ţările de peste mare. Ah! Dacă mi-ar fi 
cu putinţă să evadez prin deschizătura bolţii, scobită 
deasupra lagunei. Dacă as putea să fug prin vârful 
insulitei... Să cobor la baza ei!... 

În dimineaţa zilei de 25 iulie îl întâlnesc în sfârşit pe 
Thomas Roch. E singur pe celălalt mal şi mă întreb chiar, 
fiindcă de ieri nu i-am mai văzut nici pe Ker Karraje, nici pe 
inginerul Serko şi pe căpitanul Spade, dacă n-au plecat 
cumva în vreo „expeditie” în afara insulei... 

Mă îndrept spre Thomas Roch şi, înainte ca el sá mă fi 
putut zări, îl examinez cu atenţie. 

Are o figură serioasă şi gânditoare, care nu mai arată ca 
figura unui nebun. Merge cu paşi rari şi-şi pironeşte privirile 
în jos, fără să se uite în jurul lui. Sub braţ are o planşetă pe 
care e prinsă o foaie de hârtie cu schiţele a tot felul de 
lucruri. Deodată ridică capul, face un pas înainte şi mă 
recunoaşte: 

— Ah! Tu esti, Gaydon! strigă el. Va să zică ţi-am scăpat 
din gheare!... Sunt liber! 

Într-adevăr, Thomas Roch poate să creadă că e liber, mai 
liber la Back-Cup decât era odinioară la Healthful-House. 
Dar prezenţa mea poate să-i trezească amintiri urâte şi să-i 
provoace o criză, căci mă apostrofeaza cu o insufletire 
excepţională: 

— Da... tu eşti... Gaydon!... Nu te apropia de mine... Nu 
te apropia!... Vrei să pui iar mâna pe mine... să mă duci 
înapoi în chilie. Dar nu... niciodată!... Aici am prieteni care 
mă apără!... Sunt puternici şi bogati!... Contele d'Artigas e 
comanditarul meu!... Inginerul Serko îmi e tovaräs!... Vom 
exploata împreună invenţia mea, vom fabrica aici 
Fulguratorul Roch... Du-te!... Du-te!... Thomas Roch e pradă 
furiei. Vocea lui creşte, dă din mâini şi scoate din buzunar 
teancuri de dolari-hârtie şi de bancnote, monezi de aur 

englezesti, frantuzesti, americane si germane, care-i scapá 
printre degete. De unde-i vin banii ástia dacá nu de la Ker 
Karraje in schimbul tainei pe care i-a vändut-o?... 

Intre timp, la zgomotul pe care-l produce această scenă 
penibilă, vin repede câţiva oameni, care ne observau de la 
o mică depărtare. Pun mâna pe Thomas Roch, îl domină şi-l 
târăsc după ei. De altfel, îndată ce nu mă mai vede, nu se 
mai impotriveste şi-şi recapătă liniştea trupeascá şi 
sufletească. 

27 iulie. Două zile după aceea am coborât spre mal dis- 
de-dimineatä şi am mers până la capătul micului dig de 
piatră. 

„Remorcherul” nu se mai afla în locul obişnuit de 
ancorare, de-a lungul stâncilor şi nu se mai zăreşte în 
niciun alt punct al lagunei. De altfel, Ker Karraje şi inginerul 
Serko nu erau plecaţi aşa cum crezusem, căci i-am zărit ieri 
seara. 

Astăzi însă, am toate motivele să cred că s-au îmbarcat 
pe bordul „remorcherului” împreună cu Spade şi cu 
echipajul lui, că au ajuns la goeleta ancorată în micul golf al 
insulitei si că, în acest moment, Ebba navighează undeva în 
larg. 

Sa fie vorba de vreo lovitură piratereascá? Poate. Totuşi, 
e la fel de posibil ca piratul Ker Karraje, redevenit contele 
d'Artigas la bordul iahtului său de agrement, să se fi 
îndreptat spre vreun punct al litoralului, pentru a-şi procura 
substanţele necesare preparării Fulguratorului Roch. 

Ah! Dacă aş fi putut să mă ascund la bordul 
„remorcherului”, sá má strecor în cala Ebbei, să rămân 
ascuns până la sosirea în vreun port!... Poate că în felul 
acesta aş fi putut scăpa... Şi aş fi salvat lumea de banda 
asta de pirați... 

lată care sunt gândurile care mă obsedează cu 
încăpățânare. Să fug... Să fug cu orice pret din vizuina asta! 

. însă fuga nu e posibilă decât prin tunel şi cu ajutorul 
submarinului!... Nu-i oare nebunie să mă gândesc la aşa 
ceva? Ba da!... o nebunie... Şi totuşi, ce alt mijloc îmi mai 
rămâne ca să evadez din Back-Cup... In timp ce mă las 

pradă acestor gânduri, apele lagunei se despicá la o 
depărtare de douăzeci de metri de dig şi „remorcherul” îşi 
face drum printre ele. Aproape îndată după aceea panoul 
lui se deschide şi pe punte urcă mecanicul Gibson cu 
oamenii lui. Alţii se reped pe stânci ca să prindă odgoanele. 
Pun mâna pe ele, le trag şi aparatul se întoarce la locul de 
ancorare. 

Aşadar, de data asta, goeleta circulă fără ajutorul 
„remorcherului”, care a ieşit numai ca să-l ducă pe Ker 
Karraje si pe tovarásii lui la bordul goeletei, ca s-o 
desprindă din strâmtorile insulei. E un fapt care-mi 
întăreşte convingerea că această călătorie n-are alt scop 
decât sosirea într-un port american, unde contele d'Artigas 
putea să-şi procure materiile ce compun explozibilul şi să 
comande aparatele într-o uzină. Apoi în ziua hotărâtă 
pentru întoarcerea lui, „remorcherul” va străbate din nou 
tunelul şi Ker Karraje se va întoarce la Back-Cup. 

Hotărât lucru, planurile acestui răufăcător sunt în curs de 
executare şi ele înaintează mai repede decât aş fi putut 
banuil... 

3 august. Astazi a avut loc un incident, al carui teatru a 
fost laguna, incident foarte ciudat si, probabil, foarte rar. 

Pe la orele trei dupa-amiaza un clocot puternic a tulburat 
apele o clipä, s-a potolit douä-trei minute, apoi a reinceput 
în centrul lagunei. 

Vreo cincisprezece pirați, a căror atenţie a fost atrasă de 
fenomenul ăsta destul de inexplicabil, au coborât pe tärm 
dând semne de mirare, amestecate cu un fel de groază, 
după câte mi se pare. 

Agitaţia aceasta a apelor nu e produsă de „remorcher”, 
care a acostat în apropiere de dig. A presupune că un alt 
aparat submersibil a izbutit să se introducă prin tunel, pare 
cel puţin neverosimil. 

Aproape îndată după aceea nişte strigăte răsună pe 
malul celălalt. Alţi oameni se adresează primilor veniţi într- 
o limbă de neînțeles şi, după ce, cu glas rágusit, schimbă 
câteva fraze între ei, se întorc în grabă spre Bee-Hive. 

să fi zărit oare vreun monstru marin care a pătruns sub 

In afará de asta, nu trece mult si aflu ce motiv a provocat 
apariţia caşalotului. Nu e vorba de nişte pescari, care să-l fi 
urmărit cu înverşunare, ci de o bandă de rechini, dintre 
rechinii aceia formidabili, care infectează meleagurile 
Bermudelor. Îi disting fără nicio greutate între două valuri. 
Sunt vreo cinci-şase la număr, îi văd răsturnându-se pe o 
parte şi desfăcându-şi maxilarele uriaşe, pline de dinţi, ca o 
tesalä plină de vârfuri ascuţite. Se aruncă asupra balenei, 
care nu se poate apăra împotriva lor decât lovindu-i cu 
coada. Mamiferul are răni mari şi a colorat apele în nuanţe 
roşiatice în timp ce coboară, urcă şi se scufundă iar, fără să 
izbutească să se ferească de muscáturile rechinilor. 

Şi totuşi, din lupta asta nu vor ieşi învingătoare animalele 

astea lacome. Prada asta le va scăpa, căci omul, cu 
instrumentele lui de luptă, e mai puternic decât ele. Pe 
maluri se află acum numeroşi tovarăşi ai lui Ker Karraje, 
care nu fac mai multe parale decât rechinii aceştia, căci 
pirați, sau tigri de mare sunt doar unul şi acelaşi lucru!... 
Oamenii de pe mal vor încerca să pună mâna pe caşalot. O 
balenă înseamnă o pradă bună pentru cei din Back-Cup!... 

In momentul acesta, balena se apropie de digul pe care 
sunt instalaţi malaezul contelui d'Artigas şi alţi câţiva 
indivizi dintre cei mai zdraveni. Malaezul nostru e înarmat 
cu un harpon de care e legată o saulă lungă. Agită harponul 
cu braţul lui puternic şi-l aruncă cu putere şi cu 
îndemânare. 

Balena e rănită grav sub înotătoarea stângă şi se 
cufundă brusc, escortată de rechinii care coboară în apă 
după ea. Saula harponului se desfăşoară pe o lungime de 
cincizeci-şaizeci de metri. Nimic altceva de făcut decât să 
tragi de ea, pentru ca animalul să se ridice la suprafaţă şi 
să-şi dea ultima suflare. 

Lucrul acesta îl fac malaezul şi tovarăşii lui, fără să se 
grăbească totuşi prea tare, pentru ca nu cumva să smulgă 
harponul din coastele balenei, care nu întârzie să se 
ivească lângă peretele în dreptul căruia se deschide 
tunelul. 

Lovit de moarte, mamiferul uriaş se zbate într-o agonie 
furioasă, zvârlind adevărate jerbe de aburi, coloane de aer 
şi de apă, în care se amestecă un flux de sânge. Atunci, cu 
o lovitură teribilă izbeşte pe unul din rechini, viu încă, de 
stânci. 

Din cauza zguduirii, harponul a ieşit din rană şi caşalotul 
se cufundă din nou. Când apare iar pentru ultima oară, se 
mulţumeşte să bată apa cu o lovitură de coadă atât de 
formidabilă, încât produce o depresiune puternică şi lasă 
descoperită o parte din intrarea tunelului. 

Rechinii se năpustesc asupra prăzii, dar o grindină de 
gloanţe îi loveşte pe unii şi-i pune pe fugă pe ceilalţi. 

Oare banda de rechini a izbutit să găsească deschiderea, 
să iasă din Back-Cup şi să ajungă în larg?... Tot ce se poate. 

În orice caz, însă, va fi mai prudent ca nimeni sá nu se 
scalde câteva zile în apele lagunei. Cât despre balenă, doi 
oameni s-au urcat în barcă şi pornesc s-o lege cu parâme. 
Apoi, după ce a fost trasă spre dig, e tăiată în bucăţi de 
malaez, care nu pare a fi novice în această muncă. 

În sfârşit, cunosc locul exact unde se deschide tunelul 
prin peretele de vest... Orificiul se află la o distanţă de 
numai trei metri sub mal. Dar la ce poate să-mi folosească 
asta?... 

7 august. Sunt douăzeci de zile de când contele 
d'Artigas, inginerul Serko şi căpitanul Spade au plecat pe 
mare. Nimic nu dă de bănuit că goeleta se va întoarce 
curând. Totuşi, am observat că remorcherul e gata de 
plecare, ca un vapor sub presiune şi că mecanicul Gibson 
tine mereu bateriile în tensiune. Deşi goeleta Ebba nu se 
sfieşte să intre la lumina zilei în porturile din Statele Unite, 
e probabil totuşi că va prefera să pătrundă seara în canalul 
din Back-Cup. lată de ce îmi spun că piratul Ker Karraje şi 
tovarăşii lui se vor întoarce la noapte. 

10 august. leri seara, pe la orele opt, submarinul s-a 
scufundat, după cum prevázusem, a străbătut tunelul 
tocmai la timp ca să remorcheze goeleta prin strâmtoare şi 
i-a adus pe pasageri împreună cu oamenii echipajului. 

Azi-dimineatä, când am ieşit, i-am zărit pe Thomas Roch 
şi pe inginerul Serko stând de vorbă, în timp ce coborau 
spre lagună. E uşor de ghicit despre ce discutau. Mă aflu la 
douăzeci de paşi depărtare de ei, ceea ce-mi îngăduie să- 
mi examinez fostul pacient... Ochii lui strălucesc, fruntea i 
se înseninează, expresia feţei se transformă pe măsură ce 
inginerul Serko răspunde întrebărilor lui. Abia-şi găseşte 
locul. Şi iată-l că porneşte în grabă spre dig. 

Inginerul Serko îl urmează şi amândoi se opresc pe mal, 
lângă „remorcher”. 

Echipajul, care descarcă materialul adus, a depus tocmai 
pe stâncă zece lăzi de o mărime mijlocie. Capacul acestor 
lăzi e însemnat cu litere roşii deosebite; sunt nişte iniţiale, 
pe care Thomas Roch le examinează cu atenţie. 

Atunci inginerul Serko porunceste ca lăzile, al căror 

continut poate sä cäntäreascä aproximativ un hectolitru 
fiecare, sä fie transportate in magaziile de pe malul stäng. 
Transportul este executat numaidecät cu barca. 

Dupá mine, lázile acestea contin substantele care, 
combinändu-se ori amestecändu-se intre ele, produc 
explozibilul si deflagratorul. Cät despre aparate, probabil cä 
ele au fost comandate Intr-o uzinä de pe continent. Dupä ce 
vor fi terminate, goeleta se va duce sá le ia si le va 
transporta pe insulá. 

Aşadar, de data asta Ebba nu s-a întors încărcată cu 
mărfuri furate si nu s-a făcut vinovată de noi acte de 
piraterie. Dar cât de teribilă va fi puterea ofensivă şi 
defensivă pe mare de care va dispune Ker Karraje! Dacă ar 
fi să-i dăm crezare lui Thomas Roch, Fulguratorul lui e în 
stare să distrugă dintr-o singură lovitură globul pământesc. 
Şi cine ştie dacă posibilitatea aceasta nu-l va ispiti într-o zi? 

XII 
SFATURILE INGINERULUI SERKO 


Thomas Roch s-a pus pe treabă şi stă ore întregi într-un 
hangar de pe malul stâng, care a fost transformat în 
laborator. Nimeni nu intră acolo în afară de el. Oare vrea să 
lucreze singur la combinaţiile lui chimice, fără să dezvăluie 
nimănui formulele? Tot ce se poate. Cât despre 
dispozitivele necesare Fulguratorului Roch, am motive să 
cred că sunt foarte simple. Intr-adevăr, proiectilul acesta nu 
are nevoie nici de tun, nici de mortier, nici de tub de 
lansare, cum se întâmplă la obuzul Zalinski. Fiind 
autopropulsat, poartă în el însuşi energia de mişcare 
necesară şi orice navă, trecând în interiorul unei anumite 
zone, riscă să fie distrusă numai printr-o tulburare uriaşă a 
straturilor atmosferice. Ce măsuri se vor putea lua 
împotriva lui Ker Karraje dacă va dispune vreodată de o 
asemenea armă de distrugere?... 

De la 11 la 17 august. În săptămâna asta Thomas Roch a 
lucrat fără întrerupere. In fiecare dimineaţă, inventatorul se 
duce la laborator şi rămâne acolo până la căderea nopţii. 
Nici nu încerc măcar să mă iau după el şi să-i vorbesc. Deşi 
continuă să fie nepăsător la tot ce nu se referă la opera lui, 
pare să fie cu desăvârşire stăpân pe el. Şi de ce nu s-ar 
bucura de toate facultăţile mintale?... N-a ajuns oare la 
deplina satisfacere a geniului său? Nu e pe cale să-şi 
execute planurile concepute de atâta vreme? 

Noaptea din 17 spre 18 august. La ora 1, înaintea zorilor, 
nişte bubuituri care vin dinafară m-au trezit deodată. 

„Să fie un atac îndreptat împotriva lui Back-Cup?... m-am 
întrebat. Oare comportarea goeletei contelui d'Artigas a 
trezit bănuieli? A fost fugărită până la intrarea în strâmtori? 
... Încearcă cineva să distrugă insula cu lovituri de tun?... 

151 


Răufăcătorii aceştia îşi vor primi in sfârşit pedeapsa, mai 
înainte ca Thomas Roch să-şi fi fabricat explozibilul, mai 
înainte ca aparatele să fi fost aduse la Back-Cup...” 

Bubuiturile acestea foarte violente izbucnesc în câteva 
rânduri, la intervale aproape regulate. Imi vine în minte 
ideea că, dacă Ebba e distrusă, neexistând altă posibilitate 
de a ajunge pe continent, insulita nu va mai putea fi 
aprovizionată. 

E adevărat că submarinul ar fi de ajuns pentru a-l 
transporta pe contele d'Artigas în orice punct al litoralului 
american şi că el are destui bani ca să-şi construiască un 
alt vas. Dar n-are a face!... Cerul fie lăudat dacă îngăduie 
ca insula să fie distrusă înainte ca Fulguratorul Roch să 
intre în posesia lui Ker Karraje!... 

A doua zi, dis-de-dimineatá, mă năpustesc afară din 
celulă... 

Nimic deosebit în apropiere de Bee-Hive. 

Oamenii îşi văd de treburile de fiecare zi. „Remorcherul” 
se află la locul lui de ancorare. Il vad pe Thomas Roch 
îndreptându-se spre laborator. Ker Karraje şi inginerul 
Serko se plimbă linistiti pe malul lagunei. Nimeni n-a atacat 
insulita astă-noapte... Totuşi am fost trezit de zgomotul 
unor bubuituri apropiate... 

In clipa asta, Ker Karraje se îndreaptă spre locuinţa lui, 
iar inginerul Serko se apropie zâmbitor de mine, cu aerul lui 
batjocoritor dintotdeauna. 

— Ei, domnule Simon Hart, îmi spune el, te-ai obişnuit, în 
sfârşit, cu existenţa noastră, în mediul acesta atât de 
liniştit?... Ai început să apreciezi cum se cuvine calităţile 
grotei noastre fermecate?... Ai renunţat la speranţa de a-ţi 
recăpăta într-o bună zi libertatea, de a fugi din peştera 
noastră încântătoare... de a părăsi, adăugă el fredonând 
vechea romanta franceză: 


„... aceste locuri fermecate 


Unde cu dulce încântare 
Pe Silvia o contemplam...” 

La ce mi-ar sluji furia împotriva omului acesta ironic?... Îi 
răspund liniştit: 

— Nu domnule, n-am renunţat şi continui să sper că voi fi 
pus în libertate... 

— Cum aşa, domnule Hart! Să ne despärtim de un om pe 
care-l pretuim cu toţii, să mă despart de un confrate, care a 
surprins poate, în ciuda incoerentelor lui Thomas Roch, 
ceva din tainele lui!... Cred că nu vorbeşti serios!... 

Deci ăsta-i motivul pentru care se încăpăţânează sá mă 
tina în temnita lor din Back-Cup, îşi închipuie că măcar în 
parte invenția lui Thomas Roch mi-e cunoscută. 
Nădăjduiesc că mă vor obliga să vorbesc dacă Thomas 
Roch se încăpăţânează să tacă... lată de ce am fost răpit o 
dată cu el, iată de ce n-am fost încă azvärlit în lagună cu o 
piatră de gát!... E bine de ştiut! 

Atunci, la ultimele cuvinte ale inginerului Serko, răspund 
în felul următor: 

— Ba foarte serios. 

— Ei bine, reia interlocutorul meu, dacă aş avea onoarea 
să fiu inginerul Simon Hart mi-aş face socoteala următoare: 
date fiind, pe de o parte personalitatea lui Ker Karraje, 
motivele care l-au îndemnat să aleagă un refugiu misterios 
cum e această peşteră, nevoia ca mentionata peşteră să fie 
apărată de orice încercare de surprindere, nu numai în 
interesul contelui d’Artigas, dar şi în interesul tovaräsilor 
săi... 

— Al complicilor săi, dacă-mi daţi voie... 

— Fie, al complicilor sai... si, pe de altă parte, dat fiind ca 
ştii adevăratul nume al contelui d'Artigas şi locul unde se 
află misterioasa casă de bani, în care sunt păstrate 
bogăţiile noastre... 

— Bogätii jefuite şi pătate de sânge, domnule Serko! 

— Bine, fie şi asta!... Trebuie să înţelegi, deci, că 
problema asta a libertăţii nu se va putea soluţiona niciodată 
după placul dumitale. 

E inutil să mai discut în aceste condiţii. Atunci îndrept 
conversaţia în altă direcţie: 

— Pot să ştiu oare, l-am întrebat, cum aţi aflat că 

supraveghetorul Gaydon era inginerul Simon Hart?... 

— Nu văd niciun inconvenient să-ţi comunic asta, 
scumpul meu coleg... A fost oarecum o întâmplare... Aveam 
legături cu uzina unde lucrai dumneata şi pe care ai 
părăsit-o într-o bună zi în împrejurări atât de ciudate... In 
cursul unei vizite pe care am făcut-o la Healthful-House, cu 
câteva luni înaintea contelui d'Artigas, te-am văzut şi... te- 
am recunoscut. 

— Dumneata?... 

— Eu însumi. Şi din clipa aceea mi-am făgăduit să te am 
tovarăş de drum, la bordul goeletei. 

Nu-mi aminteam să-l fi întâlnit vreodată pe acest Serko la 
Healthful-House; probabil însă că spunea adevărul. 

„Şi sper, mi-am spus, că într-o bună zi capriciul acesta 
are să te coste scump!” Apoi am reluat brusc: 

— Daca nu mă insel, ati izbutit să-l hotărâți pe Thomas 
Roch să vă dezvăluie taina Fulguratorului sau... 

— Da, domnule Hart, i-am dat milioane pentru asta... Ei, 
dar nouă milioanele ne cer doar efortul de a le lua!... lată 
de ce am avut posibilitatea să-i umplem buzunarele! 

— Şi la ce-i vor servi aceste milioane, dacă nu-i liber să le 
ia cu el şi să le folosească în afară? 

— Faptul ăsta nu-l îngrijorează, domnule Hart!... Viitorul 
nu intră în preocupările acestui om de geniul... Oare nu 
aparţine el cu desăvârşire prezentului?... In timp ce acolo, 
în America, se construiesc aparatele comandate după 
planurile lui, aici Thomas Roch mânuieşte substanţele 
chimice, pe care le are la dispoziţie din belşug... Ehei! E 
grozavă arma asta autopropulsată, care-şi întreţine singură 
viteza şi o accelerează până la atingerea obiectivului, graţie 
proprietăţilor unei anumite pulberi cu combustiune 
progresivă!... E o invenţie care va produce o schimbare 
radicală în arta războiului... 

— A războiului defensiv, domnule Serko?... 

— Defensiv şi ofensiv, domnule Hart. 

— Fireşte, am răspuns. 

Şi, încercând să-l trag de limbă, am adăugat: 

— Aşadar... ceea ce n-a izbutit încă nimeni să obţină de 

la Roch... 

— Am obtinut noi fárá prea mare greutate. 

— Plätind cu... 

— Cu un pret fabulos... si, In afará de asta, fácánd sá 
vibreze o coardá foarte sensibilá. 

— Ce coardá?... 

— A răzbunării! 

— A răzbunării?... Impotriva cui vrea sá se rázbune?... 

— Împotriva tuturor acelora care i-au devenit duşmani, 
descurajându-l, respingându-l, izgonindu-l şi silindu-l să 
cutreiere dintr-o ţară într-alta, cerşind preţul unei invenţii a 
cărei superioritate e atât de incontestabilă! Acum, orice 
idee de patriotism s-a stins în sufletul lui! Nu mai are decât 
un singur gând, o singură dorinţă sălbatică: să se răzbune 
pe cei care nu i-au recunoscut meritele, ba chiar pe 
întreaga  omenire!... Zău aşa! Guvernele ţărilor 
dumneavoastră din America şi Europa n-au nicio justificare 
pentru refuzul de a plăti Fulguratorul Roch la justa lui 
valoare! 

Şi inginerul Serko îmi descrie cu entuziasm avantajele 
noului explozibil, incontestabil superior, spune el, faţă de 
cel fabricat din nitrometan prin înlocuirea unuia dintre cei 
trei atomi de hidrogen cu un atom de sodiu şi despre care 
se vorbea foarte mult în vremea aceea. 

— Şi ce efect distrugător are! adăugă el. Un efect analog 
celui produs de obuzul Zalinski, dar de o sută de ori mai 
mare şi fără să aibă nevoie de un aparat complicat de 
lansare, fiindcă zboară prin spaţiu, ca să spun aşa, cu 
propriile lui aripi! 

Ascultam, nádájduind ca voi surprinde o parte a 
secretului. Dar nu, inginerul Serko n-a spus nimic mai mult 
decât voia să spună. 

— Şi Thomas Roch, am mai întrebat, v-a dezvăluit 
compoziţia acestui explozibil? ‘ 

— Da, domnule Hart, cu voia dumitale. In curand vom 
avea cantitati mari din acest explozibil, pe care le vom 
depozita la loc sigur. 

— Si nu exista o primejdie... o primejdie de fiecare 

clipá... sá ingrámáditi cantitäti atät de mari din aceastá 
substantá?... Ar fi de-ajuns sá se producá un accident si 
explozia ar distruge insula... 

Si de data asta am fost pe punctul de a lása sá-mi scape 
numele insulei. Dacá s-ar sti cá inginerul Simon Hart 
cunoaste, pe lángá identitatea lui Ker Karraje, si pozitia 
pesterii, poate cá s-ar considera cá e prea bine informat. 
Din fericire, inginerul Serko n-a remarcat rezerva mea si mi- 
a ráspuns: 

— N-avem niciun motiv sá ne temem. Explozibilul lui 
Thomas Roch are nevoie de un focos special. Nici izbiturile 
si nici focul nu ar putea provoca explozia... 

— Thomas Roch v-a vándut si secretul acestui focos? 

— Incá nu, domnule Hart, dar peste putin vom cádea la 
învoială. Vă repet deci că nu există nicio primejdie si că 
puteţi dormi în linişte. Mii de draci! N-avem niciun chef să 
sărim în aer cu peştera şi cu toate comorile noastre! Mai 
avem nevoie de câţiva ani de afaceri frumoase, apoi ne 
vom împărţi câştigul, care va fi destul de important pentru 
ca partea fiecăruia să alcătuiască o avere serioasă, de care 
să se bucure după pofta inimii... după lichidarea societăţii 
Ker Karraje and Co.! Trebuie să mai adaug că, dacă suntem 
feriti de primejdia vreunei explozii, ne temem tot atât de 
puţin de un denunt. Numai dumneata, scumpul meu domn 
Hart, ai fi în măsură să faci acest lucru! In consecinţă, te 
sfătuiesc să te resemnezi, ca orice om practic, şi să ai 
răbdare până la lichidarea societăţii. Când va veni ziua 
aceea, vom vedea ce ne dictează problema securităţii 
noastre în privinţa dumitale! 

Aceste cuvinte sunt prea puţin liniştitoare. E adevărat, 
până atunci vom vedea. Singurul lucru pe care-l retin din 
această convorbire este că Thomas Roch a vândut 
explozibilul societăţii Ker Karraje and Co., dar în schimb a 
păstrat taina focosului, fără de care explozibilul are tot 
atâta valoare ca praful de pe drum. 

Totuşi, înainte de a isprăvi această discuţie, mă cred 
obligat să fac inginerului Serko o observaţie, foarte 
firească: 

— Domnule, îi spun, cunoaşteţi acum compoziţia 
explozibilului Fulguratorului Roch. Dar are într-adevăr 
puterea de distrugere pe care i-o atribuie inventatorul?... L- 
ati încercat vreodatá?... Nu cumva ati cumpărat o 
substanţă inertă ca o priză de tutun?... 

— Poate că, în această privinţă, eşti mult mai informat 
decât ai vrea să pari, domnule Hart. Totuşi, iti mulţumesc 
pentru interesul pe care-l manifeşti faţă de problemele 
noastre şi vreau să te liniştesc pe deplin. Noaptea trecută 
am efectuat câteva experienţe hotărâtoare. Numai cu 
câteva grame din substanţa asta am distrus stânci uriaşe, 
transformându-le într-o pulbere imperceptibilă. 

E limpede că această explicaţie se referea la bubuiturile 
pe care le auzisem. 

— Aşadar, scumpul meu coleg, continuă inginerul Serko, 
pot să te asigur că nu ne aşteaptă nicio deceptie. Efectele 
acestui explozibil depăşesc tot ce se poate imagina. E 
destul de puternic pentru ca, folosind o încărcătură de 
câteva mii de tone, să distrugem Pământul nostru şi să-i 
împrăştiem rămăşiţele în spaţiu, aşa cum s-a întâmplat cu 
planeta care s-a sfărâmat între Marte şi Jupiter. Fii sigur că 
poate distruge orice navă la o distanţă care depăşeşte cele 
mai lungi traiectorii ale proiectilelor actuale şi pe o zonă de 
pericol de mai bine de o milă. Singurul punct slab al 
invenţiei constă încă în reglarea tirului, care are nevoie de 
un timp destul de lung înainte de a putea fi modificat... 

Inginerul Serko se opreşte - îţi face impresia unui om 
care nu vrea să spună mai mult - şi adaugă: 

— Aşadar, termin cum am început, domnule Hart. 
Trebuie să te resemnezi!... Acceptă viaţa asta nouă, fără să 
te mai gândeşti la altceva! Obisnuieste-te cu desfătările 
liniştite ale vieţii noastre subterane!... Aici îţi păstrezi 
sănătatea, dacă eşti sănătos şi te vindeci, dacă eşti 
bolnav... Asta s-a şi întâmplat cu compatriotul dumitale!... 
Da!... Împacă-te cu soarta... Este lucrul cel mai înţelept pe 
care-l poţi face! 

Acestea fiind zise, sfetnicul meu cel cumsecade mă 
părăseşte, adresându-mi un salut prietenesc, un om a cărui 

amabilitate meritä sä fie pretuitä. Dar cät de ironice sunt 
vorbele, privirile, atitudinea lui! Voi izbuti oare sá má 
rázbun vreodatä?... In orice caz, din convorbirea asta am 
retinut ca reglarea tirului este destul de complicatä. Este, 
deci, probabil cä zona asta de aproximativ o milä, in 
interiorul cáreia efectele Fulguratorului Roch sunt cumplite, 
nu poate fi modificatá cu usurintá si cá, atát dincolo cát si 
dincoace de ea, orice navá e feritá de distrugere... O, dacá 
as putea da informatiile acestea celor interesati!... 

20 august. Trec două zile si nu se întâmplă nimic care sá 
merite a fi menţionat. Mi-am prelungit plimbările zilnice 
până la limitele peşterii. Seara, când lămpile electrice 
luminează perspectiva nesfârşită a arcurilor bolţii, nu-mi 
pot goni din suflet o impresie aproape religioasă, privind 
splendorile naturale ale acestui lăcaş, care a devenit o 
închisoare pentru mine. De altfel, nu mi-am pierdut 
niciodată speranţa de a descoperi în pereţii lui vreo 
crăpătură pe care piraţii n-o cunosc şi prin care aş putea să 
fug!... E adevărat că, o dată ce m-aş afla afară, ar trebui să 
aştept trecerea unei nave prin apropiere... Evadarea mea 
ar fi descoperită curând la Bee-Hive... Aş fi prins foarte, 
repede... doar dacă... mă gândesc... barca... barca goeletei, 
adăpostită în golf... Dacă aş reuşi să pun mâna pe ea... să 
trec dincolo de strâmtori... să pornesc spre Saint-Georges, 
sau spre Hamilton... In cursul serii - să fi fost ora nouă - m- 
am dus să mă întind pe covorul de nisip de la picioarele 
unui stâlp, la distanţă de vreo sută de metri spre est de 
lagună. Câteva clipe după aceea, am auzit în apropiere 
întâi nişte paşi, apoi voci. 

Ghemuindu-mă cât am putut mai bine îndărătul bazei 
stâncoase a stâlpului, am ascultat cu atenţie... 

Recunosc vocile. Ker Karraje şi inginerul Serko s-au oprit 
şi discută în englezeste, limbă întrebuințată în mod obişnuit 
la Back-Cup. Asta înseamnă că am să pot înţelege ceea ce 
spun. 

E vorba tocmai de Thomas Roch, sau mai precis de 
Fulguratorul lui. 

— Peste opt zile, spune Ker Karraje, am de gând să plec 

cu Ebba, ca sá aduc diferitele piese care trebuie sá fie 
terminate la uzina din Virginia... 

— Cänd vor fi aici, ráspunde inginerul Serko, le voi monta 
şi voi construi rampele de lansare. Dar mai înainte de asta, 
trebuie neapărat să facem o treabă care mi se pare absolut 
necesară... t 

— Si ce anume? Intreabá Ker Karraje. 

— Să străpungem peretele insulei... 

— Să-l străpungem?... 

— Nu ne trebuie decât un coridor îngust, prin care să nu 
poată trece decât un singur om. Are să fie un fel de mat si o 
să-l putem astupa lesne. Orificiul exterior va fi camuflat de 
stânci. 

— De ce ne trebuie aşa ceva, Serko? 

— M-am gândit de multe ori la necesitatea de a avea încă 
o comunicare cu exteriorul în afară de tunelul submarin... 
Cine ştie ce se poate întâmpla în viitor... 

— Dar pereţii ăştia sunt groşi şi materialul din care sunt 
făcuţi e foarte tare... ripostează Ker Karraje. 

— Cu câteva gräunte din explozibilul Roch, răspunde 
inginerul Serko, îmi iau sarcina să transform roca asta într-o 
pulbere atât de fină, încât o să fie de ajuns să suflăm ca s-o 
risipim! 

Oricine îşi poate da seama cât de mult mă interesează 
subiectul acestei convorbiri. lată că se discută deschiderea 
unui nou mijloc de comunicaţie între interiorul şi exteriorul 
insulei, în afara de tunel... Cine ştie dacă nu voi avea vreo 
posibilitate?... 

Dar tocmai în clipa în care-mi spuneam asta, Ker Karraje 
răspundea: 

— Ne-am înţeles, Serko. Şi dacă într-o bună zi va fi 
nevoie să apărăm insula şi să împiedicăm apropierea 
vreunei nave... E drept că pentru asta ar trebui ca 
ascunzătoarea noastră să fi fost descoperită, fie printr-o 
întâmplare... fie printr-un denunt... 

— N-avem a ne teme nici de o întâmplare şi nici de un 
denunt, răspunde inginerul Serko. 

— Din partea tovarăşilor noştri nu, bineînţeles, dar din 

partea lui Simon Hart... 

— Asta-i! strigă inginerul Serko. Dar atunci ar însemna că 
a izbutit să evadeze şi din Back-Cup nu poate să evadeze 
nimeni... De altfel, iti mărturisesc că e un om de treabă si 
mă interesează... In fond, e un coleg şi-l bănuiesc mereu că 
ştie mai mult decât spune în legătură cu invenţia lui 
Thomas Roch. Am să-l dăscălesc atâta, până vom ajunge să 
ne înţelegem, să discutăm probleme de fizică, de mecanică 
şi de balistică, ca doi prieteni... 

— N-are a face! reia omul märinimos şi sensibil care se 
numeşte contele d'Artigas. Când explozibilul lui Roch nu va 
mai prezenta nicio taină pentru noi, ar fi mai bine să ne 
descotorosim de... 

— Avem tot timpul, Ker Karraje... 

„Dacă are să vă rabde Dumnezeu, ticálosilor!”... m-am 
gândit eu, apăsându-mi inima cu mâinile, fiindcă bătea cu 
putere. Dar, în afară de cine ştie ce apropiată intervenţie a 
providentei, ce nădejde îmi mai rămâne?... 

În clipa aceea, discuţia ia alt curs şi Ker Karraje face 
următoarea observaţie: 

— Acuma cunoaştem compoziţia explozibilului, Serko, 
dar trebuie neapărat ca Thomas Roch să ne-o dezvăluie şi 
pe a focosului... 

— Ai dreptate, răspunde inginerul Serko, fac tot ce pot ca 
să-l conving. Din nefericire, Thomas Roch nu vrea nici să 
discute despre problema asta. De altfel, a fabricat câteva 
picături din compoziţia focosului, ca să experimentăm 
explozibilul şi are să ne mai dea câteva ca să străpungem 
culoarul... 

— Bine, dar... pentru expedițiile noastre pe mare?... 
Întrebă Ker Karraje. 

— Răbdare... Pana la urmă, toate träsnetele 
Fulguratorului Roch vor fi în mâinile noastre. 

— Eşti sigur, Serko?... 

— Sigur... dacă oferim preţul cerut, Ker Karraje. 

Cu aceste vorbe, discuţia dintre ei se sfârşeşte şi cei doi 
se depărtează, fără să mă fi zărit, spre marea mea fericire. 
Dacă inginerul Serko a luat oarecum apărarea unui coleg, 

29 august. Azi dimineaţă am asistat la plecarea 
submarinului. E vorba, fără îndoială, de călătoria aceea 
către unul din porturile Americii, pentru a încărca aparatele 
care trebuie să fie gata. Contele d'Artigas mai schimbă 
câteva fraze cu inginerul Serko, care nu-l va întovărăşi - 
pare-se - şi căruia am impresia că-i dă anumite dispoziţii, 
poate şi cu privire la mine. Apoi, după ce a pus piciorul pe 
punte, coboară în interior, urmat de căpitanul Spade şi de 
echipajul goeletei. Indata ce capacul tambuchiului a fost 
închis, submarinul se cufundă sub ape, tulburând o clipă 
suprafaţa lor cu un clocot uşor. 

Orele trec si ziua se apropie de sfärsit. Submarinul nu s-a 
întors, ceea ce má face să cred că va remorca goeleta în 
timpul călătoriei... poate să şi distrugă vasele care circulă 
pe meleagurile astea... 

Totuşi, probabil că goeleta nu va lipsi mult, căci în opt 
zile poate să facă drumul dus şi întors. 

De altfel, judecând după liniştea care domneşte în 
interiorul peşterii, Ebba e favorizată de starea timpului. 
Fireşte - pentru că, dacă ţinem seama de latitudinea 
Bermudelor, suntem în anotimpul frumos. Doamne, ce n-aş 
da să găsesc o ieşire prin pereţii temnitei mele!... 

XIII 
CU DUMNEZEU ÎNAINTE! 


Între 29 august şi 10 septembrie. Au trecut treisprezece 
zile şi Ebba tot nu s-a întors încă. Poate că nu s-a îndreptat 
direct spre coasta americană?... Să se fi dedat oare mai 
întâi unor acţiuni pirateresti în largul lui Back-Cup?... Totuşi, 
cred că în momentul de faţă Ker Karraje nu ar trebui să 
aibă altă preocupare decât să aducă aparatele. Dar poate 
că uzina din Virginia nu le-a terminat încă... In afară de 
asta, inginerul Serko nu pare deloc nerábdátor. Mă 
întâmpină ca de obicei cu aerul lui de om cumsecade, 
căruia n-am niciun motiv să-i dau crezare. Se preface că se 
interesează de starea sănătăţii mele, mă sfătuieşte să mă 
resemnez cu desăvârşire, mă porecleşte Ali-Baba şi mă 
asigură că pe toată suprafaţa pământului nu există niciun 
loc mai fermecător decât peştera asta din „O mie şi una de 
nopţi”, unde am hrană, căldură, locuinţă, haine, fara a 
trebui să plătesc nici impozite, nici taxe. Imi mai spune că 
nici măcar locuitorii micului principat fericit care se 
numeşte Monaco nu se bucură de o viaţă mai scutită de 
griji. 

Uneori, în faţa acestei limbutii ironice, simt cum îmi 
năvăleşte sângele în obraji. Mă ispiteşte gândul să-l apuc 
de gât pe zeflemistul ăsta necruţător şi să-l sugrum într-o 
clipă... Pe urmă am să fiu ucis... Ei şi!... Oare nu-i preferabil 
s-o sfârşesc aşa decât să fiu osândit să trăiesc ani de zile în 
mediul ăsta ticălos din Back-Cup?... 

Totuşi, judecata este mai tare şi, în cele din urmă, mă 
mărginesc să ridic din umeri. 

Cât despre Thomas Roch, abia dacă l-am zărit în primele 
zile după plecarea goeletei. E zăvorât în laborator şi 
absorbit fără încetare de nenumăratele lui experienţe. Dacă 

ar folosi toate substantele ce i se pun la dispozitie, ar avea 
material suficient ca sá arunce în aer întreaga insulă si 
Bermudele o dată cu ea! 

Mă agat mereu de speranţa că nu va accepta niciodată 
să dezvăluie secretul compoziţiei focosului şi că eforturile 
inginerului Serko nu vor izbuti să i-l smulgă... Oare 
nădejdea asta nu va fi iluzorie?... 

13 septembrie. Am putut constata azi cu ochii mei 
puterea explozibilului şi am observat totodată procedeul de 
utilizare a focosului. 

In cursul dimineţii, oamenii au început să străpungă 
peretele insulei, în locul fixat în prealabil pentru stabilirea 
unei comunicaţii cu baza exterioară a insulei. 

Sub conducerea inginerului, muncitorii au început prin a 
izbi într-un punct la picioarele zidului, al cărui calcar, foarte 
tare, ar putea fi comparat cu granitul. 

Brate zdravene, înarmate cu tärnäcoape, au dat primele 
lovituri. Dacă s-ar fi folosit numai instrumentele astea, 
munca s-ar fi prelungit multă vreme şi ar fi fost foarte grea, 
pentru că aici peretele de la temelia insulei are cel puţin 
douăzeci până la douăzeci şi cinci de metri grosime. Dar 
graţie Fulguratorului Roch, munca se va putea termina într- 
un timp destul de scurt. 

Ceea ce am văzut m-a uluit. Dezagregarea peretelui pe 
care târnăcopul o începuse cu mare cheltuială de eforturi s- 
a efectuat cu o uşurinţă extraordinară. 

Da! Câteva grame din acest explozibil sunt suficiente 
pentru a dărâma masa stâncoasă, a o transforma în 
fărâme, într-o pulbere aproape imperceptibilă, pe care cea 
mai mică suflare o împrăştie de parc-ar fi un abur! Da! 
Repet: cinci până la zece grame de substanţă, a căror 
explozie produce o gaură de un metru cub, făcând un 
zgomot sec, asemenea bubuitului unui tun, care se 
datorează unei zguduiri formidabile a straturilor de aer. 

Când acest explozibil a fost folosit pentru prima oară, 
deşi într-o doză extrem de mică, nişte oameni care erau 
prea aproape de perete au fost träntiti la pământ. Doi 
dintre ei s-au ridicat, grav răniţi; însuşi inginerul Serko, care 

fusese azvarlit, la cätiva pasi depärtare, s-a ales cu cäteva 
contuzii serioase. 

lată în ce mod se lucrează cu această substanţă, a cărei 
forţă distrugătoare depăşeşte tot ce s-a inventat până în 
ziua de azi: mai întâi se găureşte roca în sens oblic, pe o 
distanţă de cinci centimetri lungime, cu o secţiune de zece 
milimetri. Se introduc câteva grame de explozibil, fără să 
fie măcar nevoie de a se astupa gaura cu nişte calti. 

In momentul acela intervine Thomas Roch. Are în mână o 
mică eprubetă de sticlă, conţinând un lichid albästrui, 
uleios la înfăţişare şi care se coagulează cu mare 
repeziciune, îndată ce se află în contact cu aerul. Thomas 
Roch varsă o picătură din acest lichid în gaură şi se retrage 
fără prea mare grabă, fiindcă e nevoie de un anumit timp - 
aproximativ treizeci şi cinci de secunde - până să se 
producă o combinaţie între lichidul focosului şi explozibil. 
Apoi, după ce combinaţia a avut loc, puterea de 
dezagregare e atât de mare - subliniez acest lucru - încât 
ai crede că e nesfârşită sau, în orice caz, de mii de ori mai 
mare decât forţa explozibilelor pe care le cunoaştem azi. 

In aceste condiţii, e de la sine înţeles că străpungerea 
acestui perete gros şi tare va fi executată în aproximativ 
opt zile. 

19 septembrie. De la un timp încoace, am observat că 
fluxul şi refluxul, care sunt foarte accentuate în tunelul 
submarin, produc curente contrarii, de două ori în douăzeci 
şi patru de ore. Prin urmare, nu încape îndoială că un obiect 
plutitor, aruncat la suprafaţa lagunei, ar putea fi târât în 
afara insulei de apele refluxului, dacă deschizátura 
tunelului s-ar descoperi în partea superioară. Dar oare 
această mişcare de descoperire nu are loc la nivelul cel mai 
jos al mareelor echinoctiului? 
Má voi putea convinge de acest lucru, fiindcá ne aflám 
tocmai in epoca cea mai potrivitá. Poimäine suntem In 21 
septembrie si azi, adică in 19, am văzut, în momentul 
refluxului, desenändu-se deasupra apei partea superioará a 
curburii tunelului submarin. 

Ei bine, dacă, în ce má priveşte, nu má pot încumeta să 

încerc trecerea prin tunel, poate că o sticlă, azvárlitá la 
suprafaţa lagunei, ar avea oarecari şanse să o străbată în 
ultimele minute ale refluxului. Şi de ce să nu cred că o 
întâmplare - întâmplare ultraprovidentialá, trebuie să 
recunosc - ar face ca sticla mea să fie culeasă de o navă 
care ar trece în largul insulei Back-Cup?... De ce n-aş crede 
chiar că ar putea fi aruncată de curenţi pe una din plajele 
Bermudelor?... Şi dacă această sticlă ar cuprinde o 
însemnare... 

lată ce gânduri mă frământă. Apoi îmi fac mie însumi o 
serie de obiecţii şi iată una dintre ele: o sticlă riscă să se 
spargă, fie în timp ce străbate tunelul, fie din cauză că se 
loveşte de recifurile exterioare, înainte de a ajunge în larg. 
Bine... dar dacă în loc de o sticlă folosesc un butoiaş 
ermetic închis, asemănător celor pe care se sprijină plasele 
de pescuit, butoiaşul acesta nu va fi expus riscului de a se 
sparge ca o sticlă fragilă şi va putea să ajungă în largul 
mării... : 

20 septembrie. In seara asta am intrat, fără sa má 
observe cineva, într-una din magaziile unde se 
îngrămădesc diferite obiecte provenite din jefuirea 
corăbiilor şi am putut să pun mâna pe un butoiaş foarte 
potrivit pentru nevoile mele. 

L-am ascuns sub haină, m-am întors la Bee-Hive şi am 
intrat în celula mea. Apoi, fără să pierd o clipă, m-am 
apucat de lucru. Nu duc lipsă nici de hârtie, nici de 
cerneală, nici de penite; sunt doar trei luni de când mi-am 
putut face însemnările zilnice. 

Scriu pe o foaie de hârtie următoarele rânduri: 


„De la data de 19 iunie, după o dublă răpire care a avut 
loc în ziua de 15 din aceeaşi lună, Thomas Roch, împreună 
cu paznicul său, Gaydon - sau mai bine zis inginerul francez 
Simon Hart - care erau gäzduiti în pavilionul 17 de la 
Healthful-House, în apropiere de New-Berne, în provincia 
Carolina de Nord din Statele Unite ale Americii, au fost duşi 
cu forța pe bordul goeletei Ebba, aparținând contelui 

interiorul unei pesteri, care serveste drept refugiu numitului 
conte d’Artigas - numele sau adevárat fiind Ker Karraje, 
piratul care acționa odinioară în apele Pacificului de vest - 
şi unui grup de oameni în număr de o sută, din care e 
alcătuită banda acestui răufăcător de temut. Când va fi în 
posesia Fulguratorului Roch, a cărui forță se poate spune că 
e nelimitată, Ker Karraje îşi va putea continua tâlhăriile pe 
mare în condiții în care crimele lui vor fi la adăpost de orice 
pedeapsă. 

lată de ce este urgent ca statele interesate să-i distrugă 
vizuina în timpul cel mai scurt cu putință. 

Peştera unde s-a refugiat piratul Ker Karraje se deschide 
în interiorul insulitei Back-Cup, care e greşit considerată 
drept un vulcan în erupție. Situată la marginea de vest a 
arhipelagului Bermudelor şi apărată de recife la est, ea 
poate fi abordată prin sud, vest şi nord. 

Cât despre comunicaţia între exteriorul şi interiorul ei, 
aceasta nu poate fi realizată decât prin tunelul care se 
deschide la câtiva metri sub nivelul mediu al apelor, în 
fundul unei strâmtori înguste din vestul insulei. Aşadar, cine 
vrea să pătrundă în interiorul lui Back-Cup, trebuie să aibă 
la dispoziție un submarin, cel putin până în momentul în 
care pirații vor fi isprăvit un culoar care va străpunge 
masivul în direcţia nord-vest. 

Piratul Ker Karraje dispune de un astfel de submarin, 
construit pe vremuri pe numele contelui d'Artigas şi despre 
care s-a crezut că a dispărut în cursul probelor de navigație 
din golful Charleston. Remorcherul acesta submarin e 
folosit nu numai în scopul de a înlesni intrările şi ieşirile prin 
tunel, ci, de asemenea, pentru a remorca goeleta, precum 
şi pentru a ataca navele de comerț care circulă în apele 
Bermudelor. 

Singurul port de ataş al goeletei Ebba, binecunoscută pe 
litoralul Americii de vest, se află într-un golf mic, adăpostit 
îndărătul unei ingrämädiri de stânci, care nu poate fi văzut 
din larg şi e situat în vestul insulitei. 

Înainte de efectuarea unei debarcări pe Back-Cup - de 
preferință pe coasta de vest, unde locuiau altădată pescarii 

din Bermude - ar fi nimerit sá se deschidă o spărtură în 
peretele stâncos, cu ajutorul celor mai puternice proiectile 
cu melinită care există. După debarcare, spărtura aceasta 
ar permite pătrunderea în interiorul insulei. 

Trebuie să ținem seama şi de faptul că la un moment dat 
Fulguratorul Roch ar fi în măsură să funcţioneze. S-ar putea 
ca, surprins de un atac, piratul Ker Karraje să încerce să-l 
folosească pentru apărarea insulei. E bine să se ştie că, 
dacă puterea lui distrugătoare depăşeşte tot ce s-a putut 
închipui până în ziua de azi, ea nu trece totuşi dincolo de o 
zonă de o mie şapte sute până la o mie opt sute de metri. 
Cât despre distanța la care poate fi lansat proiectilul în 
cadrul acestei zone periculoase, ea e foarte variabilă; dar 
după ce a fost reglată, modificarea zonei periculoase e 
foarte greu de realizat şi o navă care a trecut de zona 
menționată se poate apropia fără nicio grijă de insulă. 

Acest document a fost scris azi, 20 septembrie, la ora opt 
seara şi a fost semnat cu numele meu, 

inginer Simon Hart". 


Aşa-i alcătuită nota pe care am redactat-o. În ea am spus 
tot ce se putea spune în legătură cu insula, a cărei poziţie 
exactă e însemnată pe hărţile moderne; am mai spus tot ce 
trebuia atât despre apărarea pe care Ker Karraje va încerca 
poate s-o organizeze pe Back-Cup, cât şi despre nevoia de 
a se lua măsuri neintarziate. Am mai adăugat un plan al 
peşterii, indicändu-i configuraţia interioară, aşezarea 
lagunei, poziţia lui Bee-Hive şi punctele la care se află 
locuinţa lui Ker Karraje, celula mea şi laboratorul lui 
Thomas Roch. Ar trebui însă, ca rândurile mele să fie găsite 
de cineva; de unde să ştiu că asta se va întâmpla vreodată? 

În sfârşit, după ce am învelit documentul într-o bucată de 
pânză groasă, gudronată, l-am băgat în butoiaşul cu doage 
de fier, care are aproximativ o lungime de cincisprezece 
centimetri şi o lăţime de opt centimetri. Am putut să mă 
conving că e perfect etanş, de asemeni că e în stare să 
reziste loviturilor, atât în timpul cât va străbate tunelul, cât 
şi după ce se va izbi de stâncile din trecătoare. 

E drept că, în loc sá ajungă în mâini sigure, riscă sá fie 
azvârlit de reflux pe stâncile insulei şi să fie descoperit de 
echipajul Fbbei, când goeleta se va îndrepta spre fundul 
golfului. Dacă documentul acesta cade în mâinile lui Ker 
Karraje, purtând semnătura mea şi dezvăluind numele lui, 
nu voi mai avea niciun motiv să-mi fac probleme în ce 
priveşte posibilităţile de fugă din Back-Cup; în cazul acesta, 
soarta mea se va hotări repede. 

S-a lăsat noaptea. Işi poate da seama oricine cu câtă 
nerăbdare febrila am aşteptat clipa aceasta. După 
socotelile mele, întemeiate pe observaţii precedente, 
apogeul refluxului trebuia să se producă pe la orele opt şi 
patruzeci şi cinci de minute. In acest moment, partea 
superioară a orificiului va fi descoperită pe o suprafaţă de 
aproximativ cincizeci de centimetri. Distanţa dintre nivelul 
apelor şi bolta tunelului va fi mai mult decât suficientă 
pentru ca butoiaşul să poată trece. De altfel, am de gând 
să-i dau drumul cu o jumătate de oră înainte de punctul 
culminant, pentru ca refluxul, care se va propaga încă 
dinăuntru în afară, să-l poată lua cu el. 

Pe la orele opt, când e aproape întuneric, ies din celulă. 
Pe mal nu-i nimeni. Mă îndrept spre peretele în care a fost 
străpuns tunelul submarin. La lumina ultimei lămpi 
electrice, care arde în partea asta, văd deschizătura 
rotunjindu-şi arcul superior deasupra apelor şi curentul de 
maree pornind în această direcţie. 

După ce cobor pe stânci până la nivelul lagunei, arunc 
butoiaşul, care conţine nota prețioasă şi, o data cu ea, 
întreaga mea nădejde: „Cu Dumnezeu înainte, am 
exclamat, cu Dumnezeu înainte!” aşa cum spun marinarii 
noştri francezi. 

Butoiaşul rămâne mai întâi nemişcat, apoi se întoarce 
spre mal, împins de o mişcare contrară a apei. Sunt nevoit 
să-i fac vânt din toate puterile, pentru ca refluxul să-l ia cu 
el... S-a făcut în mai puţin de douăzeci de secunde a 
dispărut prin tunel!... 

Da!... Cu Dumnezeu înainte!... Cerul să te călăuzească, 
micul meu mesager!... Să-i apere pe toţi acei ameninţaţi de 

Ker Karraje; fie ca banda asta de pirati sa nu scape 
nepedepsitá de justitia oamenilor. 

XIV 
SWORD ÎN LUPTĂ CU „REMORCHERUL” 


N-am dormit toată noaptea şi am urmărit cu gândul 
butoiaşul. De câte ori mi s-a părut că-l văd izbindu-se de 
stânci, aruncat pe coastă, în golf, ori oprindu-se într-o 
scobitură... O sudoare rece mă scaldă din cap până-n 
picioare... În sfârşit, a trecut de tunel... Acum se strecoară 
prin strâmtoare si refluxul il călăuzeşte spre larg... 
Dumnezeule mare! Dacă valul îl va aduce înapoi spre 
intrare, apoi în interiorul insulei şi dacă dimineaţa îl voi 
Zari... 

Má trezesc o data cu zorile si má indrept spre plaja... 

Niciun obiect nu pluteste pe apele linistite ale lagunei. 

In zilele urmätoare, oamenii au continuat sä lucreze la 
străpungerea coridorului în condiţiile despre care am vorbit. 

In ziua de 23 septembrie, la orele patru dupä masá, 
inginerul Serko arunca in aer ultima stáncá. Comunicatia cu 
exteriorul a fost stabilitá. E un mat strámt, prin care trebuie 
să te târăşti încovoiat. In exterior, deschiderea lui se pierde 
printre därämäturile litoralului si, dacá o astfel de másurá 
ar fi necesará, ar putea fi astupat cu usurintá. 

E de la sine înţeles că, începând de azi, coridorul va fi 
păzit cu străşnicie. Nimeni nu-l va putea străbate fără 
autorizaţie, nici ca să intre în peşteră, nici ca să iasă din ea. 
Aşadar e cu neputinţă să scap pe acolo. 

25 septembrie. Astăzi, în cursul dimineţii, „remorcherul” 
s-a ridicat din adâncurile lagunei. Contele d'Artigas, 
căpitanul Spade şi echipajul goeletei trec pe dig. Are loc 
debarcarea mărfurilor pe care le aduce goeleta. Zăresc 
baloturi cu provizii, lăzi de carne şi de conserve, butoaie de 
vin şi de ţuică. In afară de asta mai sunt o seamă de colete 
pentru Thomas Roch. Totodată, oamenii debarcă diferitele 
piese ale unor aparate, în formă de discuri. 

Thomas Roch asistă la această operaţie şi ochii lui au o 
strălucire extraordinară. Pune mâna pe o piesă, o 
cercetează şi clatină din cap în semn de satisfacţie. Observ 
că bucuria lui nu mai izbucneşte în fraze incoerente, că n-a 
mai rămas în el nici urmă din fostul pacient de la Healthful- 
House. Mai că-mi vine să mă întreb dacă nebunia aceea 
parţială, considerată drept incurabilă, n-a fost cu 
desăvârşire vindecată. 

În cele din urmă, Thomas Roch ia loc în barca destinată 
traversării lagunei şi inginerul Serko îl întovărăşeşte până la 
laborator. Într-o singură oră, întreaga încărcătură a 
remorcherului a fost transportată pe celălalt mal. 

Cât despre Ker Karraje, s-a mărginit să schimbe doar 
câteva cuvinte cu inginerul Serko. Mai târziu, după-amiaza, 
cei doi s-au întâlnit şi au discutat timp îndelungat, 
plimbându-se prin faţa stupului. 

După ce au isprăvit convorbirea, s-au îndreptat spre 
coridor şi au pătruns în el, urmaţi de căpitanul Spade. De ce 
nu pot să vin şi eu cu ei! De cenu mă pot duce să respir 
măcar o clipă aerul acela întăritor al Atlanticului, care nu 

pätrunde in Back-Cutp decát, hai sá zicem, in rábufniri 
istovite!... 

De la 26 septembrie la 10 octombrie. Au trecut 
cincisprezece zile. Sub conducerea inginerului Serko si a lui 
Thomas Roch, oamenii au lucrat la montarea aparatelor. 
Apoi s-a efectuat montarea dispozitivelor de lansare. Sunt 
pur si simplu niste sevalete prevázute cu mici jgheaburi, cu 
înclinaţie variabilă putând fi lesne instalate la bordul 
goeletei sau chiar, pe puntea submarinului, când se află la 
suprafaţă. 

Aşadar Ker Karraje va fi de acum înainte stăpânul 
oceanelor, chiar dacă ar naviga numai cu goeleta! Nicio 
navă de război nu va putea străbate zona periculoasă şi 
Ebba va rămâne departe de proiectilele sale. Vai! Cel puţin 
dacă nota mea ar fi ajuns în mâinile cuiva... Dacă în 
momentul de faţă s-ar şti unde se află vizuina din Back- 
Cup!... In acest caz s-ar cunoaşte dacă nu metoda de a o 
distruge, cel puţin posibilitatea de a-i împiedica 
aprovizionarea! 

20 octombrie. Spre marea mea surprindere, azi 
dimineaţă n-am mai zărit remorcherul la locul lui obişnuit. 
Îmi amintesc că, în ajun, elementele pilelor sale electrice au 
fost înlocuite, dar mă gândeam că scopul acestei operaţii 
era pregătirea lor pentru orice eventualitate. Dacă 
„remorcherul” a plecat, acum, când coridorul cel nou este 
practicabil, înseamnă că va face vreo expediţie prin 
împrejurimi, într-adevăr, la Back-Cup există acum toate 
piesele şi toate substanţele necesare lui Thomas Roch. 

Dar iată-ne în anotimpul echinoctiului. Marea Bermudelor 
e frământată de furtuni dese. La suprafaţa ei, rafalele se 
dezlántuie cu o violenţă cumplită. Asta se simte din 
puternicele răbufniri de aer care coboară prin craterul lui 
Back-Cup, din aburii amestecați cu ploaie care se 
învârtejesc şi umplu peştera uriaşă, precum şi din 
neastâmpărul apelor lagunei, care mătură cu apele lor 
stâncile de pe țărm. 

Dar e sigur, oare, că goeleta a părăsit golful insulei?... Nu 
e prea slabă pentru ca - deşi ajutată de „remorcher” - să 

înfrunte o mare atât de duşmănoasă?... 

Pe de altá parte, cum sá admit cá submarinul, chiar fárá 
sá aibá motiv sá se teamá de hulá (la cátiva metri 
adâncime apele mării sunt linistite) ar întreprinde o 
călătorie fără să întovărăşească goeleta?... 

Nu ştiu cărui motiv trebuie să-i atribui plecarea asta a 
submarinului - plecare ce se va prelungi, căci nu s-a întors 
în cursul zilei. 

De data asta, inginerul Serko a rămas pe insulă. Numai 
Ker Karraje şi căpitanul Spade, cu echipajul „remorcherului” 
şi al Ebbei au părăsit insula. Viaţa merge mai departe în 
monotonia ei obişnuită şi ştearsă, în mijlocul acestei colonii 
de oameni ziditi de vii. Ore întregi rămân în alveola mea, 
pierdut în gânduri, insufletit de speranţă, sau plin de 
disperare, agätändu-mä cu o nădejde care slăbeşte pe zi ce 
trece de butoiaşul acela, părăsit în voia curenților si 
redactându-mi notele, care nu-mi vor supravieţui probabil. 

Thomas Roch e veşnic ocupat în laborator cu fabricarea 
focosului. Sunt obsedat mereu de ideea că nu va accepta 
să vândă secretul compoziţiei acestui lichid, indiferent de 
preţul ce i s-ar oferi... Dar mai ştiu totodată că nu va şovăi 
să-şi pună invenţia la dispoziţia lui Ker Karraje. 

Mă întâlnesc adesea cu inginerul Serko, când, în cursul 
plimbărilor mele, trec prin preajma stupului. Individul ăsta e 
totdeauna dispus să stea de vorbă cu mine, deşi pe un ton 
de frivolitate obraznică. 

Vorbim ba de una, ba de alta, dar rar de situaţia mea; 
doar e inutil să mă plâng; nu vreau să atrag noi zeflemeli 
din partea lui. 

22 octombrie. Azi am socotit de cuviinţă să-l întreb pe 
inginerul Serko dacă goeleta a plecat în larg împreună „cu 
remorcherul”. 

— Da, domnule Simon Hart, răspunde el şi, deşi în larg 
timpul e foarte prost, insuportabil chiar, nu trebuie să te 
temi pentru scumpa noastră Ebba!... 

— Va lipsi mai mult timp? 

— O aşteptăm cam peste două zile... E ultima călătorie 
pe care s-a hotărât s-o facă contele d'Artigas, mai înainte 

ca viscolele iernii sá fi facut imposibilá navigatia prin aceste 
locuri. 

— E o călătorie de plăcere... sau de afaceri? am întrebat. 
Inginerul Serko îmi răspunde zâmbind: 

— De afaceri, domnule Hart, de afaceri! In momentul de 
faţă aparatele noastre sunt gata şi, o dată cu întoarcerea 
anotimpului frumos, nu ne va mai rămâne decât să pornim 
iar ofensiva... 

— Împotriva unor sărmane nave comerciale... 

— Pe cât de sărmane, pe atât de bogat încărcate! 


— Sunt acte tâlhăreşti si nu veţi rămâne veşnic 
nepedepsiti, cel puţin aşa sper! am strigat eu. 

— Linişteşte-te, colega, linisteste-te!... De altfel, ştii prea 
bine că nimeni nu va descoperi vreodată refugiul de pe 
Back-Cup şi nimeni nu-i va putea dezvălui taina. Şi apoi, cu 
nişte arme care se mánuiesc cu atâta uşurinţă şi sunt atât 
de puternice, ar fi foarte simplu să distrugem orice navă 
care ar trece în apele insulei pe o anumită rază de 
acţiune... 

— Cu condiţia, am spus eu, ca Thomas Roch să vă vândă 
secretul focosului, aşa cum vi l-a vândut pe cel al 
Fulguratorului... 

— S-a făcut şi asta, domnule Hart, n-avea nicio grijă. 

Din acest răspuns categoric ar trebui să trag concluzia că 
nenorocirea s-a întâmplat, dar din tonul şovăielnic al 
inginerului Serko am simţit că nu era cazul să cred ce-mi 
spune. 

25 octombrie. Am fost amestecat într-o aventura 
îngrozitoare, nici nu ştiu cum am scăpat cu viatá!... Numai 
datorită unei minuni pot să-mi reiau azi aceste însemnări, 
întrerupte timp de patruzeci şi opt de ore!... Dacă aş fi avut 
mai mult noroc, aş fi fost salvat! În momentul de faţă, m-aş 
afla într-unul din porturile arhipelagului Bermudelor, la 
Saint-Georges sau la Hamilton şi misterele din Back-Cup ar 
fi dezvăluite tuturor. Goeleta, semnalată tuturor popoarelor, 
n-ar mai putea intra în niciun port şi aprovizionarea insulitei 
ar deveni imposibilă... In felul acesta bandiții lui Ker Karraje 

ar fi osänditi să moară de foame. 

lată ce s-a întâmplat: 

În seara zilei de 23 octombrie, pe la orele opt, am ieşit 
din celulă, pradă unei stări nelămurite de nervozitate, de 
parc-aş fi presimtit că un eveniment grav trebuie să se 
petreacă foarte curând. In zadar am încercat să caut 
liniştea în somn şi, după ce mi-am pierdut nădejdea că aş 
mai putea dormi, am ieşit... 

Cred că dincolo de pereţii insulei vremea era foarte rea. 
Rafalele de vânt pătrundeau prin crater şi ridicau un fel de 
hulă la suprafaţa lagunei. 

M-am îndreptat spre malul din dreptul stupului. La ora 
aceea n-am întâlnit pe nimeni. Temperatura era destul de 
scăzută şi atmosfera plină de umezeală. Toţi bondarii care 
alcătuiesc populaţia stupului se ghemuiseră în alveolele lor. 

Un singur om păzea deschiderea coridorului, deşi, ca 
exces de prevedere, ieşirea spre litoral a coridorul lui 
fusese astupată. Din locul unde se afla, omul acesta nu 
putea zări malurile. In afară de asta, am văzut că numai 
două lămpi ardeau deasupra malului drept şi a malului 
stâng al lagunei, aşa că un întuneric adânc domnea în 
pădurea aceasta de stâlpi calcaroşi... 

Mergeam aşa prin beznă, când cineva a trecut pe lângă 
mine. 

L-am recunoscut pe Thomas Roch. Inventatorul păşea 
încet, cufundat ca de obicei în gânduri, cu imaginaţia veşnic 
încordată, cu spiritul veşnic activ. 

Nu mi se oferea oare, de data aceasta, o împrejurare 
favorabilă pentru a-i vorbi, pentru a-l instiinta de unele 
lucruri pe care era foarte probabil că nu le cunoştea? EI nu 
ştie... se vede că nu ştie în ce mâini a căzut. Nu poate să 
banuiasca că d'Artigas este una şi aceeaşi persoană cu 
piratul Ker Karraje... Nu poate să bănuiască în mâinile cărui 
bandit a pus o parte din invenţia lui. Trebuie să-i spun că nu 
se va putea bucura niciodată de milioanele cu care a fost 
plătit. Ca şi mine, nu va fi niciodată liber să părăsească 
închisoarea din Back-Cup... Da!... Voi face apel la 
sentimentele lui de umanitate; îi voi explica nenorocirile de 

care se va face responsabil, dacá nu-si pástreazá ultimele 
taine... 

Ajunsesem aici cu gândurile, când am simţit că cineva 
mă apucă cu putere pe la spate. 

Doi oameni îmi imobilizaseră braţele, iar un al treilea se 
ivi deodată în faţa mea. 

Am vrut să strig după ajutor. 

— Niciun cuvânt! mi-a spus omul acesta în engleză. 
Dumneavoastră nu sunteţi Simon Hart? 

— De unde ştiţi? 

— V-am văzut ieşind din celulă. 

— Dar dumneavoastră cine sunteţi? 

— Locotenentul Davon, din Marina Britanică, ofiţer la 
bordul lui Standard, care stationeazä în arhipelagul 
Bermudelor. 

N-am putut să-i răspund nimic, fiindcă vocea îmi era 
sugrumatá de emoție. 

— Am venit să vă smulgem din mâinile lui Ker Karraje şi o 
dată cu dumneavoastră să-l luăm şi pe inventatorul francez 
Thomas Roch, a adăugat locotenentul Davon. 

— Thomas Roch?... am bolborosit eu. 

— Da... documentul semnat de dumneavoastră a fost 
găsit pe o plajă la Saint-Georges. 

— Intr-un butoiaş, domnule locotenent... Un butoiaş, pe 
care l-am aruncat în apele acestei lagune... 

— Şi conţinând o notă, răspunse ofiţerul, în care ne 
faceati cunoscut că insula Back-Cup serveşte drept adăpost 
lui Ker Karraje şi bandei lui, Ker Karraje, falsul conte 
d'Artigas, care a înfăptuit dubla răpire de la Healthful- 
House... 

— Domnule locotenent... 

— N-avem nicio clipă de pierdut... Trebuie să profităm de 
întuneric. 

— Numai un cuvânt, domnule locotenent... cum aţi putut 
pătrunde în interiorul lui Back-Cup? 

— Cu ajutorul submarinului Sword, care se afla în probe, 
de şase luni de zile, la Saint-Georges. 

— Un submarin? 

— Da... Ne asteaptä la poalele acestor stänci. 

— Acolo... acolo!... am repetat eu. 

— Domnule Hart, unde se afla submarinul lui Ker Karraje? 

— E plecat... A plecat acum trei săptămâni... 

— Asta înseamnă că piratul nu e la Back-Cup. 

— Nu... Însă îl aşteptăm dintr-o zi într-alta, ba chiar din 
oră în oră... 


— N-are importanţă! răspunse locotenentul Davon. Nu de 
Ker Karraje e vorba, ci de Thomas Roch, pe care avem 
sarcina să-l luăm cu noi - şi pe dumneavoastră o dată cu el, 
domnule Hart... Sword nu va părăsi apele lagunei, decât 
după ce veţi fi amândoi la bord... Dacă nu ne întoarcem la 
Saint-Georges, asta va însemna că expediţia mea a dat 
greş... şi alţii vor repeta încercarea mea... 

— Unde se află vasul, domnule locotenent? 

— In partea aceea, ascuns de umbra malului. Graţie 
indicatiilor dumneavoastră, atât eu cât şi echipajul meu am 
putut găsi intrarea în tunelul submarin... Sword l-a 
străbătut fără incidente şi acum zece minute s-a ridicat la 
suprafaţa lagunei. Doi din oamenii mei m-au intovarasit pe 
mal. V-am zărit ieşind din celula pe care aţi indicat-o pe 
plan... Dar nu ştiţi cumva unde se află Thomas Roch?... 

— La câţiva paşi de aici... adineauri a trecut pe lângă 
mine, îndreptându-se spre laborator. 

— Dumnezeu fie binecuvântat, domnule Hart! 

— Da! Să fie binecuvântat, domnule locotenent! 
Locotenentul, cei doi oameni şi cu mine am pornit pe 
poteca ce face ocolul lagunei. După ce am mers vreo zece 
metri, l-am zărit pe Thomas Roch. Ne-am aruncat asupra 
lui, i-am pus un căluş, mai înainte de a fi izbutit să scoată 
un strigăt, l-am legat, mai înainte de a fi putut face o 
mişcare si l-am transportat la locul unde ancorase 
submarinul Sword. Toate acestea s-au întâmplat în mai 
puţin de un minut. 

Acest Sword era un mic submarin cu un deplasament de 
numai douăsprezece tone, adicá mult inferior 
„remorcherului” lui Ker Karraje, atat ca dimensiune cat si 

ca fortá. Douá dinamuri, actionate de niste baterii de 
acumulatori, care fuseserä Incärcate cu douäsprezece ore 
mai devreme in portul Saint-Georges, miscau elicea. Dar, 
oricum ar fi fost, ne multumeam cu acest Sword ca să ieşim 
din închisoare, ca să ne recăpătăm libertatea, o libertate în 
care nici nu mai credeam!... În sfârşit, Thomas Roch avea 
să fie smuls din ghearele lui Ker Karraje şi ale inginerului 
Serko... Ticăloşii ăştia nu-i vor mai putea folosi invenţia... Si 
nimic nu va putea împiedica navele să se apropie de insulă, 
să debarce, să pătrundă cu forţa prin coridor şi să pună 
mâna pe pirați! 

Nu ne întâlnisem cu nimeni, în timp ce cei doi oameni ÎI 
transportau pe Thomas Roch. Am coborât cu toţii în 
interiorul submarinului, tambuchiul de pe punte s-a închis, 
tancurile de imersiune s-au umplut de apă, Sword s-a 
scufundat... Eram salvaţi... 

Submarinul Sword, împărţit în trei compartimente de 
nişte pereţi etanşi, era amenajat în felul următor: primul 
compartiment, în care se aflau bateriile de acumulatori şi 
maşinile, se întindea de la cuplul maestru până la pupa. Al 
doilea compartiment, al comenzii, postul central, se afla la 
mijlocul ambarcatiei, fiind prevăzut cu un periscop cu sticle 
lenticulare, de unde porneau razele unui felinar electric, 
care îngăduia orientarea sub ape. În cel de al treilea 
compartiment, situat la prova, am fost introduşi Thomas 
Roch şi cu mine. 

E de la sine înţeles că, deşi tovarăşului meu i se scosese 
căluşul din gură, nu fusese dezlegat şi nu cred că-şi dădea 
seama ce se petrece cu el. 

Eram grăbiţi să plecăm, în speranţa că vom ajunge încă 
în noaptea aceea la Saint-Georges, dacă nu ni se ivea nicio 
piedică în cale. 

Am împins uşa şi am trecut în postul central, unde se 
aflau locotenentul Davon şi omul de la timonă. 

În compartimentul de la pupa, alţi trei oameni, printre 
care şi mecanicul, aşteptau ordinele locotenentului ca să 
pună motoarele în mişcare. 

— Domnule locotenent, i-am spus eu, cred că nu e niciun 

pericol să-l lăsăm pe Thomas Roch singur... dacă pot sá vá 
fiu de folos ca sá gasiti deschiderea tunelului... 

— Da, rámaneti lángá mine, domnule Hart. Erau orele opt 
si treizeci si sapte de minute. Razele electrice, proiectate 
prin periscop, luminau vag apa la adáncimea unde se 
mentinea submarinul. Pierind din dreptul malului, in 
apropierea cáruia acostasem, aveam de sträbätut laguna in 
toatá lungimea ei. Desigur ca ne va fi greu sá gásim 
deschiderea tunelului, dar aceastá greutate nu era de 
netrecut. Chiar dacá va trebui sá navigam de-a lungul 
acestor maluri abrupte, era cu neputinţă sá n-o 
descoperim, ba chiar într-un timp destul de scurt. Apoi, 
după ce vom fi trecut prin tunel, cu viteză mică, ferindu-ne 
să ne lovim de pereţii lui, Sword se va ridica la suprafaţa 
mării şi va porni spre Saint-Georges. 

— La ce adâncime ne aflăm?... l-am întrebat pe 
locotenent. 

— La patru metri cincizeci. 

— Nu-i nevoie sá ne scufundam mai mult, i-am spus eu. 
Dupá cáte mi-am dat seama in timpul mareei joase 
echinoctiale, presupun cá ne aflám ín axa tunelului. 

— All right! a ráspuns locotenentul. 

— Da! „All right”. În clipa aceea mi se părea că 
providenta rostea aceste cuvinte prin gura ofițerului... De 
fapt, ea n-ar fi putut găsi un agent mai bun pentru 
îndeplinirea voinţei sale. 

L-am examinat pe locotenent la lumina felinarului. Era un 
bărbat de vreo treizeci de ani, rece şi flegmatic, cu o 
expresie hotărâtă - tipul de ofiţer englez cu toată 
impasibilitatea lui nativă - care nu manifesta mai multă 
emoție decât dacă s-ar fi aflat pe bordul lui Standard, 
acţionând cu un sânge rece extraordinar, aş spune chiar cu 
precizia unei maşini. 

— Când am străbătut tunelul, mi-a spus el, am calculat 
că trebuie să aibă o lungime de vreo patruzeci de metri. 

— Da domnule locotenent... de la o extremitate la alta 
trebuie să fie vreo patruzeci de metri... 

Într-adevăr, cifra aceasta era probabil exactă, deoarece 

coridorul sträpuns la nivelul litoralului avea o lungime de 
numai treizeci de metri. 

Mecanicul primi ordinul să pună în mişcare elicea. Sword 
înainta cu mare încetineală, de teamă să nu se lovească de 
pereţii de stâncă ai lagunei. 

Uneori se apropia de ei atât de mult, încât o masă 
negricioasă se profila în fundul fascicolului luminos al 
proiectorului. In clipa aceea, o mână sigură manevră 
timona, rectificând direcţia. 

Dar dacă dirijarea unui vas submarin este destul de grea 
în largul mării, cu cât e mai complicată sub apele acestei 
lagune! 

După cinci minute de mers, submarinul, care în clipa 
aceea naviga la o adâncime de patru sau cinci metri, nu 
ajunsese încă la deschiderea tunelului. 

In clipa aceea am spus: 

— Domnule locotenent, poate că ar fi mai cuminte să ne 
ridicăm iar la suprafaţă, ca să putem examina mai bine 
peretele în care se află deschiderea tunelului. 

— Asta e şi părerea mea, domnule Hart, dacă puteţi sá 
ne indicaţi locul cu precizie. 

— Pot. 

— Bine. 

Ca măsură de prevedere, curentul proiectorului fu 
întrerupt şi mediul lichid se întunecă iar. Mecanicul primi 
ordinul să pună pompele în funcţie şi Sword, uşurat de apă, 
se ridică treptat la suprafaţa lagunei. 

Am rămas la locul meu, ca să pot repera poziţia peretelui 
prin lentilele periscopului. În cele din urmă, Sword îşi opri 
mişcarea de ascensiune, ieşind la suprafaţă cu cel mult un 
picior. 

În direcţia aceea, am recunoscut Bee-Hive, luminat de 
lampa de pe tärm. 

— Ce părere aveţi? m-a întrebat locotenentul Davon. 

— Suntem prea la nord... Deschiderea tunelului se află 
spre vestul peşterii. 

— Nu e nimeni pe mal? 

— Nimeni. 

— Foarte bine, domnule Hart. Vom rämäne la suprafata 
apei. Când Sword, potrivit indicaţiilor dumneavoastră, va 
ajunge în faţa peretelui, se va scufunda... 

Era soluţia cea mai inteleaptä. Timonierul orienta 
submarinul chiar pe direcţia axei tunelului, depărtându-l 
mai întâi de malul de care-l apropiase prea tare. Cârma fu 
îndreptată uşor şi, împins de mişcarea elicei, submarinul 
porni în direcţia cea bună. 

Când am ajuns la o depărtare de numai zece metri am 
dat ordin de oprire. Îndată ce curentul fu întrerupt, Sword 
se opri, îşi deschise supapele pentru apă, îşi umplu 
tancurile si se scufundă încet. In clipa aceea, proiectorul 
periscopului intră în acţiune şi desenă în partea întunecată 
a peretelui un soi de cerc negru, care nu reflecta razele 
proiectorului. 

— Acolo, acolo... uite tunelul! am strigat eu. 

Era poarta prin care aveam să evadez din închisoare... 
Era libertatea, care mă aştepta în larg... 

Submarinul înainta încet în direcţia orificiului. 

Vai!... Ce nenorocire îngrozitoare! Cum am putut să 
suport o astfel de lovitură?... Cum de nu mi s-a sfâşiat 
sufletul?... O lumină slabă se zárea prin adâncurile 
tunelului, la o distanţă mai mică de douăzeci de metri în 
faţa noastră. Lumina asta, care se îndrepta spre noi, nu 
putea fi decât raza proiectorului din chioşcul submarinului 
lui Ker Karraje. 

— „Remorcherul”!... am strigat eu. Domnule locotenent... 
ăsta e „remorcherul”, care se întoarce la Back-Cup. 

— Maşinile înapoi! porunci locotenentul Davo şi Sword se 
dădu înapoi, tocmai în clipa în care se pregătea să intre în 
tunel. 

Poate că ne mai rămânea o posibilitate de scăpare căci 
locotenentul stinsese repede proiectorul poate că nici 
căpitanul Spade, nici vreunul din tovaräsii lui nu zăriseră 
submarinul nostru. Poate că dându-se la o parte, Sword va 
lăsa să treacă, „remorcherul”... Poate că silueta lui 
întunecată va fi observată în apele de la fundul lagunei... 
Poate că „remorcherul” va trece fără să-l vadă... 

închide pe aceea a compartimentului de la pupa... Dacă 
vom fi abordati, s-ar putea ca, graţie pereţilor lui etansi, 
Sword să se menţină în echilibru între două ape... 

l-am strâns mâna locotenentului, care nu-şi pierduse 
sângele rece în faţa primejdiei şi m-am întors la prova, 
lângă Thomas Roch... Am închis poarta etanşă şi am 
aşteptat într-un întuneric desăvârşit. 

Atunci am simţit, sau, mai bine-zis, am avut impresia că 
Sword manevra, căutând să scape de „remorcher”, i-am 
simţit evoluţiile şi scufundările. Ba manevra brusc ca să 
evite o izbire, ba se urca la suprafaţă ori se scufunda până 
la cea mai mare adâncime a lagunei. Cine-şi poate imagina 
lupta asta, sub apele tulburi, între două submarine care 
evoluează ca doi monştri marini de putere inegală? 

Au trecut câteva minute. Mă întrebam tocmai dacă nu 
cumva urmărirea încetase, dacă nu cumva Sword izbutise 
în cele din urmă să răzbească prin tunel... O izbitură avu 
loc. Mi se păru că lovitura nu fusese prea violentă. Dar era 
cu neputinţă să-mi fac vreo iluzie, cel care fusese abordat 
la tribord era submarinul nostru... Dar poate că rezistase 
carcasa lui de tablă... Şi chiar, în cazul contrar, poate că 
apa inundase numai unul din compartimentele lui... 

Aproape numaidecât după aceea, o a doua izbitură 
zgudui submarinul, de data asta cu o violenţă cumplită. 
Sword fu ridicat de pintenul „remorcherului”, căzu peste el 

si, ca să spun asa, fu aproape spintecat ca de un ferăstrău. 
Apoi am simţit cum se ridica cu prova în sus şi cum se 
scufunda vertical, apăsat de încărcătura de apă care 
pätrunsese in compartimentul de la pupa... 

Deodatá, fara sá ne fi putut tine de pereti, Thomas Roch 
si cu mine am fost azvárliti unul peste celálalt, in sfärsit, 
dupá o ultimá loviturä, care stárni un zgomot de tablá 
sfásiatá, Sword zgärie fundul lagunei si apoi rämase 
nemiscat... 

Ce s-a întâmplat după aceea?... Nu mai ştiu nimic, îmi 
pierdusem cunoştinţa. 

Am aflat că s-au scurs apoi ore întregi, multe ore. Îmi 
amintesc doar că ultimul meu gând a fost acesta: 

„Chiar dacă mor, cel puţin Thomas Roch şi taina lui mor 
împreună cu mine... Şi piraţii din Back-Cup nu vor scăpa de 
pedeapsa cuvenită crimelor lor!” 

XV 
AŞTEPTAREA 


Îndată ce mi-am revenit în simtiri, am observat că sunt 
întins pe patul din celula mea, unde se pare că mă aflu de 
treizeci de ore. 

Nu sunt singur. Inginerul Serko e lângă mine. A dat 
dispoziţii să fiu îngrijit, ba chiar m-a îngrijit el însuşi, nu cum 
ar fi procedat faţă de un prieten, îmi închipui, ci faţă de un 
om de la care se aşteaptă lămuriri indispensabile, chiar 
dacă s-ar descotorosi apoi de mine, în cazul că interesul 
confratilor săi va cere asta. Sunt încă destul de slab, aş fi 
incapabil să fac un pas. Am fost cât pe-aci să mă inábus în 
fundul compartimentului îngust de pe Sword, când zăcea 

sub apele lagunei. Oare sunt in stare sä räspund 
întrebărilor pe care inginerul Serko abia aşteaptă sá mi le 
pună? Da... Dar voi păstra o oarecare rezervă. 

În primul rând, mă întreb unde se află locotenentul 
Davon şi echipajul de pe Sword. Oare englezii aceia 
îndrăzneţi au pierit în timpul ciocnirii? Sau poate sunt şi ei 
teferi şi nevatamati, cum suntem noi, căci presupun că 
Thomas Roch a supravieţuit, ca şi mine, după dubla izbitură 
dintre „remorcher” şi Sword. 

Prima întrebare a inginerului Serko sună astfel: : 

— Te rog să-mi explici ce s-a întâmplat, domnule Hart. In 
loc să-i răspund, mă hotărăsc să-l întreb eu: 

— Dar Thomas Roch?... 

— E bine sănătos, domnule Hart. Ce s-a întâmplat? 
repetă el cu un glas poruncitor. 

— Înainte de toate, spune-mi, te rog, am răspuns eu, ce 
s-a întâmplat... cu ceilalţi? 

— Care ceilalţi? replică inginerul Serko şi ochii lui încep 
să arunce priviri sinistre. 

— Oamenii aceia, care s-au aruncat asupra mea şi asupra 
lui Thomas Roch, oamenii care ne-au pus calus la gură... 
care ne-au luat pe sus, care ne-au închis... Dar unde? Habar 
n-am! 

Chibzuind bine, mi-am spus că lucrul cel mai potrivit este 
să afirm că în seara aceea am fost surprins de un atac 
neaşteptat în timpul căruia n-am apucat să-mi dau seama 
nici ce se petrece cu mine şi nici cine sunt autorii 
agresiunii. 

— Vei afla, răspunde inginerul Serko, în ce fel s-a 
terminat pentru oamenii aceia toată povestea... mai întâi 
însă vreau să-mi spui cum s-au petrecut lucrurile. 

Şi după tonul amenintätor cu care repetă întrebarea asta, 
pentru a treia oară, înţeleg ce fel de bănuieli planează 
asupra mea. Totuşi, pentru a mă putea învinui de legături 
cu exteriorul, ar trebui ca butoiaşul care conţinea 
însemnarea mea să fi căzut în mâinile lui Ker Karraje... Dar 
lucrul acesta nu s-a întâmplat, butoiaşul a fost găsit de 
autorităţile din Bermude. O astfel de învinuire la adresa 

mea n-ar avea nicio bazá serioasa. 

Asadar, m-am märginit sä-i povestesc cä, in ajun, pe la 
ora opt seara, dupá ce-l vázusem pe Thomas Roch 
îndreptându-se spre laborator, mă plimbam pe mal, când 
trei oameni m-au apucat pe la spate... Mi-au pus un căluş în 
gură, mi-au legat ochii, apoi m-au tras după ei şi m-au 
coborât într-un fel de gaură, laolaltă cu altcineva. După 
gemetele acestei fiinţe, am crezut că-l recunosc pe fostul 
meu pacient. Mi-am spus că ne aflăm probabil la bordul 
unui submarin şi că, bineînţeles, era vorba de „remorcher”, 
care trebuie să se fi întors. Apoi mi s-a părut că vasul 
acesta se scufundă sub apă. După aceea, o izbitură m-a 
trântit în fundul găurii unde ne aflam, aerul a început 
curând să ne lipsească şi, în cele din urmă, mi-am pierdut 
cunoştinţa. Mai mult decât atât nu ştiam... 

Inginerul Serko mă ascultă cu multă atenţie, cu privirea 
aspră, cu fruntea încruntată; totuşi, n-are niciun motiv să 
creadă că nu i-am spus adevărul. 

— Aşadar, sustii că trei oameni s-au năpusti asupra 
dumitale... spune el. 

— Da. Şi am crezut că erau oameni de-ai voştri. Nu i-am 
văzut apropiindu-se... cine erau? 

— Nişte străini. Ar fi trebuit să-i recunosti după limba pe 
care o vorbeau. 

— Dar n-au scos nicio vorbă. 

— Nu bánuiesti de ce naţionalitate erau? 

— De loc. 

— Nu ştii nici ce intenţii aveau, când au intrat în peşteră? 

— Nu ştiu. 

— Si ce părere ai despre toată povestea asta? 

— Ce părere am, domnule Serko? Ti-am mai spus, am 
crezut ca doi sau trei pirați de-ai voştri aveau ordin sá má 
arunce în apele lagunei, din porunca contelui d'Artigas... Că 
acelaşi lucru trebuiau să-l facă şi cu Thomas Roch, 
deoarece, fiind în stăpânirea secretelor lui - aşa mi-ai spus 
doar - nu vă mai rămânea decât să vă descotorositi de noi 
amândoi. 

— Intr-adevăr, domnule Hart? O astfel de idee s-a putut 

naste in mintea dumitale? spune inginerul Serko, dar fárá 
obisnuitul lui ton batjocoritor. 

— Da... Dar am renuntat la ea, cänd mi-am scos legätura 
de pe ochi si mi-am putut da seama cä fusesem coborät 
într-unul din compartimentele „remorcherului”. 

— Nu era „remorcherul” nostru, era un alt vas de acelaşi 
gen, care a pătruns în tunel. 

— Un vas submarin?... am strigat eu. 

— Da... La bordul lui se aflau nişte oameni însărcinaţi să 
te răpească, împreună cu Thomas Roch. 

— Să ne răpească? am spus eu, continuând să mă prefac 
foarte surprins. 

— Si, adäugä inginerul Serko, te întreb ce părere ai 
despre toată povestea asta? 

— Ce părere am?... Mi se pare că nu i se poate da decât 
o singură explicaţie plauzibilă. Dacă taina ascunzătorii 
voastre n-a fost trădată - şi nu văd cum s-ar fi putut 
produce o trădare şi nici ce fel de imprudentá ati putut 
săvârşi voi sau oamenii voştri - cred că submarinul acela, în 
timp ce făcea exerciţii prin împrejurimi, a descoperit din 
întâmplare deschizătura tunelului, a pătruns în interiorul lui 
şi s-a ridicat după aceea la suprafaţa lagunei. Probabil că 
echipajul lui, foarte mirat că se află în interiorul unei peşteri 
locuite, a pus mâna pe primii locuitori care i-au ieşit în cale, 
adică pe Thomas Roch... pe mine... pe alţi câţiva... aşa 
cred, căci nu ştiu nimic... É 

Inginerul Serko şi-a recăpătat seriozitatea. Işi dă seama 
oare de netemeinicia ipotezei pe care Încerc să i-o sugerez? 
Îşi închipuie că stiu mai mult decât sunt dispus să spun? In 
orice caz, pare să-mi accepte răspunsul si adaugă: 

— Intr-adevár, domnule Hart, cred că lucrurile trebuie sá 
se fi petrecut in felul acesta si când nava aceea străină a 
vrut să pătrundă in tunel, tocmai in clipa in care 
„remorcherul” ieşea din el, s-a petrecut ciocnirea, o 
ciocnire căreia i-a căzut victimă... Dar noi nu suntem în 
stare să-i lăsăm pe semenii noştri sa se prapadeasca. De 
altfel, dispariția dumitale si a lui Thomas Roch fuseseră 
constatate aproape numaidecât. Trebuia să salvăm cu orice 

pret douá vieti atát de pretioase, asa cá ne-am apucat de 
treabá... Printre oamenii nostri se aflá scafandri iscusiti... 
care au coborát ín adancurile lagunei si au petrecut niste 
paráme sub carcasa Sword-ului... 

— Sword? am rostit eu. 

— Acesta e numele pe care l-am citit pe prova vasului, 
cánd l-am adus la suprafatá. Si cát de multumiti am fost 
cánd v-am regásit - ín nesimtire, e drept - dar respiránd 
încă si ce fericiţi am fost că v-am putut readuce în simtiri!... 
Din nefericire, în ce priveşte pe ofiţerul care comanda 
submarinul străin şi echipajul lui, îngrijirile noastre nu le-au 
mai putut fi de folos. Din cauza izbiturii, compartimentul 
central şi cel de la pupa, în care se aflau ei, au fost grav 
avariate, încât toţi şi-au plătit cu viaţa ghinionul... datorită 
unei simple întâmplări, după cum bine ai spus... întâmplării 
de a fi pătruns în misteriosul nostru adăpost. 

Aflând de moartea locotenentului Davon şi a tovaräsilor 
săi, am simţit o cumplită strângere de inimă. Dar ca să-mi 
joc rolul până la capăt, ca şi cum ar fi fost vorba de oameni 
pe care nu-i cunoşteam, pe care trebuia să nu-i cunosc, am 
fost nevoit să mă stăpânesc. Într-adevăr, e esenţial să nu 
dau naştere nici unei bănuieli că ar fi existat o înţelegere 
între ofiţerul de pe Sword şi mine. În definitiv, cine ştie dacă 
inginerul Serko nu atribuie într-adevăr sosirea submarinului 
străin unei „simple întâmplări”, dacă nu are anumite motive 
să admită, cel puţin pentru moment, explicaţia pe care am 
náscocit-0?... 

latá cum un prilej nesperat de a-mi recápáta libertatea s- 
a irosit... Se va mai ivi un astfel de prilej?... In orice caz, 
acum se stie adevárul despre piratul Ker Karraje, deoarece 
însemnările mele se află în mâinile autorităţilor engleze din 
arhipelag. 

Cum submarinul Sword nu se va mai întoarce în insulele 
Bermude, nu încape îndoială că se vor lua noi măsuri 
împotriva insulitei Back-Cup, unde, fără această coincidenţă 
nefericită (adică întoarcerea „remorcherului” in chiar 
momentul intrării submarinului lui Davon în tunel) n-aş mai 
fi prizonier în momentul de faţă. 

Mi-am reluat viata de toate zilele si, deoarece nu dau 
nimänui de bänuit, sunt si acum liber sá umblu incoace si 
încolo în interiorul peşterii. 

Rămâne faptul că această ultimă aventură n-a avut 
niciun fel de urmări supărătoare pentru Thomas Roch. S-a 
bucurat de îngrijiri judicioase care l-au salvat, după cum mă 
salvaseră şi pe mine. Şi-a recăpătat în întregime facultăţile 
intelectuale şi şi-a reluat munca, petrecându-şi zile întregi 
în laborator. 

Cât despre Ebba, din ultima ei călătorie s-a întors 
încărcată cu baloturi, lăzi şi tot felul de obiecte de diferite 
proveniente, de unde trag concluzia că, în cursul acestei 
ultime campanii piratereşti, a fost jefuit un mare număr de 
vase. 

Intre timp, toată lumea munceşte cu särguintä la 
ridicarea dispozitivelor de lansare. Numărul acestor aparate 
se ridică la vreo cincizeci. Dacă Ker Karraje şi inginerul 
Serko ar fi nevoiţi să apere insula, numai cu trei sau patru 
din ele ar putea să-şi ferească ascunzătoarea de apropierea 
oricui, dat fiind că acţiunea lor s-ar extinde asupra unei 
zone în interiorul căreia niciun vas n-ar putea pătrunde fără 
să fie distrus. Şi mă gândesc că s-ar putea să facă toate 
pregătirile de apărare pe Back-Cup, după ce şi-au făcut 
următoarea socoteală: 

„Dacă apariţia submarinului străin în apele lagunei n-a 
fost decât consecinţa unei întâmplări, nu s-a schimbat 
nimic în situaţia noastră şi nicio putere, nici chiar Anglia, nu 
se va gândi să caute Sword-ul sub carapacea insulei 
noastre. Dar dacă, dimpotrivă, ca urmare a unei revelații de 
neînțeles, s-a aflat că Back-Cup este astăzi refugiul lui Ker 
Karraje, dacă expediţia lui Sword a fost o primă acţiune 
împotriva insulei, trebuie să ne aşteptăm la a doua, în alte 
condiţii: fie un atac de la distanţă, fie o încercare de 
debarcare. Aşadar, mai înainte de a fi putut pleca din Back- 
Cup, mai înainte de a ne fi putut lua cu noi bogăţiile, 
trebuie să folosim Fulguratorul Roch în defensivă”. 

După mine, raţionamentul acesta a fost împins chiar şi 
mai departe, fiindcă răufăcătorii trebuie să-şi fi spus: 

„Există oare o legătură între aflarea secretului nostru, 
indiferent în ce fel s-a produs ea şi dubla răpire de la 
Healthful-House?... Se ştie că Thomas Roch şi paznicul lui 
sunt prizonieri pe insulă?... Se ştie că răpirea lor s-a produs 
în interesul piratului Ker Karraje?... Şi în cazul acesta, 
americanii, englezii, francezii, nemţii şi ruşii au motiv să se 
teamă că orice atac împotriva insulitei e osândit eşecului?” 

Totuşi, presupunând că aceste fapte sunt cunoscute, 
oricât de mari ar fi primejdiile, Ker Karraje trebuie să fi 
înţeles că cei din afară nu vor da înapoi. Un interes major, o 
datorie care priveşte securitatea publică şi totodată o 
obligaţie faţă de umanitate cer distrugerea vizuinei lui. 
După ce şi-a făcut altădată mendrele în mările Pacificului 
de Vest, piratul şi complicii lui periclitează în momentul de 
fata navigația în zona Atlanticului de Vest. Trebuie să-i 
distrugem cu orice preţ! 

In orice caz, chiar ţinându-se seama doar de aceasta 
ultimă ipoteză, locuitorii peşterii din Back-Cup sunt obligaţi 
să fie mereu de veghe. lată de ce, începând de azi, a fost 
organizată o supraveghere drastică. Graţie coridorului şi 
fără să mai fie nevoie să străbată tunelul, piraţii 
supraveghează neîncetat exteriorul. Ascunzându-se printre 
rocile scunde ale litoralului, ţin sub observaţie zi şi noapte 
diferite puncte la orizont, în grupuri de câte doisprezece 
oameni, care se schimbă dimineaţa şi seara. Apariţia 
oricărei nave în larg, apropierea oricărei ambarcatii ar fi 
numaidecât reperate. 

În zilele următoare, care trec una după alta, cu o 
monotonie îngrozitoare, nu se întâmplă nimic nou. In 
realitate, toată lumea îşi dă seama că insula nu se mai 
bucură de securitatea de altădată. In interiorul ei domneşte 
acum o nelinişte vagă şi descurajantă. Din clipă în clipă te 
temi că vei auzi strigătul: alarmă! alarmă! care ar putea 
izbucni din pieptul vreunei sentinele de pe litoral. Nu mai e 
aceeaşi situaţie ca înainte de sosirea submarinului Sword. 
Viteaz locotenent Davon, viteaz echipaj! Anglia, şi celelalte 
state civilizate o dată cu ea, nu trebuie să uite niciodată că 
v-aţi sacrificat viaţa pentru cauza umanităţii. 

incearcä in zadar s-o ascundä. Intre ei au loc dese 
convorbiri. Poate că, discută problema părăsirii insulei, 
după ce vor fi luat cu ei toate bogăţiile căci, dacă adăpostul 
lor e cunoscut, până la urmă li se va veni de hac oricum, fie 
chiar numai prin foamete. 

Nu ştiu cât adevăr este în presupunerea mea; esentialul 
e să nu fiu bănuit că am azvarlit în tunel butoiaşul acela, 
cules în mod providential pe litoralul Bermudelor. Am 
constatat că inginerul Serko nu mi-a făcut niciodată vreo 
aluzie în această privinţă. Nu! Nu sunt nici suspectat, nici 
suspect. Dacă n-ar fi aşa, cunosc destul de bine caracterul 
contelui d'Artigas, ca să-mi dau seama că m-ar fi trimis de 
mult în fundul apelor, în urma locotenentului Davon şi al 
oamenilor din echipajul lui. 

Locurile noastre sunt bântuite acum zilnic de furtunile 
iernii. Rafale cumplite urlă în creştetul insulei. 

Värtejuri de aer, care se propagă prin pădurea de stâlpi, 
produc sonorități splendide, ca si cum peştera noastră ar fi 
cutia de rezonanţă a unui instrument gigantic. Mugetele 
astea sunt uneori atât de puternice, încât ar acoperi 
bubuiturile artileriei unei escadre întregi. Un mare număr 
de păsări marine care fug de furtună pătrund în interior şi, 
în 
momentele rare de acalmie, ne asurzesc cu strigătele lor 
ascuţite. 

Trebuie să presupunem că, pe un timp atât de rău, 
goeleta nu s-ar putea aventura pe mare. De altfel, în 
momentul de faţă nici nu-i vorbă de aşa ceva, pentru că 
aprovizionarea insulei e asigurată pentru tot sezonul. 
Totodată, îmi mai închipui că de acum înainte, contele 
d'Artigas nu se va grăbi prea tare să-şi plimbe goeleta de-a 
lungul litoralului american, unde ar risca să nu mai fie 
primit cu menajamentele cuvenite unui bogătaş, proprietar 
de iaht, ci cu atitudinea meritată de piratul Ker Karraje! 


196 


Totuşi, cred ca dacă apariţia submarinului Sword a 
însemnat începutul unei campanii împotriva acestei insule, 
semnalată răzbunării publice, se mai pune o problemă 
foarte gravă pentru viitorul ei. 

lată de ce, într-una din zile, cu multă prudenţă, pentru că 
nu vreau să trezesc nicio bănuială, am încercat să-l descos 
pe inginerul Serko în această privinţă. 

Ne aflam tocmai în apropierea laboratorului lui Thomas 
Roch. Conversatia noastră se înfiripase cu câteva minute 
înainte, când inginerul Serko mi-a vorbit iar despre apariţia 
aceea, extraordinară în apele lagunei, a unui submarin de 
naţionalitate engleză. De data asta, mi s-a părut înclinat să 
presupună că fusese, poate, o expediţie împotriva bandei 
lui Ker Karraje. 

— Nu sunt de aceeaşi părere, i-am răspuns, vrând să 
ajung la întrebarea ce-mi stătea pe buze. 

— De ce? m-a întrebat el. 

— Pentru că dacă refugiul vostru ar fi cunoscut, până 
acum s-ar fi făcut o nouă încercare, dacă nu de a se 
pătrunde în peşteră, cel puţin de a se distruge insula. 

— De a se distruge insula! strigă inginerul Serko. Insula 
Back-Cup? Ar fi o încercare foarte periculoasă, date fiind 
mijloacele de apărare de care dispunem în momentul de 
faţă! 

— Asta nu o ştie nimeni, domnule Serko. Nici în Europa şi 
nici în America nu se ştie că răpirea de la Healthful-House a 
fost săvârşită de dumneavoastră. Nu se ştie că aţi putut 
trata cu Thomas Roch pentru invenţia lui... 

Inginerul Serko nu răspunde nimic la această observaţie, 
care de altfel nu aşteaptă niciun răspuns. Reiau firul 
convorbirii şi spun: 

— Aşadar, o escadră trimisă de o putere maritimă, 
interesată să distrugă insula, n-ar şovăi să se apropie, nici 
s-o bombardeze... Dar, cum lucrul acesta nu s-a întâmplat 
încă, înseamnă că nici nu se va întâmpla şi mai înseamnă 
că nu se ştie nimic despre Ker Karraje... Trebuie să 
recunoşti că ipoteza asta este cea mai fericită pentru voi 
toţi. 


197 


— Intr-adevär, ráspunde inginerul Serko, totusi ce s-a 
întâmplat, s-a întâmplat. Fie că se ştie sau nu ceva despre 
noi, dacă vreo navă de război s-ar apropia la o distanţă de 
patru sau cinci mile de insulă ar fi scufundată, înainte de a 
ne fi putut bombarda. 

— Bine, spun, dar după aceea? 

— După aceea?... E probabil că alte nave nu vor mai risca 
să se apropie de noi. 

— Şi asta e bine! Dar navele astea ar putea sá vá 
asedieze dincolo de zona periculoasă şi, pe de altă parte, 
Ebba nu va mai putea intra în porturile pe care le frecventa 
altă dată contele d'Artigas... Atunci, cum veţi mai izbuti să 
vă aprovizionati? Inginerul Serko tace. 

Probabil că întrebarea asta şi-a pus-o şi el şi, fără 
îndoială, n-a putut s-o rezolve. Cred că piraţii se gândesc să 
plece de pe insulă... Totuşi, fiindcă nu vrea să se dea bătut, 
reia: 

— Ne rămâne „remorcherul”, spune el, ceea ce nu va 
putea face Ebba va face el... 

— „Remorcherul”!... am strigat. Dacă secretele lui Ker 
Karraje sunt cunoscute, e admisibil că existenta 
submarinului contelui d'Artigas a rămas necunoscută? 

Inginerul Serko îmi aruncă o privire bănuitoare: 

— Domnule Simon Hart, spune el, am impresia că 
deducţiile dumitale merg foarte departe. 

— Deductiile mele, domnule Serko?... 

— Da... am impresia că vorbeşti despre lucrurile astea ca 
un om care ştie mai mult decât ar trebui!... 

Observatia asta îmi taie tot avântul. E limpede că 
argumentele mele riscă să-i dea de bănuit că am putut 
contribui şi eu la desfăşurarea ultimelor evenimente. Ochii 
inginerului Serko sunt pironiti fără crutare asupra mea, îmi 
străpung craniul, îmi scotocesc creierul... 

Totuşi, nu-mi pierd sângele rece şi-i răspund liniştit: 

— Domnule Serko, atât meseria cât şi firea mea m-au 
obişnuit să judec tot felul de probleme. lată de ce ţi-am 
comunicat rezultatul rationamentelor mele, de care eşti 
liber să tii sau să nu ţii seamă. 

Cu aceste cuvinte, ne despärtim. Dar fiindca n-am 
păstrat cuvenita rezervă, poate ca i-am inspirat bănuieli, 
împotriva cărora n-are să-mi mai fie lesne să reactionez. 

In rezumat, de pe urma acestei discuţii rămân cu 
următoarea informatie prețioasă: zona garantată de 
Fulguratorul Roch este stabilită între patru şi cinci mile... 
Poate că, în cursul viitoarei maree echinoctiale, aş putea 
trimite o însemnare într-un alt butoiaş?... E drept că am de 
aşteptat multe luni înainte ca deschiderea tunelului să fie 
liberă în momentul refluxului!... Şi apoi, această notitä va 
ajunge şi ea la loc sigur, aşa cum s-a întâmplat cu prima din 
ele? 

Vremea rea continuă, viscolele sunt tot mai cumplite, aşa 
cum se întâmplă iarna în zona Bermudelor. Oare o nouă 
campanie împotriva insulei Back-Cup întârzie din cauza 
timpului?... Totuşi, locotenentul Davon îmi declarase că, 
dacă expediţia lui nu va avea succes, dacă submarinul nu 
se va întoarce la Saint-Georges, se va relua, în alte condiţii, 
încercarea de a extermina vizuina asta de pirați. Mai 
devreme sau mai târziu trebuie să se facă dreptate, mai 
devreme sau mai târziu Back-Cup va fi cu desăvârşire 
distrus... Chiar dacă eu nu voi mai supravieţui acestei 
distrugeri!... 

Vai! De ce nu má pot duce să respir, măcar o clipă, aerul 
proaspăt de afară!... De ce nu mi-e îngăduit să arunc o 
privire departe, în zare, în direcţia Bermudelor!... Viaţa mea 
întreagă e concentrată acum în această dorinţă, dorinţa de 
a străbate coridorul, de a ajunge pe coastă, de a mă 
ascunde printre stânci... Şi cine ştie dacă n-aş zári eu 
primul fumul unei escadre îndreptându-se spre insulă?... 

Din nenorocire, proiectul acesta nu se poate realiza, 
fiindcă zi şi noapte, la cele două extremităţi ale coridorului, 
oamenii stau de gardă. Nimeni nu poate să pătrundă aici 
fără autorizaţia inginerului Serko. Dacă aş încerca s-o fac, 
aş fi ameninţat poate să-mi pierd libertatea de mişcare în 
interiorul peşterii, ba poate chiar mai mult decât atât... 

Intr-adevăr, după ultima noastră convorbire, mi se pare 
că inginerul Serko şi-a schimbat atitudinea faţă de mine. 

Privirea lui, batjocoritoare până atunci, a devenit 
neîncrezătoare, bănuitoare, inchizitorială şi la fel de aspră 
ca privirea lui Ker Karraje. 

17 noiembrie. În după-amiaza zilei de astăzi, la Bee-Hive 
s-a produs o mare fierbere. Toată lumea se năpusteşte 
afară din celule... Din toate părţile izbucnesc strigăte. 

Sar din pat şi ies şi eu în grabă. Piraţii aleargă în direcţia 
coridorului, la intrarea căruia se află Ker Karraje, inginerul 
Serko, căpitanul Spade, şeful de echipaj Effrondat, 
mecanicul Gibson şi malaezul care-l serveşte pe falsul 
conte. 

Aflu fără întârziere că agitația asta a fost stârnită de 
sentinelele care s-au întors, dând alarma. 

Mai multe nave au fost semnalate spre nord-vest - sunt 
nave de război, care se îndreaptă cu toată viteza în direcţia 
noastră. 

XVI 
INCA CATEVA ORE 


Ce efect a produs asupra mea această ştire şi ce emoție 
de nedescris mi-a cuprins tot sufletul!... Simt că 
deznodământul situaţiei se apropie. Aş dori ca el să fie 
conform cerinţelor civilizaţiei şi ale omeniei! 

Până în clipa asta mi-am redactat notele la zi. De acum 
înainte, e necesar să le scriu oră de oră, clipă de clipă. Cine 
ştie dacă nu voi descoperi ultimul secret al lui Thomas 
Roch, dacă nu voi avea timpul să îl consemnez?... Dacă mor 
în timpul atacului, să dea domnul ca povestirea despre cele 
cinci luni petrecute în peştera de pe Back-Cup să fie găsită 
asupra cadavrului meu! 

În primul rând, Ker Karraje, inginerul Serko, căpitanul 
Spade şi câţiva alţi confrati ai lor s-au dus să-şi ocupe 
posturile de observare la baza exterioară a insulitei. Ce n-aş 
da să pot merge după ei, să mă pot ghemui între stânci, ca 
să observ vasele semnalate în larg... 

O oră după aceea, toată lumea se întoarce la Bee-Hive, 
afară de douăzeci de oameni care au rămas de veghe pe 
coastă. Deoarece la această epocă zilele sunt foarte scurte, 
până mâine dimineaţă nu se poate întâmpla nimic. O dată 
ce nu-i vorba de o debarcare şi dată fiind puterea de 
apărare pe care asediatorii presupun că o vor întâmpina la 
Back-Cup, e inadmisibil ca ei să plănuiască un atac nocturn. 

Până seara toată lumea a lucrat la instalarea 
dispozitivelor de lansare în diferite puncte de pe litoral. 
Sunt vreo şase, care au fost transportate prin coridor până 
la locurile stabilite dinainte. 

După asta, inginerul Serko se duce la Thomas Roch în 
laborator. Vrea oare să-l informeze despre ce se întâmplă, 
să-l anunţe că o escadră se apropie de Back-Cup, să-i 

spuna cá Fulguratorul lui va fi folosit pentru apárarea 
insulei? 

Sigur e cá vreo cincizeci de proiectile, avänd fiecare o 
încărcătură de câteva kilograme de explozibil şi de materie 
fuzantă, care le asigură o traiectorie superioară oricărui alt 
proiectil, sunt gata să-şi săvârşească opera de distrugere. 

Cât despre lichidul focosului, Thomas Roch a fabricat o 
cantitate care a umplut câteva eprubete şi - ştiu foarte bine 
lucrul ăsta - nu va refuza să dea ajutor piraţilor lui Ker 
Karraje. = 

In timp ce aceste pregatiri au loc, s-a lasat noaptea. In 
interiorul pesterii domneste semi-obscuritatea, fiindca n-au 
fost aprinse decat lampile de la Bee-Hive. 

Ma intorc in celulá, fiindcá am grijá sá má arat cat mai 
putin. Oare banuielile pe care i le-am inspirat inginerului 
Serko nu se vor trezi iar in clipa asta, cand escadra se 
apropie de Back-Cup?... 

Dar navele zarite isi vor continua drumul spre insula? Nu 
cumva vor trece in largul Bermudelor si se vor face 
nevăzute la orizont? Indoiala asta mi-a Incoltit o clipă în 
minte. Dar nu... nu se poate!... De altfel, dupa relevmentele 
pe care le-a facut capitanul Spade - l-am auzit spunánd 
personal lucrul asta - e sigur ca navele au ramas in vederea 
insulei. 

Carei natiuni fi apartin ele? Oare, doritori sá razbune 
distrugerea lui Sword, englezii si-au asumat singuri sarcina 
acestei expediții? Nu cumva li s-au alăturat si 
crucişătoarele altor naţiuni? Habar n-am... Mi-e cu 
neputinţă să ştiu ceva!... De altfel, ce importanţă are?... Un 
singur lucru e necesar şi anume ca vizuina asta să fie 
distrusă, chiar dacă ar trebui să rămân strivit sub ruinele ei, 
chiar dacă ar trebui să dispar şi eu, cum au dispărut eroicul 
locotenent Davon şi viteazul lui echipaj! 

Pregătirile de apărare sunt continuate cu sânge rece şi 
metodic, sub supravegherea inginerului Serko. E limpede că 
piraţii îşi închipuie că-i vor distruge în numai câteva ore pe 
asediatori, îndată ce aceştia vor pătrunde în zona 
periculoasă. Increderea lor in Fulguratorul Roch este 

absolutá! 

Stapaniti de gândul sălbatic că navele n-au nicio putere 
împotriva lor, nu se gândesc nici la greutăţi şi nici la 
amenințările viitorului. 

După câte bănuiesc, dispozitivele de lansare trebuie să fi 
fost instalate în partea de nord-vest a litoralului, cu 
jgheaburile pregătite pentru lansarea proiectilelor in 
direcţia nord, vest şi sud. In ce priveşte estul insulei, am 
mai spus că e apărat de stâncile care se prelungesc în 
direcţia primelor insule din grupul Bermudelor. 

Pe la ora nouă, îndrăznesc să ies din celulă. Nimeni n-are 
să-mi dea atenţie, s-ar putea să trec neobservat în mijlocul 
întunericului. Ah! Dacă aş izbuti să pătrund în coridor, să 
ajung pana la litoral, sa mă ascund îndărătul unei stânci)... 
Dacă aş putea să fiu acolo în zorii zilei!... Şi de ce n-aş reuşi 
acum, când Ker Karraje, inginerul Serko, căpitanul Spade şi 
piraţii şi-au ocupat posturile de pe litoral? In clipa asta, 
malurile lagunei sunt pustii, dar intrarea coridorului e păzită 
de malaezul contelui d'Artigas. Totuşi ies si, fără să 
hotărăsc ceva anume, mă îndrept spre laboratorul lui 
Thomas Roch. Gândurile mele sunt concentrate asupra 
compatriotului meu. Cu cât reflectez mai îndelung, cu atât 
sunt mai ispitit să cred că nu ştie nimic despre prezenţa 
unei escadre în apele insulei. 

Fără îndoială că abia în ultimul moment inginerul Serko Il 
va pune brusc în faţa actului de răzbunare pe care trebuie 
să-l săvârşească!... 

Atunci îmi vine deodată în minte gândul că ar trebui să-i 
înfăţişez lui Thomas Roch răspunderea faptelor sale şi să-i 
fac cunoscut în clipa asta supremă cine sunt oamenii care 
vor să facă din el un complice al proiectelor lor criminale! 

Da, am să încerc şi poate că, în străfundurile sufletului lui 
răzvrătit împotriva nedreptätii oamenilor, am să pot face să 
vibreze o rămăşiţă de patriotism. Thomas Roch s-a închis în 
laboratorul lui, unde trebuie să fie singur, căci nimeni n-a 
fost admis vreodată înăuntru, cand îşi pregăteşte 
substanţele pentru focos. 

Mă îndrept într-acolo şi, trecând în apropierea malului 

lagunei, constat ca submarinul e acostat ca de obicei de-a 
lungul micului dig. 

Cänd ajung In acest punct, má gándesc cá e mai prudent 
sá má strecor printre primele ránduri de stälpi, in asa fel 
încât să ajung lateral până la laborator, ceea ce îmi va 
îngădui să văd dacă mai e cineva cu Thomas Roch. 

Indată ce mă aventurez sub bolțile acestea întunecate, în 
faţa ochilor îmi apare o lumină puternică, licărind pe 
celălalt mal al lagunei. Este lumina pe care o răspândeşte 
becul laboratorului, care-şi proiectează razele printr-o 
fereastră îngustă a fațadei. 

In afară de locul acesta, malul de sud este întunecat în 
timp ce, de cealaltă parte, Bee-Hive e luminat în parte, 
până la peretele de nord. In deschiderea superioară a bolţii, 
deasupra lagunei întunecate, strălucesc câteva stele 
scânteietoare. Cerul e curat, furtuna s-a potolit, clocotul ei 
nu mai pătrunde în interiorul lui Back-Cup. 

Când ajung în apropierea laboratorului, mă târăsc de-a 
lungul peretelui şi, după ce m-am înălţat până la geam, Il 
zăresc pe Thomas Roch... 

E singur. Capul lui, puternic luminat, se zăreşte pe trei 
sferturi. Trăsăturile îi sunt obosite, creturile fruntii mai 
adânci, în schimb, expresia feţei denotă o linişte perfectă şi 
o desăvârşită stăpânire de sine. Nu, ăsta nu mai e pacientul 
din pavilionul 17, nebunul din Healthful-House! Mă întreb 
chiar dacă nu cumva e complet vindecat şi dacă mai există 
vreun motiv de teamă ca judecata lui să se piardă într-o 
ultimă criză. 

Thomas Roch a instalat chiar acum pe o masă de lucru 
două eprubete de sticlă şi mai are una în mână. O ridică 
spre lumina becului şi examinează limpezimea lichidului 
închis în eprubetă. 

Brusc îmi vine pofta să mă reped în laborator, să pun 
mâna pe aceste tuburi şi să le sparg... Dar parcă Thomas 
Roch nu va avea timp să fabrice altele? E mai bine să-mi 
menţin planul iniţial. 

Imping uşa, intru şi-i spun: 

— Thomas Roch? 

Nu m-a vázut si nu m-a auzit. 

— Thomas Roch?... repet eu. 

Ridicá usor capul, se intoarce si má priveste. 

— Aha! dumneata esti, Simon Hart! ráspunde el, pe un 
ton calm, as putea spune chiar nepásátor. 

Îmi cunoaşte numele adevărat. Inginerul Serko a vrut să-l 
informeze că nu gardianul Gaydon, ci Simon Hart era 
supraveghetorul lui la Healthful-House. 

— Ştiai?... spun eu. 

— Da, aşa cum ştiu în ce scop îţi îndeplineai însărcinarea 
pe lângă mine! Da, ai sperat că vei putea surprinde o taină, 
pentru care nu mi se dădea preţul cuvenit. 

Thomas Roch ştie totul, poate că e preferabil să fie aşa, 
dat fiind ce vreau eu să-i spun. 

— Ei bine, n-ai izbutit, Simon Hart. Cât despre asta, 
adaugă el, clătinând tubul de sticlă din mână, nimeni n-a 
izbutit încă... şi nici n-are să izbutească să afle! 

Prin urmare, aşa cum îmi închipuiam, Thomas Roch n-a 
dezvăluit secretul compoziţiei focosului! Il privesc drept în 
ochi şi răspund: 

— Cine sunt eu ştii, Thomas Roch, dar ştii şi unde te afli? 

— Mă aflu la mine acasă! strigă el. 

Da! Ker Karraje l-a convins de lucrul ásta!... 

La Back-Cup, inventatorul se crede la el acasă... Bogatiile 
îngrămădite în peştera asta sunt ale lui... Dacă cineva 
atacă insula, o face cu intenţia să-l jefuiască... Inseamná că 
el trebuie s-o apere şi că are dreptul s-o facă. 

— Thomas Roch, am reluat eu, ascultă-mă... 

— Ce vrei să-mi spui, Simon Hart? 

— Peştera asta, în care am fost aduşi amândoi, e locuită 
de o bandă de pirați... 

Thomas Roch nu mă lasă să-mi isprăvesc fraza - nici nu 
ştiu măcar dacă m-a înţeles - şi strigă cu violenţă: 

— Iti spun încă o dată că toate comorile îngrămădite aici 
sunt preţul invenţiei mele... Toate-mi aparţin... mi s-a plătit 
cât am cerut pentru Fu/guratorul Roch... Mi s-a plătit ceea 
ce mi se refuzase pretutindeni... până şi în patria mea... 
care e şi patria dumitale... şi nu vreau să mă las jefuit! 

Ce să-i răspund la aceste afirmaţii nebunesti? Totuşi, 
continui şi-i spun: 

— Thomas Roch, îţi aminteşti de Healthful-House? 

— De Healthful-House?... Unde am fost închis, după ce 
paznicul Gaydon căpătase sarcina să-mi pândească fiecare 
vorbulitá? Să-mi fure secretul?... 

— Niciodată nu m-am gândit să te lipsesc de beneficiul 
acestui secret, Thomas Roch. Niciodată n-aş fi primit o 
astfel de sarcină... Dar erai bolnav, judecata dumitale 
fusese atinsă... Nu trebuia ca o asemenea invenţie să se 
piardă... Da... Dacă mi-ai fi dezvăluit acest secret în cursul 
unei crize, te-ai fi bucurat de toate avantajele şi de toată 
gloria pe care ti-ar fi adus-o! 

— Intr-adevár, Simon Hart? răspunde Thomas Roch pe un 
ton dispretuitor. Glorie, beneficii... Imi spui cam tärziu lucrul 
ăsta!... Uiti că am fost azvarlit în fundul unei celule, sub 
pretext că aş fi nebun... Da! pretext, căci judecata nu m-a 
părăsit niciodată, nici măcar un singur ceas; vezi foarte 
bine că e aşa, după câte am făcut de când mi-am recăpătat 
libertatea... 

— Libertatea! Crezi că eşti liber, Thomas Roch?... Dar 
între pereţii acestei peşteri eşti mai puţin liber decât ai fost 
vreodată între zidurile lui Healthful-House! 

— Un om care se află în casa lui, răspunde Thomas Roch 
şi glasul lui începe să crească mânios, pleacă cum pofteşte 
şi când pofteşte! Mie mi-ar fi de-ajuns să rostesc un singur 
cuvânt ca toate uşile să se deschidă în faţa mea! Locuinta 
asta îmi aparţine! Contele d'Artigas mi-a dat-o în stăpânire 
împreună cu tot ce se află în ea! Vai de cei care o vor 
ataca! Am cu ce să-i distrug, Simon Hart! 

Spunând asta, inventatorul clatină cu insufletire eprubeta 
pe care o ţine în mână. Atunci îi strig: 

— Contele d'Artigas te-a înşelat, Thomas Roch asa cum i- 
a înşelat pe mulţi alţii! Sub numele lui se ascunde un 
răufăcător de temut, care a pustiit mările Pacificului şi ale 
Atlanticului! E un pirat împovărat de crime... Este ticălosul 
Ker Karraje. 

— Ker Karraje! repetă Thomas Roch. 

Si mä intreb dacä numele ästa nu-i face oarecare 
impresie, má íntreb dacá nu-si aminteste cumva cine a fost 
omul care-l poartă. În orice caz, îmi dau seama că această 
impresie dispare aproape numaidecât. 

— Nu-l cunosc pe acest Ker Karraje, spune Thomas Roch, 
întinzând mâna spre uşă ca să mă poftească afară. Nu-l 
cunosc decât pe contele d'Artigas. 

— Thomas Roch, am reluat eu într-un ultim efort, contele 
d'Artigas şi Ker Karraje sunt una şi aceeaşi persoană. Omul 
acesta ţi-a cumpărat secretul ca să se asigure că toate 
crimele sale vor rămâne nepedepsite şi că va putea face 
noi crime. Da... şefu acestor pirați, Ker Karraje. 

— Pirati, strigă Thomas Roch, a cărui enervare creşte pe 
măsură ce se simte tot mai strâns cu uşa, pirați sunt acei 
care ar îndrăzni să mă amenințe în ascunzátoarea asta. 
Pirati sunt cei care au încercat lucrul ăsta cu Sword... Căci 
Serko mi-a spus totul... Au vrut să-mi fure aici, la mine 
acasă, ceea ce-mi aparţine, ceea ce constituie preţul 
cuvenit pentru descoperirea mea. 

— Nu, Thomas Roch, cei care te-au închis în peştera asta 
din Back-Cup iti vor exploata geniul ca sá se apere şi se vor 
descotorosi de dumneata, în clipa în care vor fi pe deplin 
stăpâni pe secretele dumitale! 

Aici Thomas Roch mă întrerupe... Am impresia că nu mai 
aude nimic din ce-i spun... Că-şi urmăreşte propriile gânduri 
şi nu pe ale mele, gândul obsedant al răzbunării, alimentat 
cu îndemânare de inginerul Serko, gând în care s-a 
concentrat toată ura lui. 

— Pirati sunt oamenii care m-au respins fără să vrea să 
mă asculte, spune el, care m-au împroşcat cu nedreptati, 
care m-au strivit sub disprețul şi refuzul lor, care m-au 
fugărit din ţară în ţară, deşi le ofeream superioritatea, 
invincibilitatea, puterea deplină! 

Da! lată veşnica poveste a inventatorului căruia nimeni 
nu vrea să-i dea ascultare, căruia indiferentii sau invidiosii 
nu-i oferă posibilităţile de a-şi experimenta invenţia şi nu-i 
dau nici preţul pe care-l cere... Cunosc povestea asta... Si 
mai ştiu şi câte pagini pline de exagerări s-au scris în acest 

domeniu... 

La drept vorbind, nu e momentul cel mai potrivit sá 
discut cu Thomas Roch. Înţeleg doar că argumentele mele 
nu mai găsesc niciun răsunet în sufletul său răscolit, în 
sufletul ăsta în care deziluziile au atätat atâta ură, în fiinţa 
acestui nenorocit, victimă a lui Ker Karraje şi a complicilor 
lui!... Când i-am dezvăluit adevăratul nume al contelui 
d'Artigas, când i-am vorbit despre banda asta şi despre 
şeful ei, am nadajduit să-l smulg de sub influenţa lor şi să-i 
arăt scopul criminal spre care era împins... Dar m-am 
înşelat!... Nu mă crede!... Şi apoi, d'Artigas sau Ker Karraje 
- ce importanţă are asta pentru el? Oare el, Thomas Roch, 
nu-i stăpân la Back-Cup? Nu el e stăpân peste bogăţiile 
îngrămădite în peşteră, după douăzeci de ani de omoruri şi 
de jafuri? 

Sunt dezarmat în faţa unei asemenea degenerescente 
morale şi nu mai ştiu ce coardă a acestui spirit zdrobit aş 
putea face să vibreze, cum să trezesc sufletul acesta 
inconştient de responsabilitatea actelor lui; încet, încet, mă 
retrag spre uşa laboratorului... nu-mi mai rămâne decât să 
mă retrag... Ceea ce trebuie să se întâmple se va întâmpla, 
n-a fost în puterea mea să împiedic deznodământul cumplit 
de care nu ne mai despart decât câteva ore. 

De altfel, Thomas Roch nici nu mă vede măcar... Am 
impresia că a uitat complet de prezenţa mea, cum a uitat 
tot ce ne-am spus mai adineauri. Şi-a reluat îndeletnicirile, 
fără să observe că nu e singur. 

Nu mai există decât o singură cale pentru a preveni o 
catastrofă iminentă! Să mă reped asupra lui Roch, să-l pun 
în afara oricărei posibilităţi de a face rău, să-l lovesc, să-l 
omor... Da! Să-l omor!... E dreptul meu... E datoria mea... 

Nu am arme, dar pe masa asta zăresc nişte unelte... 
nişte foarfeci, un ciocan... Cine mă împiedică să fărâm 
capul inventatorului... După moartea lui, am să sparg 
eprubetele şi invenţia va muri o dată cu el!... Vasele vor 
putea să se apropie, să-şi debarce oamenii pe Back-Cup şi 
să distrugă insula cu lovituri de tun!... Ker Karraje si 
complicii lui vor fi distruşi până la unul... Mai pot oare să 

şovăi în faţa unui omor, care va însemna pedeapsa unui 
număr atât de mare de crime? 

Fac un pas spre masă... Pe ea sunt nişte foarfece de 
oţel... Vreau să pun mâna pe ele... Thomas Roch se 
întoarce. 

E prea târziu să-l mai lovesc... Ar trebui să mă lupt cu el 
şi o luptă înseamnă zgomot... Strigătele noastre ar fi 
auzite... Mai sunt câţiva pirați prin apropiere... Aud chiar 
paşi, sub care scârţâie nisipul de pe țărm... Nu-mi rămâne 
decât timp să fug, dacă nu vreau să fiu surprins... 

Totuşi, pentru ultima oară, încerc să trezesc în inima lui 
sentimentul dragostei de ţară şi-i spun: 

— Thomas Roch, se apropie nişte nave de război care vor 
să distrugă vizuina asta. Poate că unul din ele navighează 
sub pavilion francez... 

Thomas Roch mă priveşte... Nu ştia că Back-Cup va fi 
atacat, eu sunt primul de la care află acest lucru. Cutele 
fruntii lui se adâncesc şi mai mult, privirea aruncă scântei. 

— Thomas Roch, ai sá îndrăzneşti sá tragi asupra 
pavilionului ţării dumitale... asupra pavilionului tricolor? 

Thomas Roch ridică capul, îl scutură nervos şi face un 
gest dispretuitor. 

— Cum?... E patria dumitale!... 

— Nu mai am patrie, Simon Hart! strigá el. Un inventator 
respins nu mai are patrie! Tara lui e locul care i-a oferit azil! 
Dacă cineva vrea să pună mâna pe bunul meu, am să-l 
apăr... Vai... Vai de cei care vor îndrăzni sá má atace!... 

Apoi, năpustindu-se spre uşa laboratorului, Thomas Roch 
o deschide cu violenţă: 

— leşi... ieşi afară!... repetă el cu o voce atât de 
puternică, încât poate fi auzită până pe malurile lui Bee- 
Hive. 

Nu-mi mai rămâne o clipă de pierdut şi o iau la goană. 

XVII 
UNUL CONTRA CINCI 


Am rătăcit timp de o oră sub boltile întunecate ale 
insulei, între copacii ei de piatră, până la celălalt capăt al 
peşterii. În partea asta, am căutat de nenumărate ori o 
ieşire, o surpătură, o crăpătură în zid, prin care să mă pot 
strecura până pe litoralul lui Back-Cup. _ 

Dar toate căutările mele au dat greş. In starea în care mă 
aflu acum, pradă unor halucinaţii nelămurite, mi se pare că 
zidurile acestea se îngroaşă şi mai mult, că pereţii care-mi 
mărginesc închisoarea se apropie din ce în ce mai mult... că 
vor ajunge să mă strivească... 

Cât timp să fi ţinut acest zbucium? N-aş putea să spun. 

M-am pomenit în vecinătatea lui Bee-Hive, chiar în faţa 
celulei unde nu pot spera să găsesc nici linişte, nici somn. 
Să dorm când sunt pradă unei surescitări atât de mari?... 
Să dorm, în clipa în care am ajuns în momentul 
deznodământului unei situaţii care ameninţa să dureze ani 
de zile?... 

Dar în ce mă priveşte, care va fi acest deznodământ?... 
Ce trebuie să aştept de la atacul ce se pregăteşte împotriva 
insulei, atac a cărui izbândă n-am izbutit s-o asigur, fiindcă 
nu l-am pus pe Thomas Roch în imposibilitatea de a face 
rău? Armele lui sunt gata să se avânte în clipa când navele 
de război vor pătrunde în zona primejdioasă şi, chiar fără să 
fi fost atinse, ele vor fi distruse... 

În orice caz, sunt osândit să petrec în fundul celulei mele 
ultimele ore ale acestei nopţi. A sosit clipa să intru în ea. In 
Zori, îmi voi da seama ce-mi rămâne de făcut. Parcă ştiu 
măcar dacă în chiar noaptea asta stâncile din Back-Cup nu 
vor fi zguduite de bubuituri, bubuituri produse de 
Fulguratorul Roch, care vor trăsni navele, mai înainte ca ele 

sa fi putut ancora de-a curmezisul insulei? 

In clipa aceea, arunc o ultimä privire in jurul lui Bee-Hive. 
De partea cealaltá, stráluceste o luminá... O singurá 
luminá... E fereastra laboratorului, a cárei licárire tremurá 
pe apele lagunei. Malurile sunt pustii, pe dig nu-i nimeni. 
Má gándesc cá Bee-Hive trebuie sá fie pustiu ín clipa asta, 
că piraţii s-or fi dus să-şi ocupe poziţiile de luptă... 

Atunci, cuprins de un impuls irezistibil, în loc să mă întorc 
în celulă, încep să mă strecor de-a lungul zidului, ascultând, 
pândind, gata să mă ghemuiesc în prima crăpătură dintre 
stânci, dacă aş auzi zgomot de paşi sau de glasuri. 

In felul acesta, mă pomenesc în faţa deschiderii 
coridorului. 

Dumnezeule atotputernic! Nicio sentinelă nu păzeşte 
locul ăsta... Trecerea e liberă... 

Fără să mai pierd timp să judec, mă năpustesc prin matul 
ăsta întunecos, bâjbâind de-a lungul pereţilor. In curând un 
aer mai rece mă loveşte în faţă, un aer salin, aerul mării, pe 
care nu l-am mai respirat de cinci luni îndelungate... Un aer 
dătător de viaţă, pe care-l trag cu putere în piept. Cealaltă 
ieşire a coridorului se profilează pe un cer presărat de stele. 

Nicio umbră nu-l astupă... Poate că voi izbuti să ies din 
Back-Cup... 

Mă trântesc la pământ şi mă târăsc încet pe burtă, fără 
să fac niciun zgomot. Ajung în dreptul deschiderii, pe care o 
depăşesc cu capul şi privesc în jurul meu... 

Nimeni... nimeni! 

Strecurându-mă la baza insulei, înspre est, spre punctul 
care, graţie recifurilor, este de neatins şi care, probabil, nu 
e supravegheat, ajung până la o scobitură îngustă, la o 
depărtare de aproximativ două sute de metri de locul unde 
vârful ascuţit al litoralului se îndreaptă spre nord-vest. 

În sfârşit... am ieşit din peşteră! Asta nu înseamnă că 
sunt liber, înseamnă doar un început de libertate. În punctul 
acela al litoralului se profilează siluetele câtorva sentinele 
nemişcate, care ar putea fi confundate cu stâncile. Cerul e 
curat si constelatiile au strălucirea intensă din nopţile reci 
de iarnă. 

La orizont, spre nord-vest, luminile de pozitie ale navelor 
par o linie incandescentá. Dupá formele diferite pe care le 
iau petele albe spre răsărit îmi fac socoteala că trebuie sá 
fie aproximativ ora cinci dimineaţa. 

18 noiembrie. Lumina este acum destul de mare ca să-mi 
pot completa notele, povestind în amănunte vizita mea la 
laboratorul lui Thomas Roch. Poate că sunt ultimele rânduri 
pe care le mai scrie mâna mea. 

Încep să scriu si, pe măsură ce se vor produce 
incidentele din timpul atacului, le voi hărăzi în acest carnet. 

Aburul uşor şi umed care se lasă deasupra mării nu 
întârzie să se imprästie în suflarea brizei. In sfârşit, pot să 
deosebesc navele semnalate... In număr de cinci, ele sunt 
înşirate una după alta, la o distanţă de vreo şase mile de 
noi, prin urmare în afara bătăii proiectilelor lui Roch. 

lată deci că una din temerile mele e împrăştiată - şi 
anume teama că navele acestea, după ce ar fi trecut în 
largul arhipelagului Bermudelor, şi-ar fi continuat drumul în 
direcţia Antilelor si a Mexicului... Nu! Sunt acolo, 
stationeazä şi aşteaptă să se facă ziuă, ca să atace insula... 

În clipa aceea, o oarecare forfotă se trezeşte pe litoral. 
Vreo trei-patru pirați răsar printre ultimele stânci. 
Sentinelele postate în promontoriul litoralului se dau 
îndărăt. Toată banda s-a adunat, nimeni nu lipseşte. 

Oamenii lui Ker Karraje n-au încercat să se ascundă în 
interiorul peşterii, fiindcă ştiu prea bine că navele nu se pot 
apropia destul de mult ca să lovească insula cu proiectilele 
tunurilor lor de mare calibru. 

Din adâncul crăpăturii, în care m-am cufundat până la 
gât, nu risc să fiu descoperit şi e puţin probabil că piraţii s- 
ar îndrepta spre mine. Totuşi s-ar putea ivi o împrejurare 
nefericită şi anume e posibil ca inginerul Serko sau 
altcineva să vrea să se asigure că sunt în celulă şi, la 
nevoie, să mă încuie acolo... Dar, la drept vorbind, de ce s- 
ar teme de mine? 

La ora şapte şi douăzeci şi cinci, Ker Karraje, inginerul 
Serko si căpitanul Spade se îndreaptă spre vârful 
promontoriului, de unde examinează orizontul în direcţia 

nord-vest. Indärätul lor sunt instalate cele sase lansatoare, 
ale cáror mici jgheaburi sprijiná armele autopropulsate. Din 
acest punct vor pleca, dupá ce focosul le va aprinde si vor 
descrie o lungá traiectorie, paná in zona in care vor 
exploda, zguduind atmosfera din jur. 

E ora sapte treizeci si cinci, cáteva dáre de fum se 
desfásoará deasupra navelor, care vor porni si vor intra 
astfel in bátaia Fulguratoarelor de pe Back-Cup. 

Hoarda de banditi izbucneste in strigáte oribile de 
bucurie, o adeváratá salvá de urale sau, mai bine zis, de 
urlete, asemenea celor pe care le-ar scoate niste fiare 
sălbatice. 

In clipa aceea, inginerul Serko se depărtează de Ker 
Karraje, pe care-l lasă în tovărăşia căpitanului Spade şi se 
îndreaptă spre deschiderea coridorului, pătrunzând în 
peşteră, unde, bineînţeles, se duce să-l caute pe Thomas 
Roch. 

Când Ker Karraje îi va porunci să-şi trimită proiectilele 
împotriva acestor nave, oare îşi va aminti Thomas Roch de 
ce i-am spus? Nu va vedea cât de cumplită e crima lui? Va 
refuza să asculte?... Nu... Din nefericire sunt foarte sigur că 
nu va fi aşa! Şi de ce-aş mai păstra vreo iluzie în acest 
sens?... Inventatorul nu se simte oare la el acasă? Mi-a 
repetat lucrul ăsta... Aşa crede el... Dacă cineva îl atacă, se 
va apăra! 

Între timp, cele cinci nave se îndreaptă cu viteză mică 
spre promontoriul insulei. Poate că la bordul lor se ştie că 
Thomas Roch nu a dezvăluit încă ultimul lui secret piraţilor 
din Back-Cup. De fapt, asta era situaţia, în ziua când am 
aruncat butoiaşul în apele lagunei. Dar dacă comandanții 
navelor au de gând să execute o debarcare pe insulă, dacă 
se încumetă să intre în zona periculoasă, a cărei lăţime 
ajunge la o milă, nu se vor mai alege curând din ele decât 
nişte rămăşiţe fără formă pe suprafaţa apei! 

lată-l pe Thomas Roch, însoţit de inginerul Serko. Au ieşit 
din coridor şi pornesc amândoi spre dispozitivul de lansare, 
îndreptat în direcţia navei din fruntea coloanei. 

Ker Karraje şi căpitanul Spade îi aşteaptă aici. 

traiectorie lungá. Nu e nevoie sá le imprime totodatá o 
miscare giratorie, asa cum procedase inventatorul Turpin 
pentru proiectilele lui giroscopice. 

De altfel, e destul sá explodeze la cáteva sute de metri 
distantä de vas pentru ca sä-l distrugá numaidecát. 

A sosit momentul. 

— Thomas Roch! strigá inginerul Serko. 

li arată cu degetul crucisátorul, care se îndreaptă încet 
spre promontoriul de nord-vest şi a ajuns la o distanţă între 
patru şi cinci mile. 

Thomas Roch face un semn afirmativ şi dă a înţelege cu 
un gest că vrea să rămână singur în faţa lansatorului. 

Ker Karraje, căpitanul Spade şi ceilalţi pirați se dau 
îndărăt cu vreo cincizeci de paşi. 

Atunci Thomas Roch scoate dopul eprubetei, pe care o 
tine cu mâna dreaptă şi varsă pe rând în cele trei aparate, 
printr-o deschidere practicată în tija lor, câteva picături din 

lichidul care se amestecá cu materia fuzanta... 

Trec patruzeci si cinci de secunde - timpul necesar 
pentru producerea combinatiei - patruzeci si cinci de 
secunde în care am impresia că inima mea a încetat sá 
bată. 

O  şuierătură îngrozitoare sfâşie aerul şi cele trei 
proiectile, după ce au descris o curbă prelungă, la o sută de 
metri înălţime, depăşesc crucişătorul... 

Nu l-au atins oare?... Primejdia s-a indepartat?... 

Nu! Asemenea proiectilului discoidal al maiorului de 
artilerie Chapel, armele acestea fac cale întoarsă ca un 
boomerang australian. 

Aproape numaidecât, tot spaţiul este zguduit cu o 
violenţă ce se poate compara cu forţa exploziei unei 
pulberării de melinită sau de dinamită. Straturile inferioare 
ale atmosferei sunt împinse până spre insula noastră, care 
se cutremură din temelii... 

Mă uit... 

Crucisátorul a dispărut, dezmembrat, spintecat, 
scufundat. Efectul exploziei se aseamănă cu acela produs 
de obuzul Zalinski, dar e însutit de puterea infinită a 
Fulguratorului Roch. 

Daca ati şti ce strigăte scot bandiții ăştia, repezindu-se 
spre promontoriul insulei! Ker Karraje, inginerul Serko şi 
căpitanul Spade au rămas nemiscati şi abia le vine să 
creadă ce-au văzut cu propriii lor ochi! 

Cât despre Thomas Roch, a rămas locului, cu braţele 
încrucişate, cu privirea strălucitoare, cu faţa radiind de 
bucurie. 

Deşi mi-e groază de el, înţeleg triumful acesta al 
inventatorului, a cărui ură e dublată acum de sentimentul 
unei răzbunări satisfăcute. 

Şi dacă celelalte nave se apropie, vor páti ceea ce a pátit 
şi primul crucişător. E limpede că vor fi distruse, în acelaşi 
fel; nimic nu le poate scăpa de această soartă!... Ei bine! 
Deşi ultima mea speranţă va dispare o dată cu ele, e mai 
bine s-o ia la fugă, să se întoarcă în larg, să renunţe la 
acest atac inutil!... Toate naţiunile trebuie să cadă de acord 

si sa procedeze altfel, daca vor sá distrugá insula! Back- 
Cup va fi înconjurată de o centură de nave, pe care piraţii 
n-o vor putea străbate si vor muri de foame în 
ascunzătoarea lor, aşa cum mor animalele sălbatice în 
vizuini!... 

Dar - ştiu lucrul acesta - unor nave de război nu li se 
poate cere să dea înapoi, chiar dacă ar şti că pieirea lor e 
sigură. Ele nu vor şovăi să intre în luptă unele după altele, 
chiar dacă urmează să fie inghitite de adâncurile oceanului! 

Intr-adevăr, iată că de la un bord la celălalt se schimbă 
un mare număr de semnale. Aproape numaidecât după 
asta, orizontul se întunecă de un fum des, împins de vântul 
de nord-vest şi cele patru nave se pun în mişcare. 

Una din ele le-o ia înainte, cu viteză mai mare, grăbindu- 
se să ajungă destul de aproape ca să poată trage cu 
tunurile de calibru mare... 

Cu orice risc, ies din gura în care sunt ascuns... privesc 
cu ochii învăpăiaţi şi aştept, fără s-o pot împiedica, a doua 
catastrofă... 

Nava creşte văzând cu ochii, e un crucişător al cărui 
tonaj e aproape egal cu al celui scufundat. Niciun pavilion 
nu pluteşte deasupra lui şi nu-mi pot da seama de ce 
naţionalitate e. E limpede că forţează focurile la căldări, ca 
să treacă de zona periculoasă, mai înainte ca o nouă serie 
de proiectile să-şi ia zborul. Dar cum să scape de puterea 
lor distrugătoare, doar îl pot ataca pe la spate? 

Thomas Roch s-a instalat în faţa celui de-al doilea 
lansator, în clipa când nava a trecut pe suprafaţa prăpastiei 
în adâncul căreia se va cufunda la rândul ei, ca şi cealaltă... 

Nimic nu tulbură liniştea văzduhului, deşi din larg sosesc 
câteva adieri. 

Deodată, pe bordul crucişătorului, începe să bată toba... 
O goarnă se aude. Glasul ei de aramă ajunge până la 
mine... 

Am recunoscut goarna asta... E o goarnă franceză... 
Dumnezeule mare!... Nava care a luat-o acum înaintea 
celorlalte şi pe care un inventator francez se pregăteşte s-o 
distrugă este o navă a patriei mele!... 

Nu!... Asta nu se va întâmpla... Am sá má nápustesc 
asupra lui Thomas Roch... Am să-i strig ca vasul ăsta e 
francez. Roch nu l-a recunoscut... dar are să-l recunoască... 
În clipa asta, la un semn al inginerului Serko, Thomas Roch 
ridică mâna în care ţine eprubeta... 

Atunci sunetul goarnei devine mai puternic. Este salutul 
în faţa steagului... Un pavilion se desfăşoară în adierea 
brizei... E tricolorul, pe cer se profilează luminos albastrul, 
albul şi roşul lui. E 

Dar ce se întâmplă? Am inteles!... In fata steagului ţării 
sale, Thomas Roch aratá ca fascinat!... Bratul lui coboará 
treptat, pe másurá ce pavilionul urcá incet! Apoi face cátiva 
paşi înapoi... şi-şi acoperă ochii cu mâna, ca şi cum ar vrea 
să-şi ferească privirea de faldurile pânzei în trei culori... 

Cerule atotputernic! Va să zică în inima asta rănită nu s-a 
stins încă orice sentiment patriotic, căci, iată, ea bate încă 
în faţa steagului ţării sale! 

Emotia mea nu e mai mică decât a lui! Cu riscul de a fi 
observat - dar ce-mi mai pasă acum de asta? — mă târăsc 
de-a lungul stâncilor... Trebuie să ajung acolo ca să-l sprijin 
pe Thomas Roch şi să-l împiedic să-şi piardă puterile! Chiar 
dacă ar trebui să plătesc cu viaţa acest act, vreau, pentru 
ultima oară, să mă adresez lui, în numele patriei! Vreau să-i 
strig: 

„Francezule! Pe vasul acesta e arborat steagul tricolor! 
Francezule, o părticică din Franţa se apropie de tine! 
Francezule... vei fi atât de nelegiuit ca să lovesti în el?” 

Dar nu mai e nevoie de intervenţia mea... Thomas Roch 
n-a căzut pradă uneia din acele crize care-l trânteau 
altădată la pământ... E stăpân pe el însuşi... Când s-a văzut 
în faţa steagului, a înţeles şi s-a dat înapoi... Câţiva pirați se 
apropie ca să-l împingă iar spre lansator... Dar el îi respinge 
şi se zbate... 

Ker Karraje şi inginerul Serko se reped asupra lui, îi arată 
nava care înaintează repede, îi poruncesc să lanseze 
proiectilele... Thomas Roch se împotriveşte, în culmea 
furiei, căpitanul Spade şi ceilalţi pirați îl ameninţă, îl insultă, 
îl lovesc, încearcă să-i smulgă eprubeta din mână... 

Dar Thomas Roch aruncá eprubeta la pämänt si o 
striveste sub călcâi... 

Cät de mare e spaima care pune stäpänire in clipa aceea 
pe toţi ticăloşii ástia!... Crucisátorul a depăşit zona 
periculoasá si acum ei nu mai pot ráspunde proiectilelor, 
care încep să cadă pe insulă, sfärtecändu-i stâncile... 

Dar unde-i acum Thomas Roch?... A fost atins de vreun 
proiectil?... Nu... II mai zăresc o dată, în clipa în care se 
năpusteşte prin coridor... 

Ker Karraje, inginerul Serko şi ceilalţi îl urmează, ca să-şi 
caute un adăpost în interiorul peşterii. 

Eu însă, cu riscul de a fi ucis chiar pe locul ăsta, nu 
accept cu niciun preţ să mă întorc în peşteră! Vreau să-mi 
fac ultimele însemnări şi, când marinarii francezi vor 
debarca în promontoriul insulei, voi... 

Sfârşitul însemnărilor inginerului Simon Hart. 

XVIII 
LA BORDUL LUI TONNANT 


După încercarea locotenentului Davon, care avusese 
misiunea de a pătrunde cu submarinul lui în interiorul 
insulei Back-Cup, autorităţilor engleze nu le mai rămase 
nicio îndoială că marinarii aceştia indrázneti pieriserá. Intr- 
adevăr, submarinul Sword nu se mai întorsese pe coastele 
Bermudelor. Se sfărâmase oare, lovindu-se de stâncile 
submarine, în timp ce căuta intrarea în tunel? Fusese 
distrus de piraţii lui Ker Karraje? Nimeni n-avea de unde să 
ştie. 

Scopul acestei expediţii, care trebuia să se supună 
indicaţiilor unui document găsit într-un butoi pe plaja din 
insula Saint-Georges, era să-l răpească pe Thomas Roch, 
mai înainte de a fi izbutit să-şi fabrice armele. După răpirea 
inventatorului francez - şi totodată a inginerului Simon Hart 
- Thomas Roch trebuia să fie predat autorităţilor din 
Bermude. După îndeplinirea acestei misiuni, nimeni n-ar 
mai fi avut a se teme de Fu/guratorul Roch şi insula Back- 
Cup putea fi abordată. 

Dar după câteva zile, cum submarinul nu se întorcea, 
toată lumea înţelese că trebuie să-l considere dispărut. 
Atunci autorităţile hotărâră să pornească o nouă expediţie, 
în alte condiţii, de ofensivă. 

Într-adevăr, trebuia să se ţină seamă că, din ziua în care 
nota lui Simon Hart fusese încredinţată butoiasului, 
trecuseră vreo opt săptămâni. Poate că în momentul de 
faţă, toate secretele lui Thomas Roch se aflau în posesia lui 
Ker Karraje. 

În urma unei învoieli, încheiată între toate puterile 
maritime, se hotărî trimiterea unui convoi de cinci vase de 
război în direcţia Bermudelor. Deoarece în interiorul 

masivului insulei Back-Cup exista o pesterá vastá, se va 
încerca dărâmarea zidurilor ei - asa cum s-ar fi procedat cu 
zidurile unui bastion - prin bombardarea ei cu puternicele 
mijloace ale artileriei moderne. 

Escadra se întruni la intrarea golfului Chesapeake, în 
statul Virginia, şi se îndreptă către arhipelag, în largul 
căruia sosi în seara zilei de 17 noiembrie. 

A doua zi dimineaţă, nava care trebuia să pornească 
prima la atac se puse în mişcare. Se afla la o depărtare de 
patru mile şi jumătate de insulă, când trei proiectile o 
depăşiră, apoi făcură cale întoarsă, o luară de-a curmezişul, 
făcură explozie la o distanţă de cincizeci de metri de bordul 
ei şi o scufundă în câteva secunde. 

Efectul exploziei, care se datora unei zguduiri formidabile 
a straturilor atmosferei, unei clătinări a văzduhului, întrecea 
tot ce putuseră produce până atunci ultimele explozibile şi 
fu instantaneu. 

Cele patru nave rămase în urmă îi simtirä forţa grozavă, 
izbite şi ele chiar la distanţa la care se aflau. 

Din această, catastrofă neaşteptată era cazul să se tragă 
două concluzii: 

|. Piratul Ker Karraje era stăpân pe Fulguratorul Roch. 

II. Noua armă avea într-adevăr puterea distrugătoare pe 
care i-o atribuia inventatorul ei. 

După dispariţia crucişătorului de avangardă, celelalte 
nave trimiseră câteva bărci să culeagă pe supraviețuitorii 
dezastrului, agatati de epave. 

Apoi navele schimbară o serie de semnale între ele şi se 
năpustiră asupra insulei Back-Cup. 

Cel mai rapid dintre ele, vasul francez de război Tonnant, 
porni în fruntea lor, în timp ce celelalte făceau viteză ca să-l 
ajungă. 

Tonnant pătrunse pe o distanţă de o jumătate de milă în 
zona care fusese răscolită de explozie, cu riscul de a fi 
distrus de alte proiectile. În clipa în care evolua ca să-şi 
instaleze tunurile mari, arboră tricolorul. 

Din înaltul pasarelelor, ofiţerii puteau zări banda lui Ker 
Karraje, imprástiatá pe ţărmul stâncos al insulei. 

Prilejul de a-i zdrobi pe aceşti răufăcători, înainte de a le 
fi putut distruge refugiul cu lovituri de tun, era foarte 
prielnic. În acest scop, Tonnant îşi trase primele salve, care 
avură drept efect fuga dezordonată a piraţilor spre 
interiorul insulei... 

Câteva minute mai târziu, tot văzduhul fu zguduit de un 
cutremur atât de puternic, încât s-ar fi zis că întreaga boltă 
cerească se va prăbuşi în abisurile Atlanticului. 

În locul insulei nu se mai vedea decât o grămadă de 
stânci fumegânde, răsturnate unele peste altele, ca pietrele 
unei avalanşe. In locul „ceştii rästurnate”, insula arăta 
acum ca o ceaşcă spartă!... In locul lui Back-Cup rămăsese 
o îngrămădire de stânci, pe care spumegau apele mării, 
ridicate de explozie, ca un uriaş val de maree!... 

Ce provocase această explozie?... Fusese produsă în mod 
voluntar de piraţii care-şi dădeau seama că orice apărare 
era cu neputintá?... 

Tonnant fusese doar uşor atins de sfärämäturile insulei. 
Comandantul lui ordonă să se lase la apă toate bărcile, care 
se îndreptară spre rămăşiţele insulei Back-Cup. 

După ce debarcară sub comanda ofiţerilor lor, marinarii 
explorară aceste rămăşiţe, care se confundau cu bancul 
stâncos din direcţia Bermudelor. 

Ici-colo culeseră câteva cadavre îngrozitor de mutilate, 
membre împrăştiate, un adevărat noroi însângerat de carne 
de om... Din peşteră nu mai rămăsese nicio urmă, totul 
fusese îngropat sub ruine. 

Un singur trup rămăsese neatins în partea de nord-est a 
recifului. Deşi omul acesta abia mai respira, rămânea 
speranţa că va putea fi readus la viaţă. Intins pe o parte, 
mâna îi era crispată pe un carnet de însemnări, pe care se 
putea citi un ultim rând, rămas neisprăvit... 

Era inginerul francez Simon Hart, care fu transportat pe 
bordul vasului Tonnant. În ciuda îngrijirilor ce i se dădură, 
nu-şi reveni prea curând în simtiri. 

Totuşi, citindu-i-se însemnările, redactate până în clipa în 
care avusese loc explozia în peşteră, s-a putut reconstitui o 
parte din evenimentele petrecute în ultimele ore pe Back- 

Cup. 

De altfel, Simon Hart supravieţui totuşi acestei 
catastrofe, singur dintre toţi cei ce fuseseră, pe bună 
dreptate, victimele ei. De îndată ce fu în stare să răspundă 
întrebărilor ce i se puneau, povesti - şi iată ce se recunoscu 
valabil în urma relatărilor sale, căci aşa se petrecuseră în 
realitate faptele: 

Zguduit până în fundul sufletului la vederea steagului 
tricolor şi dându-şi seama, în sfârşit, de crima împotriva 
patriei pe care era s-o săvârşească, Thomas Roch se 
năpustise prin coridor şi ajunsese până la depozitul în care 
erau îngrămădite mari cantităţi de explozibil. Apoi, mai 
înainte ca cineva să-l fi putut împiedica, provocase explozia 
teribilă care distrusese insula Back-Cup. 

Acum, Ker Karraje şi piraţii lui au dispărut, aşa cum a 
dispărut şi Thomas Roch, o dată cu secretul invenţiei sale! 

